title
stringlengths
4
305
url
stringlengths
42
212
content
stringlengths
6
22.7k
metadata
dict
ល្បីពេញស្រុកខ្មែរ! អ្នកគ្រប់គ្រងអាជីវកម្ម ក្រដាសជូតមាត់ MG ប្រាប់ក្បួនធ្វើទីផ្សារផ្ដោតសំខាន់លើរឿង២ ជួយឱ្យលក់ដាច់ខ្លាំង
https://business-cambodia.com/articles/mg-pacific-growing-tips-by-taing-soben
ក្រោយចំណាយពេលជិត១០ឆ្នាំក្នុងសមរភូមិអាជីវកម្មសេរីពោរពេញទៅដោយការប្រកួតប្រជែង ក្រុមហ៊ុន អិមជី ផេស៊ីហ្វិក ដែលប្រជាជនខ្មែរស្គាល់ផលិតផលក្រដាសជូតមាត់ច្បាស់ជាងគេ ជាមួយនឹងពាក្យស្លោក «MG ទន់ដូចមាត់អូន» បានប្រែខ្លួនពីរបរបែបគ្រួសារ ក្លាយជាអាជីវកម្មធនមធ្យម ព្រមទាំងអាចចែកចាយផលិតផលរបស់ខ្លួនស្ទើរពេញផ្ទៃប្រទេសកម្ពុជា។ តើហេតុអ្វីបានជាក្រុមហ៊ុនមួយនេះ មានគេគាំទ្រច្រើននិងលក់ដាច់ខ្លាំងបែបនេះ?   នៅក្នុងបទសម្ភាសន៍ជាមួយនឹង Business Cambodia  អ្នកគ្រប់គ្រងអាជីវកម្ម នៃក្រុមហ៊ុន អិមជី ផេស៊ីហ្វិក បានចែករំលែកនូវយុទ្ធសាស្រ្តពិសេសមួយចំនួន​នៅពីក្រោយភាពរីកចម្រើនរបស់ MG ដែលវាគឺជារបៀបនៃការធ្វើទីផ្សារ។ លោកបានលើកឡើងដោយបែងចែកជា២ធំៗដូចខាងក្រោម៖   1.ការធ្វើទីផ្សារបែបទូទៅ តាំងពីចាប់ផ្ដើមបង្កើតឡើងដំបូងក្រុមហ៊ុន MG ផ្ដោតសំខាន់ទៅលើការធ្វើទីផ្សារដោយផ្ទាល់ទាំងស្រុងតែម្ដង ដូចជាការចូលរួមតាមកម្មវិធីពិព័រណ៍ផ្សេងៗជាដើម ហើយវាពិតជាជួយអាជីវម្មមួយនេះបានច្រើនមែនទែន។ ដើម្បីឱ្យការធ្វើទីផ្សារបែបទូទៅទទួលបានជោគជ័យ MG យកចិត្តទុកដាក់លើរឿងសំខាន់៤យ៉ាងគឺ៖   ១. គុណភាព ភាពស្មោះត្រង់៖ អ្នកគ្រប់គ្រងអាជីវកម្មរូបនេះ និយាយថា «ប្រ៊ែន MG បង្កប់នូវភាពស្មោះត្រង់ យើងមានអ្វីយើងនិយាយប្រាប់អតិថិជនចំៗ មិនថែមថយ មិនកុហកបោកប្រាស់គេ»។ បើយើងនិយាយថាផលិតផលរបស់យើងមានគុណភាពល្អ គឺព្រោះតែវាល្អពិតមែន បើយើងនិយាយថាក្រដាសជូតមាត់ទន់ គឺទន់ពិតៗ មិនមែនចេះតែថាឡើយ។ ២. កំណត់គោលដៅជាក់លាក់៖ MG មិនមែនចេះតែទៅធ្វើទីផ្សារ ជួបលក់ៗភ្លាមៗនោះទេ។ ប៉ុន្តែផ្ទុយទៅវិញគឺមានការរៀបចំផែនការច្បាស់លាស់ជាមុន ថានឹងទៅខេត្តណា​ ទីតាំងមួយណា បើចូលរួមជាមួយកម្មវិធីពិព័រណ៍អ្វីមួយ ក៏គិតទៀតថាគួររើសទីតាំងបង្ហាញបែបណា? ជាក់ស្ដែងពេលពង្រាយទៅតាមខេត្តដូចជា កំពង់សោម កំពត បន្ទាយមានជ័យ បាត់ដំបង ក្រចេះ ស្ទឹងត្រែង MG ក៏សុទ្ធតែមានការកំណត់គោលដៅ និងរៀបផែនការជាក់លាស់ជាមុន។ ៣. មិនមានដេប៉ូចែកចាយផ្ដាច់មុខ៖ MG ចែកចាយផលិតផលទៅកាន់អតិថិជនគ្រប់ខេត្តក្រុងដោយខ្លួនឯងផ្ទាល់។ ទន្ទឹមនឹងនោះក្រុមហ៊ុនមួយនេះតែងតែជួយសម្រួលដល់អតិថិជន ដោយការមិនគិតថ្លៃដឹកជញ្ជូនឡើយបើទោះជាត្រូវដឹកដល់ខេត្តឆ្ងាយប៉ុនណាឡើយ។ ៤. ជ្រើសរើសដៃគូសហការដែលមានសក្ដានុពល៖ ក្រៅពីការចុះផ្សព្វផ្សាយខ្លួនឯង MG ចាប់ដៃគូសំខាន់ៗដែលមានតម្រូវការក្រដាសជូតមាត់ជាប្រចាំ សំខាន់អាចជួយផ្សព្វផ្សាយបន្ត។ ឧទាហរណ៍ដូចជាចុងភៅការ ជាដើម គេដើរកាន់រោងការស្ទើរគ្រប់ភូមិស្រុក ធ្វើឱ្យមនុស្សជាច្រើនស្គាល់ MG កាន់តែឆាប់ថែមទៀត។   2. ការធ្វើទីផ្សារបែបឌីជីថល  MG ទើបតែងាកមករកទីផ្សារឌីជីថល នៅរយៈពេលប្រមាណ២ឆ្នាំចុងក្រោយនេះទេ។ ប៉ុន្តែទោះជាយ៉ាងណារបត់នេះធ្វើឱ្យ MG រីកខ្លួនកាន់តែខ្លាំងឡើង ព្រោះថានៅពេលដែលជ្រើសរើសដៃគូផ្សព្វផ្សាយណាមួយ MG ម្លឹងមើលមុនគេបង្អស់គឺ សក្តានុពល ភាពជាដៃគូ ក្រោមហេតុផលសំខាន់មួយគឺ ខ្មែរគាំទ្រខ្មែរ។   សូមជម្រាបផងដែរថា បើទោះបីជាការនាំយកផលិតផលមួយឱ្យទីផ្សារទទួលស្គាល់គឺជារឿងពិបាក ប៉ុន្តែឱ្យតែអ្នកមានគោលដៅច្បាស់លាស់ មានឆន្ទៈមុតមាំ ខំប្រឹងមិនរាថយ មិនយូរទេអ្នកប្រាកដជាទទួលបានជោគជ័យ។ តួយ៉ាងដូចជាក្រុមហ៊ុន MG អ៊ីចឹង អាចមកដល់ចំណុចនេះក៏ព្រោះតែ មានការលះបង់ខំប្រឹងមិនព្រមចុះចាញ់របស់សហគ្រិនខ្មែរ ដែលមានទស្សនៈវិស័យវែងឆ្ងាយដើម្បីប្រយោជន៍មនុស្សជុំវិញខ្លួន៕   ប្រសិនបើបងប្អូនមានចំណាប់អារម្មណ៍ចង់ស្វែងយល់បន្ថែមពីMG  ឬក៏ចង់គាំទ្រផលិតផលខ្មែរយើង បងប្អូនអាចធ្វើការទំនាក់ទំនងតាមរយៈផេកផ្លូវការ៖ MG Pacific Company Limited ឬតាមទូរស័ព្ទលេខ៖ 023 221 335។   អត្ថបទដោយ៖ SOKLY SO-កូនផ្កាឈូក
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T08:21:34.870Z", "category": "ហិរញ្ញវត្ថុ", "views": 58, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សហគ្រិនចាស់វស្សា១រូប ផ្តាំឪពុកម្តាយ ប្រញាប់ធ្វើរឿងមួយនេះភ្លាម បើកូនប្រឡងធ្លាក់បាក់ឌុប
https://business-cambodia.com/articles/if-failed-exam
សល់តែប៉ុន្មានម៉ោងទៀតប៉ុណ្ណោះ ពេលវេលានៃការប្រកាសលទ្ធផលប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំ២០២៣ នឹងមកដល់ រីឯលទ្ធផលប្រាកដជាមានជាប់ និងធ្លាក់។ ចុះបើធ្លាក់ តើឪពុកម្តាយគួរធ្វើបែបណាចំពោះកូនៗ?   ជុំវិញរឿងនេះ ក្នុងវេទិការចែករំលែកមួយ រៀបចំឡើងដោយ Rotha Leading កាលពីឆ្នាំ ២០២១កន្លងទៅ មានសំណួរមួយបានចោទសួរលោក សោម សម្បត្តិ ស្ថាបនិកក្រុមហ៊ុនថ្នាំពណ៍ជាតិ Cam-Paint យ៉ាងដូច្នេះថា៖ «ខណៈការប្រឡងបាក់ឌុកកាន់តែខិតកៀកជិតមកដល់ ប្រសិនបើលទ្ធផលនៃការប្រឡងធ្លាក់ តើសិស្សានុសិស្សគួរធ្វើអ្វីបន្ត?»។   ឆ្លើយតបនឹងសំណួរខាងលើ សហគ្រិនកម្ពុជាចាស់វស្សារូបនេះ បានរំលឹកសាច់រឿងកូនប្រុសសំណព្វរបស់លោកផ្ទាល់ដែលបានប្រឡងធ្លាក់បាក់ឌុបក្នុងសម័យប្រឡងឆ្នាំ ២០១៧។ ក្នុងនាមជាឪពុក លោកបានពោលពាក្យទៅកាន់កូនប្រុសថា៖ «មកពីសមត្ថភាពកូនធំជាងបាក់ឌុប ទើបធ្វើរឿងបាក់ឌុបអត់កើត អីចឹងកូនអាចធ្វើរឿងធំជាងហ្នឹងបាន។ មិនបាច់ពិបាកចិត្តទេ ហើយប៉ាក៏មិនបន្ទោសកូនដែរ ព្រោះប៉ានៅតែជឿថាកូនមានសមត្ថភាពធ្វើរឿងដ៏អស្ចារ្យបាន អស្ចារ្យជាងនេះឆ្ងាយណាស់។» […] «មិនមែនការធ្លាក់បាក់ឌុប ការរៀនរបស់កូនត្រូវបញ្ចប់ទេ។ បើកូនចង់រៀនទៀតកូននៅតែអាចរៀនបាន ហើយប្រសិនបើកូនចង់ទៅធ្វើអ្វីផ្សេងមួយទៀតក៏កូននៅតែអាចធ្វើបាន»។   គួរជម្រាបផងដែរថា តាមរយៈទំព័រ​ហ្វេសប៊ុក​ផ្លូវការបស់ ក្រសួងអប់រំ យុវជន និងកីឡា បាន​ប្រកាស​ថា អ្នក​ប្រឡង​ជាប់សញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំ​២០២៣នេះមាន​ ៩៨ ៤៦០នាក់ ដែលស្មើ ៧២,៨៩% ក្នុងចំណោម​បេក្ខជន​សរុប។ ក្នុងនោះ សិស្ស​ដែល​ទទួលបាននិទ្ទេស A មាន​១៦៧៣នាក់ និទ្ទេស B មាន ៦៩៦៤នាក់ និទ្ទេស C មាន​១៨ ៣០៨នាក់ និទ្ទេស D មាន៣៤ ២៤៦នាក់ និងនិទ្ទេស E មាន​៣៧ ២៦៩នាក់៕   អត្ថបទដោយ៖ កាន់ ដារ៉ា (ស្មេរពនេចរ)
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T07:51:16.632Z", "category": "ភាពជាអ្នកដឹកនាំ", "views": 563, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ថានភាពមិនល្អ! អាជីវកម្មតូច និងមធ្យម នៅថៃកំពុងជាប់បំណុលជាង១ពាន់លាន$ ខណៈអាជីវកម្មខ្លះផ្អាកប្រតិបត្តិការ
https://business-cambodia.com/articles/sme-thailand
ដោយសារតែវិបត្តិកូវីដ១៩ បានធ្វើឱ្យសហគ្រាសធុនតូច និងមធ្យម (SMEs) របស់ប្រទេសថៃប្រមាណ ១២,៨៩៨ កន្លែង កំពុងតែប្រឈមនឹងហានិភ័យបំណុលដ៏ច្រើនរហូតទៅដល់ជាង ១ពាន់លានដុល្លារ ខណៈអាជីវកម្មខ្លះកំពុងតែប្រឈមនឹងការបិទទ្វារចោលនៅចុងឆ្នាំ ២០២៣ នេះ។ នេះបើយោងតាមការចុះផ្សាយដោយកាសែតបាកកកប៉ុស្តិ៍។ លោក Apichit Prasoprat ដែលជាអនុប្រធានសហព័ន្ធឧស្សាហកម្មថៃ (FTI) បាននិយាយថា សហព័ន្ធគ្រោងនឹងធ្វើការពិភាក្សាជាមួយទីភ្នាក់ងាររដ្ឋ ជាពិសេសនោះគឺក្រសួងហិរញ្ញវត្ថុក៏ដូចជាស្ថាប័នហិរញ្ញវត្ថុដើម្បីរួមគ្នាពិចារណាលើការស្នើសុំកាត់បន្ថយអត្រាការប្រាក់លើប្រាក់កម្ចីដើម្បីជួយសម្រួលទៅដល់ម្ចាស់អាជីវកម្មដែលកំពុងតែមានបំណុល។ ប្រភពខាងលើបានបន្តឱ្យដឹងទៀតថា អាជីវកម្មជាច្រើននៅថៃកំពុងឆ្ពោះទៅរកបំណុលហើយប្រសិនជាស្ថានភាពបែបនេះមិនត្រូវបានដោះស្រាយឱ្យលឿនទេ ប្រហែលជាមានអាជីវកម្មជាច្រើនត្រូវបានបិទទ្វារហើយវានឹងផ្តល់ផលប៉ះពាល់យ៉ាងធ្ងន់ធ្ងរទៅដល់ការងារក៏ដូចជាសេដ្ឋកិច្ចថៃទាំងមូលផងដែរ។   ជាមួយគ្នានោះដែរ លោក Apichit ក៏បានបន្ថែមថា បើទោះបីជារដ្ឋាភិបាលចង់បន្ធូរបន្ថយបំណុលសម្រាប់សហគ្រាសធុនតូច និងមធ្យមហើយផ្តល់ការពន្យារពេលទូទាត់សងប្រាក់ក៏ប្រហែលមិនអាចដោះស្រាយបានទាំងស្រុងឡើយ ផ្ទុយទៅវិញចាំបាច់ត្រូវតែកំណត់វិធានការឱ្យច្បាស់ដើម្បីសងទាំងប្រាក់ដើមក៏ដូចជាការប្រាក់ផងដែរ។ ដូច្នេះហើយ ភាគីទាំងអស់ត្រូវតែចូលរួមជាមួយភ្នាក់ងារពាក់ព័ន្ធ ដើម្បីរៀបចំរចនាសម្ព័ន្ធបំណុលឡើងវិញ និងស្វែងរកមធ្យោបាយសម្រាប់សហគ្រាសធុនតូចនិងមធ្យម ដើម្បីទទួលបានដើមទុនដើម្បីគ្រប់គ្រងបញ្ហាសាច់ប្រាក់របស់ពួកគេ។ ហើយករណីនីមួយៗអាចត្រូវការការពិចារណាឱ្យបានជាក់លាក់ ដើម្បីទប់ស្កាត់សហគ្រាសធុនតូច និងមធ្យមទាំងនេះពីការក្ស័យធន និងត្រូវបិទប្រតិបត្តិការអាជីវកម្មរបស់ពួកគេ។   អនុប្រធានសហព័ន្ធឧស្សាហកម្មថៃ (FTI) ក៏បានបញ្ជាក់ថា នាពេលបច្ចុប្បន្ននេះ សហគ្រាសធុនតូច និងមធ្យមទាំងមូល កំពុងតែប្រឈមមុខនឹងការកើនឡើងនៃការចំណាយហិរញ្ញវត្ថុ ដោយសារតែមានការកើនឡើងនៅអត្រាការប្រាក់លើប្រាក់កម្ចី លើសពីនេះទៅទៀត ការទិញទំនិញនៅក្នុងស្រុករបស់ប្រជាជនថៃបានធ្លាក់ចុះ គួបផ្សំនឹងការនាំចេញមានភាពយឺតយ៉ាវទៀតនោះ គឺនាំឱ្យមានការខ្វះខាតសាច់ប្រាក់សម្រាប់សហគ្រាសមួយចំនួនដែរ ហើយវាក៏ជាការរួមចំណែកមួយដែលផ្តល់នៅភាពតានតឹងដល់ផ្នែកហិរញ្ញវត្ថុរបស់ពួកគេ ហើយដំណោះស្រាយចាំបាច់ត្រូវតែកែសម្រួលជាលក្ខណៈបុគ្គលដើម្បីដោះស្រាយបញ្ហាប្រឈមទាំងនេះភ្លាមៗ មុនពេលពួកគេប្រឈមមុខនឹងការបិទទ្វារជារៀងរហូត៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T07:42:19.904Z", "category": "ចាប់ផ្តើមអាជីវកម្ម", "views": 202, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឆ្នាំនេះ កាន់តែប្លែក! រដ្ឋបាលរាជធានីភ្នំពេញ នឹងបង្កើតកន្លែងសប្បាយៗចំនួន១២កន្លែង នៅថ្ងៃបុណ្យអុំទូក
https://business-cambodia.com/articles/khmer-water-festival
នៅសលប៉ុន្មានថ្ងៃនេះប៉ុណ្ណោះ ព្រះរាជពិធីបុណ្យអ៊ំទូកសំពះព្រះខែនិងអកអំបុក នឹងចាប់ផ្តើមឡើងយ៉ាងអធិកអាធម ដោយមានព្រឹត្តិការណ៍អស្ចារ្យៗជាច្រើន ដែលនឹងត្រូវបានរៀបចំឡើងទៅតាមទីតាំងនិងទីកន្លែងចំនួន ១២ រួមមាន ៖   កម្មវិធី "ទីជលគុណ” រៀបចំដោយសហភាពសហព័ន្ធយុវជនកម្ពុជា (ស.ស.យ.ក.) ស្ថិតនៅ សួនច្បារមុខវត្តបទុមវតីផ្នែកខាងជើង សង្កាត់ចតុមុខ ខណ្ឌដូនពេញ កម្មវិធីប្រគំតន្ត្រី រៀបចំដោយស្ថានីយវិទ្យុ និងទូរទស្សន៍ ហង្សមាស HDTV ស្ថិតនៅសួនច្បារ មុខវត្តបទុមវតីផ្នែកខាងត្បូង សង្កាត់ចតុមុខ ខណ្ឌដូនពេញ កម្មវិធីប្រគំតន្ត្រី រៀបចំដោយអាជ្ញាធរជាតិប្រយុទ្ធនឹងជំងឺអេដស៍ ស្ថិតនៅរមណីយដ្ឋាន ប្រវត្តិសាស្ត្រវត្តភ្នំផ្នែកខាងលិច សង្កាត់វត្តភ្នំ ខណ្ឌដូនពេញ កម្មវិធីប្រគំតន្ត្រី រៀបចំដោយមន្ទីរវប្បធម៌ និងវិចិត្រសិល្បៈរាជធានីភ្នំពេញ ស្ថិតនៅរោងអាយ៉ រមណីយដ្ឋានប្រវត្តិសាស្ត្រវត្តភ្នំ សង្កាត់វត្តភ្នំ ខណ្ឌដូនពេញ កម្មវិធីប្រគំតន្ត្រី រៀបចំដោយអាជ្ញាធរជាតិប្រយុទ្ធប្រឆាំងគ្រឿងញៀន ស្ថិតនៅលើសួនច្បារ ទល់មុខក្រុមប្រឹក្សាអភិឌ្ឍន៍កម្ពុជា (CDC) សង្កាត់វត្តភ្នំ ខណ្ឌដូនពេញ កម្មវិធីប្រគំតន្ត្រី រៀបចំដោយក្រុមហ៊ុន វឌ្ឍនៈ ប្របភើធី អិលធីឌី ស្ថិតនៅក្បែរសួនច្បារ មាត់ទន្លេទល់មុខផ្សាររាត្រី សង្កាត់ផ្សារចាស់ ខណ្ឌដូនពេញ កម្មវិធី "ប្រដាល់គ្រុឌគុនខ្មែ”​ រៀបចំដោយអគ្គនាយកដ្ឋានទូរទស្សន៍ជាតិកម្ពុជា (ទទក) ស្ថិតនៅ សួនច្បាររូបសំណាកព្រះនាងប្រាជ្ញាបារមី សង្កាត់ជ្រោយចង្វារ ខណ្ឌជ្រោយចង្វារ កម្មវិធីប្រគំតន្ត្រី រៀបចំដោយស្ថានីយវិទ្យុ និងទូរទស្សន៍បាយ័ន ស្ថិតនៅក្បែរសួនរង្វង់មូល នាងទេពមច្ឆា (តំបន់អភិវឌ្ឍន៍ជ្រោយចង្វារ) សង្កាត់ជ្រោយចង្វារ ខណ្ឌជ្រោយចង្វារ កម្មវិធីប្រគំតន្ត្រី រៀបចំដោយស្ថានីយវិទ្យុ និងទូរទស្សន៍ ហង្សមាស HDTV ស្ថិតនៅសួនច្បារ កោះពេជ្រ City Hall សង្កាត់ទន្លេបាសាក់ ខណ្ឌចំការមន កម្មវិធីប្រគំតន្ត្រី រៀបចំដោយស្ថានីយវិទ្យុ និងទូរទស្សន៍បាយ័ន ស្ថិតនៅមុខសាលមហោស្រព កោះពេជ្រ សង្កាត់ទន្លេបាសាក់ ខណ្ឌចំការមន ការររៀបចំស្តង់តាំងលក់ផលិតផល រៀបចំដោយមជ្ឈមណ្ឌសន្និបាត និងពិពរណ៍ កោះពេជ ស្ថិតនៅមជ្ឈមណ្ឌសន្និបាត និងពិពរណ៍ កោះពេជ្រ សង្កាត់ទន្លេបាសាក់ ខណ្ឌចំការមន ១ កម្មវិធីប្រគំតន្ត្រី រៀបចំដោយក្រុមហ៊ុន វឌ្ឍនៈ ប្របភើធី អិលធីឌី ស្ថិតនៅតំបន់ទីក្រុងរណប កោះនរា សង្កាត់និរោធ ខណ្ឌច្បារអំពៅ ។      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T07:13:34.917Z", "category": "ព័ត៌មានថ្មីៗ", "views": 476, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ទិញត្រូវចំណេញ ទិញខុសខាត! ឆ្នាំថ្មី២០២៤ ចង់ទិញខុនដូមិនគួរមើលរំលងតំបន់សក្ដានុពលទាំងនេះឡើយ
https://business-cambodia.com/articles/condo-2024
ខុនដូជាអចលនទ្រព្យមួយប្រភេទដែលមានការអភិវឌ្ឍ និងវិនិយោគគួរឲ្យកត់សម្គាល់នាមួយរយៈពេលចុងក្រោយនេះ។ មូលហេតុក៏ព្រោះតែលំនៅឋានលើអាកាសនេះ គឺមានភាពពេញនិយមសម្រាប់ការរស់នៅរបស់ជនបរទេស និងទំនោរស់នៅរបស់ប្រជាជនសម័យថ្មីផងដែរ។ ប៉ុន្ដែការទិញខុនដូ មិនថាសម្រាប់វិនិយោគ ឬសម្រាប់រស់នៅ ទីតាំងគឺជាចំណុចសំខាន់ដែលអ្នកទិញត្រូវគិតគូរឲ្យបានល្អិតល្អន់ បើចង់ទទួលបានផលចំណេញ និងដាក់ជួលបានថ្លៃ។ ដូច្នេះសម្រាប់ឆ្នាំថ្មី ២០២៤ បើចង់វិនិយោគខុនដូ តើគួរជ្រើសរើសតំបន់ល្អ?   បើតាមការលើកឡើងពីលោក អ៊ុយ សុជី អ្នកជំនាញផ្នែកអចលនទ្រព្យមួយរូបបានបង្ហាញនូវទីតាំងសក្ដានុពលមួយចំនួនដែលអ្នកចង់វិនិយោគខុនដូមិនគួរមើលរំលង។ ដោយទីតាំងទាំងនោះរួមមាន៖ តំបន់បឹងកេងកង, តំបន់ផ្លូវ ៦០ ម៉ែត្រ, តំបន់សែនសុខ, តំបន់កោះពេជ្រ, តំបន់កោះនរា និងតំបន់ជ្រោយចង្វារ។     ថ្លែងប្រាប់ Business Cambodia លោកបានលើកឡើងយ៉ាងដូច្នេះថា “សម្រាប់ខុនដូ ខ្ញុំមើលឃើញ ៣, ៤ ទីតាំងដែរ ដែលមានឱកាសសម្រាប់ការវិនិយោគ ទី១ តំបន់ផ្លូវ ៦០ ម៉ែត្រ ខាងផ្សារទំនើបអ៊ីអន ៣ បច្ចុប្បន្នកំពុងបុកខ្លាំងទៅលើការអភិវឌ្ឍខុនដូ ខណៈរាជរដ្ឋាភិបាលបានរៀបចំជាក្រុងរណបថ្មី១ទៀតផងដែរ (ទីក្រុងរណប ING City)។ មួយទៀតតំបន់កោះនរា ក៏ជាទីតាំងដែលមានចំណុចពិសេសៗ ដោយសារបន្ដិចទៀតគេក៏នឹងបុកសាងសង់ខុនដូដែរ។ ក្រៅពីកោះនរា ខ្ញុំមើលឃើញតំបន់សែនសុខ និងតំបន់ត្រោយម្ខាង ចំនៀរជ្រោយចង្វារ”។   លោក អ៊ុយ សុជី លើកឡើងបន្ដថា សម្រាប់ជនបរទេសដែលគេជ្រើសរើសខុនដូតែម្ដង ភាគច្រើនគឺជ្រើសរើសយកតំបន់បឹងកេងកង ដោយសារនៅតំបន់ហ្នឹងប្រជុំទៅដោយ special economic ច្រើន ហើយអ្វីក៏មានដែរនៅតំបន់នោះ។ ហើយទិដ្ឋភាពមួយនេះគឺងាយស្រួលសម្រាប់ការចេញចូលរបស់ភ្ញៀវ​បរទេស។ ដោយឡែកសម្រាប់តម្លៃជួលវិញលោកបានបញ្ជាក់ថា ខុនដូតំបន់បឹងកេងកងគឺមានតម្លៃជួលថ្លៃជាងគេ ប៉ុន្ដែតម្លៃខុនដូ ក៏ខ្ពស់ជាងគេផងដែរ។     ការទិញខុនដូ ដែលអាចវិនិយោគបាន គឺអាចស្រ័យលើអ្នកវិនិយោគផ្ទាល់ បើក្នុងករណីទិញទិញផ្ដាច់ខុនដូដែលមានស្រាប់ គឺអាចដាក់ជួលភ្លាមនៅក្នុងឆ្នាំថ្មីបាន ប៉ុន្ដែក្នុងករណីទិញមិនបាន ឬទិញបានខុនដូកំពុងសាងសង់ទេ ត្រូវចាយពេលវេលាចន្លោះពី ១ ឆ្នាំទៅ ២ ឆ្នាំទៀតដើម្បីអាចដាក់ជួលបាន។ អ៊ីចឹងបើធៀបទៅ សម្រាប់គំនិតខ្ញុំបើមានលុយឥឡូវ គួរទិញខុនដូដែលសាងសង់ហើយ ដោយសារម្ចាស់មួយចំនួនដែលគាត់បង់ពីមុនមក គាត់អាចជួបបញ្ហាហិរញ្ញវត្ថុ ហើយអាចនឹងដាក់លក់ក្នុងតម្លៃមួយដែលទាបជាងពេលធម្មតា។ ប៉ុន្ដែសម្រាប់ការទិញគម្រោងខុនដូដែលកំពុងសាងសង់ ក៏ល្អម្យ៉ាងដែរព្រោះតម្លៃនៅទាប ដូច្នេះពេលគម្រោងសង់រួចតម្លៃនឹងកើនឡើងដែលអាចទាញផលចំណេញបាន។ នេះបើតាមការបញ្ជាក់បន្ថែមរបស់លោក។   លោក អ៊ុយ សុជី លើកឡើងទៀតថា ខុនដូជាហេតុផលមួយដែលយើងអាចទាញអ្នកវិនិយោគបរទេសបានច្រើន ជាពិសេសចិន តៃវ៉ាន់ ហុងកុង សឹហ្គាពួរ តែងតែមកវិនិយោគនៅខ្មែរយើងទាក់ទងនឹងខុនដូនេះតែម្ដង។ ហើយកាលពីពេលថ្មីៗកន្លងទៅនេះ រាជរដ្ឋាភិបាលក៏បានអញ្ជើញអ្នកធុរកិច្ចមកកម្ពុជាដើម្បីមកសិក្សាពីការវិនិយោគផងដែរ ហើយជាធម្មតាជនបរទេសមិនមានសិទ្ធិក្នុងការទិញអចលនទ្រព្យជាប់នឹងដីបានទេ អ៊ីចឹងគឺមានតែទិញខុនដូនេះតែប៉ុណ្ណោះ៕ លេខទំនាក់ទំនងលោក អ៊ុយ សុជី៖ ០96 426 8789  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T05:41:03.424Z", "category": "អចលនទ្រព្យ", "views": 308, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជិះ Prius លែងខ្លាចអស់លុយចូលជាង! ការ៉ាសធំ១នៅភ្នំពេញ ធានាជួសជុល១ឆ្នាំ ត្រឹម១០០ដុល្លារ
https://business-cambodia.com/articles/car-wa-rrenty-prius
សម្រាប់បងប្អូនដែលកំពុងជិះរថយន្ត Prius ហើយតែងតែជួបប្រទះនឹងបញ្ហាខូចញឹកញាប់ ត្រូវចំណាយប្រាក់ច្រើនលើការជួសជុល ឈប់បារម្ភទៀតទៅ ខណៈការ៉ាសឡានធំមួយនៅភ្នំពេញ​ មានកញ្ចប់ប្រម៉ូសិនធានា​ជួសជុលរថយន្ត Prius មួយឆ្នាំពេញ ជាមួយតម្លៃត្រឹមតែ១០០ដុល្លារប៉ុណ្ណោះ ហើយអ្វីដែលកាន់តែសំខាន់ជាងនេះទៀតនោះគឺប្រិយមិត្តថែមទាំងទទួលបានសេវាកម្មថែរក្សារថយន្តជាង៣០ មុខបន្ថែមទៀត។ ថ្លែងប្រាប់ Business Cambodia អ្នកស្រី យ៉ាង អាលីស ប្រធានគ្រប់គ្រងការ៉ាស My Car Consultant បានឱ្យដឹងថា​ ចាប់ពីថ្ងៃនេះ រហូតដល់ ថ្ងៃទី៣១ ខែធ្នូ ឆ្នាំ២០២៣  នៅ My Car Consultant មានការបញ្ចុះតម្លៃលើកញ្ចប់ធានាជួសជុលរថយន្ត Prius ​ត្រឹមតម្លៃ ១០០ ដុល្លារប៉ុណ្ណោះក្នុងមួយឆ្នាំ ខណៈតម្លៃពេញមានតម្លៃ ៧៧០ដុល្លារ ។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ ស្របគ្នានេះដែរក្នុងកញ្ចប់៧៧០ដុល្លារនេះ ប្រិយមិត្តនឹងទទួលបានសេវាកម្មថែរក្សារថយន្តជាច្រើនដូចជា៖   ប្រព័ន្ឋម៉ាស៊ីនប្រជាក់ អាគុយ ប្រព័ន្ឋហ្រ្វាំង ប្រព័ន្ឋអំប្រីយ៉ា កាឡេ ប្រអប់បញ្ជា ម៉ាស៊ីនដែលបំពាក់ដោយរោងចក្រ គ្រឿងបង្គុំម៉ាស៊ីន និងគ្រឿងតូចៗ ប្រព័ន្ឋបញ្ចុះកំដៅម៉ាស៊ីន ម៉ូទ័រអេឡិចត្រិច ប្រអប់លេខ (ការបញ្ជូនដោយដៃ) ប្រអប់លេខ (ការបញ្ជូនដោយស្វាយប្រវិត្ត) ប្រព័ន្ឋព័ត៌មាន នុងទំនាក់ទំនងនៅក្នុងរថយន្ត ប្រព័ន្ឋហាយប្រ៊ីដ និិងគ្រឿងបង្គុំដែលពាក់ព័ន្ឋ គ្រឿងក្រោម ការប្តូរប្រេងម៉ាស៊ីនជូន និងអត្ថប្រយោជន៍ជាច្រើនទៀត។ សូមជម្រាបផងដែរថា សម្រាប់ព័ត៌មានលម្អិតលើកញ្ចាប់ប្រម៉ូសិន ១០០ដុល្លារវិញ បងប្អូនអាចសាកសួរព័ត៌មានបន្ថែម តាមរយៈផេកផ្លូវការ My Car Consultant និងទំនាក់ទំនងផ្នែកលក់ 015 633 665 | 081 75 6737។ ហើយសម្រាប់បងប្អូនក៏អាចទៅកាន់ទីតាំងរបស់ក្រុមហ៊ុនដោយផ្ទាល់ក៏បាន:https://maps.app.goo.gl/GGECCckNaDnzsXMB9៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T05:37:47.802Z", "category": "កំពូលអ្នកលក់", "views": 2875, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សៅរ៍អាទិត្យ ទទួលភ្ញៀវមិនទាន់! ភោជនីយដ្ឋានព្រឹក្សា នៅជាយក្រុង ប្រើក្បួនលក់៣នេះ ទាក់ចិត្តភ្ញៀវបំផុត
https://business-cambodia.com/articles/preuk-sa-christina-thong
បច្ចុប្បន្នភោជនីយដ្ឋាននៅតាមតំបន់ជាយក្រុងកំពុងរីកដូចផ្សិតនិងពេញនិយមយ៉ាងខ្លាំង​ ហើយទន្ទឹមនឹងភាពពេញនិយមការបើកភោជនីយដ្ឋានបែបជាយក្រុង ក៏អាចជួយបងប្អូនកសិករនៅក្នុងតំបន់បានមួយផ្នែកផងដែរ។ មិនតែប៉ុណ្ណោះភោជនីយដ្ឋានជាយក្រុង នេះមិនត្រឹមជាកន្លែងដែលមនុស្សទៅគ្រាន់តែមកញាំបាយថ្ងៃត្រង់ហើយទៅវិញនោះទេ  វាក៏ជាកន្លែងដែលមនុស្សអាចទៅពិភាក្សាការងារ និងណាត់ជួបមិត្តភក្តិមើលទេសភាពទីក្រុង ក៏ដូចជាលំហែកាយ ដើម្បីកាត់ស្រ្តេស បានផងដែរ ។   ទន្ទឹមនឹងមុខរបរដ៏ពេញនិយមមួយនេះកំពុងមានសន្ទុះខ្លាំងក្នុងនោះក៏មានហាងមិនតិចទេដែលបើកមិនទាន់បានមួយឆ្នាំស្រួលបួលផងក៏បិទទ្វារទៅវិញបាត់ដោយសារតែខ្វះទិចនិកនិងមិនមានក្បួន តែបើក្រឡេកមកមើលភោជនីយដ្ឋាន ព្រឹក្សា ទើបប្រឡូកក្នុងវិស័យនេះមិនបានមួយឆ្នាំតែអាចទាញភ្ញៀវចូលឥតដាច់។     យោងតាមកិច្ចសម្ភាសន៍ផ្ទាល់ជាមួយក្រុមការងារ Business Cambodia កញ្ញា ថោង គ្រីសស្តារីយ៉ា  ជាម្ចាស់ភោជនីយដ្ឋាន ព្រឹក្សា  បានលើកឡើងថា “ដើម្បីឲ្យហាងអាជីវកម្មមានគេស្គាល់ច្រើនហើយភាពរឹងមាំនិងឈរជើងបានយូរយើងត្រូវចេះប្រើក្បួន”។ តាមការបញ្ជាក់របស់កញ្ញា គ្រីសស្តារីយ៉ា​  ក្បួនលក់របស់ ព្រឹក្សា មានចំនួន៣ ដែលធ្វើឲ្យភ្ញៀវចូលឥតដាច់ ដោយក្បួនទាំងនោះរួមមាន៖   ១. ដឹងចិត្តអតិថិជន   ទាក់ទងនិងបរិយាកាស កញ្ញា បានលើកឡើងថាបរិយាកាសគឺជាភាពទាក់ទាញយ៉ាងសំខាន់ ព្រោះថាមនុស្សភាគច្រើនគឺ ស្រ្តេសច្រើន ដូច្នេះហើយតែងតែចង់បានបរិយាកាសបែបស្រឡះស្រស់ស្រាយបែបធម្មជាតិនិងភាពស្ងប់ស្ងាត់។ ក្នុងនោះដែរចំពោះភោជនីយដ្ឋាន ព្រឹក្សា គឺមានការតុបតែងស្អាតដោយមានកូនស្រះនៅចំកណ្តាលពោរពេញទៅដោយរុក្ខជាតិនានា ហើយតូបកន្លែងអង្គុយញ៉ាំអាហារគឺនៅព័ទ្ធជុំវិញស្រះតែម្តង ដែលមានខ្យល់ប់កស្រួលក្នុងការដកដង្ហើម ឬអង្គុយលេងជាមួយក្រុមគ្រួសារ និងមិត្តភក្តិជាដើម។ អ្វីដែលកាន់តែពីសេសនៅព្រឹក្សា គឺសម្បូរកន្លែងថតរូបស្អាតៗមែនទែន អ្នកចូលចិត្តថតរូបទៅដឹងតែអ៊េមម៉ង។     ២. ជ្រើសចុងភៅជំនាញ     ប្រសិនបើបរិយាកាស ល្អហើយ តម្លៃសមរម្យ តែបែជារសជាតិម្ហូបពិបាកទទួលយកក៏ជារឿងមិនល្អដែរ សម្រាប់ភោជនីយដ្ឋាននីមួយៗ។ ចំណុចចុងក្រោយនេះកញ្ញា បានឱ្យដឹងថាចំពោះម្ហូបនៅក្នុងភោជនីយដ្ឋានរបស់កញ្ញា គឺយកចិត្តទុកដាក់យ៉ាងខ្លាំងចំពោះរសជាតិ រាល់មុខម្ហូបនីមួយៗចេញទៅគឺសុទ្ធតែពិសេសៗ និងប្លែកៗពីគ្នា មិនថាគ្រឿងទេស ឬក៏ត្រីសាច់បន្លែនោះទេ​ សុទ្ធតែចុងភៅលំដាប់ ត្រង់ចំណុចនេះកញ្ញាបានបញ្ជាក់ថា​ ចំពោះភោជនីយដ្ឋាន ព្រឹក្សា គឺចម្រាញ់យកតែចុងភៅដែលមានជំនាញ ដែលមានសញ្ញាប័ត្រត្រឹមត្រូវ រាល់មុខម្ហូបដែលចុងភៅរបស់ព្រឹក្សាធ្វើ គឺប្រៀបបាននិងចុងភៅលំដាប់ផ្កាយ។     ៣. ធ្វើទីផ្សារ   ការធ្វើទីផ្សារគឺសំខាន់ណាស់ ដើម្បីឲ្យភ្ញៀវស្គាល់យើងជាអ្នកណា ហើយមានអ្វីខ្លះ ដូចជាការធ្វើវីដេអូ ការផុសរូបជាដើម។ ជាក់ស្ដែង​សម្រាប់ភោជនីយដ្ឋាន ព្រឹក្សា វិញ គឺមានផុសរូបក៏ដូចជាវីដេអូជាប្រចាំ​ទាក់ទងនិងបរិយាការនៅក្នុងហាង ឬមុខម្ហូបជាដើម។ មួយវិញទៀតរាល់រូបភាពឬ វីដេអូ នីមួយៗដែលចេញទៅ គឺសុទ្ធតែមានគុណភាព​ ដោយឌីសាញ​រូបភាពស្អាតៗ ច្បាស់ៗ ដែលមើលទៅទាក់ទាញមែនទែន។​   សូមជម្រាបផងដែរថា ភោជនីយដ្ឋាន ព្រឹក្សា មានទីតាំងនៅជាយក្រុងភ្នំពេញ ក្នុងសង្កាត់ក្បាលកោះ ខណ្ឌច្បារអំពៅ ជិតរោងចក្រ Tiger រាជធានីភ្នំពេញ ជិះតែ១០នាទីពីបុរីប៉េងហួតបឹងស្នោរ​ ឬបងប្អូនអាចទំនាក់ទំនងតាមលេខទូរស័ព្ទ ០៦៨/០៧០/០៨៩ ៦៨៨ ៨២៧ និងតាមរយៈផេកផ្លូវការរបស់ ព្រឹក្សា - PREUK SA ៕ ទីតាំង៖  https://maps.app.goo.gl/rDk8euzRrfG17zAE8      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T05:34:01.468Z", "category": "កំពូលអ្នកលក់", "views": 632, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ជាប់ឬធ្លាក់ ក៏អាចរៀនតបាន! អាហារូបក.រណ៍ ពីសាលាល្បីៗទាំង៨ ល្អបំផុត សម្រាប់អ្នកចប់បាក់ឌុប
https://business-cambodia.com/articles/8-school-have-scholarship-for-bacll-2023-students-
បងប្អូនដែលប្រឡងចប់បាក់ឌុបហើយជាប់ឬធ្លាក់នៅតែមានឱកាសរៀនតដូចគ្នាក្នុងកម្រិតថ្នាក់បរិញ្ញាបត្ររងឬជំនាញបច្ចេកទេស។   យ៉ាងណាមិញពាក់ព័ន្ធនិងប្រធានបទនេះដែរយើងសូមលើកយកនូវដំណឹងអាហារូបករណ៍ពីសាលាល្បីចំនួន៧ ដែលមានផ្តល់អាហារូបករណ៍ជាច្រើនដល់សិស្សានុសិស្សដែលទើបចប់ថ្នាក់ទី១២ហើយចង់បន្តការសិក្សាទៅកម្រិតសាកលវិទ្យាល័យ។   ក្នុងចំណោមសាលាល្បីៗទាំង៨ខាងនេះមានទាំងសាកលវិទ្យាល័យ វិទ្យាស្ថានបច្ចេកទេស និងមជ្ឍមណ្ឌលបណ្តុះបណ្តាលភាសាផងដែរ៖   សាកលវិទ្យាល័យជំនាញបរិញ្ញាបត្រ   ១. សាកលវិទ្យាល័យសម្តេចព្រះមហាសង្ឃរាជ បួរ គ្រី   សាកលវិទ្យាល័យខ្មែរមួយនេះមានផ្តល់ជូនអាហារូបករណ៍សិក្សា១០០% ចំនួន៥០០កន្លែង លើមុខជំនាញទាំង៣២ រហូតដល់បញ្ចប់ថ្នាក់បរិញ្ញាបត្រចំនួន៤ឆ្នាំពេញ ។ ព័ត៌មានលម្អិតនិងការដាក់ពាក្យ៖ រៀន៤ឆ្នាំពេញឥតគិ.តថ្លៃ! សាកលវិទ្យាល័យធំ១នេះ ផ្តល់អាហារូបក.រណ៍១០០% ចំនួ.ន៥០០ក.ន្លែង   ២. សាកលវិទ្យាល័យកម្ពុជា   "អាហារូបករណ៍សន្តិភាព សម្តេចតេជោ ហ៊ុន សែន” នៃសាកលវិទ្យាល័យកម្ពុជាមានផ្តល់អាហារូបករណ៍ពេញថ្លៃចំនួន ២០០កន្លែង សម្រាប់ថ្នាក់បរិញ្ញាបត្រ វគ្គសិក្សាទី១B (Term 1B) ឆ្នាំសិក្សា២០២៣-២០២៤ ជូនដល់សិស្សានុសិស្សកម្ពុជានៅទូទាំង ប្រទេសដែលចង់បន្តការសិក្សាថ្នាក់បរិញ្ញាបត្រ។ព័ត៌មានលម្អិតនិងការដាក់ពាក្យ៖ ដំណឹងល្អ! អាហារូបក.រណ៍សម្តេចតេជោហ៊ុន សែន នឹងផ្តល់ចំនួន២០០ក.ន្លែង នៅសាកលវិទ្យាល័យកម្ពុជា   ៣. វិទ្យាសា្ថនខ្មែរជំនាន់ថ្មី   ឯកឧត្តមអភិសន្ដិបណ្ឌិត ស សុខា និងលោកជំទាវ កែ សួនសុភី បានសហការជាមួយវិទ្យាស្ថានខ្មែរជំនាន់ថ្មី ផ្ដល់ជូនអាហារូបករណ៍ដល់សិស្ស-និស្សិតចំនួន ៤០០កន្លែង ថ្នាក់បរិញ្ញាបត្ររង-បរិញ្ញាបត្រ ចំនួន ៣០០កន្លែង និងថ្នាក់បរិញ្ញាបត្រជាន់ខ្ពស់ចំនួន ១០០កន្លែង។   ព័ត៌មានលម្អិតនិងការដាក់ពាក្យ៖ ធ្លាក់ជាប់ឬទី១២ ក៏រៀនបាន ឯកឧត្ដម ស សុខា ផ្ដល់អាហារូបករណ៍ជិត ៤០០កន្លែងដល់អ្នកចង់រៀនជំនាញ ១០នេះ   ៤. វិទ្យាស្ថានបច្ចេកទេសឧស្សាហកម្ម ( ឯកទេសបណ្តុះបណ្តាលជំនាញបច្ចេកទេស)   វិទ្យាស្ថានដែលសហការជាមួយការងារមួយនេះបានប្រកាសជ្រើសរើសសិស្ស-និស្សិត ឱ្យចូលសិក្សាសម្រាប់ឆ្នាំសិក្សា២០២៣-២០២៤ លើជំនាញបច្ចេកទេស និងវិជា្ជជីវៈដោយផ្តល់ថា្នក់អាហារូបករណ៍ ចំនួន៣៤៨៥នាក់ និងថ្នាក់បង់ថ្លៃ ចំនួន៥០៥នាក់ តាមកម្រិត និងជំនាញចំណូលខ្ពស់ជាច្រើន។ ព័ត៌មានលម្អិតនិងការចុះឈ្មោះ៖ វិទ្យាស្ថាន១នេះ បើកថ្នាក់ឥតគិ.តថ្លៃ ដល់សិស្ស ជាង៣ពា.ន់នាក់ លើជំនាញចំណូ.លខ្ពស់ជាច្រើន   មជ្ឈមណ្ឌលភាសា ( សម្រាប់អ្នកចង់ពង្រឹងភាសា)   ១. Spring Education Center   មជ្ឈមណ្ឌលភាសាមួយនេះនឹងផ្តល់អាហារូបករណ៍សម្រាប់សិស្សប្រឡងបាក់ឌុបឆ្នាំ 2023! ជាច្រើនកន្លែងរយៈពេល ១ ឆ្នាំពេញតែម្តង សម្រាប់សិក្សាភាសាអង់គ្លេស និងភាសាចិន។   ព័ត៌មានលម្អិតនិងការចុះឈ្មោះ៖ សិស្សទើបប្រឡងបាក់ឌុប នឹងទទួលបានអាហារូបករណ៍ដល់ 100% ភ្លាមៗសិក្សាភាសាអង់គ្លេស និងភាសាចិននៅមជ្ឈមណ្ឌលអប់រំស្រ្ពីង   ២. CAM-ASEAN 271   សាលានឹងផ្តល់អាហារូបករណ៍ថ្នាក់ភាសាចិន និង អង់គ្លេស សម្រាប់សិស្សានុសិស្សទាំងអស់ដែលបានប្រឡងបញ្ចប់សញ្ញាបត្រមធ្យមសិក្សាទុតិយភូមិ ឆ្នាំ២០២២ និង ២០២៣។ ព័ត៌មានលម្អិតនិងការចុះឈ្មោះ៖ ចប់ទី១២ ចង់ពង្រឹងភាសាអង់គ្លេសឱ្យខ្លាំង! មកស្គាល់សាលាល្បីឈ្មោះ៣ នៅភ្នំពេញកំពុងផ្តល់អាហារូបករណ៍ជាច្រើន   ៣. SAS Standford American School   សាលា SAS Stanford នឹងផ្តល់នូវបទពិសោធន៍សិក្សាភាសាអង់គ្លេសបែប​IELTS មួយដែលអាចធានាឱ្យពួកគាត់ទទួលបាននូវចំណេះដឹងភាសាអង់គ្លេសច្បាស់លាស់ (IELTS 6.0 ឬលើសពីនេះ)។​ ក្នុងសាលាក៏មានផ្តល់នូវអាហារូបករណ៍ក៏ដូចជាការបញ្ចុះតម្លៃផងដែរ។ ព័ត៌មានលម្អិតនិងការចុះឈ្មោះ៖ចប់ទី១២ ចង់ពង្រឹងភាសាអង់គ្លេសឱ្យខ្លាំង! មកស្គាល់សាលាល្បីឈ្មោះ៣ នៅភ្នំពេញកំពុងផ្តល់អាហារូបករណ៍ជាច្រើន   ៤.  Campus UK Cambodia   សាលាមួយនេះនឹងមានថ្នាក់ពិសេសសម្រាប់អ្នកដែលចង់ពង្រឹងការសន្ទនា ថ្នាក់នេះបង្កើតឡើងដើម្បី ជួយពង្រឹងភាសាអង់គ្លេសរបស់អ្នកឱ្យឆាប់រហ័សងាយយល់នឹងឆាប់ចេះ។​ លើសពីនេះទៅទៀតនថ្នាក់សន្ទនាអង់គ្លេសទូទៅនេះនឹងមានអាហារូបករណ៍ ៣០% សម្រាប់សិស្ស១០នាក់ដំបូង ហើយថ្នាក់ភាសាអង់គ្លេសទូទៅនឹងផ្តល់អាហារូបករណ៍រហូតដល់ ៥០%។ សម្រាប់ព័ត៌មានលម្អិតនិងការចុះឈ្មោះ៖ ចប់ទី១២ ចង់ពង្រឹងភាសាអង់គ្លេសឱ្យខ្លាំង! មកស្គាល់សាលាល្បីឈ្មោះ៣ នៅភ្នំពេញកំពុងផ្តល់អាហារូបករណ៍ជាច្រើន   សូមជម្រាបផងដែរថាខាងលើនេះជាសកលវិទ្យាល័យនិងសាលាចំនួន៨ដែលបងប្អូនដែលទើបប្រឡងចប់បាក់ឌុបអាចស្វែងរកការសិក្សានិងបណ្តុះបណ្តាលជំនាញបានជាមួយនិងអាហារូបករណ៍ក៏ដូចជាការបញ្ចុះតម្លៃផ្សេងៗជាមួយសាលាខាងលើនេះ។ ក្រៅពីនោះក៏មានសាលានិងសាកលវិទ្យាល័យល្បីៗល្អៗផ្សេងទៀតដែលចាបក្រហមមិនទាន់បានលើកយកមកជូនជាដំណឹង៕   អត្ថបទដោយ៖ ពីង ជូអេង        
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T04:47:19.601Z", "category": "ភាពជាអ្នកដឹកនាំ", "views": 686, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រឹម២៤ម៉ោងអ្នកវិនិយោគដកលុយជាង១ពាន់លាន$ចេញពីBinance ក្រោយមេធំBinanceលាលែងពីតំណែង
https://business-cambodia.com/articles/more-than-1-billion-dollars-withdrew-from-binance
ត្រឹមតែរយៈពេល២៤ប៉ុណ្ណោះក្រុមអ្នកវិនិយោគដែលប្រើប្រាស់Binanceបាននាំគ្នាសម្រុកដលុយចេញពីBinanceជាង១ពាន់លានដុល្លារក្រោយពីបានទទួលដំណឹងថាលោក Changpeng Zao ដែលជាស្ថាបនិកនិងជានាយកប្រតិបត្តិរបស់ Binance សម្រេចចិត្តលាលែងពីតំណែង។   បើយោងតាមការចុះផ្សាយរបស់ CNBC បានឲ្យដឹងថាលុយបានហូរចេញពីBinance ជាង១ពាន់លានដុល្លារត្រឹមតែរយៈពេល២៤ម៉ោងប៉ុណ្ណោះ។ នេះបើយោងតាមក្រុមហ៊ុនវិភាគទិន្ន័យBlockchain ដែលមានឈ្មោះថា Nansen ពោលគឺមានតែលុយBitcoin ប៉ុណ្ណោះដែលអ្នកវិនិយោគមិនបានដកចេញ។   ប្រភពដដែលខាងលើបានឲ្យដឹងទៀតថាការហូរចេញនៃលុយលើPlatform Binance នេះគឺដូចគ្នាទៅនឹងការដកលុយចេញពីលើកមុននៅពេលដែលក្រុមហ៊ុនBinance និងលោក Changpeng Zhao បានជាប់បណ្ដឹងចំនួន១៣បណ្ដឹងពីគណកម្មការមូលបត្ររបស់សហរដ្ឋអាមេរិក។     បញ្ហាលោក Changpeng Zhao លាងលែងពីតំណែងបានធ្វើឲ្យកាក់Binance ដើមបានធ្លាក់ចុះប្រមាណជាង៨%ត្រឹមតែរយៈពេល២៤ម៉ោងប៉ុណ្ណោះ។ ទោះបីជាយ៉ាងណាក៏ដោយបើយោងតាមក្រុមហ៊ុនNansenបានឲ្យដឹងថាទោះជាក្រុមអ្នកវិនិយោគសម្រុកដកលុយជាង១ពាន់លានដុល្លារពិតមែនតែទ្រព្យប្រមាណ៦៥ពាន់លានដុល្លារគឺនៅតែស្ថិតនៅលើPlatform Binanceដដែល ហើយនេះគឺបញ្ជាក់ថា Binance នៅតែមានទុនគ្រប់គ្រាន់ក្នុងការទប់ទល់នៅពេលមានការសម្រុកដកលុយព្រមៗគ្នាពីក្រុមអ្នកវិនិយោគលើ Binance។    គួរបញ្ជាក់ផងដែរលោក Changpeng Zhao បានសម្រេចលាលែងពីតំណែងនៅក្នុង Binane បន្ទាប់ពីត្រូវបានគេរកឃើញថាលោកនិងក្រុមហ៊ុនBinance បានបង្កើតកំហុសបំពានច្បាប់លាងលុយកខ្វក់ បំពានច្បាប់ទណ្ឌកម្មនិងជាប់បបណ្ដឹងផ្សេងៗទៀតពីសហរដ្ឋអាមេរិក ហើយលោកត្រូវគេពិន័យជាប្រាក់ចំនួន៥០ពាន់លានដុល្លារចំណែកក្រុមហ៊ុនBinance ត្រូវពិន័យចំនួន៤.៣ពាន់លានដុល្លារផងដែរ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T04:03:02.822Z", "category": "ហិរញ្ញវត្ថុ", "views": 513, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួងអប់រំ៖ លទ្ធផលសរុប នៃការប្រឡងបាក់ឌុបឆ្នាំ ២០២៣
https://business-cambodia.com/articles/results-bacll-2023
តាមរយៈទំព័រ​ហ្វេសប៊ុក​ផ្លូវការបស់ ក្រសួងអប់រំ យុវជន និងកីឡា បាន​ប្រកាស​ថា អ្នក​ប្រឡង​ជាប់សញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំ​២០២៣ នេះ មាន​ ៩៨ ៤៦០នាក់ ដែលស្មើ ៧២,៨៩% ក្នុងចំណោម​បេក្ខជន​សរុប។   ក្នុងនោះ សិស្ស​ដែល​ទទួលបាននិទ្ទេស A មាន​១៦៧៣នាក់ និទ្ទេស B មាន ៦៩៦៤នាក់ និទ្ទេស C មាន​១៨ ៣០៨នាក់ និទ្ទេស D មាន៣៤ ២៤៦នាក់ និងនិទ្ទេស E មាន​៣៧ ២៦៩នាក់។     គួរជម្រាបផងដែរថា ក្រសួងអប់រំ យុវជន និង​កីឡា បានកំណត់យក​ថ្ងៃទី០៦ ខែវិច្ឆិកា ឆ្នាំ​២០២៣ ជាសម័យប្រឡងសញ្ញាបត្រមធ្យមសិក្សា​ទុតិយភូមិ ឬបាក់ឌុប​ សម្រាប់ឆ្នាំសិក្សា​២០២២-២០២៣។ ហើយការប្រកាសលទ្ធផលធ្វើឡើងក្នុងថ្ងៃទី២៣ ខែវិច្ចិកា ឆ្នាំ២០២៣ នៅមណ្ឌលប្រឡង រាជធានីភ្នំពេញ និងខេត្តកណ្តាល។ ចំណែកឯតាមបណ្តាលខេត្តនានាទូទាំងប្រទេសនឹងប្រកាសនៅថ្ងៃទី២៤ ខែវិច្ចិកា ពោលគឺក្នុងថ្ងៃស្អែកនេះ៕   អត្ថបទដោយ៖ កាន់ ដារ៉ា (ស្មេរពនេចរ)
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T03:14:06.654Z", "category": "ភាពជាអ្នកដឹកនាំ", "views": 2488, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឱ.កាសល្អ! ធ្លាក់ឬជាប់ទី១២ ក៏រៀនបាន ឯកឧត្ដម ស សុខា ផ្ដល់អាហារូបករណ៍ជិត ៤០០កន្លែងដល់អ្នកចង់រៀនជំនាញ ១០នេះ
https://business-cambodia.com/articles/fail-or-pass-can-study
ថ្មីៗកន្លងទៅនេះ បើយោងតាមផេកអាហារូបករណ៍ ស សុខា បានឱ្យដឹងថា ឯកឧត្តមអភិសន្ដិបណ្ឌិត ស សុខា និងលោកជំទាវ កែ សួនសុភី បានសហការជាមួយវិទ្យាស្ថានខ្មែរជំនាន់ថ្មី ផ្ដល់ជូនអាហារូបករណ៍ដល់សិស្ស-និស្សិតចំនួន ៤០០កន្លែង ថ្នាក់បរិញ្ញាបត្ររង-បរិញ្ញាបត្រ ចំនួន ៣០០កន្លែង និងថ្នាក់បរិញ្ញាបត្រជាន់ខ្ពស់ចំនួន ១០០កន្លែង។ ចំពោះលក្ខខណ្ឌសម្រាប់សិស្ស-និស្សិតដាក់ពាក្យស្នើសុំ ផ្តល់ជូនសិស្ស-និស្សិតទូទាំងប្រទេស សិស្ស-និស្សិតមកពីខេត្តព្រៃវែង បាត់ដំបង និងខេត្តបន្ទាយមានជ័យ(ទទួលបានអាទិភាព) សិស្ស-និស្សិតធ្លាប់បានចូលរួមសកម្មភាពការងារសង្គម ឬ មានជីវភាពខ្វះខាត(ទទួលបានអាទិភាព) (ត្រូវភ្ជាប់ជាមួយលិខិតបញ្ជាក់ថាបានចូលរួមសកម្មភាពការងារសង្គម ឬ លិខិតបញ្ជាក់ភាពក្រីក្រចេញដោយអាជ្ញាធរ) សិស្ស-និស្សិតត្រូវបំពេញពាក្យស្នើសុំ ប្រវត្តិរូបសង្ខេប សលាកប័ត្រឯកត្តជន (មានគំរូ) សិស្ស-និស្សិតត្រូវបំពេញកិច្ចសន្យាខិតខំរៀនសូត្រ និងគោរពតាមវិធានបទបញ្ជាផ្ទៃក្នុងរបស់ក្រុមការងារ។ សម្រាប់មុខជំនាញដែលត្រូវសិក្សាវិញមានដូចជា៖ ១. ថ្នាក់បរិញ្ញាបត្រជាន់ខ្ពស់ វិទ្យាស្ថានអប់រំ រដ្ឋបាលសាធារណៈ ២. ថ្នាក់បរិញ្ញាបត្ររង-ថ្នាក់បរិញ្ញាបត្រ គណនេយ្យ ធនាគារ និងហិរញ្ញវត្ថុ សេដ្ឋកិច្ច ទីផ្សារ គ្រប់គ្រង​ អក្សរសាស្រ្តអង់គ្លេស វិទ្យាសាស្រ្តកុំព្យូទ័រ នីតិសាស្រ្ត រដ្ឋបាលសាធារណៈ សូមបញ្ជាក់ថា សម្រាប់ព័ត៌មានលំអិតទាក់ទងទៅជាមួយផ្តល់អាហាររូបករណ៍នេះសិស្សានុសិស្សទាំងអស់អាចធ្វើការទំនាក់ទំនងទៅកាន់កញ្ញាលី សុគន្ធា (០១៧ ៦៨៤ ៨៨១) ,លោក ម៉ៅ រិទ្ធច័ន្ទសំណាង (០៩៦ ៥៩១ ៦៩៤២) កញ្ញា វីន បញ្ញាធីតាវល័ក្ខណ៍ (០៩៦ ៥៤៩ ០៧៣៣) ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T03:07:29.999Z", "category": "ចាប់ផ្តើមអាជីវកម្ម", "views": 2445, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រួសរាន់ទៅចុះ! ក្រសួងពាណិជ្ជកម្មណែនាំឱ្យអ្នករកស៊ីរបរសេដ្ឋកិច្ចក្រៅប្រព័ន្ធទៅចុះបញ្ជី ដើម្បីបានប្រយោជន៍ ២នេះ
https://business-cambodia.com/articles/registration-for-small-startup
ប្រភេទអាជីវកម្មដែលត្រូវបានចាត់ទុកថាជាអាជីវកម្មក្រៅប្រព័ន្ធដែលមានដូចជា ៖ លក់ដុំ លក់រាយ និងជួសជុល, សេវាកម្មស្នាក់នៅនិងអាហារ,សិប្បកម្ម, សហគមន៍កសិកម្ម, កម្មករសំណង់, អ្នកបម្រើសេវាកម្មភេសជ្ជៈ កម្សាន្ត និងម៉ាស្សា, អ្នកកែសម្ផស្ស សាឡន និងជាងកាត់សក់, អ្នករត់ម៉ូតូឌុប ម៉ូតូកង់បី អ្នករត់ម៉ូតូដឹកទំនិញ និងអ្នករត់តាក់ស៊ី, អាជីវកម្មលក់តាមផ្សារ, សិល្បៈករ, កីឡាករ, អ្នកសារព័ត៌មាន, អាជីវកម្មចល័តតាមកដងផ្លូវ, អ្នកបម្រើសេវាតាមរោងចក្រ, ពលករក្នុងវិស័យកសិកម្ម ត្រូវរួសរាន់ទៅចុះបញ្ជីនៅក្រសួងពាណិជ្ជកម្មដើម្បីទទួលបានការគាំទ្រនានាពីរាជរដ្ឋាភិបាល។   យោងតាមសេចក្តីជូនដំណឹងរបស់ក្រសួងពាណិជ្ជកម្មបានឱ្យដឹងថា បន្ទាប់ពីរាជរដ្ឋាភិបាលបានដាក់ឱ្យអនុវត្តនូវ “យុទ្ធសាស្រ្តជាតិស្តីពីការអភិវឌ្ឍសេដ្ឋកិច្ចក្រៅប្រព័ន្ធឆ្នាំ ២០២៣ - ២០២៨” ក្រសួងពាណិជ្ជកម្ម បានសម្រេចលើកទឹកចិត្តទៅដល់ម្ចាស់អាជីវកម្មដែលកំពុងប្រកបអាជីវកម្មសេដ្ឋកិច្ចក្រៅប្រព័ន្ធាទាំងអស់ទៅចុះបញ្ជីឱ្យបានត្រឹមត្រូវ ដើម្បីទទួលបានការទទួលបានអត្ថប្រយោជន៍ចំនួន ២ រួមមាន ៖   ១.ការលើកលែងកាត្វកិច្ចអនុលោមភាព ២.ទទួលបានការលើកលែងការផាកពិន័យនានា សម្រាប់អាជីវកម្មដែលបានដំណើរការ និងមិនបានចុះបញ្ជីត្រឹមត្រូវ   គួរបញ្ជាក់ផងដែរថា សម្រាប់ម្ចាស់អាជីវកម្មដែលចង់ធ្វើការចុះបញ្ជីអាចដាក់ពាក្យស្នើសុំតាមរយៈប្រព័ន្ធប្រវត្តកម្មតាមរយៈគេហទំព័រ www.registrationservices.gov.kh ឬអាចធ្វើការទំនាក់ទំនងផ្ទាល់ទៅកាន់នាយកដ្ឋានចុះបញ្ជីពាណិជ្ជកម្ម អគ្គនាយកដ្ឋានសេវាពាណិជ្ជកម្មនៃក្រសួងពាណិជ្ជកម្ម តាមរយៈលេខទូរស័ព្ទ ០៩៦ ៩៦៣ ២៣៦៣ / ០៨៨ ៦០៨៣ ០៨២ ៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T02:24:31.258Z", "category": "ចាប់ផ្តើមអាជីវកម្ម", "views": 453, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចង់ចេះកាត់វីឌីអូ? មកស្គាល់វេបផ្សាយបង្រៀនកាត់ត៥ គ្មានអស់លុយ១រៀល ល្អបំផុតសម្រាប់អ្នកចាប់ផ្តើមដំបូង
https://business-cambodia.com/articles/we-bsite-teach-edit-video
ជារឿងល្អមួយសម្រាប់ប្រិយមិត្តដែលមានបំណងចង់ចេះកាត់វីឌីអូ ហើយគ្មានពេលគ្រប់គ្រាន់ទៅរៀនសាលា ឬគ្មានថវិកាគ្រប់គ្រាន់ដើម្បីសិក្សា ជាពិសេសសម្រាប់អ្នកចង់រៀនដំបូងៗ ត្រូវម៉េចតែម្តង ខណៈវេបសាយល្បី៥នេះ បង្រៀនច្បាស់ៗគ្មានអស់លុយមួយរៀលឡើយ។ ដោយក្នុងនោះរួមមាន៖ ១. Adobe Premiere Pro៖ Adobe Premiere Pro Learn គឺជាគេហទំព័រដែលផ្តល់នូវការបង្រៀនឥតគិតថ្លៃជាច្រើនអំពីរបៀបកែសម្រួលវីដេអូជាមួយ Adobe Premiere Pro ។ ២. Davinci Resolve៖ Davinci Resolve គឺ​ជា​កម្មវិធី​កែ​សម្រួល​វីដេអូ​ដ៏​មាន​ឥទ្ធិពល​មួយ​ទៀត​ដែល​ផ្ដល់​ការ​បង្រៀន​ដោយ​ឥត​គិត​ថ្លៃ​យ៉ាង​ទូលំទូលាយ​នៅ​លើ​គេហទំព័រ​របស់នេះ។ ៣. Khan Academy៖ Khan Academy ផ្តល់ជូននូវវគ្គសិក្សាតាមអ៊ិនធរណេតដោយឥតគិតថ្លៃលើការកែសម្រួលវីដេអូផ្សេងៗ ការបន្ថែមបែបផែន និងការផ្លាស់ប្តូរ និងរក្សាទុកនូវវីដេអូជាដើម។ ៤. Video Editor Training៖ Video Editor Training បង្រៀនកែសម្រួលវីដេអូឥតគិតថ្លៃជាច្រើននៅលើគេហទំព័ររបស់ខ្លួន ដោយគ្របដណ្តប់ទាំងមូលដ្ឋាន និងបច្ចេកទេសកម្រិតខ្ពស់។ ការបង្រៀនទាំងនេះមានរចនាសម្ព័ន្ធល្អ និងងាយស្រួលក្នុងការធ្វើតាម ដែលធ្វើឲ្យពួកគេក្លាយជាជម្រើសដ៏ល្អសម្រាប់អ្នកចាប់ផ្តើមដំបូង។ ៥. YouTube Tutorials៖ YouTube Tutorials ​បង្រៀន​កែ​សម្រួល​វីដេអូ​ដោយ​ឥត​គិត​ថ្លៃ ដោយ​មាន​បណ្តាញ​ដែល​ផ្តល់​ជូន​គ្រប់​កម្រិត​ជំនាញ និង​ចំណង់​ចំណូល​ចិត្ត​កម្មវិធី។ អ្នកអាចស្វែងរកការបង្រៀនអំពីបច្ចេកទេសកែសម្រួលជាក់លាក់ ការណែនាំអំពីកម្មវិធី និងសូម្បីតែការបង្រៀនផ្អែកលើគម្រោង ដែលណែនាំអ្នកតាមរយៈការបង្កើតវីដេអូពេញលេញពីដើមដល់ចប់៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T11:39:20.240Z", "category": "កំពូលអ្នកលក់", "views": 2277, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ទុកក៏ចំណេញ លក់ចេញក៏មិនខាត ! មកមើលវិធីសាស្រ្ដកែច្នៃដី ឱ្យឡើងថ្លៃតាមបែបសេដ្ឋី ប៉ុន្មានក្បាច់នេះ
https://business-cambodia.com/articles/land-for-sale-
វិបត្តិទិញ​ដីទុកចោល ​វាមិនមែនជារឿងដែលល្អនោះទេនៅក្នុងបច្ចុប្បន្ន ហើយវារឹតតែមិនល្អទៀត សម្រាប់អ្នកដែល​ខ្ចី​លុយ​ធនាគារ​ មានការប្រាក់ ក្នុង​បំណង​ទុក​ដី​លក់​បន្ត​យក​ចំណេញ ពេលដែល​ឡើងថ្លៃ ដោយមិនបានមើលពីការអភិវឌ្ឍ និងសក្ដានុពលនានា។   ថ្ងៃនេះBusiness Cambodia និងលើកយកវិធីសាស្រ្តកែច្នៃដី ឲ្យមានតម្លៃ មា​នដី គឺមានសង្ឃឹម កុំទុកដីចោលឱ្យអស់តម្លៃ យើងគួរធ្វើឱ្យដីមានតម្លៃ ឡើងថ្លៃតាមចិត្តចង់ តាមការខំប្រឹងតាមវិធីសាស្រ្ដដូចខាងក្រោម៖   ១. ចេះវិវត្តដីតាមស្ថានការណ៍   បើចង់ចំណេញពីការវិនិយោគ ត្រូវចេះទិញដីណាដែលមានតម្លៃសមរម្យ មានច្បាប់ត្រឹមត្រូវ មានទីតាំងនៅកន្លែងមានសក្ដានុពល ហើយកុំទុកដីចោល ដោយត្រូវចេះធ្វើការអភិវឌ្ឍដីនោះទៅជាកន្លែងមានសក្ដានូពលខ្លាំងដោយខ្លួនឯង ដោយរៀបចំឱ្យមានប្រព័ន្ធហេដ្ឋារចនាសម្ព័ន្ធត្រឹមត្រូវ​ មានប្រព័ន្ធលូ មានផ្លូវ មានអគ្គិសនី ដើម្បីធ្វើឱ្យដីនោះក្លាយជាដីដែលមានតម្លៃថ្លែ។ ដូចឧទាហរណ៍ស្រាប់ អ្នកអភិវឌ្ឍមួយចំនួនបានទិញដីយកពុះលក់ និងបានអភិវឌ្ឍន៍ដីរបស់ខ្លួនក្លាយទៅជាតំបន់ដ៏ទាក់ទាញ មានផ្សារ មានកន្លែងកម្សាន្ដផ្សេងៗ រីឯអ្នកអភិវឌ្ឍខ្លះបានបានសាងសង់ជាខុនដូ ឬលំនៅដ្ឋានទៅតាមនិន្នាការសង្គម។   ២. បើជ្រុលជាទុកចោល ដាំដំណាំរកចំណូល   ជាការណ៍ពិតណាស់ ដីលក់មានច្រើនប្រភេទ ហើយតម្លៃរបស់វាខុសៗគ្នាទៅតាមប្រភេទដី។ ដូចដែលលោកអ្នកបានដឹងរួចមកហើយថា ប្រសិនបើដីរបស់អ្នកស្ថិតក្នុងតំបន់ដែលមិនទាន់មានការអភិវឌ្ឍន៍ ច្បាស់ណាស់ថាមិនងាយលក់បានថ្លៃនោះទេ ហើយក៏មិនងាយលក់ដាច់ដែរ។ ដូច្នេះវាទាមទាឲ្យលោកអ្នកត្រូវតែចេះកែច្នៃដីនោះឲ្យមានប្រយោជន៍ច្រើនជាងមុន។ ច្រកចេញគឺមានច្រើនខ្លាំងណាស់ ក្នុងនោះការដាំដំណាំសក្ដានុពល ដើម្បីឲ្យដីឡើងថ្លៃជាងមុន ហើយយើងក៏ត្រូវចេះជ្រើសរើសដំណាំឱ្យបានត្រឹមត្រូវ ដើម្បីឱ្យទាក់ទាញ មានតម្លៃជាងមុន៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T10:16:31.592Z", "category": "កំពូលអ្នកលក់", "views": 265, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អបអរសាទរអ្នកឈ្នះរង្វា.ន់ពីការចាប់រង្វា.ន់គណនីប្រាក់បញ្ញើ Step-up 9 Plus+ រដូវកាលទី២របស់ ធនាគារ កម្ពុជា អាស៊ី
https://business-cambodia.com/articles/congratulations-to-the-winners-of-step-up-9-plus-season-2-of-cambodia-asia-bank-deposit
ដើម្បីអបអរសាទរខួបលើកទី៣០ឆ្នាំ និងជាការឆ្លើយតប ចំពោះការគាំទ្រ និងការផ្តល់ទំនុកចិត្តពីសំណាក់អតិថិជន ធនាគារ កម្ពុជា  អាស៊ី បានរៀបចំឳ្យដាក់ដំណើរការឡើងវិញនូវកម្មវិធីគណនីប្រាក់បញ្ញើ Step-up 9 Plus+ រដូវកាលទី២ដែលមានសុពលភាពចាប់ពីថ្ងៃ០១ ខែឧសភា ឆ្នាំ២០២៣ដល់ថ្ងៃទី៣១ ខែមករា ឆ្នាំ២០២៤ ដែលអតិថិជននឹងទទួលបានអត្រាការប្រាក់បន្ថែម១.២៥%លើអត្រាការប្រាក់គោល នាំឳ្យអតា្រការប្រាក់កើនឡើងខ្ពស់រហូតដល់ ១១.១៥%ក្នុងមួយឆ្នាំ រួមជាមួយនឹងឳកាសក្នុងការឈ្នះរង្វាន់ជាច្រើនសន្ធឹកសន្ធាប់ដែលការចាប់រង្វាន់នឹងប្រព្រឹត្តទៅចំនួនបីលើក។ នាថ្ងៃទី០៧ ខែសីហា ឆ្នាំ២០២៣  ការចាប់រង្វាន់លើកទីមួយត្រូវបានធ្វើឡើងលើទំព័រហ្វេកបុកផ្លូវការរបស់ ធនាគារ កម្ពុជា អាស៊ី ហើយដែលរកឃើញអ្នកឈ្នះរង្វាន់ចំនួន១០រូបម្តងរួចមក។ ជាថ្មីម្តងទៀត នាថ្ងៃ០៧ ខែវិច្ឆិកា ឆ្នាំ២០២៣​ ធនាគារ កម្ពុជា អាស៊ី បានធ្វើការចាប់រង្វាន់ផ្សងសំណាងជូនអតិថិជន លើកទីពីរដោយធ្វើការផ្សាយផ្ទាល់លើទំព័រហ្វេកបូកផ្លូវការរបស់ធនាគារកម្ពុជា អាស៊ីផ្ទាល់ផងដែរ។​ តាមរយៈការចាប់រង្វាន់នេះ ធនាគារ កម្ពុជា អាស៊ីបានរកឃើញអ្នកឈ្នះចំនួន១០រូបផ្សេងទៀតដែលមានរាយនាមដូចខាងក្រោម៖ ល.រ ឈ្មោះអតិថិជន ប្រភេទរង្វាន់ ចំនួនរង្វាន់ 1 HARUO MITANI ម៉ូតូ Honda Scoopy 2023 1 2 CHENG SOPHAL កុំព្យូទ័រ Macbook Pro M2 1 3 LOU PHAN កុំព្យូទ័រ Macbook Pro M2 1 4 LY DAVY កាសឥតខ្សែ Airpod S3 1 5 LY KHENG 1 6 NIK KIMLIN 1 7 SAM CHANSOCHEATA 1 8 YIM SREIMOM 1 9 SAK DA ទូស័ព្ទ Iphone 15 Pro Max 1 10 TAING UY ទូស័ព្ទ Iphone 15 Pro Max 1 ការចាប់រង្វាន់លើកទី៣នឹងប្រព្រឹត្តទៅនៅក្នុងខែកុម្ភៈ ឆ្នាំ២០២៤។ ដើម្បីមានឳកាសចូលរួមក្នុងការឈ្នះរង្វាន់ផ្សងសំណាង លោកអ្នកគ្រាន់តែបង្កើតគណនី Step-up 9 Plus+​ រដូវកាលទី២នៅសាខារបស់ធនាគារ កម្ពុជា អាស៊ីណាមួយដែលនៅជិតលោកអ្នកជាការស្រេច។ សម្រាប់ព័ត៌មានបន្ថែម សូមទំនាក់ទំនងមកកាន់លេខ 023 980 000 ឬលោកអ្នកអាចចូលទៅកាន់​ទំព័រហ្វេសប៊ុកផ្លូវការ www.facebook.com/CABBank​ ឬគេហទំព័ររបស់ធនាគារកម្ពុជា អាស៊ី www.cab.com.kh។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T09:33:46.090Z", "category": "PR", "views": 653, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
កាន់តែល្អប្រសើរ! ធនាគារពិភពលោកព្យាករថាសេដ្ឋកិច្ចកម្ពុជានឹងកើនឡើងជិត៦%នៅឆ្នាំ២០២៤
https://business-cambodia.com/articles/cambodia-economic-growth-in-2024
កាលពីខែឧសភាឆ្នាំ២០២៣កន្លងទៅនេះធនាគារពិភពបានចេញរបាយការណ៍លើកទីមួយដោយព្យាករថាប្រទេសកម្ពុជាយើងនឹងមានកំណើនសេដ្ឋកិច្ចចំនួន៥.៥ភាគរយនៅក្នុងឆ្នា២០២៣នេះប៉ុន្ដក្នុងរបាយការណ៍លើកទី២ដែលទើបតែចេញផ្សាយនៅថ្ងៃនេះធនាការពិភពលោកបានព្យាករថាសេដ្ឋកិច្ចកម្ពុជាត្រូវបានព្យាកររំពឹងទុកថានឹងមានកំណើន៥.៤%នៅឆ្នាំ២០២៣នេះ។   នៅក្នុងរបាយការណ៍ដដែលនោះធនាគារពិភពលោកបានឲ្យដឹងទៀតថាកំណើនសេដ្ឋកិច្ចកម្ពុជានៅឆ្នាំ២០២៤ខាងមុខត្រូវបានរំពឹងទុកថានឹងមានកំណើន៥.៨% ហើយឆ្នាំ២០២៥ត្រូវព្យាកររំពឹងទុកថានឹងមានកំណើនប្រមាណ៦.១%ផងដែរ។    ធនាគារពិភពលោកបានព្យករពីកំណើនសេដ្ឋកិច្ចកម្ពុជាដោយផ្អែកលើការ​កើនឡើង​នូវ​ការ​វិនិយោគហេដ្ឋា​រចនាសម្ព័ន្ធ និង​អំពី​អត្ថ​ប្រយោជន៍​ដែល​នឹង​កើតចេញពី​កិច្ច​ព្រម​ព្រៀង​ពាណិជ្ចកម្ម​នានាដែល​កម្ពុជា​មានជាមួយ​បណ្តា​ប្រទេស​​នៅ​ក្នុង​តំបន់។   បើយោងតាមសម្ដីរបស់លោកស្រី ម៉ារីយ៉ាម សាលីម នាយកគ្រប់គ្រងនៃធនាគារពិភពលោកប្រចាំនៅកម្ពុជា មាន​ប្រសាសន៍ថា “ដើម្បីរក្សា​​បាន​នូវ​កំណើន​សេដ្ឋកិច្ច កម្ពុជា​ចាំបាច់​ត្រូវ​ជួយ​ដល់​វិស័យឯកជនឱ្យ​​បំពេញ​មុខ​ងារ​ជា​ក្បាលម៉ាស៊ីន​កំណើន​មួយ ហើយ​កិច្ច​ការ​នេះ​អាច​សម្រេច​បាន​ ដោយ​ធ្វើ​​សកម្មភាព​ភ្លាមៗក្នុង​ការ​កែលម្អ​ការបំពេញកិច្ច​របស់​វិស័យ​សា​ធារ​ណៈ”។ លោកស្រី​បានបន្ថែមទៀតថា“​ការ​រក្សា​ស្ថេរភាពហិរញ្ញវត្ថុ​ក៏ជា​អាទិភាពមួយដែរ ហើយ​ ចាំ​បាច់​ត្រូវ​តែ​ខិតខំ​ថែម​ទៀត​ក្នុង​​ស្តារលំហ​សារពើពន្ធឡើងវិញ”។    របាយការណ៍របស់ធនាគារពិភពលោកដែលព្យាករពីស្ថានភាពសេដ្ឋកិច្ចកម្ពុជាគឺចេញមួយឆ្នាំ២ដង ហើយក្នុងការបាយការណ៍ចុងក្រោយនៃឆ្នាំ២០២៣នេះធនាគារពិភពលោកក៏បានរំលេចផងដែរថា វិស័យទេសចរណ៍មានសារៈសំខាន់ណាស់​សម្រាប់​សេដ្ឋកិច្ចកម្ពុជា ប៉ុន្ដែបើទោះបីជាមានភ្ញៀវទេសចរអន្តរជាតិចូលប្រទេសវិញ​ជាហូរហែក៏ដោយក៏ប្រាក់ចំណូលពីវិស័យទេសចរណ៍នៅមានកម្រិតទាបនៅឡើយ។   នៅក្នុងរបាយការណ៍ចុងក្រោយ ធនាគារពិភពលោកក៏បានបញ្ជាក់ផងដែរថានាពេលខាងមុខកំណើនសេដ្ឋកិច្ចអាចនៅ​តែ​រងផលប៉ះពាល់បន្ថែមទៀតដោយសារតែការចុះខ្សោយនៃតម្រូវការពិភពលោក ឬពីការឡើងថ្លៃប្រេងឥន្ធនៈ និងថ្លៃស្បៀងអាហារឡើងវិញ។ ចំណែកក្នុងស្រុកវិញការកើនឡើងនៃ​បំណុលគ្រួសារ និងឥណទានក្នុងស្រុកនៅ​ក្នុងវិស័យអចលនទ្រព្យ នៅតែជាហានិភ័យដដែល៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T09:10:02.345Z", "category": "ហិរញ្ញវត្ថុ", "views": 377, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុនជប៉ុនជាង ១០ ជួបពិភាក្សាជាមួយ ING Holdings ដើម្បីស្វែងរកឱកាសវិនិយោគនៅនៅខ្មែរពិសេសនៅក្រុងរណប ING City
https://business-cambodia.com/articles/ing-holding
នាពេលថ្មីៗនេះអ្នកវិនិយោគិនជប៉ុនជាង ១០ ក្រុមហ៊ុនដែលរកស៊ីនៅក្នុងវិស័យអចលនទ្រព្យ និងសំណង់ បានជួបពិភាក្សាជាមួយ អ្នកឧកញ៉ា អ៊ឹង ប៊ុនហ៊ូវ ប្រធានអគ្គនាយកក្រុមហ៊ុន អាយអិនជី ហូលឌីង (ING Holdings Co., Ltd.) និងគណៈគ្រប់គ្រងជាន់ខ្ពស់ក្រុមហ៊ុន រួមមាន លោក អ៊ឹង ស៊ីវម៉េង និងលោក អ៊ឹង ស៊ីវខូវ។ ជំនួបខាងលើនេះមានការរៀបចំនិងសម្របសម្រួលដោយក្រុមហ៊ុន UR Linkage Co.,Ltd. តាមរយៈស្ថានទូតជប៉ុនប្រចាំនៅកម្ពុជា។     នេះយោងតាមការចុះផ្សាយពីក្រុមហ៊ុន អាយអិនជី ហូលឌីង ជំនួបដ៏សំខាន់នេះត្រូវបានរៀបចំឡើងកាលពីថ្ងៃទី២០ ខែវិច្ឆិកា ឆ្នាំ២០២៣ នៅស្ថានទូតជប៉ុនប្រចាំនៅកម្ពុជាផ្ទាល់ ក្នុងគោលបំណងនាំយកនូវអ្នកវិនិយោគិនដែលមកពីបណ្ដាក្រុមហ៊ុនធំៗនៅប្រទេសជប៉ុនមកស្វែងយល់ពីបរិយាកាសនិងស្ថានភាពនៃការអភិវឌ្ឍក្នុងប្រទេសកម្ពុជា ដើម្បីស្វែងរកឱកាសវិនិយោគជាពិសេសនៅក្នុងគម្រោងទីក្រុងរណប អ៊ឹង ស៊ីធី (ING City) ដែលជាតំបន់អភិវឌ្ឍន៍មានសក្ដានុពលជាងគេនៅភាគខាងត្បូងរាជធានីភ្នំពេញ និងមានគម្រោងអភិវឌ្ឍន៍ធំជាច្រើន ជាពិសេសផ្សារទំនើបខ្នាតយក្សរបស់ជប៉ុន អ៊ឹអន មានជ័យ។   ក្រោយកិច្ចពិភាក្សា ប្រតិភូវិនិយោគទាំងអស់បានអញ្ជើញទស្សនកិច្ចផ្ទាល់នៅទីក្រុងរណប ING City និងបានលើកឡើងថាគម្រោងទីក្រុងរណប ING City ជាគម្រោងអភិវឌ្ឍន៍ទីក្រុងធំដែលមិនធ្លាប់មាននៅប្រទេសកម្ពុជា ដោយគោរពតាមគោលការណ៍បរិស្ថានរួមបញ្ចូលនៃការអភិវឌ្ឍបែបបៃតង និងជាទីក្រុងឆ្លាតវៃ៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T09:00:30.630Z", "category": "អចលនទ្រព្យ", "views": 924, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រទីបនាំសំណាងរបស់ បុរី ប៉េង ហួត ចំណេញកាន់តែខ្លាំងមិនធ្លាប់មាន!
https://business-cambodia.com/articles/borey-peng-huoth-s-lucky-lantern-more-profit-than-ever
ដើម្បីជាការអបអរក្នុងឱកាសពិធីបុណ្យអ៊ុំទូក សំពះព្រះខែ និងអកអំបុកខាងមុខនេះ បុរី ប៉េង ហួត សូមផ្ដល់ជូន​ឱកាសដ៏ចំណេញ​ជូនដល់អតិថិជនអាចសម្រេចផ្ទះក្នុងក្តីស្រមៃបាន ជាមួយប្រ៉ូម៉ូសិនប្រទីបនាំសំណាងធំៗ រួមមាន៖ ** ប្រទីបទី១៖ ទទួលបានការបញ្ចុះតម្លៃ​ 1% ភ្លាមៗសម្រាប់គ្រប់ប្រភេទផ្ទះ ** ប្រទីបទី២៖ អតិថិជននឹងទទួលបាន ទូរស័ព្ទ iPhone 15 Pro ឬ iPhone 15 Pro Max មួយគ្រឿងភ្លាមៗ​ សម្រាប់ការកក់ផ្ទះគ្រប់ប្រភេទ ** ប្រទីបទី៣៖ ឥតគិតថ្លៃសេវាគ្រប់គ្រងបុរីរយៈពេល 01 ឆ្នាំ **​ ប្រទីបទី៤៖ ទទួលបាន Voucher ទឹកប្រាក់រហូតដល់ 5,000$ ពី PH Grand Hall សម្រាប់ការរៀបចំកម្មវិធី ឬប្រើប្រាស់សេវាកម្មរបស់ PH Grand Hall   អ្វីដែលកាន់តែពិសេស គឺអតិថិជននឹងទទួលបានការបង់រំលស់ឥតការប្រាក់ និង ប្រាក់ដើម ០% រហូតដល់ 12ខែជាមួយធនាគារ MB Bank សូមបញ្ជាក់ផងដែរថា ការផ្តល់ជូននេះមានសុពលភាពត្រឹមតែ​ដំណាច់ខែវិច្ឆិកា​នេះតែប៉ុណ្ណោះ។ ដូចនេះសូម កុំឱ្យ​ឱកាសពិសេសនេះកន្លងផុតទៅឱ្យសោះ ។ ដើម្បីជ្រាបកាន់តែច្បាស់អំពីប្រូម៉ូសិន និងព័ត៌មានផ្សេងៗ សូមអញ្ជើញមកសាកសួរព័ត៌មាននៅគ្រប់ការិយាល័យលក់របស់បុរី ប៉េង ហួត ឬទាក់ទងតាមលេខទូរសព្ទ  𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមតាម Telegram : https://t.me/boreypenghuoth ។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T08:43:25.709Z", "category": "PR", "views": 99, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ចប់បាក់ឌុបហើយ! ចង់រៀនចិន អង់គ្លេស តែមិនដឹងរៀននៅទីណា នេះជាឆានែលយូធូប៥ បង្រៀន Free ពីចំណុចសូន្យទៅ
https://business-cambodia.com/articles/5-chanel-for-study
នាពេលបច្ចុប្បន្ននេះភាសាចិន និងភាសាអង់គ្លេស គឺជាភាសាដ៏ចាំបាច់មួយដែលសិស្សនិស្សិតគួរតែចេះ ព្រោះនៅពេលដែលយើងចេះភាសាចិន និងភាសាអង់គ្លេសច្បាស់គឺងាយស្រួលក្នុងការស្វែងរកការងារធ្វើខ្លាំងណាស់ហើយថែមទាំងទទួលបានប្រាក់ខែច្រើនថែមទៀតផង។ ជាមួយគ្នានោះដែរ សម្រាប់ប្អូនៗដែលទើបតែប្រឡងបាក់ឌុបចប់ ចង់រៀនភាសាអង់គ្លេស ក៏ដូចជាភាសាចិន ពេលនេះចាបក្រហមសូមលើកឆានែល៥ ដែលមានមេរៀនបង្រៀនតាំងពីកម្រិតដំបូង ឬសម្រាប់អ្នកមិនចេះសោះក៏អាចរៀនដោយឥតថ្លៃបានផងដែរ។ ឆានែលរៀនភាសាអង់គ្លេស ១. ឆានែលរៀនភាសាអង់គ្លេស Edniche School ចំពោះឆានែលនេះដែរ គឺល្អបំផុតសម្រាប់អ្នកចង់រៀនភាសាអង់គ្លេសវគ្គដំបូងព្រោះឆានែលនេះមានបង្រៀនទាំងវេយ្យាករណ៍ និងការសន្ទនាផ្សេងៗហើយឆានែលនេះដែរ គឺបានចាប់កំណើតនៅឆ្នាំ២០១០ក្រោមទស្សនៈវិស័យច្បាស់លាស់មួយចង់ឃើញប្រជាពលរដ្ឋខ្មែរមានជីវភាពរស់នៅប្រសើរនិងសង្គមខ្មែររីចម្រើន។ នៅក្នុងនោះដែរ ពេលនេះឆានែល Edniche School មានអ្នក Subscribe ចំនួន ១៨៨k ដែលមានវីដេអូដែលបង្រៀនភាសាអង់គ្លេសសរុបចំនួន ៥៤៦ វីដេអូឯណោះ។   ២. ឆានែលរៀនអង់គ្លេស The Journey of Learning English សម្រាប់ឆានែលនេះដែរ គឺល្អបំផុតសម្រាប់ប្អូនៗដែលចង់ចេះវេយ្យាការណ៍ពីកម្រិតសូន្យទៅ ព្រោះឆានែលនេះមានបង្រៀនក៏ដូចជាពន្យល់យ៉ាងច្បាស់ៗពីវេយ្យាករណ៍សម្រាប់ប្រើប្រាស់ភាសាអង់គ្លេស ហើយសម្រាប់ឆានែលនេះដែរ គឺបង្កើតឡើយដោយកូនខ្មែរដែលបង្រៀនដោយលោកគ្រូ ចិន្តា ដូច្នេះបងប្អូនទាំងអស់គ្នាអាចរៀនដោយឥតគិតថ្លៃតាមឆានែលយូធូបខាងលើនេះបាន ហើយបើរៀនទៅមានចម្ងល់ប្អូនៗក៏អាចខមិនសួរបាននោះលោកគ្រូនឹងចូលឆ្លើយផងដែរ។ ឆានែលនិងសម្រាប់រៀនភាសាចិន ៣.ឆានែលរៀនភាសាចិន KIM MISSION នេះជាឆានែលយូធូបរបស់អ្នកគ្រូបង្រៀនជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ។ មកទល់ពេលនេះឆានែលយូធូបដែលអ្នករៀនចិន ពេញនិយមរៀននេះ មានអ្នកចូលទៅ Subscribe រហូតដល់ ៦០៥K។ មានមេរៀនល្អៗជាច្រើន ដូចជាមេរៀនសន្ទនា រៀនចិនកម្រិតដំបូង និងការរៀនប្រកបភាសាចិន ជាមួយនឹងការបកស្រាយ ពន្យល់យ៉ាងក្បោះក្បាយ។   ៤. វេបសាយ WWW.TPTD.ORG : នេះគឺជាគេហទំព័ររបស់ក្រសួងទេសចណ៍ ដែលបង្កើតឡើងសម្រាប់អ្នកចង់រៀនជំនាញផ្សេងៗក្នុងវិស័យនេះ និងឱកាសការងារជាច្រើនកន្លែង។ ជាទូទាំងនៅលើវេបសាយនេះតែងតែបើកថ្នាក់បង្រៀនភាសាចិន តាមប្រព័ន្ធអនឡាញ សម្រាប់អ្នកដែលមិនចេះសោះ ប៉ុន្តែក្នុងអំឡុងពេលគេកំពុងបង្រៀនហើយ យើងមិនអាចដាក់ពាក្យចូលរៀនបានទេ ពោលគឺត្រូវចាំរហូតគេរើសឱ្យចូលរៀនវគ្គថ្មី។ បច្ចុប្បន្នគឺគេនៅមិនទាន់បណ្ដុះបណ្ដាលរួចនៅឡើយទេ ដូច្នេះសម្រាប់អ្នកចង់រៀនភាសាចិន ក្នុងវេបសាយនេះ សូមរង់ចាំរហូតដល់វគ្គមុនចប់សព្វគ្រប់សិន។ ៥. ឆានែលរៀនភាសាចិន Puthipor Tech ក្រៅពីឆានែលរៀនភាសាចិនខាងលើ ពេលនេះយើងសូមណែនាំឆានែលមួយនេះទៀត ដែលមានវីដេអូរៀនភាសាចិនជាច្រើនដែលមានការបង្រៀនទាក់ទងជាមួយការសន្ទនា និងបញ្ចេញសម្លេងជាដើមដូច្នេះបងប្អូនអាចពិចារណារៀនមាន ក្នុងនោះយូធូបនេះក៏មានអ្នកចូលទៅ Subcribe រហូតដល់ សម្រាប់អ្នកចូលចិត្តរៀនចិន យើងសូមណែនាំឆានែលយូធូបមួយនេះ ព្រោះរាល់វីដេអូជាច្រើននៅក្នុងឆានែលនេះ បានបង្រៀនអំពីមូលដ្ឋានគ្រឹះ ការសន្ទនា និងបញ្ចេញសំឡេង និងការបង្ហាត់បង្ហាញផ្សេងៗ ពាក់ព័ន្ធនឹងភាសាចិន។ បច្ចុប្បន្នឆានែលយូធូបនេះ Puthipor Tech មានអ្នកចូលទៅ Subcribe រហូតដល់ ៥៥,៨k ផងដែរ៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T08:07:07.331Z", "category": "ចាប់ផ្តើមអាជីវកម្ម", "views": 1679, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កូនបំណុ.លជំពាក់មិនសង? នេះជាគន្លឹះសំខាន់៦ ដែលត្រូវធ្វើជាបន្ទាន់ ដើម្បីទារលុ.យគេ ពេលសេដ្ឋកិច្ចលំបាក
https://business-cambodia.com/articles/6-steps-to-recover-money-from-debtors
ការទារលុយពីកូនបំណុលគឺជារឿងដ៏ពិបាកមួយ ជាពិសេសស្របពេលដែលសេដ្ឋកិច្ចធ្លាក់ចុះគឺរឹតតែពិបាកទ្វេដង។ ប៉ុន្តែទោះបីជាយ៉ាងណាក៏នៅតែមានឱកាសខ្លះអាចទៅរួច ប្រសិនបើអ្នកព្យាយាមប្រើប្រាស់វិធីសាស្រ្តឱ្យបានត្រឹមត្រូវតាមជំហានច្បាស់លាស់។ ខាងក្រោមនេះជាគន្លឹះសំខាន់មួយចំនួន ក្នុងការទារប្រាក់ពីកូនបំណុលវិញ ដែលលោកអ្នកគួរត្រៀមខ្លួនអនុវត្តទៅតាមលំដាប់លំដោយ៖   ១. រៀបចំឯកសារបំណុល៖ ត្រូវប្រាកដថាអ្នកមានឯកសារនៃបំណុល ដូចជាកិច្ចព្រមព្រៀងដែលបានចុះហត្ថលេខា វិក្កយបត្រ ឬបង្កាន់ដៃ។ រក្សាកំណត់ត្រានៃការទំនាក់ទំនងរបស់អ្នកជាមួយកូនបំណុល រួមទាំងសំបុត្រ អ៊ីមែល ឬការហៅទូរស័ព្ទ ដោយប្រុងប្រយ័ត្ន ព្រោះថាឯកសារទាំងអស់ហ្នឹង នឹងមានប្រយោជន៍ ប្រសិនបើអ្នកត្រូវចាត់វិធានការផ្លូវច្បាប់។   ២. ត្រូវយល់ដឹងអំពីច្បាប់៖ មានច្បាប់ដែលការពារកូនបំណុលពីការយាយី និងការអនុវត្តការប្រមូលដោយអយុត្តិធម៌។ ត្រូវប្រាកដថាអ្នកធ្លាប់ស្គាល់ច្បាប់ទាំងនេះ មុនពេលអ្នកចាប់ផ្តើមព្យាយាមប្រមូលពីកូនបំណុល។   ៣. ទាក់ទងកូនបំណុល៖ ជំហានដំបូងគឺត្រូវទាក់ទងកូនបំណុល ហើយព្យាយាមដោះស្រាយបញ្ហាបែបមិត្តភាព។ ប្រាប់ពួកគាត់ឱ្យថាអ្នកដឹងពីទុក្ខលំបាករបស់គាត់ ប៉ុន្តែធ្វើម៉េចយើងក៏មានតម្រូវការដូចគ្នា។ ត្រូវចាំថារាល់ពេលនិយាយស្ដីជាមួយកូនបំណុល អ្នកត្រូវតែរក្សាឱ្យបាននូវសុជីវធម៌ និងវិជ្ជាជីវៈ ប៉ុន្តែត្រូវរឹងមាំច្បាស់លាស់ជាមួយនឹងលក្ខខណ្ឌ ក៏ដូចជាគោលបំណងរបស់អ្នក។ ត្រូវតែរក្សាអាកប្បកិរិយាប្រកបដោយសីលធម៌វិជ្ជាជីវៈ ទោះបីជាកូនបំណុលលំបាកក៏ដោយ វា​នឹង​ជួយ​ឱ្យសម្ដីរបស់អ្នកកាន់តែមានទម្ងន់ធ្ងន់នៅពេលមានការចរចាលក្ខខណ្ឌ។   ៤. ផ្ញើលិខិតទាមទារជាលាយលក្ខណ៍អក្សរ៖ ប្រសិនបើកូនបំណុលមិនឆ្លើយតបនឹងទំនាក់ទំនងដំបូងរបស់អ្នកទេ សូមផ្ញើលិខិតទាមទារជាលាយលក្ខណ៍អក្សរមកពួកគេ។ លិខិតនេះគួរតែបញ្ជាក់យ៉ាងច្បាស់អំពីចំនួនប្រាក់ដែលជំពាក់ កាលបរិច្ឆេទនៃការបង់ប្រាក់ និងផលវិបាកនៃការមិនបង់ប្រាក់។ ដើម្បីឱ្យកាន់តែមានទម្ងន់ អ្នកអាចពឹងពាក់សេវាមេធាវី ឱ្យរៀបចំបាន។   ៥. ពិចារណាលើការសម្រុះសម្រួល៖ ប្រសិនបើកូនបំណុលមិនអាចសងបំណុលទាំងអស់បានទេ អ្នកអាចធ្វើការចរចារផែនការទូទាត់ថ្មីបាន។ ការសម្របសម្រួលគឺដំណើរការបានដោយមានកិច្ចព្រមព្រៀងថ្មី ដែលមានសរសេរនូវចំនួនបំណុលសរុបជាក់លាក់ ការប្រាក់ ព្រមទាំងចំនួនទឹកប្រាក់ដែលកូនបំណុលនិងម្ចាស់បំណុល ព្រមព្រៀងគ្នាជាថ្មីថានឹងទូទាត់ឱ្យគ្នាក្នុងកម្រិតណាមួយសមស្រប ទាបជាងកិច្ចសន្យាចាស់ បន្ទាប់មកផ្ដិតមេដៃទាំងពីរភាគី។ ករណីនេះបើមានភាគីទីបី មកធ្វើជាសាក្សីរឹតតែប្រសើរ បើបានមេធាវីតែម្ដង កិច្ចសន្យានោះនឹងកាន់តែមានទម្ងន់ខ្លាំងថែមទៀត។   ៦. ចាត់វិធានការផ្លូវច្បាប់៖ ប្រសិនបើសកម្មភាពដែលរៀបរាប់ខាងលើទាំងអស់បរាជ័យ អ្នកប្រហែលជាដល់ពេលត្រូវចាត់វិធានការតាមផ្លូវច្បាប់វិញម្ដង។ អ្នកអាចប្រើប្រាស់សេវាមេធាវី ព្រោះថាពួកគាត់ជាអ្នកដែលអាចជួយអ្នកក្នុងការរៀបចំឯកសារសំខាន់ ប្រឹក្សាផ្នែកច្បាស់ ឬអាចឈរជើងខាងអ្នកបើមានករណីឡើងដល់តុលាការ។ វាអាចចំណាយពេលវេលា ចំណាយទាំងលុយ ប៉ុន្តែវាអាចជាជម្រើសតែមួយគត់របស់អ្នក ប្រសិនបើកូនបំណុលមិនព្រមបង់ប្រាក់ក្នុងចំនួនច្រើន។   បើទោះបីជាការទារលុយពីកូនបំណុលអាចជាបទពិសោធន៍ដ៏ស្មុគស្មាញ ធុញថប់ និងតានតឹង ប៉ុន្តែត្រូវមិនត្រូវអស់សង្ឃឹមទេ។ ប្រសិនបំណុលមានចំនួនទឹកប្រាក់ច្រើន អ្នកត្រូវតែចេញធ្វើសកម្មភាពឱ្យបានរហ័ស និងតស៊ូ អត់ធ្មត់ កុំចុះចាញ់ ជាពិសេសកុំខ្លាចក្នុងការស្វែងរកជំនួយនៅពេលដែលអ្នកគិតអ្វីមិនចេញ៕ អត្ថបទដោយ៖ SOKLY SO-កូនផ្កាឈូក  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T07:37:54.760Z", "category": "ហិរញ្ញវត្ថុ", "views": 2752, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មោទនភាពខ្មែរ! យីហោខ្មែរទាំង៨នេះត្រូវបានផុសបង្ហាញនៅលើ TimeSquare កណ្តាលទីក្រុង New York
https://business-cambodia.com/articles/brand-khmer-to-time-square-new-york-city
ជាព្រឹត្តិការណ៍ដ៏គួរឱ្យរីករាយមួយរបស់កម្ពុជា បន្ទាប់ពីយីហោនិងឈ្មោះហាងល្បីៗរបស់ខ្មែរចំនួន៨ ត្រូវបានដាក់តាំងបង្ហាញនៅលើ Time Square ឋិតនៅចំកណ្តាលទីក្រុង New York សហរដ្ឋអាមេរិក។ នេះបើយោងតាមការឱ្យដឹងពីគេហទំព័ររបស់ Grab ចុះនៅថ្ងៃទី២២ ខែវិច្ឆិកា ឆ្នាំ២០២៣នេះ។   ក្នុងនោះដែរគេឃើញមាននូវយីហោដែលស្ថិតក្នុងវិស័យចំណីអាហារចំនួន៨ ដែលត្រូវបានផ្សាយបង្ហាញរួមមាន៖ BROWN Coffee and Bakery មាតុភូមិ បាយស្លឹកចេក បាយឆាក្តាមកំពត 13th May, Pong Cambodia An Cha Eleven One Kitchen   ចំពោះការដាក់បង្ហាញនេះដែរក៏មានភ្ជាប់មកជាមួយនិង GrabFood នៃប្រទេសកម្ពុជា ដែលបានដាក់បង្ហាញទៅទីក្រុងពាណិជ្ជកម្មដ៏ល្បីល្បាញក្នុងពិភពលោកនេះ។ យ៉ាងណាមិញការបង្ហាញខ្លួននៅលើបដា Times Square ក្នុងទីក្រុងញូវយ៉ក នៃសហរដ្ឋអាមេរិកនេះ គឺដើម្បីផ្សព្វផ្សាយនូវរសជាតិ និងគុណភាពផលិតផលខ្មែរ នៃហាងល្បីៗក្នុងស្រុករបស់កម្ពុជាឲ្យកាន់តែទូលំទូលាយ និងឈានដល់មួយកម្រិតទៀត របស់អាជីវកម្មខ្មែរ ផលិតផលខ្មែរ និងអនាគតប្រទេសកម្ពុជា។   គួរជម្រាបផងដែរថាបដា Time Square នាទីក្រុង​ New York នេះគឺជាចំណុចប្រសព្វពាណិជ្ជកម្មដ៏ធំបំផុត ផ្នែកឧស្សាហកម្មកម្សាន្ត គោលដៅទេសចរណ៍ តំបន់ថ្មើរជើងដ៏មមាញឹក ដែលបានបំភ្លឺដោយផ្ទាំងប៉ាណូឌីជីថល និងការផ្សាយពាណិជ្ជកម្មជាច្រើន ក៏ដូចជាអាជីវកម្មដែលផ្តល់សេវាកម្ម 24/7 ។   Times Square គឺជាកន្លែងទេសចរណ៍ដែលមានអ្នកទស្សនាច្រើនជាងគេបំផុតរបស់ពិភពលោក ទាក់ទាញអ្នកទស្សនាប្រមាណ 50 លាននាក់ជារៀងរាល់ឆ្នាំ ខណៈយីហោធំៗ ប្រណីតៗ និងកំពូលបុគ្គលល្បីៗត្រូវបានផ្សព្វផ្សាយនៅលើទំព័រពាណិជ្ជកម្មឌីជីលដ៏ធំនិងស៊ីវិល័យមួយនេះ៕               អត្ថបទដោយ៖ ពីង ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T06:59:53.101Z", "category": "ភាពជាអ្នកដឹកនាំ", "views": 1569, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រដ្ឋបង្ហើបគម្រោងសាងសង់ផ្លូវដែកថ្មី១ខ្សែ នៅខាងកើតទន្លេសាប ដោយតភ្ជាប់រាជធានី/ខេត្ដទាំងនេះ
https://business-cambodia.com/articles/railway-project-new
រាជរដ្ឋាភិបាលមានគម្រោងក្នុងការសាងសង់ផ្លូវដែកថ្មីមួយទៀតនៅខាងកើតទន្លេសាបនាពេលខាងមុខ ដែលតភ្ជាប់រាជធានីភ្នំពេញ ខេត្ដកំពង់ចាម កំពង់ធំ សៀមរាប និងបន្ទាយមានជ័យ ។ នេះបើយោងតាមប្រសាសន៍លើកឡើងរបស់សម្ដេច​ធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាក្នុងពិធីសម្ពោធដាក់ឲ្យប្រើប្រាស់ផ្លូវការកំណាត់ផ្លូវជាតិលេខ៥ ពីព្រែកក្តាម រហូតដល់ខេត្តបាត់ដំបង និងការបើកការដ្ឋានសាងសង់ផ្លូវពីសិរីសោភ័ណ ទៅកាន់ប៉ោយប៉ែតនាថ្ងៃទី២២ ខែវិច្ឆិកា ឆ្នាំ២០២៣។    សម្ដេចបញ្ជាក់ថា ក្រៅពីផ្លូវថ្នល់រាជរដ្ឋាភិបាលត្រូវពង្រឹងផ្លូវដែក ហើយបច្ចុប្បន្នអាទិភាពសំខាន់បំផុតគឺពង្រឹងផ្លូវដែកភាគខាងជើងគឺ ភ្នំពេញ ពោធិ៍សាត់ បាត់ដំបង ប៉ោយប៉ែត និងភាគខាងត្បូង ភ្នំពេញ តាកែវ កំពត និងខេត្ដព្រះសីហនុ។ ក្នុងនោះសម្ដេចក៏បានស្នើដល់ក្រសួង និងស្ថាប័ន ពាក់ព័ន្ធ អភិវឌ្ឍន៍ផ្លូវដែលមានស្រាវ ធ្វើយ៉ាងណាឲ្យការដឹកជញ្ជូន បានធ្ងន់ និងបើកបរបានលឿនជាងមុន។     ក្រៅពីនោះសម្ដេចធិបីត ហ៊ុន ម៉ាណែត ក៏បានបង្ហើបពីគម្រោងនៃការសាងសង់ផ្លូវដែកនៅខាងកើតទន្លេសាបមួយខ្សែទៀតផងដែរ។ «...ផ្លូវដែកត្រូវធ្វើ ហើយគម្រោងយើងទៅថ្ងៃក្រោយអាចភ្ជាប់មួយទៀតនៅខាងកើតទន្លេ (ទន្លេសាប) ប៉ោយប៉ែត សៀមរាប ភ្នំពេញ»។ នេះជាប្រសាសន៍សម្ដេចធិបតីនៅក្នុងកម្មវិធីខាងលើ។   សម្ដេចធិបតីនាយករដ្ឋមន្ដ្រីក៏បានបញ្ជាក់បន្ថែមថា រាជរដ្ឋាភិបាលនៅក្នុងនីតិកាលថ្មី នឹងបន្តគម្រោងវិនិយោគលើគម្រោងហេដ្ឋារចនាសម្ព័ន្ធធំៗ ដើម្បីពង្រីកសរសៃឈាមសេដ្ឋកិច្ច ដែលមានដូចជាផ្លូវដែក ផ្លូវថ្នល់ ផ្លូវល្បឿនលឿន ផ្លូវទឹក និងផ្លូវអាកាសជាដើម៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T05:25:49.858Z", "category": "អចលនទ្រព្យ", "views": 714, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ហាងឆេងគ្រាប់កាហ្វេមណ្ឌលគិរីត្រូវប៉ាន់ ក្រោយមានកិច្ចសន្យាផលិតកម្មកសិកម្ម ធ្វើឱ្យតម្លៃគ្រាប់កាហ្វេលក់បានថ្លៃ
https://business-cambodia.com/articles/coffee-price-
តម្លៃគ្រាប់កាហ្វេរបស់មណ្ឌលគិរីហាក់មានតម្លៃថ្លៃជាងមុន បន្ទាប់ពីមានកិច្ចសន្យាផលិតកម្មកសិកម្ម ខណៈពេលដែលផលិតផលគ្រាប់កាហ្វេស្រស់ ឬ​គ្រាប់កាហ្វេឆៅ ចម្រុះនៅខេត្តមណ្ឌលគិរីមានការកើនឡើងជាអតិបរមា ចន្លោះ​ពី២០០រៀល ទៅ៣០០រៀលក្នុងមួយគីឡូក្រាម សម្រាប់ឆ្នាំ ២០២៣នេះ បន្ទាប់ពី​មានកិច្ចសន្យាផលិតកម្មកសិកម្ម ស្ដី​ពីការផ្គត់ផ្គង់ផលិតផលកាហ្វេស្រស់រវាងអ្នកក្រុមផលិតជាមួយក្រុមហ៊ុនប្រមូលទិញ។   បើតាមការលើកឡើងរបស់ លោក​ សុង ឃាង ប្រធានមន្ទីរកសិកម្ម រុក្ខាប្រមាញ់ និងនេសាទខេត្តមណ្ឌលគិរី បានឱ្យដឹងថា «តម្លៃគ្រាប់កាហ្វេស្រស់ ឬគ្រាប់កាហ្វេឆៅ ចម្រុះមានតម្លៃចន្លោះ១ ៣៥០ ទៅ១ ៥០០ រៀល នៅក្នុងឆ្នាំ ២០២៣ នេះ ដែលកើនឡើងពី២០០រៀល ទៅ៣០០រៀលហើយរំពឹងថាតម្លៃគ្រាប់កាហ្វេស្រស់ ឬគ្រាប់កាហ្វេឆៅ ចម្រុះនៅតែអាចបន្តកើនដល់ចន្លោះពី១ ៤០០ទៅ១ ៦០០រៀលក្នុងមួយគីឡូក្រាម សម្រាប់ឆ្នាំបន្តបន្ទាប់ទៀត»។     លោកបានបន្តទៀតថា កត្តាដែលធ្វើឱ្យតម្លៃគ្រាប់កាហ្វេស្រស់ ឬកាហ្វេឆៅ មានការកើន​ឡើង ដោយសារតែមានការស​ហការជាមួយគ្នារវាងមន្ទីរកសិកម្ម​ខេត្តមណ្ឌលគិរី និង​ក្រុមហ៊ុន ខូហ្វី ក្នុងរយៈពេលពីរឆ្នាំដើម្បីប្រមូលទិញយក គ្រាប់កាហ្វេស្រស់​ក្នុង តម្លៃខ្ពស់នៅលើទីផ្សារ។ ហើយតាមរយៈការរក្សាតម្លៃទីផ្សារ ផលិតផលកាហ្វេស្រស់ ឬគ្រាប់កាហ្វេឆៅ បានចូលរួម ចំណែកលើកកម្ព​ស់ ជីវ​ភាពរស់នៅកសិករ កាន់តែប្រសើរឡើង និងមានភាពធន់ជាងមុន និងអាចពង្រឹងទៅលើការដាំដុះដើម្បីធានានូវខ្សែចង្វាក់ផ្គត់ផ្គង់ត្រឹមត្រូវតាមស្តង់ដារនិងនិរន្តរភាព។   គួរបញ្ជាក់ផងដែរថា យោងតាមការបញ្ជាក់ពីប្រធានមន្ទីរកសិកម្ម រុក្ខាប្រមាញ់ និងនេសាទខេត្តមណ្ឌលគិរី គិតត្រឹម​ឆ្នាំ២០២៣ មានកសិករប្រ​មាណចំនួន៣៦៥គ្រួសារ និងក្រុមហ៊ុនចំនួនមួយដែលមានផ្ទៃដីសរុបចំនួន ៥២៥ហិកតា ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T05:22:24.973Z", "category": "ចាប់ផ្តើមអាជីវកម្ម", "views": 193, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ប្រាក់ខែ ៤០០$ ចង់ចេញរកស៊ី អ្នកឧកញ៉ា គួច ម៉េងលី បង្ហើបគន្លឹះសំខាន់៣ ត្រូវដឹងមុនចេញរកស៊ី
https://business-cambodia.com/articles/mengly-quach-400-for-start-business
ជាទូទៅក្នុងការចាប់បើកអាជីវកម្មមួយតែងតែត្រូវការដើមទុនសម្រាប់យកមកផ្គត់​ផ្គង់នៅក្នុងអាជីវកម្ម ដើម្បីឲ្យវាដំណើរការបានល្អ។ មែនទែនទៅការរកស៊ី បើសិនជាអ្នកស្គាល់ច្បាស់ពីគោលដៅ ជំនាញ សមត្ថភាព និងជំនួញដែលអ្នកចង់រកស៊ីនោះច្បាស់ អត្រាដែលអ្នកអាចរកស៊ីជោគជ័យគឺខ្ពស់ បើទោះបីជាអ្នកមិនមានទុន ឬប្រើទុនតិចតួចដើម្បីរកស៊ីក៏ដោយ។ ជាក់ស្ដែង បើសិនជាអ្នកមានដើមទុនខ្ទង់ ៤០០ដុល្លារ ហើយចង់ចេញរកស៊ី អ្នកអាចប្រើគន្លឹះ៣ខាងក្រោម ដើម្បីចេញរកស៊ីបាន ១០០%។   យ៉ាងណាមិញនៅក្នុងវិស័យជំនួញ ការប្រើប្រាស់ដើមទុន អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ក៏បានបង្ហាញគន្លឹះសំខាន់ចំនួន៣  ក្នុងការរៀបចំអាជីវកម្មរបស់លោកអ្នក៖     ១. ទុនបម្រុង​   តើអ្នកដឹងទេថា មានមនុស្សច្រើនណាស់មិនចង់ធ្វើរឿងតូចៗទេពោលគឺចង់តែធ្វើរឿងធំ ប៉ុន្តែពួកគាត់ជាប្រភេទមនុស្សតូចមិនចង់ធ្វើ តែរឿងធំធ្វើមិនកើតលើសពីសមត្ថភាព? អ្នករកស៊ីដែលមានផ្នត់គំនិតសហគ្រិនពិត គេហ៊ានចាប់ផ្ដើមពីដូច ដាក់ក្ដីស្រមៃឱ្យធំ និងខំប្រឹងឱ្យរីកចម្រើនឱ្យលឿនបំផុត។ មនុស្សជាច្រើនចេញរកស៊ីមិនកើត ព្រោះគាត់មានទុន ៤០០ដុល្លារ បែរជាលោភលន់ចង់រកស៊ីតែរបរចាយទុនលើសពីលុយ៤០០ដុល្លារ។ របរខ្លះតូចតាចកំប៉ិកកំប៉ុក ប៉ុន្តែអាចផ្ដល់ផលចំណេញច្រើន។   ត្រង់ចំណុចនេះអ្នកឧកញ៉ា ឧទាហរណ៍ នៅពេលដែលយើងចាប់ផ្ដើមរកស៊ីហើយយើងត្រូវការ១ ម៉ឺនដុល្លារ ដើម្បីបើកអាជីវកម្ម ហោចណាស់យើងត្រូវមានយ៉ាងតិចណាស់១ម៉ឺនទៀតដើម្បីស្រគួរ ក្នុងរយៈពេល៦ខែដំបូង ធ្វើបែបនេះគឺការពារនៅ ពេលដែលចាប់ផ្ដើមហើយមិនមានចំណូលគឺអាចយកលុយនោះទៅទុបបាន។   ២. ត្រូវ២០ ទៅ៣០ភាគរយ បង្កើតទីផ្សារ   ត្រង់ចំណុចនេះ អ្នកឧកញ៉ា បានលើកឡើងថា  យើងត្រូវមានលុយ២០ ទៅ ៣០ ភាគរយដើម្បីបង្កើតទីផ្សារ នេះជាលុយសម្រាប់ស្រគួរទុក ។ លោកបានបន្តថា ប្រសិនបើលោកអ្នកខ្វះលុយ ទេ គួរតែសន្សំសិនទៅ តែបើយើងមានលុយគ្រប់គ្រាន់នឹងធ្វើឲ្យ ត្រូវមានគោលដៅមួយទៀតគឺ ត្រូវតែបានចំណូលឲ្យច្រើនជាងនិង នោះទើបអាចឲ្យអាជីវកម្មរបស់លោកអ្នកដើរទៅមុខដោយរលួន។   ៣. ផ្ដោតលើការរកស៊ីបែបសេវាកម្ម   បើសិនបើអ្នកមានដើមទុនតិច អ្នកគួរផ្ដោតលើការរកស៊ីបែបសេវាកម្ម ជាជាងការលក់ផលិតផល ព្រោះអាជីវកម្មបែបសេវាកម្ម គឺប្រើជំនាញខ្ពស់ ហើយដើមទុនអាចចាប់ផ្ដើមពីតិចបាន។ ប្រភេទសេវាកម្មគឺមានច្រើនយ៉ាង ដូច្នេះអ្នកគួរសម្លឹងមើលទៅអ្វីដែលអ្នកស្រលាញ់ចូលចិត្ត មានជំនាញខ្ពស់ ឬអាចទាញផលចំណេញមកវិញបានច្រើនជាដើម៕​  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T05:12:54.741Z", "category": "កំពូលអ្នកលក់", "views": 471, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មានអាជីពជាវិស្វករ ជិត៥០ឆ្នាំ បុរសវ័យ៦៨ឆ្នាំរូបនេះ ប្រាប់កំហុសឆ្គងធំ១របស់ខ្លួន ពេលកំពុងធ្វើការ
https://business-cambodia.com/articles/kip-tuner-and-50-years-work
ចាប់អាជីពជាវិស្វករតាំងពីមានវ័យ១៨ឆ្នាំ លោក Kip Turner មិនដែលគិតថាខ្លួននឹងចំណាយពេលស្ទើរតែកន្លះជីវិតដើម្បីដើរលើអាជីពមួយនេះទេ ប៉ុន្តែគាត់ការងារជាច្រើនក្នុងវិស័យនេះធ្វើឱ្យលោកដឹងថាកំហុសឆ្គងធំ១របស់លោក ពេលកំពុងធ្វើការងារនេះ គឺបានត្រឹមតែរៀនពីការងារ រៀនពីបទពិសោធន៍​ មិនបានប្រឹងប្រែងយកសញ្ញាបត្រ។   ត្រឡប់ទៅឆ្នាំ១៩៧៣ នៅពេលដែល Tuner មានអាយុ១៨ឆ្នាំ លោកបានទើបតែរៀនចប់ឆ្នាំទី១នៅសាកលវិទ្យាល័យអាមេរិក Arkansas ប៉ុណ្ណោះលើមុខជំនាញវិទ្យាសាស្រ្តសត្វ។ រៀនយូរៗទៅធ្វើឱ្យលោកដឹងថាវាមិនមែនជាចំណូលចិត្ត ប្រើពេលយូរ ហើយរៀនចប់ត្រូវតែធ្វើពេទ្យសត្វ ។ ហេតុនេះលោកក៏ឈប់រៀនហើយរកការងារធ្វើជាច្រើន តែនៅតែមិនបានជាប់លាប់រហូតដល់បានមកធ្វើជាវិស្វករបច្ចេកទេសនៅក្រុមហ៊ុន AT&T។   ថ្លែងប្រាប់ CNBC បន្តថា “ក្នុងវ័យ៦៨ឆ្នាំ ខ្ញុំបានកាន់តំណែងចំនួន៨ហើយនៅក្រុមហ៊ុនតែមួយអស់រយៈពេលជិត៥០ឆ្នាំ ផ្អែកលើបទពិសោធន៍របស់ខ្ញុំៗសូមចែករំលែកទៅកាន់អ្នកជំនាន់ក្រោយដ៏មានសក្តានុពលទាំងអស់ថា នៅពេលដែលអ្នករៀននៅសាលាការអប់រំទាំងអស់សុទ្ធតែមានតម្លៃ ​ប៉ុន្តែកុំអនុញ្ញាតឱ្យស្តង់ដាររបស់ការអប់រំណាមួយកំណត់គោលដៅអនាគត ចំណង់ចំណូលចិត្ត អាជីពការងាររបស់យើងឱ្យសោះ ដូចជារូបខ្ញុំៗគ្មានសញ្ញាបត្រនោះទេ តែខ្ញុំរៀនគ្រប់យ៉ាងពីការងារ”។   ក្នុងនោះលោកបានបន្តទៀតថា “ទន្ទឹមនឹងនេះដែរកំហុសឆ្គងធំ១ក្នុងអាជីពការងាររបស់ខ្ញុំៗបានប្រឹងប្រែងជាខ្លាំងក្នុងការដកពិសោធន៍ពីការងារ ខ្ញុំបានចូលរៀនវគ្គបណ្តុះបណ្តាល និងសិក្ខាសាលជាង១៥០វគ្គ ជុំវិញពិភពលោកអំពីគ្រប់យ៉ាងនៅក្នុងវិស័យ​វិស្វកម្ម តែអ្វីមួយដែលខ្ញុំមើលរំលងគឺខ្ញុំមិនបានយកចំណេះដឹង ចំណេះធ្វើ បទពិសោធន៍ពីការងាររបស់ខ្ញុំ ត្រឡប់ទៅចូលរៀនបន្តនៅមហាវិទ្យាល័យ ដើម្បីទទួលបានសញ្ញាបត្រវិស្វកម្ម”។   យ៉ាងណាមិញលោក Kip Turner បានបញ្ជាក់ថានាពេលបច្ចុប្បន្នលោករវល់ជាមួយការងារជាច្រើន ហេតុដូចនេះបើលោកឆ្លៀតពេលដើម្បីទៅរៀននៅមហាវិទ្យាល័យវិស្វកម្មក៏លោកត្រូវចំណាយពេលយូរដែរទម្រាំចប់ យ៉ាងហោចណាស់អាយុ៧០ឆ្នាំឬលើសនេះទើបរៀនចប់។   អាស្រ័យហេតុនេះហើយ Turner ចង់ផ្តាំនូវមេរៀនមួយនេះទៅដល់អ្នកធ្វើការងារ បុគ្គលិកថ្មីថ្មោងនៅក្នុងអាជីពផ្សេងៗ ចូររៀនពីការងារឱ្យច្រើនបំផុតតាមតែអាចធ្វើបាន ហើយគួរតែរៀនបន្តពីកម្រិតស្តង់ដារណាមួយនៅក្នុងវិស័យមួយនោះ ទោះបីជាការផ្តល់ការសិក្សាឱ្យពីក្រុមហ៊ុនឬធនធានខ្លួនឯងក្តី គួរតែក្តោបឱកាស ឱ្យខ្លួនឯងកាន់តែឈានទៅមុខមួយកម្រិតទៀត មានការទទួលស្គាល់ទ្វេដង មានទាំងសញ្ញាបត្រនិងសញ្ញាឃើញ៕   អត្ថបទដោយ៖ ពីង ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T05:04:05.005Z", "category": "ភាពជាអ្នកដឹកនាំ", "views": 282, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ស្វាគមន៌ការមកដល់ផលិតផលលំដាប់ពិភពលោក ហុងដា Giorno+ (ជីអរណូផ្លឹស) មកកាន់ប្រទេសកម្ពុជានាំចូលដោយក្រុមហ៊ុន អិន ស៊ី អិច
https://business-cambodia.com/articles/honda-giorno
ក្រុមហ៊ុន អិន ស៊ី អិច គឺជាក្រុមហ៊ុន  នាំចូល និងចែកចាយផ្តាច់មុខនូវផលិតផលរបស់ Honda  ជាច្រើនប្រភេទដើម្បីបំពេញរាល់សេចក្តីត្រូវការរបស់អតិថិជននៅក្នុងព្រះរាជាណាចក្រកម្ពុជាដែលប្រកបដោយគុណភាពខ្ពស់ និងបច្ចេកវិទ្យាឈានមុខគេ ដូចជា៖​ ម៉ូតូHonda, រថយន្ត Honda និងម៉ាស៊ីនកសិឧស្សាហកម្ម Honda ដោយមានការគាំទ្រជាច្រើនពីសំណាក់អតិថិជនទូទាំងប្រទេសកម្ពុជា នឹងដើម្បីជាការឆ្លើយតបទៅនឹងរាល់តម្រូវការរបស់អតិថិជន នៅថ្ងៃទី១៧ ខែវិច្ឆិកា ឆ្នាំ២០២៣ ក្រុមហ៊ុន អិន ស៊ី អិច បានរៀបចំព្រឹត្តិការណ៌សម្ពោធជាផ្លូវការនូវម៉ូតូហុងដា​ ជីអរណូផ្លឹសស៊េរីថ្មី! នៅអគារវឌ្ឍនៈក្រោមគំនិត “BEYOND ALL STYLES” ឆ្លុះបញ្ចាំងស្ទាយលេចធ្លោរ ​មិនត្រឹមតែប្លែក ​តែត្រូវស៊ីវិល័យលើសគេដែលអាចបង្ហាញភាពជាខ្លួនអ្នកទៅកាន់អ្នករាល់គ្នាពីភាពកាលីប និង អេលេហ្គង់បែបក្លាស៊ិក New Honda GIORNO+។ ម៉ូតូស៊េរីថ្មីហុងដា ជីអរណូផ្លឹស នេះបំពាក់ដោយបច្ចេកវិទ្យាទំនើបជំនាន់ចុងក្រោយបង្អស់ អនុភាពម៉ាស៊ីនខ្លាំង១២៥CC នឹងបំពេញនូវបរិបទជីវិតដ៏សំបូរបែបរបស់អ្នកឲ្យកាន់តែវិសេសលើសលប់។ លោក បេន កៀស្រ៊ីថាណាកន (Ben Kiasrithanakorn), ប្រធានក្រុមហ៊ុន អិន ស៊ី អិច បានមានប្រសាសន៍ថា«នេះគឺជាលើកតំបូងដែលក្រុមហ៊ុន អិន ស៊ី អិច នាំយកហុងដា GIORNO+ មកកាន់ប្រទេសកម្ពុជាដែលជាផលិតផលលំដាប់ពិភពលោក ជាមួយរូបរាងរចនាប័ទ្មប្រកបដោយសោភ័ណភាពដ៏ទាក់ទាញពិសេស បែបអេលេហ្គង់ក្លាស៊ិក បំពាក់ជាមួយបច្ចេកវិទ្យាទំនើប ស្របតាមស្តង់ដាររបស់ហុងដា។ សម្រាប់ហុងដា GIORNO+ ដែលនាំចូលដោយ ក្រុមហ៊ុន អិន ស៊ី អិច បានគោរពតាមបទបញ្ញាតិស្តង់ដាសុវត្ថិភាពយ៉ាងពេញលេញរបស់ប្រទេសកម្ពុជា ខុសពីម៉ូតូដែលមិនមែននាំចូលដោយក្រុមហ៊ុន ក្រុមហ៊ុន អិន ស៊ី អិច។ យើងផ្តល់ឲ្យនូវផលិតផលប្រកបដោយគុណភាពទៅកាន់អតិថិជន ហើយយើងក៏ផ្តល់នូវការធានាទៅលើគុណភាពផលិតផលរបស់យើងរហូតដល់ទៅ ២ឆ្នាំ ស្មើរហ្នឹង ២៤០០០គីឡូ។ លោកក៏បន្ថែមទៀតថា ដើម្បីសុវត្ថិភាពនិងទំនុកចិត្តទទួលបានផលិតផលសុទ្ធ ១០០% ចេញពីរោងចក្រជាមួយទំនុកចិត្តខ្ពស់ សូមជ្រើសរើសផលិតផលរបស់ក្រុមហ៊ុន អិន ស៊ី អិច។​​ តោះមកមើលពីចំណុចពិសេសរបស់ហុងដា GIORNO+ ម្តង សម្រាប់ម៉ូឌែលនេះ មានចំណុចពិសេសជាច្រើនដូចជា: -LED Headlight ចង្កៀងមុខ LED: ចង្កៀងមុខទាក់ទាញឥតទាស់ ប្រភេទLED រចនារាងមូល ហ៊ុំព័ទ្ធដោយក្រូម៉េជុំវិញបន្ថែមជាមួយនឹងភ្លើងឌឺមីខាងមុខកាន់តែលេចធ្លោរ។ -Multi Function Speedometer: កុងទ័រឌីជីថល ទំនើប បង្ហាញរាល់មុខងារ រាល់ដំណើរការ​បានយ៉ាងជាក់លាក់ ធ្វើអោយបទពិសោធនៃការបើកបរកាន់តែប្រសើរ។ -Honda SMART KEY and Honda SMART CONTROLLER: កាន់តែទំនើប! ជាមួយកូនសោរដ៏ឆ្លាតវៃជំនាន់ចុងក្រោយ បញ្ឆេះម៉ាស៊ីនដោយមិនប្រើកូនសោរ និងប្រព័ន្ធឆ្លើយតបត្រលប់មកវិញផ្តល់សុវត្ថិភាពខ្ពស់។ -USB Socket & Console Box: អស់បារម្ភពីរឿងអស់ថ្ម ឃ្លុបសាកថ្មធំ ជាមួយ USB Socket កាន់តែងាយស្រួល ដែលអ្នកអាចសាកថ្មតាមតម្រូវការរក្សារទំនាក់ទំនងរបស់អ្នកគ្រប់ពេលវេលា គ្រប់ទីកន្លែង។ -30 LITERS LARGE U-BOX: ឃ្លុបធំទំហំ៣០លីត្រ សម្រាប់ដាក់រាល់សម្ភារៈចាំបាច់របស់អ្នកបានច្រើនតាមការគួរ។ -Front Fuel Tank: ធុងសាំងបំពាក់នៅផ្នែកខាងមុខ បង្កើនភាពងាយស្រួល ដោយអ្នកមិនចាំបាច់ចុះចេញពីម៉ូតូពេលចាក់សាំង។ -ABS: បំពាក់ជាមួយ ប្រព័ន្ធហ្រ្វាំងមុខ ABS បញ្ឈប់ម៉ូតូបានដោយសុវត្ថិភាពគ្រប់ស្ថានការណ៍។ Powerful Engine eSP+: ម៉ាស៊ីន125 cc eSP+ បំពាក់មកជាមួយស៊ូប៉ាប់4 និងប្រព័ន្ធប៊ិចសាំង PGM-FI ផ្តល់នូវអនុភាពកាន់តែខ្លាំង ធ្វើឲ្យការបើកបរក្នុងក្រុងឬ ទីឆ្ងាយៗ កាន់តែរំជើបរំជួល សន្សំសំចៃប្រេងសាំងបានយ៉ាងល្អឥតខ្ចោះ និងជួយកាត់បន្ថយជាតិពុលទៅក្នុងបរិស្ថាន។ សម្រាប់ម៉ូតូ ហុងដា Giorno+ស៊េរីថ្មីគឺមាន ៣ ​ពណ៌សម្រាប់ជ្រើសរើស​ពណ៌ដូចជា៖ ពណ៌ស, ពណ៌ប្រផេះ នឹងពណ៌ក្រហម។ លោកអ្នកក៏អាចរកទិញ ហុងដា GIORNO+ ស៊េរីថ្មី! នេះនៅតាមបណ្តាលហាងនានានូវទូទាំងប្រទេស ចាប់ពីថ្ងៃទី ១៨ ខែវិច្ឆិកា​ ឆ្នាំ២០២៣​ នេះតទៅ។ សម្រាប់ព័ត៌មានបន្ថែម៖ 010 922 922 ឬ ចូលទៅកាន់គេហទំព័រ : https://www.ncxhonda.com/motorcycles/en/ACF125CAR-CA-1
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T05:02:02.161Z", "category": "PR", "views": 279, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អតិថិជនទូទាត់ប្រាក់តាមកាត កាន់តែងាយស្រួល ដោយ ក្រុមហ៊ុន Visa បានបើកដំណើរការកម្មវិធីសម្រាប់ធ្វើបច្ចុប្បន្នភាព គណនី Visa តាមពេលវេលាជាក់ស្តែងនៅក្នុងតំបន់អាស៊ីប៉ាស៊ីហ្វិក
https://business-cambodia.com/articles/visa-real-time-account
រាជធានីភ្នំពេញ ថ្ងៃទី ២២ ខែវិច្ឆិកា ឆ្នាំ ២០២៣ – ក្រុមហ៊ុន Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធឌីជីថល​ឈានមុខគេ បានប្រកាសពីការពង្រីកវិសាលភាពនៃកម្មវិធីធ្វើបច្ចុប្បន្នភាពគណនី Visa តាមពេលវេលាជាក់ស្តែង ដែលយើងហៅកាត់ថា (VAU) ទៅកាន់ទីផ្សារដែលបានជ្រើសរើសនៅក្នុងតំបន់អាស៊ីប៉ាស៊ីហ្វិក[1] ដើម្បីសម្រួលបទពិសោធន៍នៃការទូទាត់ប្រាក់សម្រាប់អាជីវករ និងអតិថិជនឲ្យកាន់តែមានភាពងាយស្រួល ដោយផ្តល់ឱ្យម្ចាស់កាតនូវអត្តសញ្ញាណតែមួយសម្រាប់មួយជីវិត។ ការដាក់ឱ្យប្រើប្រាស់នូវសេវាកម្មមួយនេះ នៅក្នុងតំបន់អាស៊ីប៉ាស៊ីហ្វិក អ្នកប្រើប្រាស់ និងអាជីវករក្នុងតំបន់ នឹងមានសិទ្ធិចូលប្រើ VAU បានភ្លាមៗ លើប្រភេទសេវាកម្មខ្លះក្នុងចំណោម    សេវាកម្មជាច្រើនទៀតដូចជា សេវាកម្មដឹកជញ្ជូន ទូទាត់សេវាទឹកភ្លើងប្រចាំខែ។ល។ គាំទ្រដោយបច្ចេកវិទ្យារបស់ ក្រុមហ៊ុន Visa កម្មវិធី Real Time VAU បានជួយដោះស្រាយបញ្ហានៃការទូទាត់ជូនដល់អាជីវករ ដែលប្រឈមមុខជាមួយការបដិសេធការទូទាត់ពីសំណាក់អតិថិជនលើការប្រើប្រាស់ កាតឥណពន្ធ និងកាតឥណទានដែលផុតកំណត់ ឬកំពុងស្នើសុំធ្វើកាតថ្មី ដោយអនុញ្ញាតឱ្យម្ចាស់អាជីវកម្មធ្វើបច្ចុប្បន្នភាពព័ត៌មានលម្អិតលើកាតរបស់អតិថិជនដែលបានរក្សាទុកបានយ៉ាងងាយស្រួលតាមពេលវេលាជាក់ស្តែង។ នៅពេលដែលអាជីវករដាក់ស្នើការទូទាត់ កម្មវិធី Real Time VAU នឹងពិនិត្យភ្លាមៗសម្រាប់ព័ត៌មានលម្អិតចុងក្រោយរបស់កាត ហើយនឹងអនុញ្ញាតិឲ្យធ្វើប្រតិបត្តិការលើសំណើការទូទាត់ជាមួយនឹងព័ត៌មានលម្អិតរបស់កាតដែលបានធ្វើបច្ចុប្បន្នភាព កាត់បន្ថយអត្រាការបដិសេធលើប្រតិបត្តិការដោយម្ចាស់កាតដែលធ្វើឲ្យការលក់មានការថយចុះ។ កម្មវិធី Real Time VAU ត្រូវបានបើកឲ្យដំណើរការជាលើកដំបូងដោយក្រុមហ៊ុន Visa នៅអាមេរិកខាងជើង ក្នុងឆ្នាំ ២០១៧ និង នៅអឺរ៉ុបក្នុងឆ្នាំ ២០២២។ អ្នកស្រី Ivana Tranchini  នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ "យើងបានឃើញប្រទេសកម្ពុជា ទទួលយកដំណោះស្រាយទូទាត់តាមរយៈឌីជីថលយ៉ាងឆាប់រហ័ស ដែលជាផ្នែកមួយនៃដំណើរវិវឌ្ឍន៍ឌីជីថលរបស់ខ្លួន។ សម្រាប់ក្រុមហ៊ុន Visa យើងប្តេជ្ញាផ្តល់នូវដំណោះស្រាយប្រកបដោយភាពច្នៃប្រឌិតដើម្បីសម្រួលបទពិសោធន៍នៃការទូទាត់ និងមធ្យោបាយក្នុងការបង់ប្រាក់ និងទទួលប្រាក់ដ៏ល្អបំផុត" ។ អ្នកស្រីបន្តទៀតថា៖ "កម្មវិធី VAU មានមុខងារសម្រួលដល់ការទូទាត់ ដែលផ្តល់សិទ្ធអំណាចឲ្យអាជីវករអាចដំណើរប្រតិបត្តិការបានយ៉ាងងាយស្រួលលើឯកសារកាត ដោយប្រើប្រាស់អត្តសញ្ញាណព័ត៌មានកាតរបស់អតិថិជនដែលបានរក្សាទុកក្នុងថ្នាល (card-on-file) ជួយជំរុញការលក់ឱ្យមានការកើនឡើង បង្កើន​បទពិសោធន៍​នៃ​ការ​ទូទាត់​ប្រាក់​របស់​ពួកគេឲ្យកាន់តែប្រសើរឡើង ស្របពេលដែលម្ចាស់កាតអាចទទួលបានអត្ថប្រយោជន៍ពីការបញ្ជាក់អត្តសញ្ញាណតែម្តង នឹងប្រើបានពេញមួយជីវិត”។ លោក T.R. Ramachandran, ប្រធានផ្នែកដំណោះស្រាយផលិតផលប្រចាំតំបន់អាស៊ីប៉ាស៊ីហ្វិក របស់ក្រុមហ៊ុន Visa បាននិយាយថា៖ "នៅពេលដែលសុពលភាពកាតមានការផុតកំណត់ ​ការជំនួសកាតថ្មី គឺមានភាពចាំបាច់ណាស់ ដោយសារតែវាជាផ្នែកមួយនៃការការពារការក្លែងបន្លំ និងការពង្រឹងសុវត្ថិភាពកាត យើងទទួលស្គាល់ថា អ្នកប្រើប្រាស់តែងតែប្រឈមមុខនឹងភាពរអាក់រអួលក្នុងការធ្វើបច្ចុប្បន្នភាពព័ត៌មានកាត នឹងត្រូវរៀបចំការទូទាត់ដោយស្វ័យប្រវត្តិឡើងវិញជាច្រើន​ រៀងរាល់ពីរបីឆ្នាំម្តងនៅពេលដែលពួកគាត់ទទួលបានកាតថ្មី" ។ ការបើកដំណើរការកម្មវិធី Real Time VAU សហការជាមួយដៃគូរបស់យើងនៅអាស៊ីប៉ាស៊ីហ្វិក នឹងជួយសម្រួលដំណើរការមួយនេះ ខណៈបន្តរក្សាបាននូវកម្រិតប្រព័ន្ធសុវត្ថិភាពខ្ពស់បំផុត។ តាមរយៈការផ្តល់ជូនអាជីវករនូវបច្ចេកវិទ្យាទំនើបមួយនេះ គឺយើងកំពុងផ្តល់សិទ្ធអំណាចឱ្យពួកគាត់ អាចបង្កើនប្រាក់ចំណូលពីអត្រាកំណើននៃប្រភេទអតិថិជនដែលប្រើប្រាស់កាត នឹង​ផ្តល់​នូវ​បទ​ពិសោធនៃ​ការ​ទូទាត់ដែលល្អឥតខ្ចោះ ស្របតាមការរំពឹងទុករបស់អតិថិជនសម័យនេះ”។ អាជីវករ និងអ្នកប្រើប្រាស់កំពុងធ្វើ ចំណាកកាន់តែឆ្ងាយពីការប្រើប្រាស់សាច់ប្រាក់សុទ្ធ ទៅប្រើប្រាស់ការទូទាត់តាមរយៈអេឡិចត្រូនិក និងកាត តាមរយៈការរីកសុះសាយនៃការទូទាត់តាមរយៈបច្ចេកវិទ្យា contactless និងសេវាកម្មអនឡាញ។ ទោះជាយ៉ាងណាក៏ដោយ ដំណើរការនៃការធ្វើបច្ចុប្បន្នភាពព័ត៌មាននៃអត្តសញ្ញាណដោយដៃនៅពេលកាតផុតកំណត់ ឬ ការធ្វើបច្ចុប្បន្នភាពផ្សេងៗទៀត ក៏ជាការខកចិត្តក្នុងអំឡុងពេលនៃការធ្វើប្រតិបត្តិការនៃការទូទាត់ផងដែរ។ តាមរយៈការសម្របសម្រួលការផ្លាស់ប្តូរព័ត៌មានគណនីដែលបានធ្វើបច្ចុប្បន្នភាពប្រកបដោយសុវត្ថិភាពរវាងពាណិជ្ជករដែលចូលរួម និងអ្នកចេញកាត កម្មវិធី Visa VAU ផ្តល់សិទ្ធអំណាចដល់ម្ចាស់អាជីវកម្មទាំងនោះ ក្នុងការផ្តល់ជូននូវបទពិសោធន៍នៃការទូទាត់ដែលល្អឥតខ្ចោះស្របតាមការរំពឹងទុករបស់អតិថិជន ជំរុញការពេញចិត្ត និងភក្តីភាព នឹងអាចបង្កើនប្រាក់ចំណូលពីការលក់ទាំងមូល។ ក្រុមហ៊ុន Visa បានចាប់ដៃគូជាមួយច្រកផ្លូវទូទាត់ប្រាក់សកលចំនួនបួន រួមមាន - Adyen, Checkout.com, Stripe និង Worldpay - ដើម្បីបើកដំណើរការកម្មវិធី VAU នៅក្នុងតំបន់អាស៊ីប៉ាស៊ីហ្វិក។ Cybersource ដែលជាដំណោះស្រាយរបស់ក្រុមហ៊ុន Visa ក៏កំពុងផ្តល់ជូនកម្មវិធី VAU ដល់អតិថិជនផងដែរ ដើម្បីឱ្យម្ចាស់អាជីវកម្មកាន់តែច្រើននៅទូទាំងតំបន់ អាចទទួលបានអត្ថប្រយោជន៍ពីកម្មវិធី VAU នេះ។ កម្មវិធីនេះនឹងផ្តល់អត្ថប្រយោជន៍ជាពិសេសសម្រាប់ប្រភេទអាជីវកម្មដូចជា សេវាកម្មដឹកជញ្ជូន អាជីវករលក់ម្ហូបអាហារ និងសេវាកម្មទឹកភ្លើង រួមជាមួយសេវាកម្មជាច្រើនទៀត ដែលប្រើប្រាស់កម្មវិធីទូរស័ព្ទដៃ។ សម្រង់សម្តីបន្ថែមសម្រាប់ការប្រើប្រាស់ លោក Warren Hayashi ប្រធានប្រចាំតំបន់អាស៊ីប៉ាស៊ីហ្វិក ក្រុមហ៊ុន Adyen "យើងមានសេចក្តីរំភើបរីករាយក្នុងការសហការជាមួយក្រុមហ៊ុន Visa សម្រាប់ការនាំយកកម្មវិធី Real Time Visa Account Updater (VAU) ទៅកាន់តំបន់អាស៊ីប៉ាស៊ីហ្វិក ដោយផ្អែកលើការទទួលយកបច្ចេកវិទ្យាដ៏ជោគជ័យរបស់យើងនៅក្នុងទ្វីបអឺរ៉ុបកាលពីឆ្នាំមុន។ ភាពជាដៃគូនេះ អាចឱ្យយើងផ្តល់បទពិសោធន៍ទូទាត់កាន់តែប្រសើរឡើងសម្រាប់អតិថិជនរបស់យើងនៅទូទាំងតំបន់ ដោយការធ្វើបច្ចុប្បន្នភាពព័ត៌មានលម្អិតកាតរបស់ពួកគេបានយ៉ាងរលូនក្នុងពេលវេលាជាក់ស្តែង។ ជាមួយនឹងកម្មវិធី Real Time VAU យើងអាចកាត់បន្ថយការបដិសេធប្រតិបត្តិការដែលបានធ្វើរួច ដើម្បីរក្សាប្រាក់ចំណូល និងធានាបាននូវបទពិសោធន៍នៃការទូទាត់មួយដែលមិនមានការរង្កៀសចិត្ត។" លោក Brian Sze, អ្នកគ្រប់គ្រងទូទៅប្រចាំតំបន់អាស៊ីប៉ាស៊ីហ្វិក គេហទំព័រ Checkout.com "ការចាប់ដៃគូជាមួយក្រុមហ៊ុន Visa ក្នុងការនាំយកកម្មវិធីធ្វើបច្ចុប្បន្នភាពគណនី Visa តាមពេលវេលាជាក់ស្តែង (VAU) នៅទូទាំងតំបន់អាស៊ីប៉ាស៊ីហ្វិក គឺជាជំហានដ៏សំខាន់ក្នុងការកាត់បន្ថយការរង្កៀសចិត្តសម្រាប់អ្នកប្រើប្រាស់ ដោយលុបបំបាត់ការប្រឈមនឹងភាពធុញថប់ និងខកចិត្តរបស់មនុស្សជាច្រើន នៅពេលដែលពួកគេតម្រូវឲ្យធ្វើបច្ចុប្បន្នភាពលិខិតបញ្ជាក់ការទូទាត់ដោយផ្ទាល់ដៃ។ ដំណោះស្រាយនេះក៏ជា មធ្យោបាយដ៏ឆ្លាតវៃសម្រាប់ម្ចាស់អាជីវកម្មក្នុងការទូទាត់ ដោយអនុញ្ញាតឱ្យពួកគេលះបង់ធនធានដែលខ្វះខាតក្នុងការជំរុញអាទិភាពអាជីវកម្មរបស់ខ្លួន ជំនួសឱ្យការព្រួយបារម្ភអំពីការមិនទទួលស្គាល់ប្រតិបត្តិការទូទាត់តាមរយៈកាត។ លោក Michael Balsamo ប្រធានបណ្តាញកាតអន្តរជាតិ Stripe "សម្រាប់ Stripe ចំណាប់អារម្មណ៍របស់យើង គឺជួយដល់ម្ចាស់អាជីវកម្មបង្កើនប្រាក់ចំណូលរបស់ពួកគេ។ ក្នុងឆ្នាំចុងក្រោយនេះ ម្ចាស់កាត ៤០ ភាគរយ បានស្នើធ្វើកាតថ្មី ដោយសារកាតរបស់ពួកគេផុតកំណត់ បាត់បង់ ឬត្រូវបានជនមិនស្គាល់មុខធ្វើការក្លែងបន្លំ ហើយម្ចាស់កាតភាគច្រើនមិនបានធ្វើបច្ចុប្បន្នភាពព័ត៌មានលម្អិតអំពីកាតរបស់ពួកគេទៀងទាត់នោះទេ។ យើងមានសេចក្តីសោមនស្សរីករាយ ក្នុងការក្លាយជាដៃគូដំបូងគេជាមួយក្រុមហ៊ុន Visa ដើម្បីពង្រីកការធ្វើបច្ចុប្បន្នភាពតាមពេលវេលាជាក់ស្តែងដល់ម្ចាស់អាជីវកម្មនៅក្នុងតំបន់អាស៊ីប៉ាស៊ីហ្វិក។ វានឹងនាំមកនូវបទពិសោធន៍នៃការទូទាត់ប្រាក់កាន់តែរលូន ហើយអតិថិជនអាចបញ្ចប់ការទិញរបស់ពួកគេបានយ៉ាងឆាប់រហ័សនៅពេលសាកល្បងលើកដំបូង។" លោក Phil Pomford, SVP, អ្នកគ្រប់គ្រងទូទៅប្រចាំតំបន់អាស៊ីប៉ាស៊ីហ្វិក Worldpay ពី FIS "ក្នុងនាមជាអ្នកផ្តល់ដំណោះស្រាយការទូទាត់ឈានមុខគេ យើងមានសេចក្តីសោមនស្សរីករាយក្នុងការសហការជាមួយក្រុមហ៊ុន Visa ដើម្បីគាំទ្រកម្មវិធី Visa Account Updater Suite (VAUS) ដល់អតិថិជនរបស់យើងនៅក្នុងតំបន់អាស៊ីប៉ាស៊ីហ្វិក។ មហិច្ឆតារបស់យើង គឺធ្វើការរួមគ្នាជាមួយដៃគូរបស់យើង ដើម្បីបង្កើនល្បឿនពាណិជ្ជកម្មសកលសម្រាប់ពាណិជ្ជករ និងអ្នកប្រើប្រាស់របស់យើង។ VAUS ធ្វើបដិវត្តលើវិធីសាស្ត្រដែលម្ចាស់អាជីវកម្មគ្រប់គ្រងលើការធ្វើបច្ចុប្បន្នភាពកាត តាមរយៈការធ្វើអោយប្រសើរឡើងនូវអត្រានៃការអនុញ្ញាតសម្រាប់ការទូទាត់ និងកាត់បន្ថយការរង្កៀសចិត្តពីសំណាក់អតិថិជន ដើម្បីជួយអាជីវករបង្កើនប្រាក់ចំណូល។" អំពីក្រុមហ៊ុន Visa Visa Inc. (NYSE: V) គឺជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល ដែលជួយសម្រួលដល់ប្រតិបត្តិការរវាងអ្នកប្រើប្រាស់ ពាណិជ្ជករ ស្ថាប័នហិរញ្ញវត្ថុ និងស្ថាប័នរដ្ឋាភិបាលដែលពាក់ព័ន្ធ ច្រើនជាង ២០០ ប្រទេស និង តំបន់ ជារៀងរាល់ឆ្នាំ។ បេសកកម្មរបស់យើងគឺផ្សាភ្ជាប់ពិភពលោកទាំងមូល តាមរយៈការតភ្ជាប់បណ្តាញទូទាត់ប្រាក់ប្រកបដោយភាពច្នៃប្រឌិតថ្មី ងាយស្រួល អាចទុកចិត្តបាន និងមានសុវត្ថិភាពបំផុត ដែលអនុញ្ញាតឲ្យអ្នកប្រើប្រាស់ អាជីវករ និង​សេដ្ឋកិច្ចមានការរីកចម្រើន។ យើងជឿជាក់ថាសេដ្ឋកិច្ចដែលរួមបញ្ចូលមនុស្សគ្រប់រូប នៅគ្រប់តំបន់ នឹងជួយដល់ការអភិវឌ្ឍនៅគ្រប់ទីកន្លែង ហើយយើងមើលឃើញថា នេះគឺជាមូលដ្ឋានគ្រឹះនៃចរន្តសាច់ប្រាក់។ ស្វែងយល់បន្ថែមតាមរយៈ com ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:53:27.991Z", "category": "PR", "views": 84, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចង់ទិញទេ? អាវជើងឯកបាល់ទាត់ Messi ទាំង៦នេះ នឹងដាក់ដេញថ្លៃ ក្នុងតម្លៃអាចលើស ១០លា.ន$
https://business-cambodia.com/articles/messi-world-cup-shirts-will-be-auctioned
អាវក្រុមជម្រើសជាតិអាហ្សង់ទីនចំនួន៦ ដែលជើងឯកបាល់ទាត់​ Lionel Messi បានពាក់អំឡុងការប្រកួត FIFA World Cup 2022 នៅប្រទេសកាតា នឹងត្រូវដាក់ឱ្យដេញថ្លៃនៅក្នុងខែធ្នូនេះ​ ខណៈតម្លៃត្រូវបានគេប៉ាន់ស្មានថាច្រើនជាង ១០លានដុល្លារឯណោះ។     យោងតាមក្រុមហ៊ុនដេញថ្លៃដ៏ធំ Sotheby បានឲ្យដឹងថា អាវរបស់កីឡាករ Messi នឹងត្រូវដាក់ដេញថ្លៃ និងបង្ហាញជាសាធារណៈពីថ្ងៃទី៣០ ខែវិច្ឆិកា ដល់ថ្ងៃទី១៤ ខែធ្នូ។ ប្រសិនបើការបានតម្លៃលើសទឹកប្រាក់ ១០លានដុល្លារ នោះវានឹងក្លាយជាវត្ថុអនុស្សាវរីយ៍កីឡាដែលមានតម្លៃថ្លៃបំផុត មិនធ្លាប់មានការដាក់លក់ដេញថ្លៃពីមុនមក។ រីឯប្រាក់ដែលបានមកពីការដេញថ្លៃនេះ នឹងត្រូវបែងចែកមួយផ្នែកបិរច្ចាគទៅគម្រោង UNICAS ដែលជាគំនិតផ្តួចផ្តើមជាមួយមន្ទីពេទ្យកុមារ Barcelona ដែលនឹងជួយដល់កុមារមានជំងឺកម្រៗ។     គួរជម្រាបផងដែរថា អាវទាំង​ ៦ ជាអាវសរុបពេញមួយព្រឹត្តិការណ៍ដែល Messi បានពាក់លេងការប្រកួតតាំងពីប្រកួតទល់នឹងក្រុមអារ៉ាប៊ីសាអូឌីត, ម៉ិកស៊ិក, ប៉ូឡូញ, អូស្ត្រាលី, ហូឡង់, ក្រូអាស៊ី និងបារាំង។ ក្រុមអាហ្សង់ទីនគ្រង់ជើងឯកពានរង្វាន់ World Cup 2022 ដោយយកឈ្នះលើបារាំងលទ្ធផលបាល់កាត់សេចក្តី ១១ម៉ែត្រ ៤-២ ក្រោយការប្រកួតស្មើលទ្ធផល ៣-៣ ក្នុងកីឡដ្ឋាន Lusail ទីក្រុងដូហារ ប្រទេសកាតា៕     អត្ថបទដោយ៖ កាន់ ដារ៉ា (ស្មេរពនេចរ)  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:41:55.189Z", "category": "ភាពជាអ្នកដឹកនាំ", "views": 191, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
គ្រាន់តែស្រ្តេសសោះបាត់ចំណូលដែរ? បញ្ហាប្រឈមធំៗ៥ ធ្វើឱ្យចំណូលធ្លាក់ចុះព្រោះតែការស្រ្តេស
https://business-cambodia.com/articles/5-reason-stress-can-make-you-lose-income
វាជារឿងធម្មតាទេដែលអ្នកណាៗក៏អាចជួបប្រទះនឹងភាពតានតឹងឬបញ្ហាស្ត្រេស ព្រោះថាអារម្មណ៍ស្រ្តេសគឺជាធម្មជាតិដែលមនុស្សឆ្លើយតបទៅនឹងស្ថានភាព ឬកាលៈទេសៈលំបាកដែលកើតឡើង។  តែប្រសិនបើភាពតានតឹង អារម្មណ៍ស្រ្តេសក្លាយជារ៉ាំរ៉ៃ ឬច្រើនហួសប្រមាណ វាអាចជះឥទ្ធិពលយ៉ាងខ្លាំងទៅលើសុខភាពផ្លូវកាយ និងផ្លូវចិត្តរបស់អ្នក រួមទាំងសមត្ថភាពរកលុយ និងទុកដាក់លុយផងដែរ។   ខាងក្រោមនេះជាបញ្ហាប្រឈមធំៗ៥ ដែលអាចនាំឱ្យចំណូលធ្លាក់ចុះព្រោះតែបញ្ហាស្រ្តេស៖   ១. កាត់បន្ថយផលិតភាព៖ នៅពេលដែលអ្នកមានភាពតានតឹងរ៉ាំរ៉ៃ សមត្ថភាពក្នុងការផ្តោតអារម្មណ៍ និងការសម្រេចចិត្តត្រឹមត្រូវអាចចុះខ្សោយ។ វាអាចនាំឱ្យមានកំហុស បំពេញតួនាទីមិនទាន់ពេល និងការថយចុះផលិតភាពនៅកន្លែងធ្វើការ ហើយនៅទីបំផុតអាចបណ្តាលឱ្យបាត់បង់ការងារ ឬប្រាក់ចំណូលបានតិចជាងមុន។ ២. អវត្តមាន៖ ស្ត្រេសជាប់រហូតពេកអាចនាំឱ្យមានបញ្ហាសុខភាពផ្លូវកាយ និងផ្លូវចិត្ត ដូចជាឈឺក្បាល អស់កម្លាំង ធ្លាក់ទឹកចិត្ត និងថប់បារម្ភ។ លក្ខខណ្ឌទាំងនេះអាចធ្វើឱ្យពិបាកក្នុងការទៅធ្វើការ និងមិនអាចបំពេញភារកិច្ចការងាររបស់អ្នកឱ្យមានប្រសិទ្ធភាពខ្ពស់ ដែលនាំឱ្យមានការអវត្តមានកាន់តែច្រើន និងអាចបាត់បង់ការងារ។ ៣. ការសម្រេចចិត្តមិនល្អ៖ ភាពតានតឹងអាចធ្វើអោយខួរក្បាលរបស់អ្នកពិបាកក្នុងការវិនិច្ឆ័យ ឬសម្រេចចិត្តលើរឿងអ្វីមួយ។ វាអាចនាំឱ្យមានកំហុសផ្នែកហិរញ្ញវត្ថុ ដូចជាការជំពាក់បំណុលគេច្រើនពេក ការវិនិយោគដោយអន្ទះអន្ទែង ឬឈានដល់ការសម្រេចចិត្តធ្វើរឿងសំខាន់អ្វីមួយដោយប្រថុយប្រថានដែលអាចប៉ះពាល់ដល់ការងារ ឬសកម្មភាពបង្កើតប្រាក់ចំណូលរបស់អ្នក។ ៤. បញ្ហាទំនាក់ទំនង៖ ស្រេ្តសអាចបង្កភាពតានតឹងរវាងទំនាក់ទំនងរបស់អ្នកជាមួយនឹងមនុស្សជុំវិញខ្លួន រាប់បញ្ចូលទាំងមនុស្សសំខាន់ដូចជា ប្ដីប្រពន្ធ ដៃគូ ឬសមាជិកគ្រួសារជាដើម។ កត្តានេះអាចបណ្ដាលឱ្យមានភាពរកាំរកូសពាក្យសម្ដី ទង្វើ ឬឈានដល់មានជម្លោះធ្ងន់ធ្ងរ ដល់ថ្នាក់លែងលះ ដែលអាចជះឥទ្ធិពលយ៉ាងខ្លាំងដល់ស្ថិរភាពហិរញ្ញវត្ថុ និងសមត្ថភាពក្នុងការរក្សាប្រាក់ចំណូល។ ៥. ទង្វើបំផ្លិចបំផ្លាញខ្លួនឯង៖ មនុស្សដែលស្ត្រេសរ៉ាំរ៉ៃអាចងាកទៅរកយន្តការដោះស្រាយមិនល្អ ដូចជាការប្រើប្រាស់សារធាតុញៀន ល្បែងស៊ីសង ឬការញ៉ាំច្រើនពេក។ អាកប្បកិរិយាទាំងនេះអាចបំផ្លាញសុខភាពផ្លូវកាយ និងផ្លូវចិត្តរបស់អ្នក ក៏ដូចជាហិរញ្ញវត្ថុរបស់អ្នក ដែលនាំឱ្យបាត់បង់ផលិតភាព អវត្តមាន និងការសម្រេចចិត្តមិនល្អដែលអាចបង្កគ្រោះថ្នាក់ដល់ប្រាក់ចំណូលរបស់អ្នក។   ដើម្បីគ្រប់គ្រងភាពតានតឹង និងការពារសុខុមាលភាពហិរញ្ញវត្ថុរបស់អ្នក អាចសាកប្រើគន្លឹះខាងក្រោម៖ ១. កំណត់អត្តសញ្ញាណស្រ្តេសរបស់អ្នក៖ ការទទួលស្គាល់ប្រភពនៃភាពតានតឹងរបស់អ្នកគឺជាជំហានដំបូងក្នុងការគ្រប់គ្រងវា។ នៅពេលដែលអ្នកដឹងពីអ្វីដែលបង្កឱ្យមានភាពតានតឹងរបស់អ្នក អ្នកអាចចាប់ផ្តើមបង្កើតយុទ្ធសាស្រ្តដើម្បីជៀសវាង ឬទប់ទល់នឹងពួកគេ។ ២. អនុវត្តបច្ចេកទេសគ្រប់គ្រងស្ត្រេស៖ ដូចជាការហាត់ប្រាណ បច្ចេកទេសបន្ធូរអារម្មណ៍ ចំណាយពេលនៅក្នុងធម្មជាតិ ឬចូលរួមក្នុងសកម្មភាពដែលអ្នកចូលចិត្ត។ ៣. ស្វែងរកជំនួយដែលមានជំនាញវិជ្ជាជីវៈ៖ ប្រសិនបើអ្នកពិបាកគ្រប់គ្រងភាពតានតឹងដោយខ្លួនឯង សូមកុំស្ទាក់ស្ទើរក្នុងការស្វែងរកជំនួយដែលមានជំនាញវិជ្ជាជីវៈពីអ្នកព្យាបាលរោគ ឬអ្នកប្រឹក្សា។ ពួកគេអាចផ្តល់ការណែនាំ និងការគាំទ្រក្នុងការបង្កើតយុទ្ធសាស្រ្តគ្រប់គ្រងភាពតានតឹងប្រកបដោយប្រសិទ្ធភាព។ ៤. យកចិត្តទុកដាក់លើរបៀបរស់នៅ៖ ការផ្តល់អាទិភាពដល់សុខភាពផ្លូវកាយ និងផ្លូវចិត្តរបស់អ្នកអាចជួយកាត់បន្ថយកម្រិតស្ត្រេស។ គេងឱ្យបានគ្រប់គ្រាន់ ទទួលទានអាហារមានតុល្យភាព និងលំហាត់ប្រាណទៀងទាត់។ ៥. ស្វែងរកការណែនាំផ្នែកហិរញ្ញវត្ថុ៖ ប្រសិនបើអ្នកកំពុងជួបប្រទះការលំបាកផ្នែកហិរញ្ញវត្ថុ សូមពិចារណាស្វែងរកដំបូន្មានពីទីប្រឹក្សាហិរញ្ញវត្ថុ ឬអ្នកប្រឹក្សាយោបល់។ ពួកគេអាចជួយអ្នកបង្កើតផែនការគ្រប់គ្រងហិរញ្ញវត្ថុ និងកាត់បន្ថយភាពតានតឹងទាក់ទងនឹងបញ្ហាលុយកាក់។   សូមចងចាំថា ការគ្រប់គ្រងស្រ្តេសគឺជាដំណើរការសំខាន់មួយដែលទាមទារការខិតខំប្រឹងប្រែងជាប់លាប់ និងការយល់ដឹងពីខ្លួនឯង។ តាមរយៈការចាត់វិធានការដើម្បីគ្រប់គ្រងភាពតានតឹង និងផ្តល់អាទិភាពដល់សុខភាពផ្លូវចិត្ត​ និងផ្លូវកាយ អ្នកប្រាកដជាអាចការពារស្ថិរភាពហិរញ្ញវត្ថុ និងកែលម្អគុណភាពជីវិតទាំងមូលឱ្យមានភាពប្រសើរឡើង៕   អត្ថបទដោយ៖ SOKLY SO-កូនផ្កាឈូក  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:35:42.367Z", "category": "ហិរញ្ញវត្ថុ", "views": 281, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អូស្រ្តាលីប្តេជ្ញាចិត្ត នឹងជួយជម្រុញវិស័យកែច្នៃកសិចំណីអាហារនៅកម្ពុជា ដើម្បីនាំចេញទៅទីផ្សារក្រៅប្រទេស
https://business-cambodia.com/articles/support-product-khmer
នេះគឺជារឿងដ៏ល្អមួយ ដែលថ្មីៗនេះអូស្រ្តាលីបានប្តេជ្ញាចិត្តក្នុងការជម្រុញការនាំចេញនៅផលិតផលកសិកម្មរបស់កម្ពុជា ជាពិសេសនោះគឺក្នុងវិស័យកែច្នៃកសិចំណីអាហារ ដែលការជម្រុញនេះនឹងជួយដល់កំណើនសេដ្ឋកិច្ចប្រទេសកម្ពុជា ប្រកបដោយភាពធន់ បរិយាបន្ននិងនិរន្តរភាពផងដែរ។ ជាមួយគ្នានោះដែរ កាលពីកន្លងទៅ ក្រុមហ៊ុន អេមរុរ៉ាយ៍ Amru Rice Cambodia Co., Ltd ក៏បាននាំចេញអង្ករពូជស្រូវក្រអូបទៅកាន់ប្រទេសអូស្ត្រាលី ដែលជាលទ្ធផលជាក់ស្តែងនៃដំណើរទស្សនកិច្ចឆ្នាំ ២០២៣ ដោយអាជីវករកសិឧស្សាហកម្មកម្ពុជា និងមន្ត្រីតំណាងរដ្ឋាភិបាល ដើម្បីស្វែងយល់អំពីបទប្បញ្ញត្តិនៃការនាំចូលរបស់អូស្ត្រាលី និងការពង្រីកបណ្តាញទំនាក់ទំនងអាជីវកម្មនៅក្នុងប្រទេសអូស្ត្រាលី។ លើសពីនេះទៅទៀត ក្រៅពីជួយជម្រុញវិស័យកសិកម្មនៅកម្ពុជា ថ្មីៗនេះ អូស្រ្តាលីកំពុងតែជួយដល់កសិករកម្ពុជាក្នុងការបង្កាត់ពូជមាន់ស្រែ បែបសិប្បនិម្មិត ហើយចំពោះការបង្កាត់ពូជនេះនឹងធ្វើឱ្យសាច់មាន់កាន់តែមានរសជាតិឆ្ងាញ់ និងមានសមត្ថភាពក្នុងការផលិតស៊ុតបានល្អបានផងដែរ។ ចំពោះ គម្រោងនេះគឺដឹកនាំដោយក្រុមអ្នកបច្ចេកទេសកម្ពុជា និងអន្តរជាតិមួយក្រុម ក្នុងគោលបំណងបង្កើតពូជមាន់ស្គួយដែលមានផលិតភាពខ្ពស់ ហើយកូនមាន់របស់វាអាចលក់បានក្នុងតម្លៃខ្ពស់។ កម្មវិធីនេះកំពុងផ្តល់នូវចំណេះដឹង និងជំនាញដែលចាំបាច់ដើម្បីអនុវត្តវិធីសាស្ត្រជ្រើសរើសពូជ ការថែទាំមេបាពូជ (មាន់) ការផ្តល់ចំណីសមស្រប ការចាក់វ៉ាក់សាំង ជីវសុវត្ថិភាព និងការបង្កាត់ពូជសិប្បនិម្មិតលើមេមាន់ជូនដល់កសិករខ្មែរជាដើម៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:19:53.950Z", "category": "ចាប់ផ្តើមអាជីវកម្ម", "views": 96, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គ្រាន់តែតម្លៃទិញបានវីឡា១ខ្នង! តោះមកស្គាល់កាបូបថ្លៃបំផុត៥លើលោក តម្លៃសុទ្ធតែរាប់លា.ន$
https://business-cambodia.com/articles/top-bag-in-the-world
កាបូបដែលមានតម្លៃថ្លៃបំផុតនៅលើពិភពលោកគឺ Debbie Wingham Upcycled Egg Bag ដែលមានតម្លៃ ៦.៧​ លានដុល្លារ។ វាត្រូវបានបង្កើតឡើងដោយអ្នកឌីសាញដ៏ល្បីល្បាញមួយរូបគឺលោក Debbie Wingham ។ កាបូបនេះត្រូវបានផលិតចេញពីបណ្តុំនៃសម្ភារៈប្រណិតដែលបានកែច្នៃឡើងវិញ រួមមានស្បែកសត្វអូទ្រីស ស្បែកក្រពើ និងស្បែកពស់ថ្លាន់។ ហើយវាតុបតែងដោយត្បូងពេជ្រជាង ១ពាន់គ្រាប់ និងត្បូងមានតម្លៃផងដែរ។ នេះបើយោងតាមការចុះផ្សាយរបស់សារព័ត៌មាន dailymail។ ស្របគ្នានេះដែរ ថ្ងៃនេះអេតមីនសូមលើកយកកាបូបល្បីៗចំនួន៥ ដែលមានតម្លៃស្មើរវីឡាមួយខ្នង។ ដោយក្នុងនោះរួមមានដូចជា៖ ១. កាបូប Hermès Birkin Himalya៖ កាបូបនេះត្រូវបានផលិតចេញពីស្បែកក្រពើដ៏កម្រ ហើយរូបរាងរបស់វាស្រដៀងទៅនឹងកំពូលភ្នំដែលគ្របដណ្តប់ដោយព្រិលនៃភ្នំហិម៉ាឡៃយ៉ា។ កាបូប Birkin Himalya គឺកម្រមានណាស់ ហើយអាចលក់បានរហូតដល់ ៤00,000ដុល្លារ។ ២. កាបូប Hermès Rose Gold Kelly៖ កាបូបនេះផលិតពីមាស ១៨ ការ៉ាត់ និងមានផ្នែករឹងដែលស្រោបដោយពេជ្រ។ វាជាកាបូបដែលមានកំណត់ ហើយអាចលក់បានរហូតដល់ ២ លានដុល្លារ។ ៣. កាបូប Lana Marks Cleopatra Clutch៖ កាបូបប្រណិតនេះត្រូវបានផលិតចេញពីស្បែកក្រពើ Nile ពណ៌ស និងមានលក្ខណៈពិសេសដោយក្រវាត់ពេជ្រ។ វាជាកាបូបដែលមានកំណត់ ហើយអាចលក់បានរហូតដល់ ៤00,000 ដុល្លារ។ ៤. កាបូបម៉ាក Chanel Diamond Forever៖ កាបូបនេះផលិតពីស្បែកកូនចៀមពណ៌ខ្មៅ និងមានខ្សែក្រវាត់ពេជ្រ។ វាជាកាបូបដែលមានកំណត់ ហើយអាចលក់បានរហូតដល់ ២៦១,000 ដុល្លារ។ ៥. កាបូប Debbiel Wingham Upcycled Egg Bag: កាបូបនេះត្រូវបានផលិតឡើងពីវត្ថុប្រណីតដែលកែច្នៃឡើងវិញ រួមមានស្បែកសត្វអូទ្រីស ស្បែកក្រពើ និងស្បែកពស់ថ្លាន់។ វា​ជា​កាបូប​មួយ​ដែលមានតម្លៃខ្ពស់បំផុតពោលអាច​លក់​បានរហូតដល់ទៅ ៦,៧ លាន​ដុល្លារ​ ក្នុង​ឆ្នាំ ២០១៩។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:05:44.666Z", "category": "កំពូលអ្នកលក់", "views": 390, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ដំណឹងល្អ! សាកលវិទ្យាល័យអន្តរជាតិ ផារ៉ាហ្គនប្រកាសផ្ដល់អាហារូបករណ៍រហូតដល់១០០% ដល់សិស្សានុសិស្សប្រឡងជាប់បាក់ឌុប
https://business-cambodia.com/articles/good-news-paragon-school-announces-100-scholarships-for-students-
សាកលវិទ្យាល័យអន្តរជាតិ ផារ៉ាហ្គន នាពេលថ្មីៗនេះបានប្រកាសជូនដំណឹងដល់អាណាព្យាបាល ជាពិសេសដល់ប្អូនៗ ដែលទើបនឹងបញ្ចប់ការប្រលងសញ្ញាបត្រមធ្យមសិក្សាទុតិយភូមិ ពីកម្មវិធីអាហារូបករណ៍ផ្អែកលើនិទ្ទេសបាក់ឌុប ដែលសាកលវិទ្យាល័យអន្តរជាតិ ផារ៉ាហ្គន នឹងផ្ដល់អាហារូបករណ៍ជាង ២០០​​ កន្លែង ចាប់ពី២៥% រហូតដល់ ១០០% ដល់សិស្សានុសិស្សដែលបានចូលរួមប្រឡងបញ្ចប់ថ្នាក់ទី១២ ដោយជោគជ័យហើយទទួលបានលទ្ធផលពីនិទ្ទេស A ដល់ D។​ កម្មវិធីអាហារូបករណ៍នេះ នឹងប្រព្រឹត្តទៅនៅថ្ងៃទី៥ និងទី៦ ខែធ្នូ ឆ្នាំ ២០២៣ ខាងមុខនេះ។  កម្មវិធីអាហារូបករណ៍ផ្អែកលើនិទ្ទេសរបស់សាកលវិទ្យាល័យអន្តរជាតិ ផារ៉ាហ្គន នេះធ្វើឡើងក្នុងគោលបំណងលើកទឹកចិត្ត ដល់ប្អូនៗទើបបានបញ្ចប់ការប្រលងរួច ដែលប្អូនៗបានខិតខំរៀនសូត្រ និងបានបញ្ចប់ការប្រលង ជាមួយនឹងលទ្ធផល ដែលសាកសម។ កម្មវិធីអាហារូបករណ៍នេះ នឹងអនុញ្ញាតឱ្យប្អូនៗសិស្សានុសិស្សទទួលបាននូវចំណេះដឹង តាមរយៈស្ដង់ដារអប់រំអន្តរជាតិ និងឱកាសទទួលបានការងារល្អប្រសើរបន្ទាប់ពីបញ្ចប់ការសិក្សាថ្នាក់បរិញ្ញាបត្រ។ កម្មវិធីអាហារូបករណ៍ផ្អែកលើនិទ្ទេសរបស់សាកលវិទ្យាល័យអន្តរជាតិ ផារ៉ាហ្គន នឹងផ្តល់ជាជំនួយហិរញ្ញវត្ថុមួយផ្នែក ដល់សិស្សានុសិស្សដែលទទួលបាននិទ្ទេស A, B, C ឬ D ជាមួយនឹងភាគរយអាហារូបករណ៍ថ្លៃសិក្សាផ្សេងៗគ្នាចាប់ពី២៥% រហូតដល់ ១០០%។ ដើម្បីចូលរួមក្នុងការស្នើសុំអាហារូបករណ៍ផ្អែកលើនិទ្ទេសនេះ ប្អូនៗត្រូវចូលរួមតាមដំណើរការនៃការផ្ដល់អាហារូបករណ៍ ដូចខាងក្រោម៖ សិស្សានុសិស្សនិទ្ទេស A នឹងមានឱកាសទទួលបានអាហារូបករណ៍ថ្លៃសិក្សារហូតដល់ ១០០% ហើយត្រូវបានផ្ដល់ អាទិភាព ដោយអាចមកចុះឈ្មោះដើម្បីទទួលយក អាហារូបករណ៍នៅថ្ងៃអង្គារ៌ ទី៥ ខែធ្នូ ឆ្នាំ២០២៣ វេលាម៉ោង៩:០០ព្រឹក។ សិស្សានុសិស្សនិទ្ទេស B នឹងមានឱកាសទទួលបានអាហារូបករណ៍រហូតដល់ ៧៥%។ ប្អូនៗអាចមកចុះឈ្មោះនៅថ្ងៃអង្គារ៌ ទី៥ ខែធ្នូ ឆ្នាំ២០២៣ ដដែលចាប់ពីម៉ោង១៣:០០រសៀល ។ សិស្សានុសិស្សនិទ្ទេស C ក៏អាចមានឱកាសទទួលបានអាហារូបករណ៍រហូតដល់ ៥០% ដោយប្អូនៗអាចមកចុះឈ្មោះនៅថ្ងៃពុធ ទី៦ ខែធ្នូ ឆ្នាំ២០២៣ នៅម៉ោង៩:០០ព្រឹក ។ ចំនែកសិស្សានុសិស្សនិទ្ទេស D មានឱកាសទទួលបានអាហារូបករណ៍ថ្លៃសិក្សា២៥%។ ​ហើយប្អូនៗអាចមកចុះឈ្មោះនៅថ្ងៃពុធ ទី៦ ខែធ្នូ ឆ្នាំ២០២៣ នៅម៉ោង១៣:០០រសៀល។ គួរបញ្ជាក់ផងដែរថា ប្អូនៗដែលអញ្ជើញមកចូលរួមកម្មវិធីទទួលយកអាហារូបករណ៍តាមនិទ្ទេសត្រូវតែជាបេក្ខជនប្រឡង សញ្ញាបត្រមធ្យមសិក្សាទុតិយភូមិក្នុងសម័យប្រឡងថ្ងៃទី៦និង៧ ខែវិច្ឆិកា ឆ្នាំ២០២៣ ហើយប្អូនៗត្រូវភ្ជាប់មកជាមួយនូវកាតសិស្ស ឬអត្តសញ្ញាណប័ណ្ណ ភស្តុតាងបញ្ជាក់ពីនិទ្ទេស និងថ្លៃចុះឈ្មោះសិក្សា(registration fee)ចំនួន$510។​ ដោយសារចំនួនអាហារូបករណ៍តាមជំនាញនីមួយៗមានកំណត់ សូមប្អូនៗអញ្ជើញមកចូលរួមតាមកាលបរិច្ឆេតដែលបានកំណត់ នៅសាកលវិទ្យាល័យអន្តរជាតិ ផារ៉ាហ្គនផ្ទាល់ ដោយធ្វើការសម្រេចចិត្តឱ្យបានរួចរាល់ពីជំនាញដែលនឹងត្រូវជ្រើសរើសសិក្សា។ សាកលវិទ្យាល័យអន្តរជាតិ ផារ៉ាហ្គន មានកម្មវិធីសិក្សាលើជំនាញថ្នាក់បរិញ្ញាត្រសរុបចំនួន ១០ ជំនាញដែលរួមមាន មុខជំនាញ​ស្ថាបត្យកម្ម វិស្វកម្មសំណង់ស៊ីវិល វិស្វកម្មឧស្សាហកម្ម វិទ្យាសាស្រ្តកុំព្យូទ័រ គ្រប់គ្រងប្រព័ន្ធព័ត៌មាន ធនាគារនិងហិរញ្ញវត្ថុ គ្រប់គ្រងពាណិជ្ជកម្ម សេដ្ឋកិច្ច ភ័ស្តុភារនិងពាណិជ្ជកម្មអន្តរជាតិ ក៏ដូចជាជំនាញទំនាក់ទំនងអន្តរជាតិផងដែរ។ បន្ថែមពីនេះ សាកលវិទ្យាល័យក៏ផ្តល់ការអប់រំលើថ្នាក់បរិញ្ញាបត្រជាន់ខ្ពស់ដែលក្នុងនោះរួមមាន បរិញ្ញាបត្រជាន់ខ្ពស់ផ្នែកគ្រប់គ្រងពាណិជ្ជកម្ម និងបរិញ្ញាបត្រជាន់ខ្ពស់ផ្នែកគ្រប់គ្រងប្រព័ន្ធព័ត៌មាន​។ សម្រាប់ព័ត៌មានលម្អិត សូមធ្វើការទាក់ទងមកកាន់លេខទូរសព្ទ៖ 015/017 996 111 ឬចូលរួមក្នុង Channel Telegram ផ្លូវការរបស់សាកលវិទ្យាល័យអន្តរជាតិ ផារ៉ាហ្គន តាមរយៈតំណនេះ៖ https://t.me/paragonu​
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T04:01:30.411Z", "category": "PR", "views": 196, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មានរឿងអ្វីកើតឡើង? មេធំ Binance លាលែងពីតំណែងហើយត្រូវអាមេរិកពិន័យជាង៥០ពាន់លានដុល្លារ
https://business-cambodia.com/articles/changpeng-zhao-stepped-down-position-as-ceo-binance
 លោក Changpeng Zhao នាយកប្រតិបត្តិក្រុមហ៊ុន Binance ដែលជាក្រុមហ៊ុនរកស៊ីប្ដូរលុយគ្រីបតូធំបំផុតក្នុងលោកពេលនេះបានលាលែងពីតំណែងចំណែកក្រុមហ៊ុន Binanceរបស់លោកត្រូវបានសហរដ្ឋអាមេរិកពិន័យជាប្រាក់ប្រមាណ៤.៣ពាន់លានដុល្លារ។   បើយោងតាមការចុះផ្សាយរបស់ NBC News បានឲ្យដឹងថាលោក Changpeng Zhao បានសម្រេចលាលែងពីតំណែងនៅក្នុង Binane បន្ទាប់ពីត្រូវបានគេរកឃើញថាលោកនិងក្រុមហ៊ុនBinance បានបង្កើតកំហុសបំពានច្បាប់លាងលុយកខ្វក់ បំពានច្បាប់ទណ្ឌកម្មនិងជាប់បបណ្ដឹងផ្សេងៗទៀតពីសហរដ្ឋអាមេរិក។    ជុំវិញបញ្ហានេះក្រុមហ៊ុន Binance នឹងត្រូវបង់ប្រាក់ពិន័យចំនួន៤.៣ពាន់លានដុល្លារទៅកាន់ស្ថាប័នរតនាគារអាមេរិកហើយនេះគឺជាការពិន័យជាទឹកប្រាក់ដ៏ច្រើនបំផុតនៅក្នុងប្រវត្តិសាស្រ្តនៃប្រាក់ពិន័យដែលត្រូវបង់ទៅរតនាគារអាមេរិក។    នៅក្នុងសេចក្ដីប្រកាស លោកស្រី Janet Yellen ប្រធានរតនាគារអាមេរិកបានឲ្យដឹងថា Binance បានបំពានច្បាប់លាងលុយកខ្វក់។ ចំណែកសេចក្ដីប្រកាសរបស់នាយកដ្ឋានយុត្តិធម៌របស់សហរដ្ឋអាមេរិកក៏បានប្រកាសផងដែរថា លោក Changpeng Zhao បានបរាជ័យក្នុងការរក្សាក៏ដូចជាប្រើប្រាស់កម្មវិធីប្រឆាំងនឹងការលាងលុយកខ្វក់នៅក្នុងអាជីវកម្មរបស់ខ្លួនហើយលោកក៏សម្រេចលាលែងពីតំណែងជានាយកប្រតិបត្តិដោយខ្លួនឯង។   បើយោងតាមការបង្ហោះសារនៅកសារបណ្ដាញសង្គមX  លោកChangpeng Zhao បានឲ្យដឹងថា” ខ្ញុំធ្វើខុសដូច្នេះខ្ញុំត្រូវតែមានទំនួលខុសត្រូវ។ នេះគឺជាកន្លែងដ៏ល្អបំផុតសម្រាប់យើងទាំងអស់គ្នានិងសម្រាប់ខ្លួនខ្ញុំផ្ទាល់”។   ក្រៅពីក្រុមហ៊ុនBinance រងពិន័យជាង៤ពាន់លានដុល្លារហើយ លោក Changpeng Zhao ខ្លួនឯងផ្ទាល់ក៏ទទួលរងពិន័យជាទឹកប្រាក់ប្រមាណ៥០ពាន់លានដុល្លារនូវកំហុសឆ្គងដែលលោកបានធ្វើ។ បើទោះបីជាលោកបានចាញចេញពីតំណែងជានាយកប្រតិបត្តិពិតមែនប៉ុន្ដែលោកនៅតែជាម្ចាស់ភាគហ៊ុនធំដដែលនៅក្នុងក្រុមហ៊ុនBinance។    គួរបញ្ជាក់ផងដែរបន្ទាប់ពីលោក Changpeng Zhao លាលែងពីតំណែងជានាយកប្រតិបត្តិក្រុមហ៊ុនBinance លោក Richard នឹងត្រូវឡើងធ្វើជានាយកប្រតិបត្តិថ្មីជំនួសឲ្យលោក Changpeng Zhaoវិញម្ដង៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T03:35:11.616Z", "category": "ហិរញ្ញវត្ថុ", "views": 1135, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធៀបការប្រហារប្រាក់ខែ! ប្រើស្នៀតធំ១នេះ ទោះធៀបការសម្រុកចូលដូចទឹកបាក់ទំនក់ ក៏មិនស្វិតក្រពះចុងខែ
https://business-cambodia.com/articles/no-money-join-party
ជាការពិត បច្ចុប្បន្នមានការត្អូញត្អែរស្ទើរគ្រាប់មាត់ ជុំវិញការចំណាយយ៉ាងច្រើនលើកាតព្វកិច្ចសង្គមដូចជា អាពាហ៍ពិពាហ៍​ ពិធីឡើងគេហដ្ឋាន ខួបកំណើត និងពិធីបុណ្យផ្សេងៗជាច្រើនទៀត ហើយនេះគឺជាបន្ទុកធ្ងន់ចំពោះបុគ្គលឬគ្រួសារដែលមានប្រាក់ចំណូលទាប សូម្បីអ្នកខ្លះមានចំណូលគួរសមក៏នៅតែត្អូញត្អែរអំពីបញ្ហានេះដែរពីព្រោះថា ការចំណាយទៅលើពិធីទាំងនោះវាច្រើនហួសហេតុ អីចឹងហើយបានជាមាន ពាក្យមួយដែលគេតំណាលគ្នានិយាយលេងសើចប៉ុន្តែជាកាពិតគឺថា «ធៀបការប្រហារប្រាក់ខែ» ឬ «ធៀបការប្រហារបាយព្រឹក»។ ចុះបើធៀបការសម្រុកចូលមកដូចទឹកបាក់ទំនប់ តើត្រូវដោះស្រាយយ៉ាងដូចម្តេច? នេះគឺជាចំណោទដ៏ធំមួយរបស់ប្រជាជនខ្មែរភាគច្រើន។   ម៉ោះ! អ្នក​ជួប​វិបត្តិ​ធៀប​ការ​សម្រុក​ចូល​ដូច​ទឹកបាក់​ទំនប់​ទាំង​ទ្បាយអើយ​ ​កុំឲ្យ​ពិបាក​ចិត្ត​​និង​ដាក់សម្ពាធ​ខ្លួនឯងតទៅទៀត មានក្បាច់មួយជួយសម្រាលនិងកាត់បន្ថយការចំណាយបានច្រើនគួរសមកុំឲ្យធៀបការប្រហារបាយព្រឹកញឹកទៀតនោះគឺ ពិចារណា​លើ​ប្រភព​អ្នក​ហៅ​ធៀប​ការ។ យើង​អាច​សួរ​ខ្លួនឯង​ថា​តើ​អ្នកនោះ​សំខាន់​ចំពោះ​យើង​ទេ? មាន​ទំនាក់ទំនង​កម្រិត​ណា? ឬ​ស្គាល់​គ្នា​តែ​ពេល​ចង់​ហៅ​ការ? បើ​ដូច្នេះ​គឺ​មាន​ន័យ​ថា​គេ​ហៅ​ឲ្យតែ​បានៗ​គួរ​ដាច់ចិត្ត​ខ្លះ​ហើយ​កាត់បន្ថយ​ការ​ចូលរួម​តែម្ដង។   ធ្វើបែបនេះតិចលោអាត្មានិយមពេកទេដឹង? អាចនឹងមិនអាត្មានិយមពេកទេ ព្រោះពុំមែនគ្រប់កម្មវិធីទាំងអស់ដែលបានអញ្ជើញយើង យើងដាច់ខាត់ត្រូវតែទៅឲ្យខានតែបានឡើយ បើអាចទៅបានគឺជារឿងប្រសើរ ប៉ុន្តែធ្វើម៉េចបើទឹកដល់ច្រមុះរត់មិនរួច មានតែបង្ខំចិត្តកាត់ចោលខ្លះ រកមើលថាតើប្រភពនោះអាចកាត់បានគួរកាត់សិន ប្រភពណាមិនសំខាន់ចាំបាច់ខ្លាំងក៏គួរទុកមួយឡែកសិនចុះ បើនៅរឹងទទឹងប្រឹងទាំងទទឹងទិសចង់ទៅទាំងអស់បើទោះប្រភពមិនចាំបាច់ទាល់តែសោះ ចុងក្រោយច្បាស់លំបាកខ្លួនមិនខាន។ ជួយខ្លួនឯងឲ្យរស់សិន ត្បិតឥឡូវជីវភាពកំពុងច្របាច់ក…   នៅក្នុងបទសម្ភាសន៍ជាមួយបុរសវ័យពេញកម្លាំង ពេជ្រ សីហា ដែលជាបុគ្គលិកក្នុងស្ថាប័នឯកជនមួយលើទឹកដីរាជធានីភ្នំពេញ លោកបានថ្លែងទាំងទឹកមុខសើចញឹមៗទាំងហួសចិត្តថា៖ «រាល់ថ្ងៃនេះគេប្រាប់ការដល់កហើយ រកប្រាក់ ចងដៃការគេមិនបាននោះទេ។ ចូលដល់ ខែវិចិ្ចកា និង ខែធ្នូ គិតត្រួសៗគេហុចទាំងសំបុត្រការ បុណ្យ និងឡើងផ្ទះ  សរុបទៅបួនសំបុត្រហើយ»។   បុរសមាឌដំបង សំបុលសណ្តែកបាយរូបនេះបានបន្តទៀតថា៖ «ចំណងដៃការនៅកន្លែងខ្ញុំនេះគឺគេចងដៃតែពី ២០-២៥ដុល្លារប៉ុណ្ណោះ ពីព្រោះគេច្រើនតែហូបនៅផ្ទះ។ បើហូបនៅហាងមិនមាន ៣០-៣៥ដុល្លារ គឺមិនអាចទៅកើតនោះទេ។ ដូច្នេះជីវភាពខ្ញុំរាល់ថ្ងៃនេះបើមានគេប្រាប់ការតែ៤ឬ៥រោងប្រាកដជាពិបាកខ្លាំង។ មានពេលខ្លះដល់ពេលគេប្រាប់ការ និងបុណ្យច្រើនពេកទាល់តែទៅខ្ចីបុលប្រាក់គេដើម្បីយកទៅចងដៃការគេ មានកម្មវិធីខ្លះបើយើងមិនទៅដូចជាមិនកើតពីព្រោះសុទ្ធតែជាមនុស្សរាប់អានគ្នា បើស្គាល់គ្នាប្រឿងៗគឺមិនទៅនោះទេ មានចោលខ្លះហើយ»៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T03:31:24.717Z", "category": "ភាពជាអ្នកដឹកនាំ", "views": 725, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្វែងយល់ពីអនាគតនៃពិព័រណ៍រថយន្តភ្នំពេញ
https://business-cambodia.com/articles/discover-the-future-of-phnom-penh-motor-show
រាជធានីភ្នំពេញ ព្រះរាជាណាចក្រកម្ពុជា – ថ្ងៃទី ២០ ខែ វិច្ឆិកា ឆ្នាំ ២០២៣ – CAS Event Management Co., Ltd មានសេចក្តីសោមនស្សរីករាយក្នុងការប្រកាសព័ត៌មាន ពីការសម្ពោធពិព័រណ៍រថយន្តភ្នំពេញ ដែលជាពិព័រណ៍រថយន្តឈានមុខគេមួយនៅកម្ពុជា។ ព្រឹត្តិការណ៍ដ៏ភ្ញាក់ផ្អើលនេះត្រូវបានរៀបចំឡើងដើម្បីបង្ហាញពីរចនាបទ និងបច្ចេកវិទ្យាទំនើបចុងក្រោយបំផុតនៃយានយន្ត ដោយផ្តល់នូវ បរិយាកាសដ៏រស់រវើក សម្រាប់អ្នកទស្សនាជាង ២០ ០០០ នាក់ ដែលរំពឹងថានឹងចូលរួមនៅ ចុងខែមីនា ឆ្នាំ ២០២៤​ នៅមជ្ឈមណ្ឌលសន្និបាត និងពិព័រណ៍កោះពេជ្រ។ ពិព័រណ៍រថយន្តភ្នំពេញ មិនត្រឹមតែជាការតាំងបង្ហាញរថយន្តប៉ុណ្ណោះទេ ប៉ុន្តែ​ជា​ទម្រង់​យុទ្ធសាស្ត្រ​មួយ​ដែល​មាន​គោល​បំណង​ក្នុង​ ការ​នាំ​មក​នូវការរួមគ្នារវាង​វិស័យយានយន្តនិង​អ្នក​ប្រើ​ប្រាស់។ ជាមួយនឹងទីផ្សាររថយន្តរបស់កម្ពុជាមានតម្លៃប្រមាណជាង ២ ពាន់លានដុល្លារ និងទទួលបានបទ ពិសោធន៍ពីអត្រាកំណើនប្រចាំឆ្នាំ ១១ភាគរយ ពីឆ្នាំ ២០១៨​ ដល់ ២០២២ កម្មវិធីនេះផ្តល់នូវឱកាស ដែលមិនអាចប្រៀបផ្ទឹមបានសម្រាប់អ្នកតាំងពិព័រណ៍និងអ្នកឧបត្ថម្ភ ដើម្បីចូលរួម​ជាមួយទីផ្សារដែល កំពុងរីកចម្រើនយ៉ាងឆាប់រហ័សនេះ។ លោក Jason Broome នាយកប្រតិបត្តិនៃ CAS Event Management Co., Ltd មានប្រសាសន៍ថា «កម្មវិធី តាំងពិព័រណ៍ររថយន្តភ្នំពេញ គឺមិនត្រឹមតែជាព្រឹត្តិការណ៍តាំងពិព័រណ៍ររថយន្តប៉ុណ្ណោះទេ តែវាគឺជាចលនាឆ្ពោះទៅរកការច្នៃប្រឌិត និងឧត្តមភាពក្នុងវិស័យយានយន្ត។ ជាមួយនឹង វិនិយោគិន និងដៃគូដែលបានបង្កើតឡើងរួមមាន WonderPass, Wowee Advertising និង Stridec Worldwide ពួកយើងកំពុងរៀបចំវេទិកាសម្រាប់បទពិសោធន៍ដែល នឹងជំរុញឱ្យមានចំណង់ចំណូលចិត្តជំរុញអាជីវកម្មនិងបង្ហាញពីចំណុចកំពូលនៃអ្វីដែលអនាគត មានសម្រាប់វិស័យយានយន្តក្នុងប្រទេសកម្ពុជា»។ ពិព័រណ៍នេះសន្យាថានឹងក្លាយជាមជ្ឈមណ្ឌលដែលមានប្រសិទ្ធភាពនិងសកម្មសម្រាប់ក្រុមហ៊ុនផលិតរថយន្តម៉ាកល្បីៗឈានមុខគេ ដែលមិនទាន់រាប់បញ្ចូលនូវវត្តមានបន្ថែមនៃអ្នកផ្គត់ផ្គង់គ្រឿងបន្លាស់ និងគ្រឿងតុបតែងរថយន្តនោះទេ។ ព្រឹត្តិការណ៍​នេះ​ផ្តល់​នូវ​ទម្រង់ដ៏​ស្អិតរមួត​ស្រដៀង​នឹង​ការ​តាំង​បង្ហាញ​រថយន្ត​ដ៏​ល្បី​របស់​ប្រទេស​សិង្ហបុរី និង​ទីក្រុង​បាងកក។ វាជាឱកាសមួយសម្រាប់អ្នកដែលចូលចិត្តរថយន្ត និងអ្នកដែលមានបំណងក្នុងការទិញរថយន្ត​ដើម្បីស្វែងយល់អំពីរថយន្ត ជាច្រើនប្រភេទក្នុងបរិយាកាសគ្មានសម្ពាធក្នុងការប្រៀបធៀបម៉ាកផ្សេងៗ និងបានឃើញ និន្នាការចុងក្រោយបំផុត រួមទាំងការកើនឡើងនៃយានយន្តអគ្គិសនី (EVs)។ ដើម្បីសម្រេចបាននូវគោលដៅទាក់ទាញអ្នកទស្សនាជាង ២០ ០០០ នាក់ យុទ្ធសាស្រ្តទីផ្សារ និង ការផ្សព្វផ្សាយសម្រាប់កម្មវិធី ពិពណ៌រថយន្តភ្នំពេញ រួមមានការដាក់ចេញនូវសេចក្តី ប្រកាសពត៌មាន ទម្រង់ឌីជីថលផ្ទាល់ខ្លួន ការផ្សាយពាណិជ្ជកម្ម តាមប្រព័ន្ធផ្សព្វផ្សាយ សង្គមគោលដៅ កិច្ចសហការឥទ្ធិពល ភាពជាដៃគូយុទ្ធសាស្ត្រ ការលក់ដោយផ្ទាល់ និងការធ្វើទីផ្សារមូលដ្ឋានទិន្នន័យ ដើម្បីធានាបាន ការចូលរួម និងការពាក់ព័ន្ធអតិបរមា។ លោក Jason Broome បានបន្ថែមថា «ពួកយើងកំពុងឈានទៅដល់យុគសម័យថ្មីនៅក្នុងវិស័យរថយន្តនៅកម្ពុជា។» «ព្រឹត្តិការណ៍ ពិពណ៌រថយន្តភ្នំពេញ គឺជាកន្លែងដែលរួមបញ្ចូលគ្នានៃអនាគតវិស័យយានយន្ត រួមជាមួយនឹងឱកាស នៃការច្នៃប្រឌិត និងការរីកចម្រើន។ ពួកយើងសូមអញ្ជើញអ្នកតាំងពិព័រណ៍ អ្នកឧបត្ថម្ភ និងប្រព័ន្ធផ្សព្វផ្សាយនានា ឱ្យចូលរួមជាផ្នែកនៃព្រឹត្តិការណ៍ដ៏សំខាន់មួយនេះ។» ស្របតាមការយកចិត្តទុកដាក់របស់រាជរដ្ឋាភិបាលកម្ពុជាលើបរិស្ថាន និងការអភិវឌ្ឍប្រកប ដោយចីរភាព ព្រឹត្តិការណ៍នេះក៏នឹង រៀបចំសិក្ខាសាលា និងបទបង្ហាញភាពជាដៃគូជាមួយអង្គការសុវត្ថិភាពក្នុងមូលដ្ឋាននិងបង្ហាញពីទិដ្ឋភាពអប់រំដែល ផ្តោតលើ ការលើកកម្ពស់ចំណេះដឹងរបស់សាធារណជនអំពីផលប៉ះពាល់នានាទៅលើបរិស្ថាននិងរបៀបដែលពួកគេអាចរួមចំណែកកាត់បន្ថយការប្រើប្រាស់ប្រេងឥន្ធនៈ និងការបំភាយឧស្ម័ន។ សម្រាប់ព័ត៌មានបន្ថែមសូមមេត្តាចូលទៅកាន់គេហទំព័រ www.phnompenhautoshow.com - ចុងបញ្ចប់នៃការចេញផ្សាយ - អំពី CAS Event Management Co., Ltd​​ គឺជាក្រុមហ៊ុនរៀបចំព្រឹត្តិការណ៍អំពីរថយន្តឈានមុខ គេជាមួយស្ថាបនិកដែលមានបទ ពិសោធន៍ជាង ៤០ ឆ្នាំ នៅក្នុងវិស័យរថយន្តនៅទូទាំងទីផ្សារទាំង​១១។ ជាមួយនឹងការយល់ដឹងយ៉ាងស៊ីជម្រៅ អំពីក្រុមហ៊ុនផលិតរថយន្ត អ្នកចែកចាយ និងអ្នកទិញរថយន្ត CAS Event Management ត្រូវបានតម្រង់ទិសដល់ព្រឹត្តិការណ៍លំដាប់ពិភពលោកដែលជំរុញការច្នៃប្រឌិត ជំរុញកំណើនប្រកបដោយនិរន្តរភាពនិងផ្តល់នូវទម្រង់សម្រាប់ការចែករំលែកចំណេះដឹងនៅក្នុងវិស័យរថយន្ត។   សម្រាប់ព័ត៌មានបន្ថែម សូមទំនាក់ទំនង៖ លោក ម៉េងលាង ឆយ នាយកផ្នែកអភិវឌ្ឍន៍អាជីវកម្ម +៨៥៥ ​៩២ ៩០២​​ ០៨៣ Jason Broome នាយកប្រតិបត្តិ +៨៥៥​ ៧០ ៣៨៣ ៥៣៧
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T03:09:26.611Z", "category": "PR", "views": 117, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ក្រសួងការងារ ប្រកាសថ្ងៃឈប់សម្រាកក្នុងព្រះរាជពិធីបុណ្យអ៊ុំទូកខាងមុខនេះ សម្រាប់មន្ត្រី កម្មករ និយោជិក
https://business-cambodia.com/articles/water-festival-
យោងតាមសេចក្តីជូនដំណឹងរបស់ក្រសួងការងារនិងបណ្តុះបណ្តាលវិជ្ជាជីវៈបានឱ្យដឹងថា នៅថ្ងៃទី ២៦-២៧-២៨ ខែវិច្ឆិកា ឆ្នាំ ២០២៣ ខាងមុខនេះ ម្ចាស់ឬនាយកសហគ្រាស គ្រឹះស្ថាន ត្រូវអនុញ្ញាតឱ្យកម្មករនិយោជិកទាំងអស់របស់ខ្លួនឈប់សម្រាកដោយមានប្រាក់ឈ្នួលនាឱកាស ព្រះរាជពិធីបុណ្យអ៊ំទូក បណ្តែតប្រទីបនិងសំពះព្រះខែ អកអំបុក ខាងមុខនេះរយៈពេលបីថ្ងៃ។   ចំពោះសហគ្រាស គ្រឹះស្ថានទាំងឡាយណា ដែលកម្មវត្ថុអាជីវកម្មមានចរិតលក្ខណៈសកលត្រូវប្រព្រឹត្តទៅជាប្រចាំនិងមិនអាចបញ្ឈប់សកម្មភាពបាន ហើយការឈប់សម្រាកបុណ្យនៃកម្មការនិយោជិកទាំងអស់ព្រមគ្នាក្នុងពេលតែមួយនាំឱ្យខូចប្រយោជន៍សាធារណជន ឬក៏ធ្វើឱ្យខូចដំណើរការរបស់សហគ្រាស គ្រឹះស្ថាន នោះម្ចាស់ឬនាយកសហគ្រាស គ្រឹះស្ថានត្រូវរៀបចំបែងចែកឱ្យកម្មករនិយោជិតបានឈប់សម្រាកទៅតាមថ្ងៃបុណ្យនីមួយៗដោយផ្លាសវេនគ្នា។   ក្រសួងការងារបានចេញបញ្ជាក់ទៀតថា ចំពោះកម្មករនិយោជិតដែលធ្វើការថ្ងៃព្រះរាជពិធីបុណ្យអ៊ំទូក បណ្តែតប្រទីបនិងសំពះព្រះខែ អកអំបុកនេះ មានសិទ្ធទទួលនូវប្រាក់បំណាច់បន្ថែមដែលមានចំនួនស្មើនឹងប្រាក់ឈ្នួលថ្ងៃធ្វើការធម្មតា ដូច្នេះម្ចាស់ឬនាយករោងចក្រសហគ្រាស់ ត្រូវរៀបចំបញ្ជីឈ្មោះកម្មករនិយោជិតដែលត្រូវផ្លាស់ប្តូរគ្នាឈប់សម្រាកតាមកាលបរិច្ឆេទនីមួយៗខាងលើ និងរក្សាទុកជាប្រចាំសម្រាប់ការត្រួតពិនិត្យរបស់អធិការការងារ។   គួរបញ្ជាក់ផងដែរថា ក្នុងករណីមានការព្រមព្រៀងគ្នារវាងកម្មករនិយោជិតសាមី និងនិយោជក មានចែកក្នុងបទបញ្ជាផ្ទៃក្នុងរបស់រោងចក្រ សហគ្រាស ឬអនុសញ្ញារួម ការឈប់សម្រាករបស់កម្មករនិយោជិតអាចអនុវត្តនៅពេលណាមួយផ្សេងទៀត ដែលខុសពីថ្ងៃឈប់សម្រាកបុណ្យដូចមានកំណត់បាន៕    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-22T02:26:29.407Z", "category": "ព័ត៌មានថ្មីៗ", "views": 2545, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ពិធីសម្ពោធការិយាល័យថ្មីរបស់ក្រុមហ៊ុន Macy Visa – Immigration Specialist Co.,ltd
https://business-cambodia.com/articles/macy-visa-immigration-specialist-co-ltd
ភ្នំពេញ ថ្ងៃទី២១ ខែវិច្ឆិកា ឆ្នាំ២០២៣៖ ក្រុមហ៊ុន Macy Visa – Immigration Specialist Co.,Ltd ជាអ្នកឯកទេសផ្តល់សេវាប្រឹក្សាយោបល់លើការរៀបចំឯកសារទិដ្ឋាការនិងអន្តោប្រវេសន៍ក្រៅប្រទេសដែលមានជំនាញច្បាស់លាស់ មានមោទកភាពក្នុងការប្រកាសសម្ពោធបើកដំណើរការការិយាល័យក្រុមហ៊ុនថ្មីរបស់ខ្លួនជាផ្លូវការ។     ក្នុងនាមជាអ្នកឯកទេសផ្តល់សេវាកម្មប្រឹក្សាយោបល់ដែលមានភាពច្នៃប្រឌិតក្នុងវិស័យនេះ Macy Visa – Immigration Specialist Co.,Ltd សូមថ្លែងអំណរគុណយ៉ាងស្មោះស្ម័គ្រចំពោះអ្នកគ្រប់គ្នាដែលបានគាំទ្រពួកយើងខ្ញុំនៅលើដំណើរការនេះ ពោលគឺអតិថិជន ដៃគូ និង ក្រុមការងារ ដែលខិតខំប្រឹងប្រែងដោយអស់ពីចិត្ត។ បើគ្មានការទុកចិត្ត និងការជួយគាំទ្រ របស់អ្នកទាំងអស់ទេ យើងនឹងមិនអាចឈរនៅទីនេះ ដូចថ្ងៃនេះទេ។   ក្នុងនាមជាអ្នកឯកទេសផ្នែកអន្តោប្រវេសន៍ គោលដៅរបស់យើងគឺធ្វើឱ្យដំណើរការអន្តោប្រវេសន៍មានភាពសាមញ្ញ និងផ្តល់នូវដំណោះស្រាយសមស្របសម្រាប់បុគ្គលដែលស្វែងរកការធ្វើដំណើរ ការសិក្សា ទៅធ្វើការ ឬវិនិយោគនៅក្នុងប្រទេសដ៏ច្រើនជុំវិញពិភពលោក។  ថ្ងៃនេះ ខ្ញុំសូមលើកយកនូវសេវាកម្មសំខាន់ៗមួយចំនួនដែលយើងផ្តល់ជូននៅការិយាល័យរបស់យើង៖   ១. ទិដ្ឋាការទេសចរណ៍ ២. ទិដ្ឋាការប្តីប្រពន្ធ ៣. ទិដ្ឋាការសិស្ស ៤. ទិដ្ឋាការការងារដែលមានជំនាញ ៥. អន្តោប្រវេសន៍ដោយការវិនិយោគ៖ សម្រាប់អ្នកដែលកំពុងស្វែងរកការបង្កើតជីវិតថ្មី និងឱកាសអាជីវកម្មថ្មី យើងផ្តល់ជូននូវដំណោះស្រាយអន្តោប្រវេសន៍ដោយការវិនិយោគ។ យើងមានបណ្តាញទូលំទូលាយ និងការយល់ដឹងអំពីភាពស្មុគស្មាញដែលពាក់ព័ន្ធនឹងការធ្វើអន្តោប្រវេសន៍ទៅកាន់ប្រទេសដូចជាកាណាដា សហរដ្ឋអាមេរិក អូស្ត្រាលី និង Antigua & Barbuda ជាដើម ។ យើងអាចជួយលោកអ្នកក្នុងការសម្របសម្រួលឯកសារដើម្បីអាចក្លាយជាអ្នករស់នៅអចិន្ត្រៃយ៍ និងប្រជាពលរដ្ឋបរទេស តាមរយៈជម្រើសទិដ្ឋាការវិនិយោគ ។     ក្នុងអង្គពិធីនេះដែរក៏មានការ អញ្ជើញចូលរួមពី Mr Julient Tetrualt ដែលលោកជាមេធាវីផ្នែកអន្តោប្រវេសន៍ពីប្រទេសកាណាដា ហើយលោកក៏ជាស្ថាបនិក និងប្រធានក្រុមហ៊ុន JTH LAWYERS  ដែលលោកបានធ្វើការចែករំលែកណែនាំជូនភ្ញៀវកិត្តិយសទាំងអស់ នូវប្រភេទប្រូក្រាម បែបវិនិយោគដើម្បីទទួលបានសិទ្ធិរស់នៅស្របច្បាប់ទាំងគ្រួសារ និងសញ្ជាតិ ជាពិសេសប្រូក្រាមវិនិយោគទៅប្រទេសកាណាដាដើម្បីទទួលបានសិទិ្ធ ឬការស្នាក់នៅអចិន្ត្រៃយ៍ (Permanent Residency Card ឬហៅកាត់ថា PR card ព្រមទាំងអត្ថប្រយោជន៍នៃ PR card របស់ប្រទេសកាណា។   នៅការិយាល័យថ្មីរបស់យើង យើងបានជ្រើសរើសក្រុមអ្នកជំនាញដែលមានការយកចិត្តទុកដាក់ខ្ពស់ ដែលមិនត្រឹមតែមានជំនាញផ្នែកច្បាប់ និងបទប្បញ្ញត្តិអន្តោប្រវេសន៍ប៉ុណ្ណោះទេ ប៉ុន្តែថែមទាំងយល់ពីអារម្មណ៍ និងទិដ្ឋភាពផ្ទាល់ខ្លួននៃដំណើរការអន្តោប្រវេសន៍ផងដែរ។ យើងប្តេជ្ញាផ្តល់សេវាកម្មពិសេស ដោយធានាថាអតិថិជនម្នាក់ៗទទួលបានការយកចិត្តទុកដាក់ផ្ទាល់ខ្លួន និងផែនទីបង្ហាញផ្លូវច្បាស់លាស់ឆ្ពោះទៅរកភាពជោគជ័យ។     មិនថាអ្នកជាភ្ញៀវទេសចរណ៍ សិស្ស ប្តីឬប្រពន្ធ ឬអ្នកវិនិយោគនោះទេ Macy Visa យល់ពីតម្រូវការរបស់អ្នក ហើយផ្តល់នូវដំណោះស្រាយដែលលើសពីការរំពឹងទុករបស់អ្នក។ ភាពជោគជ័យរបស់យើងត្រូវបានវាស់វែងដោយការពេញចិត្ត និងភាពជោគជ័យរបស់អតិថិជនរបស់យើង ហើយយើងប្តេជ្ញាចិត្តថានឹងមិនទុកចោលនូវការងារដែលស្មុគស្មាញនិងលំបាកចោលរបស់អតិថិជនចោលនោះទេ ពួកយើងនឹងប្រឹងប្រែងដើម្បីសម្រេចបាននូវភាពជោគជ័យរួមគ្នារបស់អតិថិជនដែលផ្តល់ការជឿជាក់មកលើសេវាកម្មរបស់ក្រុមហ៊ុន។   សម្រាប់ព័ត៌មានបន្ថែមអំពីសេវាកម្មរបស់យើង ឬដើម្បីកំណត់ពេលដើម្បីពិគ្រោះយោបល់ សូមចូលមើលគេហទំព័ររបស់យើងនៅ www.macyvisa-immigration.com ឬទាក់ទងក្រុមដែលមានជំនាញរបស់យើងតាមអាសយដ្ឋានអុីម៉ែល info@macyvisa-immigration.com  P: 017 659 168/ 096 911 1199. Add: #164, St 51 Pasture, Ground floor Mansion 51 Hotel & apartment,Khan Beoung Keng Kang I , BKK 1, Phnom Penh. 120102៕    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T13:05:53.655Z", "category": "PR", "views": 593, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពិធីសម្ពោធន៍ការិយាល័យថ្មីរបស់ក្រុមហ៊ុន Macy Visa – Immigration Specialist Co.,ltd
https://business-cambodia.com/articles/mesa-visa-company
ភ្នំពេញ ថ្ងៃទី២១ ខែវិច្ឆិកា ឆ្នាំ២០២៣៖ ក្រុមហ៊ុន Macy Visa – Immigration Specialist Co.,Ltd ជាអ្នកឯកទេសផ្តល់សេវាប្រឹក្សាយោបល់លើការរៀបចំឯកសារទិដ្ឋាការនិងអន្តោប្រវេសន៍ក្រៅប្រទេសដែលមានជំនាញច្បាស់លាស់ មានមោទនភាពក្នុងការប្រកាសសម្ពោធបើកដំណើរការការិយាល័យក្រុមហ៊ុនថ្មីរបស់ខ្លួនជាផ្លូវការ។     ក្នុងនាមជាអ្នកឯកទេសផ្តល់សេវាកម្មប្រឹក្សាយោបល់ដែលមានភាពច្នៃប្រឌិតក្នុងវិស័យនេះ Macy Visa – Immigration Specialist Co.,Ltd សូមថ្លែងអំណរគុណយ៉ាងស្មោះស្ម័គ្រចំពោះអ្នកគ្រប់គ្នាដែលបានគាំទ្រពួកយើងខ្ញុំនៅលើដំណើរការនេះ ពោលគឺអតិថិជន ដៃគូ និង ក្រុមការងា ដែលខិតខំប្រឹងប្រែងដោយអស់ពិចិត្ត។ បើគ្មានការទុកចិត្ត និងការជួយគារំទ្រ របស់អ្នកទាំងអស់ទេ យើងនឹងមិនឈរនៅទីនេះ នៅថ្ងៃនេះទេ។     ក្នុងនាមជាអ្នកឯកទេសផ្នែកអន្តោប្រវេសន៍ គោលដៅរបស់យើងគឺធ្វើឱ្យដំណើរការអន្តោប្រវេសន៍មានភាពសាមញ្ញ និងផ្តល់នូវដំណោះស្រាយសមស្របសម្រាប់បុគ្គលដែលស្វែងរកការធ្វើដំណើរ ការសិក្សា ទៅធ្វើការ ឬវិនិយោគនៅក្នុងប្រទេសដ៏ច្រើនជុំវិញពិភពលោក។  ថ្ងៃនេះ ខ្ញុំសូមលើកយកនូវសេវាកម្មសំខាន់ៗមួយចំនួនដែលយើងផ្តល់ជូននៅការិយាល័យរបស់យើង៖ 1- ទិដ្ឋាការទេសចរណ៍៖ 2- ទិដ្ឋាការប្តីប្រពន្ធ៖ 3- ទិដ្ឋាការសិស្ស៖ 4- ទិដ្ឋាការការងារដែលមានជំនាញ៖ 5- អន្តោប្រវេសន៍ដោយការវិនិយោគ៖ សម្រាប់អ្នកដែលកំពុងស្វែងរកការបង្កើតជីវិតថ្មី និងឱកាសអាជីវកម្មថ្មី យើងផ្តល់ជូននូវដំណោះស្រាយអន្តោប្រវេសន៍ដោយការវិនិយោគ។ យើងមានបណ្តាញទូលំទូលាយ និងការយល់ដឹងអំពីភាពស្មុគស្មាញដែលពាក់ព័ន្ធនឹងការធ្វើអន្តោប្រវេសន៍ទៅកាន់ប្រទេសដូចជាកាណាដា សហរដ្ឋអាមេរិក អូស្ត្រាលី និង Antigua & Barbuda ជាដើម ។ យើងអាចជួយលោកអ្នកក្នុងការសំរប់សំរួល ឯកសារដើម្បី អាចក្លាយជាអ្នករស់នៅអចិន្ត្រៃយ៍ និងប្រជាពលរដ្ឋបរទេស តាមរយៈជម្រើសទិដ្ឋាការវិនិយោគ ។     ក្នុងអង្អពិធីនេះដែរក័មានការ អញ្ជើញចូលរួមពី Mr Julient Tetrualt ដែលលោកមេធាវីផ្នែកអន្តោប្រវេសន៍ពីប្រទេសកាណាដា ហើយលោកជាស្ថាបនិក និងប្រធានក្រុមហ៊ុន JTH LAWYERS  ដែលលោកបានធ្វើការចែករំលែកណែនាំជូនភ្ញៀវកត្តិយសទាំងអស់ នូវប្រភេទប្រូក្រាម បែបវិនិយោគដើម្បីទទួលបានសិទ្ធិរស់នៅស្របច្បាប់ទាំងគ្រួសារ និងសញ្ជាតិ ជាពិសេសប្រូក្រាមវិនិយោគទៅប្រទេសកាណាដាដើម្បីទទួលបានសិទិ្ធ ឬការស្នាក់នៅអចិន្ត្រៃ (Permanent Residency Card ឬហៅកាត់ថា PR card ព្រមទាំងអត្ថប្រយោជន៍នៃ PR card របស់ប្រទេសកាណា     នៅការិយាល័យថ្មីរបស់យើង យើងបានជ្រើសរើសក្រុមអ្នកជំនាញដែលមានការយកចិត្តទុកដាក់ខ្ពស់ ដែលមិនត្រឹមតែមានជំនាញផ្នែកច្បាប់ និងបទប្បញ្ញត្តិអន្តោប្រវេសន៍ប៉ុណ្ណោះទេ ប៉ុន្តែថែមទាំងយល់ពីអារម្មណ៍ និងទិដ្ឋភាពផ្ទាល់ខ្លួននៃដំណើរការអន្តោប្រវេសន៍ផងដែរ។ យើងប្តេជ្ញាផ្តល់សេវាកម្មពិសេស ដោយធានាថាអតិថិជនម្នាក់ៗទទួលបានការយកចិត្តទុកដាក់ផ្ទាល់ខ្លួន និងផែនទីបង្ហាញផ្លូវច្បាស់លាស់ឆ្ពោះទៅរកភាពជោគជ័យ។     មិនថាអ្នកជាភ្ញៀវទេសចរណ៍ សិស្ស ប្តីឬប្រពន្ធ ឬអ្នកវិនិយោគនោះទេ Macy Visa យល់ពីតម្រូវការរបស់អ្នក ហើយផ្តល់នូវដំណោះស្រាយដែលលើសពីការរំពឹងទុករបស់អ្នក។ ភាពជោគជ័យរបស់យើងត្រូវបានវាស់វែងដោយការពេញចិត្ត និងភាពជោគជ័យរបស់អតិថិជនរបស់យើង ហើយយើងប្តេជ្ញាចិត្តថានឹងមិនទុកចោលនូវការងារដែលស្មុគស្មាញនិងលំបាកចោលរបស់អតិថិជនចោលនោះទេ ពួកយើងនឹងប្រឹងប្រែងដើម្បីសម្រេចបាននូវភាពជោគជ័យរួមគ្នារបស់អតិថិជនដែលផ្តល់ការជឿជាក់មកលើសេវាកម្មរបស់ក្រុមហ៊ុន។     សម្រាប់ព័ត៌មានបន្ថែមអំពីសេវាកម្មរបស់យើង ឬដើម្បីកំណត់ពេលដើម្បីពិគ្រោះយោបល់ សូមចូលមើលគេហទំព័ររបស់យើងនៅ www.macyvisa-immigration.com ឬទាក់ទងក្រុមដែលមានជំនាញរបស់យើងតាមអាសយដ្ឋានអុីម៉ែល info@macyvisa-immigration.com  P: 017 659 168/ 096 911199. Add: #164, St 51 Pasture, Ground floor Mansion 51 Hotel & apartment,Khan Beoung Keng Kang I , BKK 1, Phnom Penh. 120102.          
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T10:53:37.815Z", "category": "PR", "views": 160, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មកដឹងក្បួនផុសលើ Tik Tok ១០ក្បាច់ ផុសទៅមានអ្នកមើលច្រើន និងលក់ដាច់ខ្លាំង
https://business-cambodia.com/articles/tik-tok-way-to-get-heart
TikTok បានក្លាយទៅជាគេហទំព័រវីដេអូខ្លីៗមួយដែលមានការគាំទ្រខ្លាំងទូទាំងពិភពលោក បើគិតត្រឹមឆ្នាំ​២០២១ បណ្តាញសង្គមមួយនេះ មានអ្នកប្រើប្រាស់សកម្មប្រចាំខែចំនួន ​១ពាន់លាននាក់នៅទូទាំងពិភពលោក ។ ទន្ទឹមនឹងនេះដែរ TikTok បានក្លាយជាវេទិកាដ៏មានឥទ្ធិពលមួយសម្រាប់អាជីវកម្មដើម្បីឈានដល់អតិថិជនថ្មី និងពង្រីកម៉ាក តាមរយៈការបង្ហោះខ្លឹមសារដែលទាក់ទាញ និងប្រកបដោយភាពច្នៃប្រឌិត អាជីវកម្មអាចទាក់ទាញអតិថិជនសក្តានុពល និងជំរុញការលក់។ នេះជាគន្លឹះខ្លះៗអំពីរបៀបទទួលបានអតិថិជនដោយការបង្ហោះនៅលើ TikTok៖ ១. បង្កើតមាតិកាដែលមានគុណភាពខ្ពស់ដែលពាក់ព័ន្ធនឹងទស្សនិកជនគោលដៅរបស់អ្នក។ នេះមានន័យថាបង្កើតវីដេអូដែលគួរឱ្យចាប់អារម្មណ៍ ផ្តល់ព័ត៌មាន និងទាក់ទាញដោយមើលឃើញ។ ប្រើពន្លឺ សំឡេង និងបច្ចេកទេសកែសម្រួលដ៏ល្អដើម្បីធ្វើឱ្យវីដេអូរបស់អ្នកលេចធ្លោចេញពីហ្វូងមនុស្ស។ ២. # Hashtags (សញ្ញាទ្រង់ជ្រូក)៖ Hashtags គឺជាផ្នែកសំខាន់មួយនៃ TikTok វាជួយអ្នកប្រើប្រាស់របស់ខ្លួនស្វែងរកមាតិកាថ្មី។ ប្រសិនបើនរណាម្នាក់មើលវីដេអូដែលមាន hashtag ដូចគ្នាដែលអ្នកបានប្រើ នោះមានឱកាសល្អដែលពួកគេនឹងឃើញវីដេអូរបស់អ្នកនៅពេលក្រោយផងដែរ។ ហើយជាក់ស្តែង រួមទាំង #FYP និង #ForYouPage អាចជួយឱ្យវីដេអូរបស់អ្នកបញ្ចប់នៅលើផ្ទាំងព័ត៌មាន។ ៣. ផុសជាទៀងទាត់៖ អ្នកបង្ហោះកាន់តែច្រើន មនុស្សទំនងជាចង់ឃើញវីដេអូរបស់អ្នក។ ព្យាយាមបង្ហោះយ៉ាងហោចណាស់ម្តងក្នុងមួយថ្ងៃ និងច្រើនទៀតប្រសិនបើអ្នកអាចធ្វើបាន។ វានឹងរក្សាទស្សនិកជនរបស់អ្នកឱ្យចូលមើល ហើយ TikTok រុញមាតិកា​អ្នកឱ្យទស្សនិកជនជាប្រចាំ។ ៤. ចូលរួមជាមួយទស្សនិកជនរបស់អ្នក (Engage with your audience)៖  ឆ្លើយតប comments ឆ្លើយសំណួរ និងចូលរួមក្នុងការសន្ទនា។ វានឹងជួយអ្នកបង្កើតទំនាក់ទំនងជាមួយអ្នកមើលរបស់អ្នក និងធ្វើឱ្យពួកគេកាន់តែគាំទ្រអ្នក។ ៥. Trending sounds (សំឡេងកំពុងពេញនិយម)៖ ដូចជាមួយនិង hashtags ដែរប្រសិនបើអ្នកប្រើបទចម្រៀងដែលកំពុងពេញនិយម ឬបែបផែនសំឡេង TikTok នឹងបង្ហាញវីដេអូរបស់អ្នកទៅកាន់អ្នកផ្សេងទៀតដែលបានមើល ឬចូលចិត្តវីដេអូដែលមានសំឡេងដូចគ្នានៅក្នុងនោះ។ ៦. សហការជាមួយ TikTokers ផ្សេងទៀត៖ ការសហការជាមួយ TikTokers ផ្សេងទៀតអាចជួយអ្នកឱ្យឈានដល់ទស្សនិកជនថ្មី និងទទួលបានអតិថិជនកាន់តែច្រើន។ រកមើលអ្នកបង្កើតដែលមានទស្សនិកជនស្រដៀងនឹងអ្នក ហើយមើលថាតើអ្នកអាចសហការលើវីដេអូជាមួយគ្នាបានដែរឬទេ។​ ៧. ដំណើរការការប្រកួតនិងរង្វាន់៖ ការប្រកួតប្រជែង និងការផ្ដល់រង្វាន់គឺជាវិធីដ៏ល្អមួយដើម្បីបង្កើតការរំភើប និងការចូលរួមពីសំណាក់ទស្សនិកជនរបស់អ្នកឱ្យកាន់តែច្រើន។ ៨. ផ្សព្វផ្សាយ TikTok របស់អ្នកនៅលើវេទិកាប្រព័ន្ធផ្សព្វផ្សាយសង្គមផ្សេងទៀត៖ ចែករំលែកវីដេអូ TikTok របស់អ្នកនៅលើគណនីប្រព័ន្ធផ្សព្វផ្សាយសង្គមផ្សេងទៀតរបស់អ្នក ដើម្បីទៅដល់ទស្សនិកជនកាន់តែទូលំទូលាយ។ អ្នកក៏អាចប្រើប្រព័ន្ធផ្សព្វផ្សាយសង្គម ដើម្បីផ្សព្វផ្សាយការប្រកួតប្រជែង និងការផ្ដល់រង្វាន់របស់អ្នក។ ៩.ចាយលុយជាមួយ TikTok ៖ ប្រ​សិនបើអ្នកយកចិត្តទុកដាក់ក្នុងការទទួលបានអតិថិជនកាន់តែច្រើនដោយការបង្ហោះនៅលើ TikTok អ្នកអាចពិចារណាប្រើប្រាស់ការផ្សាយពាណិជ្ជកម្មដែលបង់ប្រាក់។ នេះអាចជាវិធីដ៏ល្អមួយដើម្បីទៅដល់ទស្សនិកជនកាន់តែទូលំទូលាយ និងធ្វើឱ្យវីដេអូរបស់អ្នកមើលឃើញដោយមនុស្សកាន់តែច្រើន។ ១០. អត់ធ្មត់៖ វាត្រូវការពេលវេលាដើម្បីបង្កើតការតាមដាននៅលើ TikTok និងទទួលបានអតិថិជនកាន់តែច្រើន។ កុំបាក់ទឹកចិត្ត បើមិនឃើញលទ្ធផលភ្លាមៗ។ គ្រាន់តែបន្តបង្កើតមាតិកាដ៏អស្ចារ្យ និងចូលរួមជាមួយទស្សនិកជនរបស់អ្នក ហើយនៅទីបំផុតអ្នកនឹងឃើញមូលដ្ឋានអតិថិជនរបស់អ្នកកើនឡើង។ ដោយធ្វើតាមគន្លឹះទាំងនេះ អ្នកអាចបង្កើនឱកាសរបស់អ្នកក្នុងការទទួលបានអតិថិជនកាន់តែច្រើនដោយការបង្ហោះនៅលើ TikTok ។ សូមចាំថា អ្វីដែលសំខាន់បំផុតគឺបង្កើតខ្លឹមសារដែលទាក់ទាញ និងច្នៃប្រឌិត ដែលមនុស្សនឹងចង់មើល។ នេះគឺជាគន្លឹះបន្ថែម៖ ចាប់ផ្តើមដោយបង្កើតទម្រង់ច្បាស់លាស់ និងសង្ខេប៖ សូមប្រាកដថារូបភាពប្រវត្តិរូប ជីវប្រវត្តិ និងឈ្មោះអ្នកប្រើប្រាស់របស់អ្នកគឺសុទ្ធតែតំណាងឱ្យម៉ាករបស់អ្នក។ ពិសោធន៍ជាមួយប្រភេទផ្សេងគ្នានៃមាតិកា៖ មានលទ្ធភាពគ្មានទីបញ្ចប់សម្រាប់អ្វីដែលអ្នកអាចបង្កើតនៅលើ TikTok ។ សាកល្បងបង្កើតវីដេអូប្រភេទផ្សេងៗគ្នា ដូចជាការបង្ហាញផលិតផល ការថតវីដេអូពីក្រោយឆាក ឬការនិយាយលេងសើច។ ប្រើឧបករណ៍វិភាគរបស់ TikTok ដើម្បីតាមដានវឌ្ឍនភាពរបស់អ្នក។ នេះនឹងជួយអ្នកឱ្យមើលឃើញថាតើខ្លឹមសារប្រភេទណាដែលទាក់ចិត្តទស្សនិកជនរបស់អ្នក និងអ្វីដែលអ្នកអាចធ្វើបានដើម្បីកែលម្អលទ្ធផលរបស់អ្នក។ ជាចុងក្រោយ Business Cambodia សង្ឃឹមថាគន្លឹះទាំងនេះជួយអ្នកឱ្យចាប់ផ្តើមនៅលើ TikTok និងចាប់ផ្តើមទាក់ទាញអតិថិជនថ្មីមកអាជីវកម្មរបស់អ្នក៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:56:53.785Z", "category": "កំពូលអ្នកលក់", "views": 258, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ធនាគារថៃចាប់ផ្ដើមរឹតបន្តឹងការផ្ដល់កម្ចីដល់អាជីវកម្មខ្នាតូចនិងមធ្យមខណៈកម្ចីខូចនៅប្រព័ន្ធធនាគារកើនឡើង
https://business-cambodia.com/articles/thai-commerical-banks-be-careful-with-loan
ធនាគារពាណិជ្ជជាច្រើននៅក្នុងប្រទេសថៃបានចាប់ផ្ដើមប្រុងប្រយ័ត្នទៅលើការផ្ដល់កម្ចីដល់អាជីវកម្មខ្នាតតូចនិងមធ្យមខណៈពេលដែលកម្ចីខូចចាប់ផ្ដើមកើនឡើងដោយសារវិបត្តិសេដ្ឋកិច្ច ការប្រាក់ឡើងថ្លៃនិងការចំណាយក្នុងការរស់នៅកាន់តែកើនឡើង។   បើយោងតាមការចុះផ្សាយរបស់ Bangkok Post លោកស្រី Archana Lamsam ប្រធានជាន់ខ្ពស់ផ្នែកត្រួតនិពិត្យនៃធនាគារ ធនាគារកណ្ដាលថៃបានឲ្យដឹងថាកម្ចីនិងកម្ចីពាណិជ្ជកម្មបានធ្លាក់ចុះជាង២% ដោយសារតែការបង់ប្រាក់កម្ចីបានកើនឡើងទៅកាន់ធនាគារពាណិជ្ជបើធៀបទៅនឹងកាកវិបត្តិកូវីដ។    ចំពោះគុណភាពនៃបំណុលក្នុងប្រព័ន្ធធនាគារពាណិជ្ជវិញ កម្ចីខូចក្នុងប្រព័ន្ធធនាគារជារួមបានកើនឡើងចំនួន២.៧%បើធៀបនឹងត្រីមាសមុននៃឆ្នាំ២០២២កន្លងទៅ។ នៅក្នុងនោះដែរគេឃើញថាកម្ចីទិញឡានគឺជាកម្ចីមួយដែលធនាគារប្រុងប្រយ័ត្នដោយសារកម្ចីប្រភេទនេះកាន់តែយ៉ាប់យឺតខ្លាំង។   ធនាគារកណ្ដាលរបស់ប្រទេសថៃមានសេចក្ដីបារម្ភពីលទ្ធភាពសងត្រលប់របស់ប្រជាជនថៃដោយសារតែពួកគាត់ស្ថិតនៅក្នុងសភាពត្រដាបត្រដួសក្នុងការបង់សងកម្ចីធនាគារដោយសារតែស្ថានភាពសេដ្ឋកិច្ចមិនទាន់ល្អប្រសើរហើយប្រជាជនរកលុយលែងបានដូចមុន។   គិតត្រឹមពាក់កណ្ដាលឆ្នាំ២០២៣នេះកម្ចីខូចនៅក្នុងប្រព័ន្ធធនាគារដៃបានកើនឡើងដល់ជាង១០ពាន់លានដុល្លារ។ ជាក់ស្ដែងតាមការចុះផ្សាយរបស់ Bangkok Post កាលពីខែមិថុនាឆ្នាំ២០២៣បានឲ្យដឹងថាធនាគារកំពូលទាំង៣របស់ថៃបូកបញ្ចូលគ្នាមានកម្ចីខូចជាង៩.៦ពាន់លានដុល្លារពោលគឺធនាគារថៃមានកម្ចីខូចច្រើនបំផុតនៅអាស៊ាន។ នេះបើយោងតាមរបាយការណ៍របស់សហព័ន្ធអង្គការទីផ្សារទុនរបស់ថៃដែលហៅកាត់ថាFetco។   តាមពិតទៅកម្ចីខូចក្នុងប្រព័ន្ធធនាគាររបស់ថៃបានកើនឡើងក្រោយពីមានបញ្ហាកូវីដនិងវិបត្តិសង្រ្គាមរវាងរុស្ស៊ីនិងអ៊ុយក្រែនបង្កើតបានជាវិបត្តិអតិផរណា ធ្វើឲ្យពលរដ្ឋថៃដែលកំពុងជាប់បំណុលស្រាប់បាត់បង់ការងារ ចំណូលធ្លាក់ចុះដែលធ្វើឲ្យពួកគាត់គ្មានលទ្ធភាពសងត្រលប់ទៅធនាគារ។ ជាក់ស្ដែងបំណុលប្រជាជនថៃសរុបឡើងដល់៤៧០ពាន់លានដុល្លារហើយបំណុលភាគច្រើនគឺកើតចេញពីវិស័យអចលនទ្រព្យ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:54:40.769Z", "category": "ហិរញ្ញវត្ថុ", "views": 291, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សុទ្ធតែជំនាញត្រូវប៉ាន់! ក្រុមហ៊ុន PTT ប្រកាសផ្តល់ការអាហាររូបករណ៍ដល់សិស្សចប់ទី១២ ទៅរៀននៅថៃ លើជំនាញទាំង៨នេះ
https://business-cambodia.com/articles/scholarship-to-thailand-
ជាដំណឹងល្អមួយសម្រាប់បងប្អូនសិស្សានុសិស្សដែលទើបប្រឡងចប់បាក់ឌុប ខណៈក្រុមហ៊ុនថៃ PTT បានប្រកាសអំពីការផ្តល់អាហារូបករណ៍១០០% ចំពោះសិស្ស-និស្សិតកម្ពុជាដែលចង់បន្តការសិក្សានៅប្រទេសថៃ។   ក្នុងនោះវិទ្យាស្ថាន IRPC TECHNOLOGICAL COLLEGE នឹងផ្ដល់ជូនអាហារូបករណ៍ ដោយឥតគិតថ្លៃ ដើម្បីសិក្សាថ្នាក់បរិញ្ញាបត្ររង សម្រាប់ឆ្នាំសិក្សា ២០២៤លើមុខវិជ្ជាចំនួន៨នេះ៖   - Automative Technology   - Production Technology   - Electrical Engineering   - Mechatronics and Robotics   - Petrochemistry   - Energy Technology   - Digital Business Technology   - Accounting   ដោយអាហារូបករណ៍នេះនឹងថ្ងៃផុតកំណត់ដាក់ពាក្យនៅថ្ងៃទី ៣០ ខែវិច្ឆិកា ឆ្នាំ ២០២៣។ ក្នុងនោះបេក្ខជនទាំងពីរភទដែលមានបំណងស្នើសុំអាហារូបករណ៍ ត្រូវមានលក្ខណៈសម្បត្តិ ដូចជា៖   កម្រិតវប្បធម៌ សញ្ញាបត្រមធ្យមសិក្សាទុតិយភូមិ មានអាយុមិនលើសពី ២៥ ឆ្នាំ មានកាយសម្បទារឹងមាំ និងសតិបញ្ញាល្អ បាននិទ្ទេសសល្អ  បេក្ខជនដែលមានបំណងស្នើសុំអាហារូបករណ៍ សូមអញ្ជើញដាក់ពាក្យតាមរយៈប្រព័ន្ធអនឡាញតាមរយៈគេហទំព័រ ៖ http://bit.ly/MERIT10ApplicationForm  ។     អត្ថបទដោយ៖ ពីង ជូអេង   
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:39:43.125Z", "category": "ព័ត៌មានថ្មីៗ", "views": 832, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ខំផុស ផ្សាយរាល់ថ្ងៃ តែអត់អ្នកទិញ! ទាំងនេះជាកំហុសធំ៤ ទោះខំផ្សាយ១ជីវិតទៀត ក៏អត់បានផលដែរ
https://business-cambodia.com/articles/marketing-mistakes-should-you-avoid
យុទ្ធនាការទីផ្សារដែលខ្លាំងនឹងផ្សារភ្ជាប់អ្នកជាមួយនឹងក្រុមអតិថិជនដែលត្រឹមត្រូវ អាចធ្វើឲ្យពួកគេនិយាយអំពីក្រុមហ៊ុន ឬនិយាយអំពីម៉ាកសញ្ញារបស់លោកអ្នកមិនដាច់ពីមាត់ ក៏ដូចជាជួយផ្សព្វផ្សាយផលិតផលរបស់អ្នកទៅកាន់បណ្ដាញសង្គម ព្រមទាំងជួយធ្វើឲ្យអាជីវកម្មរបស់អ្នកកាន់តែរីកចម្រើនជាងមុនទ្វេដងទៅទៀត។ ប៉ុន្តែប្រសិនបើអ្នកពុំដឹងអំពីទិចនិចក្នុងការធ្វើទីផ្សារទេ នោះអាជីវកម្មរបស់អ្នកប្រាកដជាបាត់បង់នូវប្រាក់ចំណូលច្រើន ហើយចំណាយច្រើនជាមិនខាន។   ហើយថ្ងៃនេះ Business Cambodia នឹងលើកយក កំហុសធំ៤ នៅក្នុងការរកស៊ីរបស់ម្ចាស់អាជីវកម្មនីមួយៗតែងតែដើខុស ទោះខំផ្សាយ១ជីវិតទៀត ក៏អត់បានផលដែរ៖   ១. បង្កើតមាតិកាផ្សព្វផ្សាយដែលផ្ទុយពីអាជីវកម្មរបស់ខ្លួន   ការបង្កើតមាតិកាដែលផ្ទុយពីអាជីវកម្មរបស់ខ្លួននេះ ក៏ជាកំហុសមួយដែលអ្នកគួរតែចៀសវាងដែរ។ អ្នកខ្លះគាត់គិតថា បង្ហោះមាតិកាប្រភេទអ្វីក៏បានដែរ ឲ្យតែ FacebookPage របស់គាត់មានការចូលរួមច្រើន (Engagement) គឺគាត់អាចរកចំណូលបានហើយ។ ប៉ុន្តែភាពពិតជាក់ស្ដែង បើទោះបីជាមាតិកាទាំងនោះទទួលបានការចាប់អារម្មណ៍ មានការLike Comments ឬ Share ច្រើនក៏ដោយ ប៉ុន្តែសួរថាតើអាជីវកម្មរបស់អ្នកអាចទទួលបានចំណូលពីមាតិកាទាំងអស់ទេ? តើអតិថិជនរបស់អ្នកដឹងថាអ្នកកំពុងតែលក់អ្វីដែរឬទេ? ដូច្នេះ អ្នកគប្បីគិតអំពីប្រភេទមាតិកាបែបណាដែលវាទាក់ទងជាមួយនឹងអាជីវកម្មរបស់អ្នក ទើបមនុស្សអាចដឹងថាអ្នកលក់អ្វីបាន។   ២.ខ្វះការផ្ដោតសំខាន់ទៅលើតម្រូវការរបស់អតិថិជនសក្ដានុពល   ដើម្បីអាចដឹងថាក្រុមអតិថិជនគោលដៅរបស់អ្នកត្រូវការអ្វី ជាដំបូងគឺអ្នកនៅតែត្រូវធ្វើការសិក្សាស្រាវជ្រាវ និងធ្វើតេស្តសាកល្បងនៅលើទីផ្សារ។ ហើយនៅពេលដែលអ្នកដឹងច្បាស់ថាអតិថិជនត្រូវការ និងចង់បានអ្វីហើយ អ្នកក៏មានភាពងាយស្រួលក្នុងការបង្កើនប្រាក់ចំណូល និងអាចធ្វើឲ្យម៉ាកសញ្ញារបស់អ្នកមានប្រជាប្រិយភាពនៅលើទីផ្សារទាំងមូលផងដែរ ព្រមទាំងអាចទាក់ទាញបាននូវអតិថិជនថ្មីៗបន្ថែមទៀតផង។   ៣. មិនខ្វល់ខ្វាយអំពីការត្អូញត្អែររបស់អតិថិជន   ជាមួយនឹងភាពជឿនលឿនរបស់បច្ចេកវិទ្យា ក៏ដូចជាភាពរហ័សនៃការទទួលបាននូវព័ត៌មាននៅលើបណ្ដាញសង្គម ក្រុមហ៊ុនរបស់អ្នកងាយណាស់ នឹងទទួលរងនូវឥទ្ធិពលអវិជ្ជមានណាមួយពីក្រុមអតិថិជន ក្នុងករណីដែលក្រុមហ៊ុនអ្នកធ្វើឲ្យអតិជនមិនពេញចិត្តជាមួយនឹងសេវាកម្ម គុណភាពនៃផលិតផល ឬមិនព្រមចេញមុខដោះស្រាយបញ្ហាជូនអតិថិជនជាដើម។ ម្យ៉ាងវិញទៀត នៅពេលដែលអ្នកមិនបានយកចិត្តទុកដាក់ជាមួយនឹងការត្អូញត្អែររបស់អតិថិជន ឱកាសនៃការរីកចម្រើននៅក្នុងការរកស៊ីរបស់អ្នកនឹងត្រូវអន់ថយជាងដៃគូរប្រកួតប្រជែងជាមិនខាន ក៏ព្រោះក្រុមហ៊ុនរបស់អ្នកពុំមានការធ្វើបច្ចុប្បន្នភាពនៃផលិតផលឬសេវាកម្មឲ្យទាន់ស្ថានភាព និងពុំមានអ្វីដែលថ្មីៗជាងគេនេះឯង។   ៤.សន្និដ្ឋានដោយគ្មានការស្រាវជ្រាវទីផ្សារច្បាស់លាស់   ការស្រាវជ្រាវអំពីស្ថានភាពទីផ្សារ គឺជារឿងមួយដែលសំខាន់ខ្លាំងមែនទែនចំពោះអ្នកដែលទើបតែចូលប្រឡូកនៅក្នុងពិភពធុរកិច្ច ពីព្រោះអ្នកមិនអាចចេះតែស្មានៗ សន្និដ្ឋានឲ្យតែហើយៗដោយពឹងផ្អែកតាមផ្នែកតូចមួយដែលអ្នកឃើញនោះទេ។ ជាពិសេសនោះ ការស្រាវជ្រាវទីផ្សារ នឹងជួយអ្នកកាត់បន្ថយទៅលើការចំណាយទាំងមូលនៅក្នុងក្រុមហ៊ុន ដោយអ្នកអាចដឹងថាតើ ក្រុមហ៊ុនគួរតែដាក់លក់ផលិតផលបែបណាទើបមានអ្នកប្រើប្រាស់ច្រើន ហើយត្រូវធ្វើការផ្សព្វផ្សាយបែបណាដើម្បីអាចឲ្យអតិថិជនគោលដៅបានឃើញ តាមរយៈការវាស់ស្ទង់នូវចំនួនអ្នកប្រើប្រាស់ផ្ទាល់នៅលើទីផ្សារនេះឯង៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:38:57.193Z", "category": "កំពូលអ្នកលក់", "views": 492, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មានបញ្ហាលុ.យកាក់ ត្រូវការពឹងអ្នកជំនាញ? នេះជារបៀបរើសអ្នកប្រឹក្សាហិរញ្ញវត្ថុ ដោះស្រាយត្រូវរឿង មិនខាតលុ.យ
https://business-cambodia.com/articles/how-to-find-and-select-a-financial-expert
ការស្វែងរក និងជ្រើសរើសអ្នកជំនាញផ្នែកហិរញ្ញវត្ថុអាចជាជំហានដ៏សំខាន់មួយក្នុងការសម្រេចបាននូវគោលដៅហិរញ្ញវត្ថុរបស់អ្នក។ អ្នកជំនាញផ្នែកហិរញ្ញវត្ថុដែលមានលក្ខណៈសម្បត្តិគ្រប់គ្រាន់អាចផ្តល់ឱ្យអ្នកនូវដំបូន្មាន និងការណែនាំផ្ទាល់ខ្លួនដើម្បីជួយអ្នកក្នុងការគ្រប់គ្រងលុយកាក់ ធ្វើការសម្រេចចិត្តវិនិយោគដែលមានព័ត៌មាន និងផែនការសម្រាប់អនាគតរបស់អ្នក ជាពិសេសគឺជួយដោះស្រាយបញ្ហាហិរញ្ញវត្ថុដែលអ្នកកំពុងជួបប្រទះ។   ខាងក្រោមនេះនេះគឺជាជំហានមួយចំនួនដែលអ្នកអាចអនុវត្តដើម្បីស្វែងរក និងជ្រើសរើសអ្នកជំនាញផ្នែកហិរញ្ញវត្ថុឱ្យបានត្រឹមត្រូវ អាចដោះស្រាយបញ្ហាចំចំណុច ចាយលុយមិនស្ដាយ៖   ១. កំណត់តម្រូវការ និងគោលដៅហិរញ្ញវត្ថុរបស់អ្នក៖ មុនពេលចាប់ផ្តើមស្វែងរក វាជារឿងសំខាន់ក្នុងការយល់ដឹងច្បាស់លាស់អំពីតម្រូវការ និងគោលដៅហិរញ្ញវត្ថុរបស់អ្នក។ តើអ្នកកំពុងមានបញ្ហាអ្វី? អ្នកចង់សម្រេចអ្វី? សួរនិងឆ្លើយ ហើយកត់ត្រាឱ្យបានជាក់លាក់ វានឹងជួយអ្នកក្នុងបង្រួមជម្រើស និងស្វែងរកអ្នកជំនាញដែលមានជំនាញក្នុងផ្នែកដែលអ្នកត្រូវការពិតប្រាកដ។   ២. សុំយោបល់៖ កន្លែងដ៏ល្អដើម្បីចាប់ផ្តើមស្វែងរកគឺសួរមិត្តភក្តិ ក្រុមគ្រួសារ និងមិត្តរួមការងារសម្រាប់ការណែនាំ។ ប្រសិនបើពួកគេធ្លាប់ប្រឹក្សា ឬមានអ្នកជំនាញដែលគេពេញចិត្តនោះ អ្នកនឹងបានព័ត៌មានល្អៗជាក់ជាមិនខាន។   ៣. ស្វែងរកតាមអ៊ីនធឺណិត៖ បណ្ដាញសង្គមគឺជាកន្លែងមួយដែលពោលពេញទៅដោយធនធានមនុស្ស អ្នកច្បាស់ជាអាចរកបាននូវអ្នកជំនាញហិរញ្ញវត្ថុ ឬគ្រូបង្គោលហិរញ្ញវត្ថុជាច្រើន នៅលើ Platform មួយចំនួនដូចជា ហ្វេសប៊ុក ឬយូធូបជាដើម។   ៤. ពិនិត្យអត្តសញ្ញាណឱ្យច្បាស់៖ នៅពេលដែលរកបានអ្នកជំនាញមួយចំនួនហើយ ជំហានបន្ទាប់គឺត្រូវពិនិត្យមើលអត្តសញ្ញាណរបស់ពួកគេ។ ត្រូវប្រាកដថាគេមានវិជ្ជាជីវៈត្រឹមត្រូវ មានជំនាញច្បាស់លាស់ អាចទុកចិត្តបាន ជាពិសេសតើសង្គមទទួលស្គាល់គេកម្រិតណា?   ៥. រៀបចំការពិគ្រោះយោបល់ដំបូង៖ អ្នកជំនាញផ្នែកហិរញ្ញវត្ថុភាគច្រើនផ្តល់ការប្រឹក្សាដំបូងដោយមិនគិតថ្លៃ។ នេះគឺជាឱកាសដ៏ល្អមួយដើម្បីជួបជាមួយបេក្ខជនដែលមានសក្តានុពលក្នុងចិត្តរបស់អ្នក ពីម្នាក់ទៅម្នាក់ ដើម្បីពិភាក្សាអំពីស្ថានភាពហិរញ្ញវត្ថុរបស់អ្នក និងតេស្តនូវអារម្មណ៍របស់អ្នកចំពោះវិធីសាស្រ្តរបស់ពួកគេ​ពិនិត្យមើលថាតើ ការជួបពិភាក្សាដំបូងនេះល្អយ៉ាងណាដែរ?   ៦. សួរសំណួរ៖ ក្នុងអំឡុងពេលពិគ្រោះយោបល់ដំបូងរបស់អ្នក កុំខ្លាចក្នុងការសួរសំណួរ។ សួរអំពីបទពិសោធន៍របស់ពួកគេ ទស្សនវិស័យវិនិយោគ និងថ្លៃឈ្នួលជាដើម។ អ្វីដែលសំខាន់បំផុតគឺត្រូវសង្កេតអារម្មណ៍របស់ខ្លួនឯង ថាមានផាកសុខភាពចំពោះការនិយាយនូវបញ្ហាហិរញ្ញវត្ថុផ្ទាល់ខ្លួនជាមួយបុគ្គលនោះឬទេ?   ៧. ជ្រើសរើសទីប្រឹក្សាដែលអ្នកមានអារម្មណ៍ងាយស្រួលជាមួយ៖ ក្រោយពីតេស្តបានច្រើននាក់ហើយ ក៏ដល់ពេលដែលអ្នកត្រូវជ្រើសរើសយកម្នាក់។ ម្នាក់នោះគួរតែជាមនុស្សដែលអ្នកមានអារម្មណ៍សុវត្ថិភាព អាចទុកចិត្តបាន។ ជាពិសេសអ្នកមានទំនុកចិត្តថាគេអាចផ្ដល់ដំណោះស្រាយឱ្យអ្នកចំគោលដៅដែលបានកំណត់តាំងពីដើមទី៕   អត្ថបទដោយ៖ SOKLY SO-កូនផ្កាឈូក  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:37:34.234Z", "category": "ហិរញ្ញវត្ថុ", "views": 184, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុន Mazda Cambodia បង្ហាញរថយន្ដ First-Ever Mazda CX-90 ស៊េរីឆ្នាំ 2024 របស់ខ្លួននៅលើទីផ្សារកម្ពុជា
https://business-cambodia.com/articles/first-ever-mazda-cx-90-2024
កាលពីថ្មីៗនេះ ក្រុមហ៊ុន Mazda Cambodia បានអញ្ជើញភ្ញៀវកិត្តិយស និងប្រព័ន្ធផ្សព្វផ្សាយដើម្បីធ្វើជាសាក្សីនៃការចាប់ផ្តើមដ៏ធំជាលើកដំបូងនៃរថយន្ដ First-Ever Mazda CX-90​ ស៊េរីឆ្នាំ 2024  ដ៏ប្រណីតជំនាន់ថ្មីរបស់ ខ្លួន ។ ការណែនាំនូវរថយន្ដ First-Ever Mazda CX-90​ 2024  ដែលជារថយន្ដទំនើប ប្រណិត និងជឿនលឿនចុងក្រោយរបស់ក្រុមហ៊ុន Mazda ដែលមិន ធ្លាប់មាន ត្រូវបានដាក់បង្ហាញលើកដំបូង នៅក្នុងប្រទេសកម្ពុជាក្នុងព្រឹត្តិការណ៍ នាពេល រាត្រីដ៏​ពិសេសមួយនៅ Showroom Mazda Cambodia ថ្មីដ៏ទំនើបជាងគេនៅកម្ពុជា (សាខាផ្លូវ ៦០ម ក្បែរផ្សារទំនើប អ៊ីអន៣) រាជធានីភ្នំពេញ។ អគារទីតាំងបង្ហាញរថយន្ដ Mazda សាខាមានជ័យ ថ្មី ស្អាតទំនើបខ្លាំងណាស់ ហើយនេះគឺជា Showroom ដែលទំនើបជាងគេផងដែរនៅកម្ពុជា។ នៅខាងក្នុងនេះមានផ្ដល់សេវាកម្មយ៉ាងពេញចិត្ត ព្រោះ នៅទីនេះណា មិនត្រឹមតែជា Showroom តែប៉ុណ្ណោះទេ តែនៅទីនេះបងប្អូនអតិថិជនក៏អាច ទទួលអាហារដ៏មានឧជារសឆ្ងាញ់ពិសារជាមួយនឹងការស្ដាប់ភ្លេងព្យាណូយ៉ាងរណ្ដំផងដែរ មានកន្លែងសម្រាប់ក្មេងលេង និង មានរោងកុន Mazda ដ៏ទំនើបផងដែរ។   First-Ever Mazda CX-90 2024 ជារថយន្ដទំនើប High Option ៧កៅអី គុណភាពខ្ពស់បំផុត​បំពាក់ដោយម៉ាស៊ីនទំហំ 3.3L Turbo Inline 6ស៊ីឡាំង ស៊េរីចុងក្រោយរបស់ក្រុមហ៊ុន Mazda ត្រូវបាន រចនាយ៉ាងប្រណីត ទាំងផ្នែកខាងក្រៅ និងផ្ទៃខាងក្នុង រួមជាមួយនឹង បច្ចេកវិទ្យាទំនើប High Effecient SKY ACTIVG ដែលជាបច្ចេកវិទ្យាថ្មីលើសពី SkyActiv ទៅទៀតលើការសន្សំសម្ចៃសាំង កាត់បន្ថយការបំពុលបរិស្ថាន រក្សាលំនឹងរបស់ឡានកាន់តែល្អជាងមុន និង កម្លាំងម៉ាស៊ីនកាន់តែខ្លាំងជាងមុន។ First-Ever Mazda CX-90 ស៊េរីឆ្នាំ 2024 វាមានលក្ខណៈឌីហ្សាញប្លែក “Kodo Design” ជាមួយ Concept “Dignified Beauty” ដែលមានការរួមបញ្ចូលគ្នានូវភាពស្រស់ស្អាតលេចធ្លោ ភាពរឹងមាំ ថ្លៃថ្នូរ ភាពឆ្លាតវៃ ធ្វើយ៉ាងណាឲ្យអ្នកបើកបរ និងរថយន្តមានភាពស្និតស្នាលកាន់តែខ្លាំងជាងមុន។ ដូចជា ចង្កៀង Adaptive LED និង ស្តុបខាងក្រោយដែលមានម៉ូតឌីហ្សាញទាក់ទាញប្លែកហើយរេតាមចង្កូត នឹងសារ៉េតាមរថយន្តដែលនៅខាងមុខ ដំបូលបែប Panoramic Sunroof ដែលបងប្អូនអាចមើលទេសភាពផ្ដល់នូវអារម្មណ៍ស្រស់ស្រាយទាំង អ្នកបើកបរ និងអ្នក រួមដំណើរ។ វាមានបំពាក់ជាមួយប្រព័ន្ធ Head-Up Display ពណ៌ធម្មជាតិដែល អ្នកបើកបរ អាចមើលពត៌មានអំពីការបើកបរដោយមិនចាំបាច់ងាកភ្នែកចេញពីផ្លូវ។ អេក្រង់ទំហំ 12.3” ដែលអាចភ្ជាប់ប្រព័ន្ធ Apple Car Play និង Android Auto,  ប្រព័ន្ធសាកទូរស័ព្ទ ដោយឥតប្រើខ្សែរ កាមេរ៉ាមើលជុំវិញ 360 និង Sound System ម៉ាក​Bose 12គ្រាប់ថែមទៀតផង។ អ្វីដែលពិសេសរថយន្តនេះបំពាក់ដោយបច្ចេកវិទ្យា (MIDrive) Mazda Intelligent Drive ដែលមានមុខងារសម្រាប់ការបើកបរដល់ទៅ ៣ សាកសមសម្រាប់គ្រប់ស្ថានភាពផ្លូវ។ មុខងារ Normal សម្រាប់ការប្រើប្រាស់ទូទៅក្នុងក្រុង ឬតាមខេត្ត ។ មុខងារ Sport សម្រាប់ការបើកបរដែលមានការវ៉ាជែងច្រើន ត្រូវការល្បឿនខ្លាំងជាងមុន និង  មុខងារ  OFFROAD សម្រាប់ការបើកបរតាមផ្លូវពិបាក ឡើងចុះច្រើន ពិសេសតាមតំបន់ព្រៃភ្នំ។ ជាមួយនឹងមុខងាការពារសុវត្ថិភាពចាំបាច់សម្រាប់ការបើកបរប្រចាំថ្ងៃជាកញ្ចប់ (I-ActivSense) មានដូចជា ប្រព័ន្ធជំនួយក្នុង ការឡើងចំណោត ប្រព័ន្ធចាប់ ហ្វ្រាំងអូតូ ប្រព័ន្ធទប់លំនឹងពេលផ្លូវកោង ប្រព័ន្ធជំនួយរក្សា គន្លាតពេលស្ទះចរាចរណ៍ ប្រព័ន្ធរ៉ាដាចាប់ ល្បឿនរថយន្តខាងមុខ និងគ្រប់គ្រងល្បឿន ដោយស្វ័យ ប្រវត្តិ (MRCC)។ គួរបញ្ជាក់ផងដែរថាសាខាថ្មី​ មានផ្ដល់សេវាកម្មយ៉ាងពេញចិត្ត ព្រោះវាមិនត្រឹមតែជាShowroomប៉ុណ្ណោះទេ តែវាក៏ជាកន្លែង អាចឱ្យអតិថិជន ទទួលអាហារដ៏មានឧជារសឆ្ងាញ់ ការស្ដាប់ភ្លេងព្យាណូ កន្លែងសម្រាប់ក្មេងលេង និងមានរោងកុន Mazda ដ៏ទំនើបផងដែរ៕ ព័ត៌មានបន្ថែមនៅអគារតាំង បង្ហាញរថយន្ដរបស់ក្រុមហ៊ុន Mazda Cambodia ទាំង២សាខា សាខាពោធិ៍ចិនតុង https://bit.ly/MazdaShowroomPochentong  សាខាមានជ័យផ្លូវ60m: https://goo.gl/maps/eyMV4oc25caZ9qVf9 ឬទំនាក់ទំនងតាមរយៈទូរស័ព្ទលេខ 095 999 599 / 095 999 699 ឬតាមដាន Facebook Page ផ្លូវការ Mazda Cambodia. 
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:29:45.062Z", "category": "PR", "views": 161, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កម្មវិធីប្រកួតប្រជែងគណិតវិទ្យាអាមេរិកកាំង ចាប់ទទួលចុះឈ្មោះពីថ្ងៃនេះហើយ
https://business-cambodia.com/articles/american-mathematical-competition-2024
នេះគឺជាឆ្នាំទី៣ហើយដែលការប្រកួតប្រជែងនេះត្រូវបានប្រារព្ធឡើង ដោយឆ្នាំមុនៗមានសិស្សានុសិស្សមកពីសាលាអន្តរជាតិធំៗចំនួន២០នៅក្នុងប្រទេសកម្ពុជាចូលរួមប្រកួតប្រជែង។ ចុះឈ្មោះចូលរួមប្រកួតប្រជែងតាមរយៈតំណភ្ជាប់ខាងក្រោម 🎉https://forms.gle/sKzAtFZeGMkvSR2g9 ចុះឈ្មោះឥឡូវនេះ ឱ្យបានមុនថ្ងៃទី២៦ ខែធ្នូ ឆ្នាំ២០២៣។ដើម្បីទទួលបានការចុះឈ្មោះ ដោយឥតគិតថ្លៃ សូមធ្វើការចែករំលែកផុសនេះជាសារធារណៈ នៅលើបណ្តាញសង្គម Facebook រួច Screenshot និងផ្ញើមកកាន់ក្រុមការងារតាមរយៈលេខតេឡេក្រាមខាងក្រោម។ សម្រាប់ការចុះឈ្មោះ ឬ ព័ត៌មានបន្ថែម៖ 095 223 015 / 095 888 060 / 095 222 882 កម្មវិធីប្រកួតប្រជែងគណិតវិទ្យាតាមប្រព័ន្ធកុំព្យូទ័រ ជាមួយស្តង់ដារអាមេរិក NWEA MAP ដែលត្រូវបានទទួលស្គាល់ នៅតាមសាលាអន្តរជាតិធំៗ ក្នុង ១៤៥ ប្រទេសទូទាំងពិភពលោក។ ការប្រកួតគណិតវិទ្យាអាមេរិកកាំងនេះ តម្រូវឱ្យបេក្ខជនមានកុំព្យូទ័រ និងចេះប្រើប្រាស់កុំព្យូទ័រ (ដែលដំណើរការដោយប្រព័ន្ធ Microsoft Windows)។  កាលបរិច្ឆេទចុះឈ្មោះនិងប្រកួត៖• ការចូលរួមប្រកួតសម្រាប់សិស្សានុសិស្ស ពីថ្នាក់ទី៤ ដល់ទី ១១• តម្លៃចុះឈ្មោះ ៣៥ដុល្លារ សម្រាប់ការចុះឈ្មោះពីថ្ងៃទី ២០ ខែវិច្ឆិកា ដល់ថ្ងៃទី ២៥ ខែធ្នូ ឆ្នាំ២០២៣ • តម្លៃចុះឈ្មោះ ៥០ដុល្លារ សម្រាប់ការចុះឈ្មោះពីថ្ងៃទី២៦ ខែធ្នូ ឆ្នាំ២០២៣ ដល់ថ្ងៃទី១១ ខែមករា ឆ្នាំ២០២៤• កាលបរិច្ឆេទប្រកួតនៅ ថ្ងៃសៅរ៍ ទី២០ ខែមករា ឆ្នាំ២០២៤• បិទការទទួលចុះឈ្មោះនៅវេលាម៉ោង ៤រសៀល ថ្ងៃទី១១ ខែមករា ឆ្នាំ២០២៤ សិស្សមកពីសាលាខាងក្រៅ អាចចូលរួមប្រកួតបាន និងមានឱកាសទទួលបានអត្ថប្រយោជន៍ដូចខាងក្រោម៖• ឱកាសទទួលអាហាររូបករណ៍សិក្សានៅសាលាអន្តរជាតិ វេសវីយូ កម្ពុជា• សិទ្ធិពិសេសក្នុងការចូលរួមទស្សនកិច្ចសិក្សា ទៅក្រៅប្រទេស រួមជាមួយអាហាររូបករណ៍ចំនួន ៥០០ ដុល្លារ សម្រាប់ការប្រើប្រាស់ក្នុងទស្សនកិច្ចសិក្សា ទីតាំងប្រឡង៖   សាលា អន្តរជាតិ វេសវីយូ កម្ពុជា (Westview Cambodian International School)  ដែលមានអាសយដ្ឋាន #២៥៤AK, ផ្លូវលេខ ៥៩៨ សង្កាត់ទួលសង្កែ ខណ្ឌឫស្សីកែវ រាជធានីភ្នំពេញផែនទី៖ https://maps.app.goo.gl/HVMQ9rdFumNHFt73A___________   This is the third year of AMC and students from 20 international schools have joined this competition. Register now with the link below 🎉https://forms.gle/sKzAtFZeGMkvSR2g9 Register before 26th December 2023 or get free registration by sharing the Facebook post publicly.  For registration/information: 095 223 015 / 095 888 060 / 095 222 882 The Rigorous American Math Competition conducted through NWEA MAP test which is recognized by many well-known international schools across 145 countries worldwide.  Contestants are required to bring their own laptop running Microsoft Windows (not Mac Book) and they will be using their laptop to complete all of the assessment questions on the competition day.  Important Date:•Registration will be open to all students from grade 4 to grade 11•Early bird registration fee is 35$ from 20th November to 25th December 2023•Late registration fee is 50$ from 26th December 2023 to 11th January 2024•Competition date is on Saturday 20th January 2024•The registration will be closed at 4PM on 11th January 2024 Non-Westview students are also eligible to join to win prizes such as:•Scholarship to study at Westview Cambodian International School•$500 Voucher to register for the study tour in abroad Exam Location:   Westview Cambodian International School #254AK, St.598, Sangkat Toul Sangke, Khan Russey Keo, Phnom PenhMAP: https://maps.app.goo.gl/HVMQ9rdFumNHFt73A
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T09:22:09.303Z", "category": "PR", "views": 722, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": null }
ថ្ងៃស្អែកនេះ កំណាត់ផ្លូវជាតិលេខ៥ ប្រវែងជាង ២០០ គីឡូម៉ែត្រនឹងសម្ពោធដាក់ឲ្យប្រើប្រាស់ផ្លូវការ
https://business-cambodia.com/articles/opening-national-road-5
កំណាត់ផ្លូវជាតិលេខ៥ ចាប់ពីចំណុចព្រែកក្ដាម រហូតទៅដល់ខេត្ដបាត់ដំបង ដែលមានប្រវែងសរុប ២៤៦.១៥ គីឡូម៉ែត្រនឹងត្រូវសម្ពោធដាក់ឲ្យប្រើប្រាស់ជាផ្លូវការនៅថ្ងៃទី២២ ខែវិច្ឆិកា ឆ្នាំ២០២៣ បន្ទាប់ពីចំណាយពេលសាងសង់រយៈពេលជាច្រើនឆ្នាំមក។ ហើយការសម្ពោធដាក់កឲ្យប្រើប្រាស់នេះ ក៏មានការអញ្ជើញចូលរួមក្រោមអធិបតីភាពសម្តេចមហាបវរធិបតី ហ៊ុន ម៉ាណែត  នាយករដ្ឋមន្ត្រី  នៃព្រះរាជាណាចក្រកម្ពុជាផងដែរ។   យោងតាមការចុះផ្សាយនៅក្នុងហ្វេសប៊ុកផេកសម្តេចធិបតីនាយករដ្ឋមន្ត្រី នាថ្ងៃទី២១ ខែវិច្ឆិកា នេះបានឲ្យដឹងថា ក្រៅពីការសម្ពោធបើកឱ្យប្រើប្រាស់កំណាត់ផ្លូវជាតិលេខ៥ ចាប់ពីព្រែកក្ដាម ទៅដល់បាត់ដំបងនេះ ក៏មានកម្មវិធីបើកការដ្ឋានសាងសង់កំណាត់ផ្លូវជាតិលេខ៥ ចាប់ពីសិរីសោភ័ណ្ឌទៅដល់ប៉ោយប៉ែត ប្រវែង ៣៥,១៤ គូម៉ែត្រថែមទៀតផង។       សូមជម្រាបថា គម្រោងធ្វើកឲ្យប្រសើរឡើងវិញនូវកំណាត់ផ្លូវជាតិលេខ៥ នេះមានប្រវែងសរុប ៣៦៦ គីឡូម៉ែត្រ ឆ្លងកាត់ខេត្ដចំនួន ៥ រួមមាន៖ ខេត្ដកណ្ដាល​ កំពង់ឆ្នាំង ពោធិ៍សាត់ បាត់ដំបង និងខេត្ដបន្ទាយមានជ័យ។ គម្រោងនេះត្រូវបានបែងចែកជា ៣ កំណាត់ ដោយក្នុងកំណាត់ទី១ ភាគខាងជើង (បាត់ដំបង-សិរីសោភ័ណ) កំណាត់ទី២ ភាគខាងត្បូង (ព្រែកក្ដាម-ធ្លាម្អម) និងកំណាត់ទី៣ ភាគកណ្ដាល (ធ្លាម្អម-បាត់ដំបង និងសិរីសោភ័ណ-ប៉ោយប៉ែត) ដែលគ្រោងចំណាយថវិកាចំនួន ៥០០ លានដុល្លារឯណោះ។   ហើយការធ្វើឲ្យប្រសើរឡើងវិញនូវកំណាត់ផ្លូវជាតិខាងលើនេះ នឹងផ្ដល់អត្ថប្រយោជន៍យ៉ាងច្រើនដូចជា អាចបង្កើនការនាំចេញ-នាំចូល និងជាផ្លូវមួយប្រកបដោយសក្តានុពលខ្ពស់សម្រាប់បម្រើវិស័យសេដ្ឋកិច្ចកម្ពុជា ពិសេសអាចកាត់ បន្ថយគ្រោះថ្នាក់ និងការកកស្ទះចរាចរណ៍បានយ៉ាងច្រើន។ លើសពីនេះទៅទៀត ប្រជាពលរដ្ឋតាមដងផ្លូវនេះ នឹងមានជីវភាពកាន់តែល្អប្រសើរតាមរយៈកំណើននៃការអភិវឌ្ឍ វិនិយោគ និងទេសចរណ៍៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T08:37:57.991Z", "category": "អចលនទ្រព្យ", "views": 311, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បុគ្គលិកប្រាក់ខែធម្មតា! Tori Dunlap អាចសន្សំលុយបាន ១០ម៉ឺ.ន$ មុនវ័យ២៦ឆ្នាំ ដោយធ្វើរឿងធំៗ៣នេះ
https://business-cambodia.com/articles/tori-dunlap-save-money
បុគ្គលិកធម្មតា ប្រាក់ខែចន្លោះខ្ទង់ ៣០០ដុល្លារ-៥០០ដុល្លារ អ្នកខ្លះចាយសល់ថ្ងៃ ចុងខែខ្ចីលុយគេដោះកូយមួយគ្រាសិន។ រីឯអ្នកខ្លះចាយបបូរណ៍ ចេះឆ្លៀតផ្ញើឲ្យអ្នកផ្ទះខ្លះ ឬសល់លុយទុកទិញទ្រព្យ សន្សំជាទុនសម្រាប់ថ្ងៃអនាគតថែមទៀត។ ហេតុអ្វី? នេះក៏ព្រោះតែទម្លាប់គ្រប់គ្រងលុយរបស់មនុស្សម្នាក់ៗខុសៗគ្នា។   ជាក់ស្តែង មុនអាយុ២៦ឆ្នាំ កញ្ញា Tori Dunlap អាចសល់លុយ ១០ម៉ឺនដុល្លារ និងបានចែករំលែកគន្លឹះធំៗ៣ ដែលអ្នកអាចរៀនសូត្រតាមដើម្បីសល់ទ្រព្យទាំងវ័យក្មេង៖   ១/. រៀនពីចរិតរបស់លុយ   ការគ្រប់គ្រងលុយពុំមែនចេះពីកំណើតនោះទេ វាគឺជាជំនាញដែលត្រូវរៀន ហើយជារឿយៗមនុស្សស្តាយក្រោយដែលមិនបានយកចិត្តទុកដាក់ជាមួយវា។ Dunlap បានប្រាប់ CNBC Make It យ៉ាងដូច្នេះថា៖ «មនុស្សកើតចេញពីផ្ទៃម្តាយរំពឹងថានឹងពូកែខាងគ្រប់គ្រងលុយតែម្តង ប៉ុន្តែការពិតវាមិនដូច្នោះទេ»។ នាងចាត់ទុកខ្លួនឯងជាមនុស្សមានសំណាងដែលឪពុកម្តាយបានបណ្តុះទម្លាប់ហិរញ្ញវត្ថុល្អដល់នាងតាំងពីក្មេង។ នាង​និយាយ​ថា អ្នក​ត្រូវ​អនុវត្ត និង​ចូល​ទៅ​ក្នុង​ទម្លាប់​នៃ​ការ​រៀន​អំពី​លុយ​ ដឹងពីចរិករបស់លុយមុន​នឹង​អ្នក​អាច​ប្រើ​វា​បាន​យ៉ាង​មាន​ប្រសិទ្ធភាព។   ២/. បង្កើនតម្លៃខ្លួនឯង   មុននឹងកំណត់គោលដៅលុយជាក់លាក់ថាចង់បានប៉ុន្មាន អ្នកត្រូវយល់ពីតម្លៃផ្ទាល់ខ្លួនរបស់អ្នកជាមុនសិន។ Dunlap លើកឡើងថា៖ «យើងពិតជាត្រូវយល់ពីតម្លៃរបស់យើង។ ប្រើខួរក្បាលគិតវិភាគលើរូបភាពធំ ថាតើយើងមានតម្លៃប៉ុន្មាននៅលើទីផ្សារ? និងមានសមត្ថភាពរកលុយបានច្រើនប៉ុន្មាន?»។ បើយើងពុំមានតម្លៃខ្លួនខ្ពស់ក្នុងការដោះស្រាយបញ្ហាមនុស្សទេ នោះមេដែករបស់យើងក៏ពុំអាចស្រូបលុយបានច្រើនដូចគ្នា។ មនុស្សជាច្រើនដាក់គោលដៅដូចជា ចង់បានផ្ទះផ្ទាល់ខ្លួន ឬឆាប់ចូលនិវត្តន៍ តែត្រូវចាំថា បើអ្នកមានតម្លៃ អ្នកមិនចាំបាច់ដាក់គោលដៅលើរបស់ទាំងនោះទេ វានឹងចូលមករកអ្នកដោយឯកឯង។   ៣/. បើមិនចង់ទិញ កុំទិញ   Dunlap បាននិយាយយ៉ាងដូច្នេះថា៖ «មានសំណួរ១ ដែលអ្នកត្រូវសួរខ្លួនឯងមុនហូតលុយទិញរបស់អ្វីមួយនោះគឺ “ហេតុអ្វីខ្ញុំត្រូវទិញវា?”»។ ឧទាហរណ៍៖ ឪពុកម្តាយរបស់អ្នកប្រាប់ឲ្យអ្នកទិញផ្ទះ ព្រោះគាត់គិតថាអ្នកគួរតែធ្វើវា ឬ មិត្តភក្តិរបស់អ្នកប្រាប់ឲ្យអ្នកគួរតែប្តូរសេរីទូរស័ព្ទថ្មីដើម្បីមើលទៅឃើញឡូយឆាយ ហៃសូជាដើម។ យុវត្តីវ័យ២៨ឆ្នាំ Dunlap ប្រាប់ថា៖ «បើមិនចង់ធ្វើ កុំធ្វើ បើមិនចង់ទិញ កុំទិញ។ វាមិនអីទេ! ចូរសម្រេចចិត្តផ្តោតទៅលើតម្រូវការចាំបាច់របស់អ្នកចុះ ព្រោះមានតែអ្នកម្នាក់គត់ដែលដឹងពីស្ថានភាពជាក់ស្តែងរបស់ខ្លួនឯងថាអាចទៅបានត្រឹមកម្រិតណា»។   ជាចុងក្រោយ កញ្ញា Tori Dunlap សល់ទ្រព្យ១០ម៉ឺនដុល្លារ មុនវ័យ២៦ឆ្នាំ បានផ្តាំឲ្យអ្នកត្រូវមានកញ្ចប់លុយសង្គ្រោះក្នុងស្ថានភាពបន្ទាន់ចន្លោះពី ៣ខែទៅ៦ខែ ដើម្បីបញ្ជៀសការធ្លាក់ចូលទៅក្នុងវិបត្តិហិរញ្ញវត្ថុនៅពេលជួបរឿងនឹកស្មានមិនដល់ណាមួយកើតឡើងដោយចៃដន្យ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T08:00:14.169Z", "category": "ភាពជាអ្នកដឹកនាំ", "views": 777, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រកលុយបង់ធនាគារលែងទាន់? ចង់រៀបចំក.ម្ចីឡើងវិញ អ្នកត្រូវដើរតាមជំហានសំខាន់ៗទាំង៥នេះ
https://business-cambodia.com/articles/5-steps-to-restructure-loan
ការរៀបចំកម្ចីឡើងវិញត្រូវបានគេប្រើប្រាស់ជាច្រើនសម្រាប់សម្រួលដល់ការសងប្រាក់ទៅកាន់ធនាគារ នៅក្នុងកាលៈទេសៈដែលមានវិបត្តិសេដ្ឋកិច្ច ឬចំណូលធ្លាក់ ដោយការកែប្រែនូវលក្ខខណ្ឌមួយចំនួនដែលមាននៅក្នុងកិច្ចព្រមព្រៀងប្រាក់កម្ចី។ ប្រសិនបើអ្នកកំពុងរកលុយបង់ធនាគារលែងទាន់ ចង់រៀបចំកម្ចីឡើងវិញ អាចអនុវត្តតាមជំហានខាងក្រោម៖   ១. ប្រមូលឯកសារហិរញ្ញវត្ថុ៖ មុនពេលទាក់ទងធនាគាររបស់អ្នក សូមប្រមូលឯកសារពាក់ព័ន្ធទាំងអស់ដែលគាំទ្រការលំបាកផ្នែកហិរញ្ញវត្ថុរបស់អ្នក។ អាចរាប់បញ្ចូលទាំងរបាយការណ៍ប្រាក់ចំណូល របាយការណ៍ធនាគារ របាយការណ៍បង់ពន្ធ និងឯកសារផ្សេងៗទៀតដែលបង្ហាញពីអសមត្ថភាពរបស់អ្នកក្នុងការទូទាត់ប្រាក់កម្ចីបច្ចុប្បន្ន។   ២. ទាក់ទងនាយកដ្ឋានរៀបចំរចនាសម្ព័ន្ធប្រាក់កម្ចីរបស់ធនាគាររបស់អ្នក៖ ទាក់ទងទៅកាន់ធនាគារ ដើម្បីស្វែងរកព័ត៌មានទំនាក់ទំនងសម្រាប់នាយកដ្ឋានរៀបចំរចនាសម្ព័ន្ធប្រាក់កម្ចីរបស់ពួកគេ។ ពន្យល់ថាអ្នកកំពុងជួបប្រទះការលំបាកផ្នែកហិរញ្ញវត្ថុ ហើយចង់ពិភាក្សាអំពីជម្រើសនៃការរៀបចំរចនាសម្ព័ន្ធប្រាក់កម្ចី។   ៣. ផ្តល់ព័ត៌មានហិរញ្ញវត្ថុទៅកាន់ធនាគារ៖ ធនាគារទំនងជានឹងស្នើសុំព័ត៌មានហិរញ្ញវត្ថុរបស់អ្នក រួមទាំងប្រាក់ចំណូល ការចំណាយ និងទ្រព្យសម្បត្តិរបស់អ្នក។ ពួកគេក៏នឹងចង់យល់ពីមូលហេតុនៃបញ្ហាហិរញ្ញវត្ថុរបស់អ្នកផងដែរ។ ត្រៀមខ្លួនក្នុងការពិភាក្សាអំពីស្ថានភាពរបស់អ្នកដោយបើកចំហ និងស្មោះត្រង់ និយាយការពិត បង្ហាញឱ្យគេឃើញថាអ្នកពិតជាមានទំនួលខុសត្រូវ ប៉ុន្តែរកលុយសងមិនទាន់ព្រោះតែមានបញ្ហាហិរញ្ញវត្ថុពិតមែន។   ៤. ពិភាក្សាអំពីជម្រើសនៃការរៀបចំរចនាសម្ព័ន្ធឡើងវិញ៖ នៅពេលដែលធនាគារមានការយល់ដឹងច្បាស់លាស់អំពីស្ថានភាពហិរញ្ញវត្ថុរបស់អ្នក ពួកគេនឹងពិភាក្សាអំពីជម្រើសនៃការរៀបចំរចនាសម្ព័ន្ធឡើងវិញដែលមានសក្តានុពលជាមួយអ្នក។ វិធីរៀបចំរចនាសម្ព័ន្ធកម្ចីឡើងវិញមាន៤ធំៗគឺ៖   +ការពន្យាររយៈពេលកម្ចី៖ វានឹងពង្រីកការបង់ប្រាក់របស់អ្នកក្នុងរយៈពេលយូរ ដោយកាត់បន្ថយការបង់រំលស់ប្រចាំខែរបស់អ្នក ប៉ុន្តែបង្កើនការប្រាក់សរុបដែលអ្នកនឹងបង់។ +បញ្ចុះអត្រាការប្រាក់៖ វានឹងកាត់បន្ថយនូវចំនួនការប្រាក់ដែលអ្នកបង់ជារៀងរាល់ខែ ដោយធ្វើឱ្យការទូទាត់របស់អ្នកកាន់តែមានតម្លៃសមរម្យ។ +ការដាក់ទុនលើការប្រាក់ដែលមិនទាន់បានបង់៖ ក្នុងករណីខ្លះ ធនាគាររបស់អ្នកអាចយល់ព្រមធ្វើមូលធនកម្មការប្រាក់ (បង្គរការប្រាក់) ដែលមិនទាន់បានបង់ ដែលមានន័យថាការបន្ថែមការប្រាក់ដែលមិនបានបង់ទាំងអស់នោះទៅក្នុងចំនួនដើមសរុបនៃប្រាក់កម្ចីរបស់អ្នក។ វានឹងបង្កើនការបង់ប្រាក់ប្រចាំខែរបស់អ្នក ប៉ុន្តែអាចកាត់បន្ថយការប្រាក់សរុបនៃកម្ចីទាំងមូលរបស់អ្នក។ +ការរួមបញ្ចូលប្រាក់កម្ចីជាច្រើនទៅក្នុងប្រាក់កម្ចីតែមួយ (ការបង្រួបបង្រួម)៖ យកកម្ចីធំមួយដែលមានការប្រាក់ទាប ទៅផ្ដាច់កម្ចីតូចៗផ្សេងទៀតដែលមានការប្រាក់ខ្ពស់ វាអាចធ្វើឱ្យដំណើរការទូទាត់សងរបស់អ្នកមានភាពសាមញ្ញ សងតែមួយច្រក និងអាចកាត់បន្ថយអត្រាការប្រាក់សរុបរបស់អ្នក។   ៥. ពិនិត្យ និងចុះហត្ថលេខាលើកិច្ចព្រមព្រៀងថ្មី៖ ប្រសិនបើអ្នកយល់ព្រមលើការរៀបចំរចនាសម្ព័ន្ធប្រាក់កម្ចីឡើងវិញ ធនាគារនឹងផ្តល់ឱ្យអ្នកនូវកិច្ចព្រមព្រៀងរៀបចំរចនាសម្ព័ន្ធឡើងវិញដែលបង្ហាញពីលក្ខខណ្ឌថ្មីនៃប្រាក់កម្ចីរបស់អ្នក។ ពិនិត្យមើលកិច្ចព្រមព្រៀងនេះដោយប្រុងប្រយ័ត្ន ដើម្បីធានាថាអ្នកយល់ពីការផ្លាស់ប្តូរទាំងអស់។   នៅពេលដែលអ្នកពេញចិត្តនឹងកិច្ចព្រមព្រៀងរៀបចំរចនាសម្ព័ន្ធឡើងវិញ សូមចុះហត្ថលេខាលើវា ហើយប្រគល់វាទៅធនាគារវិញ។ បន្ទាប់មកប្រាក់កម្ចីរបស់អ្នកនឹងត្រូវរៀបចំរចនាសម្ព័ន្ធឡើងវិញតាមលក្ខខណ្ឌថ្មី។   សូមចងចាំថា ការរៀបចំរចនាសម្ព័ន្ធប្រាក់កម្ចី គឺជាការសម្រេចចិត្តដ៏ធ្ងន់ធ្ងរ ដែលអ្នកគួរតែយកចិត្តទុកដាក់ឱ្យបានខ្លាំង។ វាមានសារៈសំខាន់ណាស់ក្នុងការយល់ដឹងពីផលប៉ះពាល់ដែលអាចកើតមានលើពិន្ទុឥណទានរបស់អ្នក និងស្ថានភាពហិរញ្ញវត្ថុទាំងមូល មុនពេលដំណើរការ។ ប្រឹក្សាជាមួយទីប្រឹក្សាហិរញ្ញវត្ថុ ប្រសិនបើអ្នកមានការសង្ស័យ ឬកង្វល់ណាមួយ៕   អត្ថបទដោយ៖ SOKLY SO-កូនផ្កាឈូក
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T07:56:27.589Z", "category": "ហិរញ្ញវត្ថុ", "views": 2166, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ទើបតែបើក តែលក់ដាច់ខ្លាំង! អ្នកស្រី លីណា បង្ហើបគន្លឹះលក់ដាច់២ ភ្ញៀវចូលញ៉ាំមិនស្តាយលុយ
https://business-cambodia.com/articles/chilies-ocean-two-tip-for-sale
ការចេញរកស៊ីដំបូងៗ អ្វីដែលអ្នកលក់ខ្លាចបំផុតនោះគឺបញ្ហាគ្មានភ្ញៀវ គ្មានអ្នកគាំទ្រ ខណៈអាជីវកម្មខ្លះកំពុងទឹកភ្នែក និងបង្ខំចិត្តត្រូវបញ្ឃប់ពាក់កណ្តាលផ្លូវ ប៉ុន្តែក៏មានម្ចាស់អាជីវកម្មខ្លះទៀតកំពុងតែដើរផង វារផង ដើម្បីប្រយុទ្ធជាមួយបញ្ហាអស់ទាំងនោះ ព្រោះថា បញ្ហាទាំងអស់សុទ្ធតែមានដំណោះស្រាយរបស់វា គ្រាន់ថាពេលខ្លះ យើងដើរមិនទាន់ត្រូវផ្លូវតែប៉ុណ្ណឹង។​   ជាមួយគ្នានេះដែរ តាមរយៈបទសម្ភាសន៍ជាមួយក្រុមការងារ BUSINESS CAMBODIA  អ្នកស្រី ទិត រដ្ឋលីណា​   បានប្រាប់ឱ្យដឹងថា បច្ចុប្បន្ន អ្នកស្រី គឺជាស្ថាបនិកយីហោ សបុទ្រម្ទេស ជាយីហោលក់បុកល្ហុង​ ដោយគិតមកដលពេលនេះមានអស់រយៈពេលចូលជាង៤ខែ ដែលការចាប់ផ្តើមលក់ដំបូងៗមិនសូវជាមានភ្ញៀវ និងអ្នកស្គាល់ច្រើនឡើយ ។     ប៉ុន្តែពីមួយថ្ងៃទៅមួយថ្ងៃ យីហោររបស់អ្នកស្រីមានអ្នកស្គាល់កាន់តែច្រើនឡើងៗ តាមរយៈក្បួនសមញ្ញៗ តែសំខាន់ចំនួន២ខាងក្រោមនេះ អាចប្តូពីលក់មួយថ្ងៃមានមនុស្សចូលមួយៗ រហូតអាចកើនភ្ញៀវចូលមកញ៉ាំហើយ មកញ៉ាំទៀត ដោយក្នងនោះរួមមាន៖​   ១. រសជាតិ( រសនិយម១០០ឆ្នាំ)​   សមុទ្រម្ទេស គ្រាន់ឃើញឈ្មោះក៏លោកអ្នកអាចស្មានដឹងដែរ គឺហាងបុកល្ហុងមួយនេះផ្ដោតលើរសជាតិដែលហិលតែម្ដង។ ត្រង់ចំណុចនេះអ្នកស្រីបានលើកឡើងថា ម្ទេសគឺជាគន្លឹះមួយដែលជួយកាត់ភាពឆ្អាប់របស់ម្ហូប ម្ទេសជាចំណែកមួយដែលជួយបង្កើនរសជាតិរបស់ម្ហូបផងដែរ។ អ្នកស្រីបានបន្ថែមថា នៅក្នុងហាងសមុទ្រម្ទេស បើមិនមានជាតិហិលទេ គឺមិនមែនសមុទ្រម្ទេសនោះទេ។   ២. ប្លែកពីគេ    ត្រង់ចំណុចនេះអ្នកស្រីបានលើកឡើងថា មកក្រោយគេត្រូវតែប្លែកពីគេ​ បើមិនអ៊ីចឹងពិបាកនឹងឈរជើងបានយូរណាស់។ អ្នកស្រីបានបញ្ជាក់ថា នៅក្នុងហាងសមុទ្រម្ទេស មានរសជាតិពិសេស គឺចាស់ក៏ញ៉ាំបានក្មេងក៏ញ៉ាំបាន។ អ្វីដែលកាត់តែពិសេស សមុទ្រម្ទេសគឺមានទឹកជ្រលក់ប្រចាំហាង ដែលសុទ្ធតែមានរស់ជាតិប្លែក ហើយខុសពីហាងដ៏ទៃ មិនថា រស់ជាតិរបស់ ម្ហូប សូម្បីតែឈ្មោះរបស់ម្ហូបនីមួយៗក៏ប្លែកខុសពីគេដែរ។   សូមជម្រាប់ផងដែរថា ហាងបុកល្ហុងសមុទ្រម្ទេស ក៏កំពុងត្រៀមចេញជាហ្វ្រេនឆាយ​ដែរ ដូច្នេះសម្រាប់បងប្អូនដែលចាប់អារម្មណ៍ចង់ទិញហ្វ្រេនឆាយ អាចទំនាក់ទំនង ទៅកាន់លេខទូរស័ព្ទ ០៩៨ ២៥៦ ៤៥៤ និងតាមរយៈផេកផ្លូវការរបស់ សមុទ្រម្ទេសChilies Ocean ។ អ្វីដែលកាន់តែពិសេសបើបងប្អូនទិញនៅពេលនេះ គឺមានការបញ្ចុះតម្លៃ ៥០ភាគរយៈផងដែរ។   បើចង់ភ្លក់រសជាតិរបស់សមុទ្រម្ទេស បងអាចទៅកាត់ទីតាំងហាងផ្ទាល់ឬ ចាំទៅភ្លក់នៅ ពិព័រណ៍មុខរបរ​ Startup Expo 2023 របស់Business Cambodia នឹងធ្វើឡើងនៅថ្ងៃទី ២, ៣ ខែធ្នូ នៅ​​ វិទ្យាស្ថានបច្ចេកវិទ្យាកម្ពុជា (សាលាតិចណូ)​ ៕      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T07:21:06.845Z", "category": "កំពូលអ្នកលក់", "views": 130, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កំប៉ិកកំប៉ុក ចំណូលវិលជុំ! មកស្គាល់របរកសិកម្ម ៤ចាយទុនធ្វើក្រោម ៥០០ដុល្លារ តែបានចំណូលសឹងរាល់ថ្ងៃ
https://business-cambodia.com/articles/five-jobs-
របរកសិកម្មបានក្លាយជារបរមួយដែលទទួលបានពេញនិយមយ៉ាងខ្លាំងនាមួយរយៈពេលចុងក្រោយនេះ ដោយមានបងប្អូនយើងមួយចំនួនបានច្នៃរបរកសិកម្មក្លាយទៅជាប្រភពចំណូលដល់ទៅពីរ បីផ្លូវក្នុងពេលតែមួយថែមទៀតផង។ហើយក្នុងរបរកសិកម្មនេះទៀតសោទ ត្រូវបានគេចាត់ទុកថាជារបរក្រៅម៉ោងមួយសម្រាប់ប្រជាពលរដ្ឋទូទៅដែលមានពេលវេលាសម្រាកចុងសប្តាហ៍ ឬ ទំនេរពីការងារល្ងាចៗផងដែរ។   ជាក់ស្តែង នៅក្នុងថ្ងៃនេះ Business Cambodia សូមធ្វើការលើកយកនូវមុខរបរកសិកម្មចំនួន ៤ ដែលបងប្អូនអាចពិចារណាធ្វើបានពេលទំនេរពីការងារ ហើយសុទ្ធសឹងតែជារបរដែលចំណាយដើមទុនតិច ច្រើនបំផុតត្រឹម ៥០០ដុល្លារ។ដែលរបរទាំងនោះរួមមាន ៖   ១.របរចិញ្ចឹមចកអាសូឡា   ចំពោះចកអាសូឡានេះ នៅមិនបងប្អូនមួយចំនួននៅមិនទាន់បានស្គាល់នៅឡើយទេ ខណៈដែលមានបងប្អូនយើងមួយចំនួនកំពុងរកចំណូលបានរាល់ថ្ងៃពីរបរមួយនេះ។ចកអាសូឡានេះត្រូវបានគេយកសម្រាប់ធ្វើជាចំណីសត្វគ្រប់ប្រភេទមានទាំងត្រី មាន់ ទា ខ្យងជាដើម ដែលចកនេះជួយឱ្យសត្វចិញ្ចឹមធំធាត់បានរហ័ស។ហើយបើនិយាយពីការចិញ្ចឹមវិញនោះ ចកអាសូឡានេះគឺងាយស្រួលខ្លាំងមែនទែន បងប្អូនគ្រាន់តែទិញពូជ ១គីឡូទៅ២គីឡូ ហើយធ្វើអាងតូចល្មមមួយតាមលទ្ធភាពដែលបងប្អូនមានជាការស្រេច។រីឯការប្រមូលផលវិញដាំត្រឹមតែ ២ ទៅ ៣ថ្ងៃគឺបានផលហើយ ព្រោះចកនេះឆាប់ធំហើយប្រសិនបើយើងដាំវាច្រើនអាងនោះយើងនឹងប្រមូលផលបានវិលជុំរាល់ថ្ងៃ។     ២.របរដាំផ្សិតចំបើង ចំណែករបរចុងក្រោយនេះវិញ ក៏មិនខ្វះទីផ្សារមិនចាញ់របរទាំង ២ ខាងលើប៉ុន្មានឡើយ ព្រោះសុទ្ធតែប្រមូលបានរាល់ថ្ងៃដូចគ្នា ដោយបងប្អូនអាចធ្វើការដាំនូវប្រភេទផ្សិតដូចជាផ្សិតចំបើង ផ្សិតម្ជុល ផ្សិតភ្លៅមាន់ជាដើម តាមចំណង់ចំណូលចិត្តដែលបងប្អូនចូលចិត្ត។ជាក់ស្តែងបើតាមការសម្ភាសន៍ជាមួយលោក វណ្ណៈជាប្រជាកសិករនៅក្នុងខេត្តបន្ទាយមានជ័យ លោកបានឱ្យដឹងថាទុនដំបូងដែលលោកចាប់ផ្តើមលើរបរពណ្តុះផ្សិតនេះគឺត្រឹមតែ ៣០ម៉ឺនរៀលប៉ុណ្ណោះ ដោយសារទេលោកមានដីនៅទំនេរស្រាប់នៅក្រោយផ្ទះ។ លោកបានបន្តថាដំបូងឡើយលោកចាប់ផ្តើមធ្វើតិចតួចប៉ុណ្ណោះ តែក្រោយពីការលក់បានប្រាក់ចំណេញលោកក៏ពង្រីបន្ថែមបន្តិចម្តងៗរហូតអាចប្រមូលបានក្នុងមួយវគ្គរាប់រយគីឡូ ដោយក្នុងមួយគីឡូអាចលក់បានក្នុងតម្លៃខ្ពស់បំផុត ១២០០០រៀល និងទាបបំផុតអាច ៤០០០រៀល។ហេតុនេះសម្រាប់បងប្អូនដែលគាត់មានដីនៅក្រោយផ្ទះទំនេរអាចធ្វើការពិចារណានូវរបរទាំងនេះបាន។     ៣.ដាំបន្លែលើទឹក បើតាមការលើកឡើងរបស់ លោក ម៉ៅ សៃ បច្ចុប្បន្នជាអ្នកដាំបន្លែមួយរូបនៅខេត្តកំពង់ធំបានមានប្រសាសន៍ថា “ចំពោះបងប្អូនដែលមានដំបូលផ្ទះទំនេរនៅភ្នំពេញក៏អាចរៀបចំដាំដំណាំលើទឹកនេះបានដែរ បើទោះជារវល់ធ្វើការទំនេរតែព្រឹកល្ងាចក៏ដោយ” លោកបន្តថា ម្ចាស់ផ្ទះដែលគាត់ចង់ចាប់ផ្តើម គាត់អាចចាប់ផ្តើមពីខ្នាតតូចទៅដោយចំណាយដើមទុនចន្លោះពី ៥០០ដុល្លារ​ ទៅដល់ ១,០០០ដុល្លារ។ លោកបានបញ្ជាក់ទៀតថា ប្រសិនបើបងប្អូនដែលមិនចេះពីបច្ចេកទេសដាំលោកក៏មានបង្រៀនវិធីដាំ និងថែទាំផងដែរ ហើយក្រោយពីរៀនចេះបងប្អូនអាចដាំបន្តិចម្តងៗនិងអាចពង្រីកធំទៅតាមថវិកាក្រោយលក់បាន។     ៤.របរចិញ្ចឹមក្តាម សម្រាប់របរចិញ្ចឹមក្តាមនៅក្នុងប្រទេសកម្ពុជាយើងមិនសូវជាមានអ្នកធ្វើច្រើននោះទេ ដោយហេតុថារបរមួយនេះ ព្រោះប្រជាជនភាគច្រើននៅខ្វះបច្ចេកទេសហេតុនេះទើបមិនសូវមានអ្នកធ្វើ ប៉ុន្តែបើធ្វើស្រូវរបរនេះអាចទាញចំណូលបានច្រើនមិនចាញ់របរផ្សេងៗនោះទេ ព្រោះបច្ចុប្បន្នរបរបុកល្ហុងកំពុងពេញនិយមហេតុនេះតម្រូវការក្តាមក៏ច្រើន តម្លៃក៏មិនទាបប៉ុន្មានដែរមិនតែប៉ុណ្ណោះបើចិញ្ចឹមច្រើនយើងអាចរកចំណូលវិញជុំបានស្ទើរតែរាល់ថ្ងៃថែមទៀតផង។   ដោយឡែកសម្រាប់ដើមទុននៅក្នុងការចាប់ផ្តើមក៏មិនសូវជាច្រើនប៉ុន្មាននោះដែរ ព្រោះក្តាមនេះយើងអាចចាប់ពីស្រែឬទិញពូជគេមកបង្កាត់បន្តៗបាន ម្យ៉ាងវិញការចំណាយទៅលើការរៀបចំកន្លែងចិញ្ចឹមក៏មិនជាសាំញ៉ាំអ្វីច្រើន ព្រោះយើងអាចចិញ្ចឹមបាននៅលើដីផ្ទាល់ក៏បាន និងនៅក្នុងតង់ក៏បាន គ្រាន់តែតង់ត្រូវការចំណាយទៅលើការធ្វើទុយោ និងប្តូរទឹកញឹកញាប់ប៉ុណ្ណោះ។      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T07:19:56.030Z", "category": "ចាប់ផ្តើមអាជីវកម្ម", "views": 932, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សាំងចុះហើយចាក់ពេញៗ! មកដឹងពីតម្លៃប្រេងសាំងថ្មី ដែលក្រសួងប្រកាសឱ្យលក់ជូនប្រជាជនមុនថ្ងៃអុំទូក
https://business-cambodia.com/articles/gasoline-prices-before-
យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣០ ខែវិច្ឆិកា ឆ្នាំ២០២៣ នឹងត្រូវលក់នៅក្នុងតម្លៃ ៤.២៥០ រៀល/ក្នុង១លីត្រសម្រាប់សាំងធម្មតា EA92  និង ៤,២៥០ រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺចុះថ្លៃ ១០០រៀល ចំណែកម៉ាស៊ូតវិញចុះថ្លៃ ១០០រៀល ។ ខណៈដែលតម្លៃប្រេងសាំងចាស់មានតម្លៃ ៤.៣៥០ រៀល/ក្នុង១លីត្រសម្រាប់សាំងធម្មតា EA92  និង ៤,៣៥០ រៀល/ក្នុង១លីត្រ សម្រាប់ប្រេងម៉ាស៊ូត។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី២១ ដល់ថ្ងៃទី៣០ ខែវិច្ឆិកា ឆ្នាំ ២០២៣ គឺត្រូវលក់ក្នុងតម្លៃ ៤,៥១៧ រៀល/លីត្រ សម្រាប់សាំងធម្មតា និងតម្លៃ ៤,៥១៧ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T06:22:33.652Z", "category": "ព័ត៌មានថ្មីៗ", "views": 2294, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រូម៉ូសិ.នពិសេសនាឱ.កាសព្រះរាជពិធីបុណ្យអុំទូកបណ្តែតប្រទីប សំពះព្រះខែនិងអកអំបុកខាងមុខនេះ!
https://business-cambodia.com/articles/metfone-pr-articles-
មិត្តហ្វូន Wi-Fi មានប្រម៉ូសិនពិសេស សម្រាប់អតិថិជនដែលបានចុះឈ្មោះថ្មីជាមួយកញ្ចប់គ្រួសារ តម្លៃត្រឹមតែ 15 ដុល្លារប៉ុណ្ណោះក្នុងមួយខែជាមួយល្បឿនរហូតដល់20Mbpsប្រើបានទាំងគ្រួសារ។   ដើម្បីចូលរូមអបអរសាទរព្រះរាជពិធឺបុណ្យអុំទូក បណ្តែតប្រទីប សំពះព្រះខែនិងអកអំបុកខាងមុខនេះ ក្រុមហ៊ុនមិត្តហ្វូនផ្នែកសេវាកម្មInternet WiFមានកញ្ចប់ពិសេសដោយគ្រាន់តែចំណាយត្រឹមតែ 15$តែប៉ុណ្ណោះក្នុងមួយខែនឹងទទួលបានការប្រើប្រាស់Internet​ WiFiដែលមានល្បឿនរហូតដល់ទៅ20Mbps ផ្តល់ជូននូវ​ម៉ូដឹម​WiFi Free ផ្តល់ជូនការតំឡើងដោយឥតគិតថ្លៃ​ បន្ថែមការប្រើប្រាស់ជាច្រើនខែចាប់ពី2ខែរហូតដល់4ខែ មិនតែប៉ុណ្ណោះអតិថិជននឹងទទួលបានកាដូជាច្រើនសន្ធឹកសន្ធាប់ទៀតដូចជា៖     *** ដបទឹករក្សាកំដៅ   *** នាឡិកាព្យួរជញ្ជាំង   *** មួកសុវត្ថិភាព   *** និងអាវយឺតផងដែរ   បញ្ជាប់ការផ្តល់ជូនពិសេសនេះរហូតដល់អស់ពីស្តុក!   តោះនៅចាំអីទៀតចុះឈ្មោះភ្ជាប់អ៊ីនធឺណិត wifi ល្បឿនលឿនតម្លៃសមរម្យបំផុតនិងទទួលបានកាដូយ៉ាងច្រើនសន្ទឹកសន្ទាប់។   ព័ត៌មានបន្ថែមសូមទាក់ទងមកកាន់លេខទូរស័ព្ទ 097 6 097 097   តេលេក្រាមឆានែល https://t.me/Metfone_WiFi     
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T06:11:55.440Z", "category": "PR", "views": 105, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គម្រោងធំ! ខេត្ដកោះកុងទទួលបានគម្រោងវិនិយោគថ្មីតម្លៃជាង ៤០០ លានដុល្លារ
https://business-cambodia.com/articles/hydropower-project
ជាដំណឹងរីករាយសម្រាប់ខេត្ដកោះកុង ខណៈនៅមុននេះបន្ដិចក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានសម្រេចអនុម័តគម្រោងវិនិយោគថ្មីតម្លៃជាង ៤០០ លានដុល្លារទៅឲ្យក្រុមហ៊ុន KHMER ELECTRICAL POWER CO., LTD” ដើម្បីធ្វើការវិនិយោគសាងសង់គម្រោងវារីអគ្គិសនីចំនួន ២ នៅក្នុងខេត្ដជាប់ឈូងសមុទ្រមួយនេះ។   យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា នៅថ្ងៃទី២០ ខែវិច្ឆិកា ឆ្នាំ២០២៣ នេះ បានឲ្យដឹងថា គម្រោងសាងសង់វារីអគ្គិសនីថ្មីទាំង ២ នេះរួមមាន៖ គម្រោងវារីអគ្គិសនីស្ទឹងឫស្សីជ្រុំកណ្តាល ដែលមានអានុភាព ៧០មេហ្កាវាត់ មានទីតាំងស្ថិតនៅស្រុកមណ្ឌលសីមា និងគម្រោងវារីអគ្គិសនីវាលថ្មកំបុត មានអានុភាព ១០០មេហ្កាវាត់ មានទីតាំងនៅស្រុកថ្មបាំង ខេត្តកោះកុង។   តាមការបញ្ជាក់ពី CDC គម្រោងវារីអគ្គិសនីខាងលើ មានទុនវិនិយោគសរុបដល់ទៅ ៤៤៧,៥លានដុល្លារ ហើយការវិនិយោគនេះទៀតសោតគឺស្ថិតនៅក្រោមរូបភាពសាងសង់, អាជីវកម្ម, និងផ្ទេរ (BOT)។ ជាមួយគ្នានេះ នៅពេលគម្រោងសាងសង់រួចរាល់ និងដាក់ឲ្យដំណើរការ ក៏នឹងអាចបង្កើតការងារចំនួន ២៣០កន្លែង ជូនពលរដ្ឋក្នុងតំបន់ផងដែរ៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T05:16:32.027Z", "category": "អចលនទ្រព្យ", "views": 780, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនមែនសុខៗលក់ដាច់! មកដឹងយុទ្ធសាស្ត្រធ្វើទីផ្សារឆក់បេះដូងភ្ញៀវ៣ក្បាច់របស់ MG លក់ឡានល្បីពេញពិភពលោក
https://business-cambodia.com/articles/mg-mar-keting-tips
គិតត្រឹមត្រីមាសទីមួយនៃឆ្នាំ 2023 MG Motor អាចលក់រថយន្តថ្មីអស់ចំនួន ២០,៦៧៩ គ្រឿងក្នុងចក្រភពអង់គ្លេស ដែលចំនួននេះមានការកើនឡើងគួរឱ្យកត់សម្គាល់រហូតដល់ ៤៩.៤% បើធៀបនឹងរយៈពេលដូចគ្នាក្នុងឆ្នាំ២០២២។ នេះបើយោងតាមការចុះផ្សាយលើគេហទំព័រផ្លូវការរបស់ក្រុមហ៊ុនលក់រថយន្ត MG ផ្ទាល់តែម្តង។ ទន្ទឹមនឹងការលក់ដាច់ខ្លាំងនេះដែរ តើបងប្អូនមានឆ្ងល់ទេថា តើហេតុអ្វីបានជារថយន្តកូនកាត់ អង់គ្លេស-ចិន មួយម៉ូឌែលនេះអាចលក់បានច្រើនបែបនេះ ហើយតើអ្វីជាគន្លឹះធ្វើទីផ្សាររបស់ក្រុមហ៊ុន MG? ដើម្បីដោះស្រាយចម្ងល់ ថ្ងៃនេះអេដមីនសូមលើកយកក្បួនធ្វើទីផ្សារ៣របស់ MG អាចលក់ឡានពេញពិភពលោក។ ដោយក្នុងនោះមានដូចជា៖ ១. យុទ្ធសាស្រ្តសាងយីហោ (Brand Building) MG Motor កំពុងប្រើប្រាស់បេតិកភណ្ឌដ៏សម្បូរបែបរបស់ខ្លួន និងពូជពង្សការប្រណាំងរបស់ចក្រភពអង់គ្លេស ដើម្បីបង្កើតម៉ាកយីហោដែលត្រូវបានផ្សារភ្ជាប់ជាមួយនឹងការច្នៃប្រឌិត រចនាប័ទ្ម និងការនវានុវត្តន៍ ខុសប្លែកពីគេ។ ក្រុមហ៊ុនក៏កំពុងសង្កត់ធ្ងន់លើការប្តេជ្ញាចិត្តរបស់ខ្លួនចំពោះនិរន្តរភាព និងបច្ចេកវិទ្យាផងដែរ។ ទន្ទឹមនឹងនេះដែរដើម្បីធ្វើឱ្យប្រេនរបស់ខ្លួនមានអ្នកស្គាល់ច្រើន MG បានផ្តោតលើក្បួនសំខាន់២ ដោយក្នុងនោះរួមមាន៖ ការឧបត្ថម្ភកម្មវិធីធំ៖ ក្រុមហ៊ុន MG Motor បានទទួលកិច្ចព្រមព្រៀងឧបត្ថម្ភជាមួយនឹងក្រុមកីឡា និងព្រឹត្តិការណ៍ល្បីៗមួយចំនួន រួមមាន Formula E, Liverpool FC និង Manchester United ដែលជាហេតុធ្វើឱ្យអតិថិជនឆាប់ស្គាល់ និងមានទំនុកចិត្តលឿន។ ភាពជាដៃគូ៖ MG Motor ក៏បានចាប់ដៃគូជាមួយម៉ាកយីហោម៉ូដ និងរបៀបរស់នៅមួយចំនួនផងដែរ ដូចជា Alibaba, Ant Financial និង com ។ នេះបានជួយពង្រីកវិសាលភាពរបស់ម៉ាក និងទាក់ទាញទស្សនិកជនឱ្យកាន់តែទូលំទូលាយ។ ២. យុទ្ធសាស្រ្តធ្វើទីផ្សារឌីជីថល (Digital Marketing) ក្រុមហ៊ុន MG Motor កំពុងវិនិយោគយ៉ាងច្រើននៅក្នុងទីផ្សារឌីជីថល ដើម្បីឈានទៅដល់អតិថិជនគោលដៅរបស់ខ្លួនដែលប្រើប្រាស់បច្ចេកវិទ្យា។ ក្រុមហ៊ុនកំពុងប្រើប្រាស់បណ្តាញផ្សេងៗ រួមទាំងប្រព័ន្ធផ្សព្វផ្សាយសង្គម និងការផ្សាយពាណិជ្ជកម្មតាមអ៊ីនធឺណិតជាដើម ។ ហើយខាងក្រោមនេះជាចំណុចសំខាន់៣ដែល MG តែធ្វើ។ ប្រព័ន្ធផ្សព្វផ្សាយសង្គម (Social Media )៖ MG Motor មានសកម្មភាពនៅលើប្រព័ន្ធផ្សព្វផ្សាយសង្គមមួយចំនួន រួមមាន Facebook, Twitter និង Instagram ។ ក្រុមហ៊ុននេះប្រើប្រាស់ប្រព័ន្ធផ្សព្វផ្សាយសង្គមដើម្បីចែករំលែកព័ត៌មាន បច្ចុប្បន្នភាព និងខ្លឹមសារចូលរួមជាមួយអ្នកតាមដានរបស់ខ្លួន។ Search Engine Optimization (SEO): MG Motor កំពុងវិនិយោគលើ SEO ដើម្បីធានាថាគេហទំព័ររបស់ខ្លួនជាប់ចំណាត់ថ្នាក់ល្អ នៅពេលអតិថិជនធ្វើការស្វែងរកពាក្យគន្លឹះណាមួយដែលទាក់ទងជាមួយក្រុមហ៊ុនបានងាយ។ ហើយវានឹងជួយទាក់ទាញអ្នកចូលមើលគេហទំព័រកាន់តែច្រើន និងបង្កើនការយល់ដឹងអំពីម៉ាកយីហោកាន់តែច្រើនដូចគ្នា។ ការផ្សាយពាណិជ្ជកម្មតាមអ៊ីនធឺណិត (Online Advertising )៖ ក្រុមហ៊ុន MG Motor ក៏កំពុងប្រើប្រាស់ការផ្សាយពាណិជ្ជកម្មតាមអ៊ីនធឺណិតផងដែរ ដើម្បីទៅដល់ទស្សនិកជនគោលដៅរបស់ខ្លួន។ ក្រុមហ៊ុនកំពុងប្រើប្រាស់ទម្រង់ផ្សាយពាណិជ្ជកម្មជាច្រើន រួមទាំងការផ្សាយពាណិជ្ជកម្មលើអេក្រង់ ការផ្សាយពាណិជ្ជកម្មតាមវីដេអូ និងការផ្សាយពាណិជ្ជកម្មតាមប្រព័ន្ធផ្សព្វផ្សាយសង្គមជាដើម។ ៣. យុទ្ធសាស្រ្តបង្ហាញបទពិសោធន៍អតិថិជន (Customer Experience)៖ MG Motor ប្តេជ្ញាផ្តល់ជូនអតិថិជនរបស់ខ្លួននូវបទពិសោធន៍ដ៏ពិសេសមួយ។ ក្រុមហ៊ុនកំពុងវិនិយោគលើការបណ្តុះបណ្តាលបុគ្គលិក កែលម្អដំណើរការសេវាកម្មអតិថិជន និងពង្រីកការធ្វើទីផ្សារដែលផ្តោតលើចំណេះដឹង។ ជាក់ស្តែង MG Motor ផ្តោតលើគន្លឹះសំខាន់២នេះ៖ សេវាកម្មអតិថិជន (Customer Service )៖ MG Motor មានក្រុមសេវាកម្មអតិថិជនដែលខិតខំប្រឹងប្រែងដែលអាចរកបានដើម្បីឆ្លើយសំណួរ និងដោះស្រាយបញ្ហា ដែលក្រុមហ៊ុនក៏កំពុងប្រើប្រាស់ការជជែកតាមអ៊ីនធឺណិត និងប្រព័ន្ធផ្សព្វផ្សាយសង្គម ដើម្បីផ្តល់ការគាំទ្រដល់អតិថិជន។ ផ្តោតលើអ្នកចែកចាយ (Dealer Network )៖ MG Motor កំពុងពង្រីកបណ្តាញអ្នកចែកចាយលក់ឡានរបស់ខ្លួន ដើម្បីបង្កភាពងាយស្រួលដល់អតិថិជនក្នុងការស្វែងរក និងទិញយានយន្តរបស់ខ្លួននៅទីតាំងជិតៗ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T05:07:39.316Z", "category": "កំពូលអ្នកលក់", "views": 204, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ឆ្លៀតរកចំណូលបន្ថែម! ចេះជំនាញ៤នេះ មានតែកុំព្យូទ័រមួយធ្វើនៅកន្លែងណាក៏បានដើម្បីរកចំណូលបន្ថែម
https://business-cambodia.com/articles/four-skill-that-you-can-work-remotely
ជិតដាច់ឆ្នាំ២០២៣ហើយប៉ុន្ដែស្ថានភាពសេដ្ឋកិច្ចសកលនៅតែមិនទាន់ងើបឡើងវិញដែលធ្វើឲ្យមនុស្សជាច្រើនជួបបញ្ហាលុយកាក់ដូចជារកចំណូលមិនបានដូចមុន លក់ដូរមិនដាច់ដែលធ្វើឲ្យពួកគាត់ខ្វះខាតលុយក្នុងការរស់នៅនិងធ្លាក់ខ្លួនក្នុងបញ្ហាបំណុល។    យ៉ាងណាមិញក្នុងស្ថានភាពសេដ្ឋកិច្ចធ្លាក់ចុះពិបាករលុយ អ្នកអាចឆ្លៀតរកចំណូលបន្ថែមទៅតាមជំនាញដែលអ្នកមានដើម្បីរកលុយមកទបទល់នឹងវិបត្តិជាពិសេសគឺដើម្បីបានលុយផ្គត់ផ្គង់ការរស់នៅប្រចាំថ្ងៃ។ ដូច្នេះថ្ងៃនេះ Business Cambodia សូមបង្ហាញនូវជំនាញសំខាន់៤ បើអ្នកមានក្នុងខ្លួនអ្នកអាចធ្វើការនៅកន្លែងណាក៏បានពោលគឺមានតែកុំព្យូទ័រនិងអ៊ិនធឺណេតជាការស្រេច នេះបើយោងតាមវេបសាយ Oberlo។   ១. Developer បច្ចុប្បន្នអ្នកអភិវឌ្ឍន៍( Developer) ដោយសំដៅដល់អ្នកអភិវឌ្ឍន៍ Software, App និង Website ជាដើមគឺសុទ្ធតែត្រូវប៉ាន់។ សព្វថ្ងៃបើអ្នកមានជំនាញផ្នែកនេះ អ្នកអាចធ្វើការក្រៅម៉ោងក៏បាន ធ្វើជាអ្នកFreelance ក៏បានហើយធ្វើការពីទីកន្លែងណាក៏បានដោយមិនចាំបាច់ទៅការិយាល័យផ្ទាល់ឡើយ។  ដូច្នេះបើអ្នកស្រលាញ់បច្ចេកវិទ្យា ជំនាញអភិវឌ្ឍន៍(Develop) គឺជំនាញមួយដែលអ្នកមិនគួរមើលរំលងឡើយព្រោះជំនាញនេះ អ្នកអាចឆ្លៀតធ្វើការក្រៅម៉ោងបានហើយថែមទាំងអាចធ្វើការឲ្យក្រុមហ៊ុនអន្តរជាតិបានទៀតផង ដោយមិនចាំបាច់ធ្វើនៅការិយាល័យផ្ទាល់ឡើយ។   ២. Designer  ការងារជាអ្នកDesign ត្រង់នេះសំដៅដល់ការអភិវឌ្ឍន៍នៃបទពិសោធន៍អ្នកប្រើប្រាស់( user-friendly experience) នៅលើវេបសាយនិង App ជាដើម។ បើអ្នកមានជំនាញ design អ្នកធ្វើការតាមអនឡាញនិងអាចឆ្លៀតធ្វើការក្រៅម៉ោងក៏បាន។ យ៉ាងណាមិញការងារនេះទាមទារឲ្យអ្នកមានចំណេះដឹងច្រើន ដូច្នេះអ្នកអាចឆ្លៀតពេលអភិវឌ្ឍន៍ជំនាញនេះឲ្យកាន់តែខ្លាំងអ្នកនឹងកាន់តែមានទីផ្សារ។   ៣. ជំនាញបកប្រែភាសា( Translating) ខណៈពិភពលោកដើរដល់សេដ្ឋកិច្ចឌីជីថល យើងងាយស្រួលភ្ជាប់ទាក់ទងតាមអនឡាញ ដូច្នេះជំនាញបកប្រែភាសាគឺជាជំនាញដែលមានតម្រូវការកាន់តែខ្លាំង ជាពិសេសអាជីវកម្មជាច្រើនត្រូវការជំនាញនេះដើម្បីបំពេញចន្លោះខ្វះខាតទាក់ទងនឹងទំនាក់ទំនង។ អ្នកបកប្រែភាសាត្រង់នេះអាចមានតួនាទីផ្សេងៗ ដូចជាតេស្ដវេបសាយនិងការបកប្រែឯកសារផ្សេងៗជាដើម។   ៤. Journalist/ Writers ជំនាញសារព័ត៌មាននិងជំនាញសរសេរអត្ថបទក៏ជាជំនាញមួយដែលអ្នកអាចឆ្លៀតធ្វើការងារក្រៅម៉ោងបាន។ នៅក្នុងសម័យឌីជីថលនេះ បើអ្នកមានជំនាញសរសេរ និងពូកែស្រាវជ្រាវ​ អ្នកអាចឆ្លៀតធ្វើការអនឡាញជាពិសេសគឺធ្វើការជាលក្ខណៈ Freelance ក្រៅម៉ោងតាមរយៈការសរសេរអត្ថបទលើវេបសាយអនឡាញផ្សេងៗជាច្រើនហើយក៏ជាផ្នែកមួយក្នុងការបង្កើនចំណូលបន្ថែមបង។ គួរបញ្ជាក់ផងដែរថា ជំនាញនិងការងារដែលបានរៀបរាប់ខាងលើគឺសុទ្ធតែជាការងារដែលអ្នកធ្វើពីចម្ងាយពោលគឺធ្វើនៅទីណាក៏បាន។ មានវេបសាយមួយចំនួនដែលអ្នកអាចធ្វើការងារទាំងនេះពីចម្ងាយលើអនឡាញបានដូចជាវេបសាយ FlexJobs, VIP Kids, We Work Remotely, Scribie, Remote Ok និង Working Nomads ជាដើម៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T04:28:45.410Z", "category": "ហិរញ្ញវត្ថុ", "views": 2395, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ឈរជើងលើទីផ្សារបាន ៣៥ឆ្នាំ ទីបំផុត ក្រុមហ៊ុនអចលនទ្រព្យវៀតណាម កំពុងធ្លាក់ចូលបំណុលហៅលែងឮខណៈបុគ្គលិកកំពុងប្រឈមខ្វះប្រាក់ខែ
https://business-cambodia.com/articles/vietnam-real-estate-company
ក្រោយខំរកស៊ីរហូតដល់ទៅ៣៥ឆ្នាំ ទីបំផុតក្រុមហ៊ុនអចលនទ្រព្យមួយរបស់វៀតណាមគឺក្រុមហ៊ុន HDTC បានជួបបញ្ហាបំណុលរហូតបង្ខំចិត្តផ្អាកការងារបុគ្គលិកជាបណ្តោះអាសន្ន ដោយសារគ្មានប្រាក់គ្រប់គ្រាន់បើកឱ្យបុគ្គលិក។ នេះបើយោងតាមការចុះផ្សាយពីសារព័ត៌មាន e-vnexpress។ លោក Dinh Chi Minh ដែលជានាយកប្រតិបត្តិរបស់ក្រុមហ៊ុនអចលនទ្រព្យ HDTC បាននិយាយថា នាពេលនេះបុគ្គលិករបស់យើងមានសរុបប្រហែល១ពាន់នាក់ ហើយហិរញ្ញវត្ថុរបស់ក្រុមហ៊ុនគឺបានអស់ហើយ ដូច្នេះយើងពុំមានលំហូរសាច់ប្រាក់គ្រប់គ្រាន់ដើម្បីបើកប្រាក់ខែឱ្យបុគ្គលិកឡើយ ដូច្នេះទើបក្រុមហ៊ុនរបស់យើងបានប្រកាសទៅដល់បុគ្គលិកភាគច្រើនដែលកំពុងតែធ្វើការឱ្យ HDTC ឬក្រុមហ៊ុនបុត្រសម្ព័ន្ធណាមួយរបស់យើងឱ្យពួកគាត់ឈប់សម្រាកជាបណ្តោះអាសន្នសិន ខណៈពេលដែលយើងកំពុងរង់ចាំឱ្យអាជីវកម្មចាប់ផ្តើមងើបឡើងវិញ។ ប្រភពសារព័ត៌មានខាងលើ បានឱ្យដឹងបន្ថែមទៀតថា ក្រុមហ៊ុនអចលនទ្រព្យ HDTC របស់វៀតណាម បានជំពាក់បំណុលពន្ធរហូតដល់ទៅ ៣១លានដុល្លារបើគិតត្រឹមខែសីហាកន្លងទៅ ដោយសារតែជាប់បំណុលដ៏ច្រើនបែបនេះហើយនាពេលនេះក្រុមហ៊ុន HDTC ក៏បានជាប់បញ្ជីក្នុងនាយកដ្ឋានពន្ធដារនៃទីក្រុងហូជីមិញដែលជាក្រុមហ៊ុនជាប់បំណុលពន្ធយ៉ាងធ្ងន់ធ្ងរ។ លើសពីនេះទៅទៀត អ្នកជំនាញទីផ្សារអចលនទ្រព្យនៅវៀតណាម បានប៉ាន់ស្មានថាពីចុងឆ្នាំ ២០២៣ រហូតដល់ដើមឆ្នាំ ២០២៤ ក្រុមហ៊ុនជាច្រើនទៀតនៅវៀតណាមនឹងចាកចេញព្រោះតែមិនអាចទប់ទល់នឹងព្យុះសេដ្ឋកិច្ចនាពេលបច្ចុប្បន្ននេះបាន។   គួរបញ្ជាក់ថា ក្រៅពីក្រុមហ៊ុន HDTC បានសម្រេចផ្អាកការងារបុគ្គលិកជាបណ្តោះអាសន្ន នាពេលថ្មីៗ នេះក៏មានក្រុមហ៊ុនអភិវឌ្ឍន៍អចលនទ្រព្យធំៗផ្សេងទៀតដូចជា Dat Xanh Corporation, Phat Dat Corporation និង Novaland Group សុទ្ធតែបានអនុវត្តបញ្ឈប់ការងារពីបុគ្គលិកដូចគ្នា។ មិនតែប៉ុណ្ណោះសូម្បីតែក្រុមហ៊ុនអភិវឌ្ឍន៍អចលនទ្រព្យជាច្រើនទៀតក៏បានបញ្ឈប់គម្រោងថ្មីៗទាំងអស់ និងនាំគ្នាកាត់បន្ថយចំណាយយ៉ាងហោចណាស់ ៥០% នៃកម្លាំងពលកម្មរបស់ពួកគេផងដែរ៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T03:22:59.562Z", "category": "ចាប់ផ្តើមអាជីវកម្ម", "views": 1099, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មហាសេដ្ឋី Mark Cuban ផ្តាំថា មុននឹងឈប់ធ្វើការ លោតចូលសមរភូមិអ្នករកស៊ី ត្រូវមានរបស់១នេះ
https://business-cambodia.com/articles/mark-cuban-do-this-before-you-quite-your-job
មុនរៀបអីវ៉ាន់ដើរចេញពីតុការិយាល័យដែលអ្នកធ្លាប់ធ្វើការ ហុចសំបុត្រលាឈប់ឱ្យមេរបស់អ្នក ហើយលួចគិតក្នុងចិត្តថាអ្នកនឹងចេញទៅរកស៊ី លោក​ Mark Cuban ជាមនុស្សម្នាក់ធ្លាប់ឈឺសុះសាច់ក្នុងសមរភូមិក្តៅនេះបានផ្តាំថា “ប្រសិនបើនរណាម្នាក់គិតចង់ឈប់ធ្វើការហើយចេញទៅរកស៊ី លោតចូលសមរភូមិនេះ ពួកគេត្រូវតែប្រាកដថាខ្លួនមានសំណាញ់សុវត្ថិភាពបំផុត១ទុកគ្រាន់ការពារខ្លួននោះគឺ “លុយសន្សំ” ។   សេដ្ឋីទ្រព្យ៥ពាន់លានរូបនេះបានឱ្យដឹងថា “អ្នកជំនាញហិរញ្ញវត្ថុភាគច្រើនបានលើកទឹកចិត្តថាយ៉ាងហោចណាស់លុយសន្សំរបស់យើង ត្រូវតែប្រើប្រាស់បានសម្រាប់រយៈពេល១២ខែមុនពេលយើងសម្រេចចិត្តឈប់ពីការងារ​ ដោយលុយចំណែក៦ខែសម្រាប់ការពារជីវភាពរស់នៅ ហើយលុយចំណែក៦ខែទៀតសម្រាប់ទប់ខាតក្នុងអាជីវកម្ម”។   បន្ថែមពីនោះលោក Cuban ក៏បានលើកទឹកចិត្តឱ្យអ្នកដែលចង់ចេញទៅរកស៊ីទាំងអស់គួរតែធ្វើការស្រាវជ្រាវ សួរអ្នកជំនាញ មានលុយសន្សំ មានលុយទប់ខាត និងមានផែនការគោលដៅអាជីវកម្មច្បាស់លាស់ជាមុនសិនសឹមសម្រេចចិត្តឈប់ពីការងាររត់តាមក្តីស្រមៃ ត្បិតមានមនុស្សច្រើនណាស់ដែលធ្វើការងារដែលពួកគេមិនពេញចិត្ត ព្រោះត្រូវបង្ខំចិត្តដាក់ពាក្យធ្វើការរកលុយចិញ្ចឹមក្រពះវិញបន្ទាប់ពីឈប់ពីការងារដែលខ្លួនស្រឡាញ់​ លោតចេញទៅរកស៊ីដោយមិនមានការត្រៀមខ្លួនទុកជាមុន។   ក្នុងនោះបើយោងតាមសិ្ថតិពី Bureau of Labor Statistics រ​បស់សហរដ្ឋអាមេរិកបានឱ្យដឹងថា២០% នៃអាជីវកម្មទើបចាប់ផ្តើមថ្មីថ្មោងមិនអាចឈរជើងបាននោះទេនៅឆ្នាំដំបូង ហើយពាក់កណ្តាលនៃទិន្នន័យខាងលើនេះមិនអាចធ្វើឱ្យអាជីវកម្មជោគជ័យបានទេក្នុងរយៈពេល៥ឆ្នាំ។ ដោយឡែកការស្ទង់មតិថ្មីៗនេះពីក្រុមហ៊ុន Morning Consult និង Samsung បានឱ្យដឹងថាអ្នកចង់ឈប់ធ្វើការហើយចេញរកស៊ីភាគរយជាងពាក់កណ្តាលគឺជាយុវជន​ GenZ ។   យ៉ាងណាមិញសហគ្រិនវ័យ៦៧ឆ្នាំរូបនេះក៏បានលើកឡើងថា “ទោះបីយើងមិនអាចធានាបាន១០០%ថាអ្វីមួយដែលយើងធ្វើនឹងជោគជ័យ គ្មានការប្រែប្រួល តែយើងអាចធានាបាននូវរឿងមួយនោះគឺយើងខ្លួនឯងអាចស្គាល់ខ្លួនឯងច្បាស់ជាងនរណាទាំងអស់ ថាខ្លួនអ្នកនឹងធ្វើអ្វី ហើយចូរធ្វើកិច្ចការទាំងនោះដោយដាក់បេះដូងចូលទៅដោយឥតងាករេ”។     គួររំលឹកដែរថាលោក Mark Cuban គឺជាសហគ្រិនមួយរូបដែលដួលជាច្រើនលើកច្រើនសារ បាត់បង់ការងារ គេដេញចេញពីសាលា ដោយសារការរកស៊ី។   ប៉ុន្តែការបរាជ័យទាំងអស់នេះមិនបានធ្វើឱ្យលោកដើរថយក្រោយនោះទេ ពោលគឺលោកមានតែខិតខំធ្វើយ៉ាងណាប្រឹងប្រែងរៀបចំផ្លូវសម្រាប់ឱ្យការរកស៊ីទាំងនោះចំណេញ មានផ្លូវរស់ឡើងវិញបាន ហើយនាពេលបច្ចុប្បន្ននេះលោកបានរលាស់ខ្លួនក្លាយជាវិនិយោគិន ជាភាគហ៊ុនិកម្នាក់ ដេកចាយតែប្រាក់ចំណេញ និងធ្វើជាចាស់ទុំចែករំលែកចំណេះដឹង  ព្រមទាំងបទពិសោធន៍អាជីវកម្មដល់សង្គមប៉ុណ្ណោះ៕   អត្ថបទដោយ៖ ពីង ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T03:18:35.451Z", "category": "ភាពជាអ្នកដឹកនាំ", "views": 1207, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រឹម១០ខែ ភ្ញៀវបរទេសជាង ៦០ម៉ឺ.ននាក់ជុំវិញពិភពលោក មកទស្សនារមីណយដ្ឋានអង្គរ កើនឡើង២៥៦%
https://business-cambodia.com/articles/foreign-tourists-to-famed-angkor
ជនបរទេសសរុបចំនួន ៦០២,៥៧០នាក់ មកពីប្រទេស និងតំបន់ចំនួន១៩៣ ជុំវិញពិភពលោក បានមកទស្សនារមីណយដ្ឋានអង្គរដ៏ល្បីល្បាញរបស់កម្ពុជា ក្នុងរយៈពេល ១០ខែនៃឆ្នាំ២០២៣ ពោលគឺកើនឡើង ២៥៦% បើធៀបនឹងកំណត់ត្រាកាលពីឆ្នាំមុនក្នុងរយៈពេលដូចគ្នាដែលមានចំនួន ១៦៩,២៥៧ នាក់។     យោងតាមរបាយការណ៍ចុងក្រោយ​របស់​គ្រឹះស្ថាន​អង្គរ​ ​បាន​ឲ្យ​ដឹង​ថា ចាប់ពីខែមករា ដល់ខែតុលា ឆ្នាំ២០២៣ មានប្រភព​ភ្ញៀវ​អន្តរជាតិ​ធំៗ​ចំនួន​បួន ​ដែល​មក​ទស្សនា​ឧទ្យានអង្គរច្រើនជាងគេ​គឺ​ សហរដ្ឋ​អាមេរិក អង់គ្លេស បារាំង និង​ចិន។ ការមកដល់របស់ភ្ញៀវទេសចរណ៍ទាំងអស់ បាននាំមកនូវប្រាក់ចំណូលពីការលក់បណ្ណចូលទស្សនាអង្គរសរុប ២៧ ៨៨២ ៤៣៥ ដុល្លារ កើនឡើង ៣១២,៣៥% បើធៀបនឹងរយៈពេលដូចគ្នាកាលពីឆ្នាំមុន។     គួរជម្រាបផងដែរថា រមីណយដ្ឋានបុរាណអង្គរ ស្ថិតនៅភាគពាយព្យនៃប្រទេសកម្ពុជា មានទំហំ ៤០១ គីឡូម៉ែត្រការ៉េ បានចុះក្នុងបញ្ជីបេតិកភណ្ឌពិភពលោករបស់អង្គការអប់រំ វិទ្យាសាស្ត្រ និងវប្បធម៌របស់អង្គការសហប្រជាជាតិ (UNESCO) ក្នុងឆ្នាំ១៩៩២ គឺជាគោលដៅទេសចរណ៍ដ៏ពេញនិយមមួយបំផុតនៅក្នុងតំបន់អាស៊ីអាគ្នេយ៍៕     អត្ថបទដោយ៖ កាន់ ដារ៉ា (ស្មេរពនេចរ) 
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T02:49:07.241Z", "category": "ភាពជាអ្នកដឹកនាំ", "views": 131, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំណឹងល្អ! WOWHELLO ប្រកាសផ្ដល់សេវាកម្មការឆ្លើយតបសារពីហ្វេសប៊ុកឥតគិតថ្លៃ ១ ខែពេញដល់ម្ចាស់អាជីវកម្ម
https://business-cambodia.com/articles/live-chat-free
ជាដំណឹងដ៏រីករាយសម្រាប់ម្ចាស់អាជីវកម្ម ឬម្ចាស់ក្រុមហ៊ុននៅស្រុកខ្មែរ ខណៈ WOWHELLO ដែលជាក្រុមហ៊ុនបម្រើសេវាកម្មអតិថិជនឈានមុខគេ បានប្រកាសផ្ដល់ជូននូវការប្រើប្រាស់សេវាកម្មឆ្លើយតបសារពីហ្វេសប៊ុកដោយឥតគិតថ្លៃរយៈពេល ១ ខែដល់ម្ចាស់អាជីវកម្ម និងក្រុមហ៊ុនដែលមកកាន់ស្ដង់របស់ខ្លួន នៅក្នុងកម្មវិធីពិព័រណ៍មុខរបរ២០២៣ ដែលរៀបចំឡើងនៅសាលាតិចណូ នាថ្ងៃទី២ និងទី៣ ខែធ្នូ ខាងមុខ។     តាមការបញ្ជាក់ពីកញ្ញា ស៊ឺម សុខគូរូ នាយកអភិវឌ្ឍន៍អាជីវកម្មរបស់ក្រុមហ៊ុនបានឲ្យដឹងថា ការផ្ដល់សេវាកម្មឆ្លើយតបសារពីហ្វេសប៊ុកដោយឥតគិតថ្លៃខាងលើនេះគឺក្នុងគោលបំណងជួយដល់ម្ចាស់អាជីវកម្មទាំងឡាយ ឲ្យមានទំនុកចិត្ដ ទទួលបានលទ្ធផល និងងាយស្រួលជាមុន សម្រាប់ការឆ្លើយតបសារជាមួយអតិថិជន។ ហើយមួយទៀតក៏ចង់ឲ្យម្ចាស់អាជីវកម្មដែលមិនធ្លាប់ប្រើប្រាស់សេវាកម្មរបស់ WOWHELLO ឲ្យទទួលបាននូវបទពិសោធន៍ថ្មីនៃការប្រើប្រាស់របស់កម្មនេះផងដែរ។   កញ្ញាបន្ដថា សម្រាប់លក្ខខណ្ឌដើម្បីទទួលបានការប្រើប្រាស់សេវាកម្មដោយឥតគិតថ្លៃនេះ គឺពុំមានភាពស្មុគស្មាញអ្វីនោះទេ ដោយគ្រាន់តែម្ចាស់អាជីវកម្ម ឬម្ចាស់ក្រុមហ៊ុន​ ដែលបានចូលរួមនៅក្នុងកម្មវិធីពិព័រណ៍មុខរបរ អញ្ជើញមកស្ដង់របស់ WOWHELLO រួចធ្វើការបំពេញឈ្មោះ លេខទូរស័ព្ទ ប្រភេទអាជីវកម្ម និងភ្ជាប់ហ្វេសប៊ុករបស់ខ្លួនមកកាន់ប្រព័ន្ធ System របស់ WOWHELLO បន្ទាប់មកក្រុមការងារនឹងធ្វើការបញ្ជាក់ពីថ្ងៃចាប់ផ្ដើមប្រើប្រាស់សេវាកម្មជាការស្រេច។   សូមជម្រាបថា WOWHELLO គឺជាក្រុមហ៊ុនបម្រើសេវាកម្មអតិថិជនឈានមុខគេ និងមានបទពិសោធន៍ជាច្រើនឆ្នាំមកហើយនៅក្នុងប្រទេសកម្ពុជា។ ក្រៅពីសេវាកម្មឆ្លើយតបសារពីហ្វេសប៊ុក ក្រុមហ៊ុនក៏មានសេវាកម្មជាច្រើនប្រភេទទៀតដូចជា សេវាកម្មទទួលទូរស័ព្ទ (ខលចេញ ខលចូល), សេវាកម្មជួយកំណត់ការណាត់ជួប, សេវាកម្មកក់ឬឆែកបន្ទប់សណ្ឋាគារ, សេវាកម្មទិញឬកក់សំបុត្រយន្ដហោះ, សេវាកម្មពិគ្រោះយោបល់ផ្នែកសុខភាព, សេវាកម្មខលដើម្បីបង្កើនការលក់ទំនិញឬសេវាកម្មទៅកាន់ភ្ញៀវ, សេវាកម្មកម្មង់ទំនិញឬម្ហូបអាហារ និងសេវាកម្មប្រមូលទិន្នន័យពីអតិថិជនជាដើម។   ដូច្នេះសម្រាប់ម្ចាស់អាជីវកម្មដែលចង់ទទួលបានការប្រើប្រាស់សេវាកម្មឆ្លើយតបសារពីហ្វេសដោយឥតគិតថ្លៃពី WOWHELLO កុំភ្លេចទៅចូលរួមក្នុងកម្មវិធីពិព័រណ៍ រួចអញ្ជើញមកកាន់ស្ដង់ WOWHELLO។ សម្រាប់ព័ត៌មានបន្ថែមសូមទំនាក់ទំនងក្រុមហ៊ុនបានតាមរយៈលេខទូរស័ព្ទ៖ 081 999 138, 011 999 138, 066 999 138 ឬតាមអ៊ីមែល៖callcenter_info@kh-super.com ឬ Telegram: https://t.me/wowhellooutsourcingsolution ,Wowhello 24/7 live chatbot: https://t.me/LiveChat_Sup_bot និងWebsite: https://www.wow-hello.com/៕    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T02:30:32.662Z", "category": "PR", "views": 108, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ៊ីនធឺណេតល្បឿនលឿន! ក្រុមហ៊ុន១ របស់ចិន កំពុងសិក្សារកឱកាសវិនិយោគប្រព័ន្ធអ៊ីនធឺណេត 5G នៅកម្ពុជា
https://business-cambodia.com/articles/sage-ran-network
កម្ពុជាកំពុងទាក់ទាញឱកាសវិនិយោគបន្ថែមពីក្រុមហ៊ុនបរទេស ក្រោយមានក្រុមហ៊ុនអ៊ីនធឺណេតធំមួយរបស់ចិន បានធ្វើការជួបពិភាក្សាជាមួយលោកជំទាវ ចម និម្មល រដ្ឋមន្រ្តីក្រសួងពាណិជ្ជកម្មកម្ពុជា​ លើការវិនិយោគប្រព័ន្ធអ៊ឺនធឺណេតនៅកម្ពុជា។     ថ្លែងក្នុងជំនួបពិភាក្សាការងារនេះដែរ ភាគីក្រុមហ៊ុនចិនលោក  Deng Yongzhi អគ្គនាយក នៃ ក្រុមហ៊ុន  Gaungdong SageRAN Network Technology Co., Ltd បានលើកឡើងពីគោលបំណងរបស់ខ្លួនក្នុងពីការស្វែងយល់ពីលក្ខណៈច្បាប់ពាណិជ្ជកម្មកម្ពុជានិង សិក្សាពីទីផ្សារកម្ពុជាដើម្បីស្វែងរកដៃគូពាណិជ្ជកម្ម  សម្រាប់សហការវិនិយោគទាក់ទងនឹងការពង្រីកវិសាលភាពនៃប្រព័ន្ធអ៊ីនធឺណេត 5G នៅប្រទេសកម្ពុជា ។       គួរបញ្ជាក់ផងដែរថា ក្រុមហ៊ុន Gaungdong SageRAN Network Technology Co., Ltd. គឺជាក្រុមហ៊ុនដ៏ឈានមុខគេមួយនៅប្រទេសចិនទៅលើប្រព័ន្ធអ៊ីនធឺណេតឥតខ្សែ 5G ដែលមានទីស្នាក់ការនៅក្នុងខេត្តក្វាងទុង នៃសាធារណរដ្ឋប្រជាមានិតចិន ដែលត្រូវបានបង្កើតឡើងកាលពីឆ្នាំ ២០១៥ ហើយគិតមកដល់ពេលបច្ចុប្បន្នក្រុមហ៊ុនមួយនេះ មានបុគ្គលិកបម្រើការងារប្រមាណជា ៥០០នាក់ ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-21T02:11:30.134Z", "category": "ចាប់ផ្តើមអាជីវកម្ម", "views": 317, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនមូលបត្រ ភីភី លីង ចូលរួមជា «ក្រុមហ៊ុនឧបត្ថម្ភកម្រិតមាស» ក្នុងពិព័រណ៍ផ្សារភាគហ៊ុនកម្ពុជា២០២៣ ដែលជាការរួមចំណែកដ៏សំខាន់ដល់កំណើនវិស័យមូលបត្រ
https://business-cambodia.com/articles/pp-ling-securities-co-ltd-participates-as-a-gold-level-sponsor-in-the-cambodia-stock-
ជាមួយនឹងភាពជោគជ័យនៃពិព័រណ៍ផ្សារភាគហ៊ុនកម្ពុជា ឆ្នាំ២០២៣ ឬ “My First Stock 2023” ក្រុមហ៊ុនមូលបត្រ ភីភី​ លីង ដែលជាក្រុមហ៊ុនផ្តល់សេវាហិរញ្ញវត្ថុដ៏ទូលំទូលាយបំផុតនៅកម្ពុជា ទទួលបាននូវលទ្ធផលគួរឱ្យកត់សម្គាល់ ពាក់ព័ន្ធនឹងការផ្សព្វផ្សាយអំពីសេវាកម្មរបស់ក្រុមហ៊ុន និងការទាក់ទាញការចូលរួមកាន់តែសកម្មរបស់សាធារណជននៅក្នុងទីផ្សារមូលបត្រ។ ក្រោមគំនិតផ្តួចផ្តើម និងការរៀបចំរបស់ផ្សារមូលបត្រកម្ពុជា (ផ.ម.ក) ដោយមានការគាំទ្រពីនិយ័តករមូលបត្រកម្ពុជា (ន.ម.ក) ពិព័រណ៍ឆ្នាំ២០២៣នេះ បានប្រព្រឹត្ដទៅចាប់ពីថ្ងៃទី១៦ ដល់ថ្ងៃទី១៩ ខែវិច្ឆិកា ឆ្នាំ២០២៣ នៅក្នុងផ្សារទំនើប អ៊ីអន ម៉ល ភ្នំពេញ ដែលជាផ្សារទំនើបដ៏ពេញនិយមបំផុតមួយនៅក្នុងទីក្រុង។ ព្រឹត្តិការណ៍ឆ្នាំនេះ គឺដើម្បីបន្ដបង្ហាញពីវឌ្ឍនភាពនៃវិស័យមូលបត្រនៅកម្ពុជា ក៏ដូចជាដើម្បីផ្សព្វផ្សាយឱ្យកាន់តែទូលំទូលាយដល់ប្រជាជន ឱ្យទទួលបាននូវចំណេះដឹង និងឱកាសវិនិយោគកាន់តែច្រើននៅក្នុងទីផ្សារមូលបត្រ ដែលជាប្រភពចំណូលផ្ទាល់ខ្លួនមួយ ក៏ដូចជាកត្ដារួមចំណែកដល់ការអភិវឌ្ឍសេដ្ឋកិច្ចជាតិទាំងមូលផងដែរ។ បន្ទាប់ពីការចូលរួមកាលពីឆ្នាំមុនក្នុងនាមជាក្រុមហ៊ុនឧបត្ថម្ភកម្រិតមាស ក្រុមហ៊ុនមូលបត្រ ភីភី​ លីង បានបន្ដចូលរួមក្នុងនាមជាក្រុមហ៊ុនឧបត្ថម្ភកម្រិតមាសដដែលក្នុងឆ្នាំនេះ ជាមួយនឹងការប្តេជ្ញាចិត្ត និងប្រសិទ្ធភាពការងារខ្ពស់ជាងមុន និងបានបង្កើតលទ្ធផលយ៉ាងល្អប្រសើរសម្រាប់ក្រុមហ៊ុន និងការចាប់អារម្មណ៍យ៉ាងផុសផុលពីសាធារណជន ។ ជាមួយនឹងគោលដៅបើកលេខអត្តសញ្ញាណវិនិយោគិន និងគណនីជួញដូរជូនសាធារណជនដោយឥតគិតថ្លៃ ក្រុមហ៊ុនមូលបត្រ ភីភី លីង បានជួយដល់ពួកគាត់រាប់រយនាក់ឱ្យទទួលបាននូវការផ្ដល់ជូនពិសេសនេះ ក្នុងអំឡុងពេល ៤ថ្ងៃនៃកម្មវិធី និងបានបន្តឈរជើងជាក្រុមហ៊ុនឈ្មួញជើងសាឆ្នើមបំផុតមួយ។ លោក ជា សុធា អភិបាលនៃក្រុមហ៊ុនមូលបត្រ ភីភី​ លីង បានមានប្រសាសន៍ថា៖ «យើងមានទំនុកចិត្តកាន់តែខ្លាំងក្នុងការបញ្ជាក់ការយល់ឃើញរបស់យើងថា លទ្ធផលដែលយើងទទួលបានក្នុងឆ្នាំនេះ និងឆ្នាំមុន បានបង្ហាញយ៉ាងច្បាស់ពីចំណាប់អារម្មណ៍ និងចំណេះដឹងនៃការវិនិយោគមូលបត្ររបស់សាធារណជន។ ដូច្នេះ យើងសូមអរគុណសម្រាប់ការផ្សព្វផ្សាយឥតឈប់ឈរពីសំណាក់និយ័តករទីផ្សារ ប្រតិបត្តិករទីផ្សារ ក្រុមហ៊ុនឈ្មួញជើងសាមូលបត្រ និងគ្រប់ភាគីពាក់ព័ន្ធទាំងអស់»។ បន្ថែមពីលើការសាទរចំពោះអនាគតនៃការវិនិយោគហិរញ្ញវត្ថុ ក្រុមហ៊ុនមូលបត្រ ភីភី​ លីង ក៏មានមោទកភាពលើការរួមចំណែករបស់ខ្លួនចំពោះសមិទ្ធផលរួមដែលសម្រេចបាន។ លោក ជា សុធា បានបន្តបង្ហាញចំណាប់អារម្មណ៍ថា៖ «យើងពិតជាមានអំណរគុណ និងពេញចិត្តនូវអ្វីដែលយើងបានរួមចំណែកដល់គោលដៅនៃព្រឹត្តិការណ៍នេះ។ ការយល់ដឹងកាន់តែស៊ីជម្រៅអំពីសេវាកម្មហិរញ្ញវត្ថុ ដូចជាការវិនិយោគភាគហ៊ុន និងសញ្ញាបណ្ណ គឺជាគោលដៅស្នូលរបស់យើង។ ដើម្បីសម្រេចវាបាន យើងបានជួបពិភាក្សា ប្រឹក្សាយោបល់ និងជួយសម្របសម្រួលយ៉ាងសកម្មដល់ភ្ញៀវទាំងអស់ដែលបានមកទស្សនាស្តង់របស់យើង»។ ក្រៅពីជួយដល់ភ្ញៀវទាំងឡាយឱ្យចុះឈ្មោះស្នើសុំលេខអត្តសញ្ញាណវិនិយោគិន និងបើកគណនីជួញដូរដោយឥតគិតថ្លៃនៅក្នុងពិព័រណ៍ហើយ ក្រុមហ៊ុនមូលបត្រ ភីភី​ លីង មានប្រូម៉ូសិនរួមគ្នាជាមួយ ផ.ម.ក ដោយអនុញ្ញាតឱ្យមានអ្នកចូលរួមលេងហ្គេម និងឈ្នះភាគហ៊ុនរបស់ MJQE CGSM និង GTI ផងដែរ។ ទន្ទឹមនឹងនេះ ក្រុមហ៊ុនមូលបត្រ ភីភី​ លីង ក៏បានផ្ដល់វត្ថុអនុស្សាវរីយ៍ និងរង្វាន់ជាច្រើនទៀតសម្រាប់ការលេងហ្គេម។ កាន់តែពិសេស សម្រាប់អ្នកដែលបានបើកគណនីជួញដូរដោយជោគជ័យជាមួយក្រុមហ៊ុនក្នុងអំឡុងពេលនៃកម្មវិធី ក្រុមហ៊ុនមូលបត្រ ភីភី​ លីង បានផ្តល់ការបញ្ចុះតម្លៃលើកម្រៃជើងសាចំនួន ៥០% ចាប់ផ្តើមពីថ្ងៃទី១៦ ខែវិច្ឆិកា ដល់ចុងខែធ្នូ ឆ្នាំ២០២៣។ អភិបាលនៃក្រុមហ៊ុនមូលបត្រ ភីភី​ លីង បានពន្យល់ថា ការបញ្ចុះតម្លៃលើកម្រៃជើងសានេះ គឺដើម្បីលើកទឹកចិត្តដល់ប្រជាពលរដ្ឋ ឱ្យចាប់ផ្ដើមបង្កើតប្រភពចំណូលបន្ថែម តាមរយៈការវិនិយោគប្រាក់របស់ពួកគាត់លើភាគហ៊ុននៃក្រុមហ៊ុនណាមួយដែលបានចុះបញ្ជីនៅក្នុងផ្សារមូលបត្រ។ ជារួម ក្រុមហ៊ុនមូលបត្រ ភីភី​ លីង សូមកោតសរសើរយ៉ាងជ្រាលជ្រៅចំពោះនិយ័តករ ប្រតិបត្តិករ អតិថិជន និងអ្នកចូលរួមទាំងអស់ ដែលបានជឿទុកចិត្តលើក្រុមហ៊ុន ហើយបានសាមគ្គីគ្នាយ៉ាងល្អ ក្នុងការធ្វើឱ្យការតាំងពិព័រណ៍ឆ្នាំនេះទទួលបានជោគជ័យខ្លាំង។ ក្រុមហ៊ុនមូលបត្រ ភីភី​ លីង នឹងបន្ដចូលរួមក្នុងសកម្មភាពផ្សព្វផ្សាយអំពីទីផ្សារនាពេលអនាគត ដើម្បីជាគុណប្រយោជន៍ដល់អតិថិជនរបស់ខ្លួន កំណើនសេដ្ឋកិច្ចជាតិ និងវិស័យហិរញ្ញវត្ថុនៅជុំវិញពិភពលោកផងដែរ។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T13:22:19.499Z", "category": "PR", "views": 465, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មានលុយខ្ទង់៤ម៉ឺន$ គួរពិចារណាលើឡានអាមេរិក ២ម៉ូឌែល ខណៈរូបរាងខុសគ្នា តែតម្លៃប្រហាក់ប្រហែលគ្នា
https://business-cambodia.com/articles/two-model-usa-car
សម្រាប់ប្រិយមិត្តដែលមានថវិការជាង៤ម៉ឺនដុល្លារ ចង់ទិញរថយន្តដែលអាចជិះសមាជិកច្រើន ត្រូវម៉ាច់តែម្តង ខណៈរថយន្តអាមេរិកពីរម៉ូដែលនេះ មានតម្លៃប្រហាក់ប្រហែលគ្នា ប៉ុន្តែរូបរាងមិនដូចគ្នាទេ។ ​ក្នុងនោះអេដមីន សូមលើកឡើងរថយន្តពីរប្រភេទដែលជាម៉ាកយីហោល្បីរបស់អាមេរិច មានការពេញនិយមប្រើ ហើយមានលំដាប់តម្លៃខ្ទង់ជាង ៤ម៉ឺនដុល្លារ​ ដែលស័ក្តិសមសម្រាប់អតិថិជន នោះគឺម៉ូឌែល Ford Territory និង Chevrolet Equinox។ តោះយើងទៅអានលម្អិតទាំងអស់គ្នា។ ១. រថយន្តប្រេនអាមេរិច រថយន្ត Chevrolet Equinox មានម៉ាកយីហោអាមេរិច ធ្វើការផលិត និងតម្លើងផ្ទាល់នៅសហរដ្ឋអាមេរិច។ រថយន្ត Ford Territory​ ជាម៉ាកយីហោអាមេរិច ដែលធ្វើការតម្លើងផ្ទាល់នៅប្រទេសចិន។​ ២. ទំហំម៉ាស៊ីន និងភាពសន្សំសំចៃប្រេងឥន្ធនៈ ទំហំម៉ាស៊ីន រថយន្ត SUV ទាំងពីរប៉ុនគ្នា គឺ 1.5L តែមានភាពខុសគ្នាត្រង់។ រថយន្ត Chevrolet Equinox: កម្លាំងសេស 170HP  និងកម្លាំងរមួល 275NM, ស៊ីសាំងត្រឹម 7-7.5L,​ ប្រើប៉ុង ២ មានភាពបត់បែន ដោយអាចធ្វើការផ្តាច់ប៉ុងប្រើ ប៉ុង១ក្នុងស្ថានភាពផ្លូវលាត និង ប្រើប្រាស់ប៉ុង២ សម្រាប់ស្ថានភាពផ្លូវលំបាក។ ស្របគ្នានេះដែររថយន្ត Ford Territory: កម្លាំងសេស160HP ហើយកម្លាំងរមួលត្រឹម 250NM, ស៊ីដល់ទៅ 7.5-8L​ ប្រើប្រាស់ប៉ុង​ ១។ ៣.​​ ការរចនា របស់រថយន្តរថយន្តទាំងពីរមានការរចនាមកបែបប្រណីត ចង្កៀងមុខសុទ្ធតែបំពាក់ប្រភេទ LED គុជពីរគ្រាប់​ និងមានមុខងារ តម្លើង/ទម្លាក់ភ្លើងហ្វារដោយស្វ័យប្រវត្តិដូចគ្នា។ ទំហំយ៉ាន់កង់ 19អ៊ីញ​ រួមជាមួយនឹងដំបូលបើកពីរជាន់ដូចគ្នាដែរ។ រថយន្ត Chevrolet Equinox: មានទំហំ8អ៊ីញ, Speaker ប្រភេទ ម៉ាក Bose 7គ្រាប់ កៅអីផ្នែកតៃកុង និងអ្នករួមដំណើរជាលក្ខណៈ Lumbar Support​ (កាត់បន្ថយការចុករោយខ្នង និងចង្កេះ) ក្នុងនោះប្រើប្រាស់កៅអីអូតូទាំងសងខាង៕ រថយន្ត Ford Territory: មានទំហំដល់ទៅ 12អ៊ីញ ឯណោះ ហើយជាប្រភេទកុងទ័ររឌីជីថល រួមជាមួយ Speakerស្តង់ដារធម្មតា 8គ្រាប់, កៅអីរថយន្តផ្នែកអ្នករួមដំណើរផ្នែកខាងមុខ មិនមានបំពាក់ Lumbar Support នោះទេ ។ មានកៅអីអូតូតែផ្នែកតៃកុងតែប៉ុណ្ណោះ។ ៤. ប្រព័ន្ធសុវត្ថិភាព និងមុខងារពិសេស រថយន្តទាំងពីរនេះត្រូវបានចាត់ចូលជារថយន្ត SUV ដែលមានប្រព័ន្ធសុវត្ថិភាពទំនើប។ នៅក្នុងនោះរួមមាន៖ រថយន្ត Chevrolet Equinox: ទទួលបានការតេស្តលើប្រព័ន្ធសុវត្ថិភាពកម្រិត 5- Star ពី Euro NCAP របស់់អឺរ៉ុប ប្រព័ន្ធរំញ័រកៅអីពេលមានឧបសគ្គ មុខងារ បញ្ឆេះម៉ាស៊ីនពីចម្ងាយ ប្រព័ន្ធចាប់ហ្វ្រាំងស្វ័យប្រវត្តិ ប្រព័ន្ធដាស់តឿនអ្នកបើកបរពេលមានឧបសគ្គនៅខាងមុខ ប្រព័ន្ធជំនួយអោយបើកបរក្នុងគន្លងត្រឹមត្រូវ រថយន្ត Ford Territory: ទទួលបានការតេស្តលើប្រព័ន្ធសុវត្ថិភាពកម្រិត 5- Star ពី CNCAP របស់ប្រទេសចិន ប្រព័ន្ធចាប់ហ្វ្រាំងស្វ័យប្រវត្តិ ប្រព័ន្ធដាស់តឿនអ្នកបើកបរពេលមានឧបសគ្គនៅខាងមុខ ប្រព័ន្ធជំនួយអោយបើកបរក្នុងគន្លងត្រឹមត្រូវ ដូច្នេះ ក្រោយពីបានអានរួច អតិថិជនពេញចិត្តមួយណាជាងគឺអាស្រ័យលើចំណង់ចំណូលចិត្តរៀងៗខ្លួន បញ្ជាក់ Chevrolet Equinox មានតម្លៃ $49,500 រីឯ Ford Territory តម្លៃ$48,900 ៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T10:54:40.229Z", "category": "កំពូលអ្នកលក់", "views": 461, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ខ្មែរអាចដាក់បាន! នេះជាជំហានធំៗ៥ អ្នករកស៊ីអាចដាក់ លក់ផលិតផលរបស់ខ្លួន លើ Alibaba
https://business-cambodia.com/articles/how-to-sell-on-alibaba-in-cambodia-
ដូចបងប្អូនបានជ្រាបរួចមកហើយថាកាលពីអំឡុងខែតុលាកន្លងទៅ កម្ពុជាបានចុះកិច្ចព្រមព្រៀងជាមួយក្រុមហ៊ុនយក្ស Alibaba លើ “អនុស្សារណៈនៃការយោគយល់ (MOU) រវាងក្រសួងពាណិជ្ជកម្មកម្ពុជា ជាមួយនឹងក្រុមហ៊ុន Alibaba របស់ប្រទេសចិន” ដើម្បីដាក់លក់ដោយត្រង់នូវផលិតផលកម្ពុជាលើទីផ្សារចិន ក៏ដូចជាបណ្តាប្រទេសអាស៊ាន។   ពាក់ព័ន្ធនឹងប្រធានបទនេះដែរ ក៏មានបងប្អូនមួយភាគធំ ចង់ដឹងអំពីរបៀបថាតើធ្វើយ៉ាងណាម្ចាស់អាជីវកម្មនៅក្នុងប្រទេសកម្ពុជាយើង អាចដាក់លក់ផលិតផលរបស់ខ្លួន​ នៅលើវេបសាយ ទិញ-លក់ទំនិញលំដាប់ពិភពលោកAlibaba មួយនេះបាន។ ដូច្នេះខាងក្រោមនេះជាជំហានណែនាំសម្រាប់ការបង្កើតគណនីចំនួន៥​ ដែលយើងអាចសិក្សាដាក់លក់ផលិតផលនៅលើ Alibaba៖   ១. បើកគណនី១   ក្នុងនាមជាអ្នកលក់ថ្មីថ្មោង អ្នកប្រហែលជាមានកញ្ចប់លក់ និងគម្រោងជាច្រើនប្រភេទដែលត្រូវជ្រើសរើស អាស្រ័យលើប្រទេសដែលអាជីវកម្មរបស់អ្នកស្ថិតនៅ។   អនុវត្តតាមជំហានងាយៗមួយចំនួនដើម្បីចុះឈ្មោះបើកគណនីអ្នកលក់ Alibaba.com និងទទួលបានដំណើរការផ្ទៀងផ្ទាត់អាជីវកម្មរបស់អ្នកថាអ្នកជាសមាជិករបស់​ Alibaba ដើម្បីបង្កើតទំនុកចិត្តរវាងអ្នកលក់និងអ្នកទិញដោយក្នុងនោះ អ្នកក៏អាចជ្រើសរើសឱ្យមានអ្នកគ្រប់គ្រងគណនីផ្ទាល់ខ្លួនដែលនឹងជួយអ្នកក្នុងដំណើរការនេះ។   ២. ផុសផលិតផល (Product Catalog)   ការផុសផលិតផល រូបភាព Catalog និងព័ត៌មានផលិតផល សម្រាប់ហាងអេឡិចត្រូនិចរបស់អ្នកគឺពិតជាសំខាន់ ព្រោះនៅពេលមានផលិតផលផុសកាន់តែច្រើននៅក្នុងហាងរបស់អ្នក ការបង្កើនឱកាសនៃការឃើញផលិតផលរ​បស់អ្នកទៅកាន់អ្នកទិញ ក្នុងដំណាក់កាលស្វែងរករបស់អ្នកទិញ ពោលគឺអ្នកនឹងអាចទទួលបានការឃើញកាន់តែច្រើន និងទទួលបានអតិថិជនកាន់តែច្រើន។   ៣. រចនាមុខហាង   នៅលើ Alibaba.com អ្នកនឹងទទួលបានហាងដែលមានពហុទំព័រសម្រាប់អាជីវកម្មអ្នកទាំងស្រុង ដែលអ្នកអាចបង្កើតអត្តសញ្ញាណផ្ទាល់ខ្លួន ដើម្បីជួយម៉ាកយីហោរបស់អ្នកលេចធ្លោ និងបង្ហាញទំនិញទៅកាន់អតិថិជន ពោលគឺប្រៀបដូចជាការរចនាយីហោរបស់អ្នកដែរ។ ការរចនាទំព័រមុខហាងនេះគឺចំណុចពិសេសមួយ ពីព្រោះអតិថិជនមកពីគ្រប់ទិសទីក្នុងពិភពលោកអាចស្វែងរក ឃើញម៉ាកយីហោ និងផលិតផលរបស់អ្នកក្នុងទម្រង់១៨ភាសាផ្សេងៗគ្នា ដែលបកប្រែដោយស្វ័យប្រវត្តិដោយ Alibaba.com ។   ៤. ការឆ្លើយតបសារ   បន្ទាប់ពីចុះបញ្ជីផលិតផល មានការទទួលស្គាល់និងរៀបចំគណនីរបស់អ្នករួចហើយ អ្នកនឹងចាប់ផ្តើមទទួលបានការសាកសួរពីអ្នកទិញ។ ខណៈពេលនោះក្នុងនាមអ្នកជាសមាជិកពេញលេញនៃ Business to Business ពិតប្រាកដនោះ Alibaba.com ​នឹងអនុញ្ញាតឱ្យអ្នកទំនាក់ទំនងជាមួយអតិថិជនដោយផ្ទាល់  ផ្ញើសារទៅមក និងចរចាតម្លៃជាមួយគ្នាបាន។    ៥. ការពារការបញ្ជាទិញ និងការទូទាត់   បន្ទាប់ពីការបើកគណនីលក់ហើយ Alibaba នឹងមានមុខងារ Trade Assurance សម្រាប់ការការពារការបញ្ជាទិញនិងការទូទាត់សុវត្ថិភាព សម្រាប់ទាំងអ្នកទិញនិងអ្នកលក់ និងធានាថាផលិតផលបានទៅដល់ដៃអតិថិជន និងប្រាក់បានទៅដល់ដៃអ្នកលក់។ សេវាកម្មនេះធ្វើឱ្យកាន់តែងាយស្រួលសម្រាប់អ្នកទិញ ក្នុងការជឿជាក់លើការបញ្ជាទិញជាមួយអ្នកលក់នៅជុំវិញពិភពលោកនិង ងាយស្រួលសម្រាប់អ្នកលក់ក្នុងការបិទការលក់ផងដែរ។   សូមបញ្ជាក់ផងដែរថាដំណើរការនៃការដាក់លក់នៅលើផ្សារទំនិញអេឡិចត្រូនិចខ្នាតយក្ស Alibaba ខាងលើនេះ គឺគ្រាន់តែជាជំហានដំបូងដែលអ្នកគួរដឹងប៉ុណ្ណោះ ព្រោះថាការដាក់លក់ទាំងនេះនឹងតម្រូវឱ្យមានលក្ខខណ្ឌផ្សេងៗជាច្រើនទៀតជាមួយផលិតផល ច្បាប់ និងប្រភេទអាជីវកម្មរបស់លោកអ្នក។   ហេតុដូច្នេះហើយបងប្អូនគួរតែសិក្សាបន្ថែមឱ្យកាន់លម្អិត​និងស៊ីជម្រៅ ពាក់ព័ន្ធនឹងការដាក់លក់នៅលើ Alibaba ប្រសិនបើបងប្អូនមានបំណងឬតម្រូវការក្នុងការដាក់លក់ផលិតផលទៅកាន់ទីផ្សារអន្តរជាតិ។សម្រាប់ព័ត៌មានបន្ថែមពីការតំឡើងគណនីនិងសេចក្តីលម្អិតអំពីការដាក់លក់សូមចូលទៅកាន់តំណលីងhttps://seller.alibaba.com/how-to-sell ។សូមអរគុណ៕​   អត្ថបទដោយ៖ ពីង​ ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T09:49:15.393Z", "category": "ភាពជាអ្នកដឹកនាំ", "views": 460, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គំនិតមកមុនលុយរត់តាមក្រោយ! របៀបបង្កើតផ្នត់គំនិតរកលុយជួយឲ្យអ្នកអាចរកលុយកានច្រើន
https://business-cambodia.com/articles/how-to-create-money-making-mindset
គេថាបើអ្នកមានគំនិតនោះអ្នកនឹងអាចរកលុយបានកាន់តែច្រើនដូច្នេះហើយទើបអ្នកខ្លះនិយាយថា” បើយើងមានគំនិតនោះលុយនឹងរត់តាមក្រោយ”។ ខាងក្រោមនេះគឺជាវិធីសាស្រ្តមួយចំនួនក្នុងការបង្កើតផ្នត់គំនិតរកចំណូលដែលអាចធ្វើឲ្យអ្នករកលុយបានកាន់តែច្រើន។   ១. ជឿជាក់ថាខ្លួនឯងអាចរកចំណូលបាន ធ្វើអ្វីមួយសុទ្ធតែត្រូវការជំនឿចិត្តទើបអាចធ្វើរឿងនោះបានជោគជ័យ។ ដូច្នេះបើចង់រកលុយបានកាន់តែច្រើនអ្នកតែមានទំនុកចិត្តនិងជំនឿចិត្តថាអ្នកអាចធ្វើរឿងជាច្រើនបានហើយរឿងទាំនោះទៀតសោតសុទ្ធតែអាចបង្កើតប្រាក់ចំណូលសម្រាប់អ្នក។   ២. ដាក់ផែនការរកលុយ​ បើចង់រកចំណូលឲ្យបានកាន់តែច្រើនអ្នកត្រូវមានផែនការច្បាស់លាស់។ ផែនការត្រង់នេះគឺអ្នកត្រូវកំណត់ថាតើអ្នកចង់រកចំណូលបានប៉ុន្មានក្នុងមួយសប្ដាហ៍ ក្នុងមួយខែឬក្នុងមួយឆ្នាំ។ ពេលអ្នកដាក់ផែនការក្នុងការរកចំណូលហើយនោះ វានឹងជួយជំរុញកម្លាំងចិត្តរបស់អ្នកក្នុងការរកចំណូល។ អ្នកអាចអង្គុយគិតនិងសរសេរចុះថាតើមានផ្លូវណាខ្លះដែលអ្នកអាចធ្វើដើម្បីរកចំណូលបានកាន់តែច្រើន។   ៣. ចេញធ្វើហើយកំបោះបង់ បន្ទាប់ពីអ្នកបានដាក់ផែនការរួចហើយនោះ រឿងដែលត្រូវធ្វើបន្ទាប់គឺចេញអនុវត្តផ្ទាល់នូវផែនការដែលអ្នកបានកំណត់។ ជាពិសេសគឺកុំបោះបង់ជាមួយនឹងផែនការរបស់អ្នក។ ត្រង់ចាំថាមិនថាធ្វើអ្វីនោះទេ បើអ្នកមិនផ្ដោតលើគោលដៅ មិនចេះស៊ូជាមួយគោលដៅនោះអ្នកមិនងាយឃើញផលជាផ្លែផ្កាជាដំកំភួនឡើយ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T09:48:49.118Z", "category": "ហិរញ្ញវត្ថុ", "views": 274, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
អ្នកលក់រថយន្តនៅវៀតណាមកំពុងតែជាប់គាំង ខណៈទោះបីជាប្រឹងលក់បញ្ចុះតម្លៃក៏គ្មានអតិថិជនទិញ
https://business-cambodia.com/articles/sale-car-sad
ក្រុមហ៊ុនលក់រថយន្តនៅប្រទេសវៀតណាមកំពុងតែជាប់គាំង បើទោះបីជាខំប្រឹងផ្សព្វផ្សាយក៏ដូចជាប្រឹងលក់បញ្ចុះតម្លៃសឹងតែពាក់កណ្តាលដើម្បីទាក់ទាញអតិថិជនយ៉ាងណាក៏ដោយ នៅតែគ្មានអ្នកទិញដដែល។ នេះបើយោងតាមការចុះផ្សាយដោយសារព័ត៌មាន Vietnam Plus។ ប្រភពដដែលបានបន្តឱ្យដឹងទៀតថា ឆ្នាំនេះគឺជាឆ្នាំដែលពិបាកធ្វើទីផ្សារបំផុតសម្រាប់អ្នកលក់រថយន្តនៅប្រទេសវៀតណាមដោយសារការលក់ធ្លាក់ចុះយ៉ាងខ្លាំង បើប្រៀបធៀបនឹងឆ្នាំមុន ហើយកត្តាដែលធ្វើឱ្យការលក់ធ្លាក់ចុះបែបនេះ ដោយសារតែពលរដ្ឋវៀតណាមកំពុងតែស្ទាក់ស្ទើរក្នុងការទិញរថយន្តថ្មីៗនេះ ម្យ៉ាងមកពីកត្តាសេដ្ឋកិច្ចពុំសូវអំណោយផលផងដែរ។ សមាគម ក្រុមហ៊ុនផលិតរថយន្តវៀតណាម (VAMA) បាននិយាយថា សមាជិករបស់ខ្លួនបានលក់រថយន្តចំនួន ២៥,៣៦៩ គ្រឿងក្នុងខែតុលាកន្លងទៅនេះតែបើប្រៀបធៀបនឹងឆ្នាំមុនគឺវាធ្លាក់ចុះរហូតដល់ទៅ ៣១ភាគរយឯណោះ។ គួរបញ្ជាក់ថា ក្រុមហ៊ុនផលិតរថយន្តនៅវៀតណាម មានក្រុមហ៊ុនល្បីៗដូចជា Audi, Jaguar Land Rober, Mercedes-Benz, Nissan, Subaru, Volkswagen និង Volvo ប៉ុន្តែក្រុមហ៊ុនទាំងនេះមិនទាន់ពីលទ្ធផលនៃការធ្លាប់របស់អាជីវកម្មរបស់ពួកគេឡើយ៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T09:46:08.492Z", "category": "ចាប់ផ្តើមអាជីវកម្ម", "views": 1066, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើបែបណា សងធនាគារឆាប់អស់? រឿងសំខាន់៥ អ្នកជាប់បំណុ.លគួរធ្វើ ពេលដល់ដំណាក់កាលរកលុ.យលែងទាន់
https://business-cambodia.com/articles/big-5-tips-to-get-out-off-debt-in-down-economy
នៅក្នុងអំឡុងវិបត្តិសេដ្ឋកិច្ច ការសងបំណុលអាចនឹងជួបបញ្ហាប្រឈមខ្លាំង ជាពិសេសពេលដែលប្រាក់ចំណូលត្រូវបានកាត់បន្ថយ ឬលែងច្បាស់លាស់។ ទោះជាយ៉ាងណាក៏ដោយ ក៏នៅតែមានយុទ្ធសាស្រ្តជាច្រើនដែលអ្នកអាចប្រើប្រាស់ដើម្បីពន្លឿនការសងបំណុលរបស់អ្នក ព្រមទាំងសម្រេចបាននូវស្ថិរភាពហិរញ្ញវត្ថុ។ ខាងក្រោមនេះជាគន្លឹះដ៏មានប្រសិទ្ធភាពចំនួន៥ ដែលអាចជួយលោកអ្នកឱ្យសងបំណុលអស់កាន់តែលឿននៅក្នុងវិបត្តិសេដ្ឋកិច្ច៖   ១. ពិនិត្យសាច់ប្រាក់ឱ្យបានលម្អិត៖ ជំហានដំបូងគឺការយល់ដឹងអំពីស្ថានភាពហិរញ្ញវត្ថុរបស់អ្នកឱ្យបានច្បាស់។ បង្កើតតារាងមួយដែលកត់ត្រាពីចំណូល និងចំណាយរបស់អ្នក ដាច់ខាតត្រូវតែសរសេរចុះឱ្យបានលម្អិត មិនថាលុយចូលច្រកណាទេ អ្នកត្រូវតែដឹងនិងកត់ត្រាឱ្យច្បាស់ៗ ចំពោះលុយចេញក៏អ៊ីចឹងដែរ មិនថាចេញតិចឬច្រើនទេត្រូវតែកត់។ វានឹងជួយអ្នកក្នុងការគ្រប់គ្រង ចាត់ចែង លុយបានត្រូវ និងចំគោលដៅសងបំណុល។   ២. ផ្ដល់អាទិភាពដល់បំណុលដែលមានការប្រាក់ខ្ពស់៖ ផ្ដោតលើការសងបំណុលដែលមានអត្រាការប្រាក់ខ្ពស់បំផុតជាមុនសិន។ វិធីសាស្រ្តនេះប្រើបានផលខ្លាំង វាត្រូវបានគេហៅថា «វិធីសាស្រ្ត avalanche» អាចជួយអ្នកក្នុងការកាត់បន្ថយការប្រាក់សរុប និងជួយដោះបំណុលបានលឿនបំផុត។   ៣. បង្រួមបំណុល៖ បើអ្នកមានបំណុលច្រើន លើសពីមួយ អ្នកអាចពិចារណាបញ្ចូលកម្ចីទាំងអស់ទៅក្នុងកម្ចីតែមួយដែលមានការប្រាក់ទាប។ វាអាចជួយអ្នកក្នុងការគ្រប់គ្រងបំណុល និងអាចសន្សំលុយលើការប្រាក់ផងដែរ។   ៤. បង្កើនប្រាក់ចំណូល​ បន្ថយចំណាយ៖ រកផ្លូវបង្កើនចំណូល ដោយការធ្វើការក្រៅបន្ថែម បង្កើតរបរបន្ថែម ឬប្រើជំនាញដែលអ្នកមានច្នៃជាចំណូលតាមអ៊ីនធឺណេត ឬបណ្ដាញសង្គម។ បើនៅផ្ទះមានដីទំនេរកុំទុកចោលដាំដំណាំ ឬចិញ្ចឹមមាន់ទាទុកលក់ ទោះមិនបានលក់ច្រើន យ៉ាងហោចណាស់ក៏ជួយកាត់បន្ថយចំណាយបានមួយផ្នែកដែរ។ ទន្ទឹមនឹងនោះក៏ត្រូវកាត់ចោលរាល់ខ្ទង់ចំណាយណាដែលមិនចាំបាច់ ត្រូវស្មោះត្រង់ជាមួយខ្លួនឯង កុំបន្លែបន្លំឱ្យសោះ។   ៥. រក្សាទឹកចិត្ត និងវិន័យ៖ ដំណើរការនៃការដោះបំណុលទាមទារឱ្យមានការលះបង់ និងការតស៊ូ។ រក្សាទឹកចិត្តដោយការកំណត់គោលដៅឱ្យបានច្បាស់លាស់ តាមដានសកម្មភាពរបស់ខ្លួនឯងជាប្រចាំ និងផ្ដល់រង្វាន់លើកទឹកចិត្តខ្លួនឯងនៅពេលដែលសម្រេចបានដំណាក់កាលសំខាន់ៗ។ ដាច់ខាតកុំបង្កើតបំណុលថ្មី កុំឈ្លក់វង្វេងនឹងរបស់បង់រំលស់ ជាពិសេសរបស់ណាមិនចាំបាច់សម្រាប់ជួយសេដ្ឋកិច្ចរបស់អ្នក។ ដាក់វិន័យឱ្យខ្លួនឯង បើខ្លួនឯងធ្វើខុសត្រូវតែរងពិន័យ មិនលើកលែងឱ្យខ្លួនឯងពេលធ្វើខុសទើបអ្នកអាចសម្រេចគោលដៅបាន។   សូមចាំថា ការសងបំណុលប្រៀបបីដូចជាការធ្វើដំណើរអ៊ីចឹង វាមិនមែនជាការប្រណាំងប្រជែងឡើយ។ មិនបាច់ឈ្នះអ្នកណាទេ គ្រាន់តែប្រកាន់ខ្ជាប់ការអត់ធ្មត់ បន្តផ្ដោតលើគោលដៅរបស់អ្នក និងប្រឹងប្រែងជាប់ជានិច្ច មិនយូរទេអ្នកនឹងទៅដល់គោលដៅអស់បំណុល មានសេរីភាពហិរញ្ញវត្ថុ៕   អត្ថបទដោយ៖ SOKLY SO-កូនផ្កាឈូក
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T09:10:57.023Z", "category": "ហិរញ្ញវត្ថុ", "views": 582, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អ្នកឧកញ៉ា  គួច ម៉េងលី លើកឡើងថា ក្រៅពីដើមទុន បើម្ចាស់អាជីវកម្មខ្វះ ៣ ចំណុចនេះប្រាកដជាទឹកភ្នែក
https://business-cambodia.com/articles/mengly-quach-tip-for-start-business
ការចាប់ផ្តើមអាជីវកម្ម គឺជារឿងងាយស្រួល តែការធ្វើឲ្យអាជីវកម្មដំណើរការរលូន និងជោគជ័យទើបជា រឿងពិបាក ព្រោះវាទាមទារអ្នកឲ្យមានដើមទុនគ្រប់គ្រាន់ ក៏ដូចជាសមត្ថភាពគ្រប់គ្រាន់ក្នុងការគិត ការគ្រប់គ្រងពេលវេលា មានភាពអត់ធ្មត់ ឆ្លាតនិងអាចបត់បែនទៅតាមស្ថានភាព។ ហើយអ្នកក៏ត្រូវមានទំនួលខុសត្រូវច្រើនជាងមុនផងដែរទៅលើការងារមួយចំនួនដូចជា ការប្រកាសជ្រើសរើសបុគ្គលិក ការដឹកនាំក្រុម ចាត់ចែងការងារ ការរៀបចំគម្រោង ការសម្រេចចិត្ត ការគ្រប់គ្រងហិរញ្ញវត្ថុ និងការដោះស្រាយបញ្ហាជូនអតិថិជនជាដើម។   យ៉ាងណាមិញនៅក្នុងវិស័យជំនួញ ក្រៅពីដើមទុន អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ក៏បានបង្ហាញជំនាញចំនួន៣ ទៀតបន្ទាប់ពីដើមទុន​ ដែលោកអ្នកត្រូវតែមាន​ មុនសម្រេចចិត្តបើអាជីវកម្ម៖​     ១. ចំណូលចិត្ត   ត្រង់ចំណុចនេះអ្នកឧកញ៉ាបានលើកឡើងថា មុនចាប់ផ្ដើមអាជីវកម្មលោកអ្នកត្រូវ សួរខ្លួនឯងថា តើខ្លួនឯងមានចំណូលចិត្តនៅមុខរបរដែលត្រៀមចេញរកស៊ីដែលទេ? មែនទែនទៅភាពតានតឹងមានជាប់ជាមួយ ការចាប់ផ្តើមអាជីវកម្ម។ លោកអ្នកនឹងចំណាយពេលច្រើនថ្ងៃយប់ រៀបចំផែនការ ធ្វើការសម្រេចចិត្ត ការសួរសំនួរ ហើយពេលខ្លះ អ្នកអាចនឹងមានអារម្មណ៍ចង់បោះបង់ចោល។ រឿងមួយដែលអាចឲ្យអ្នកនៅបន្តគឺ ចំណង់ចំណូលចិត្ត។   ចំណង់ចំណូលចិត្តនៅក្នុងអាជីវកម្ម គឺដូចជាត្រា ដែលមិនអាចលុបបាន។ ក្នុងនាមជាម្ចាស់អាជីវកម្ម អ្នកត្រូវរកឲ្យឃើញការពិត នូវអ្វីដែលអ្នកងប់ងល់ ដូច្នេះបងប្អូនត្រូវតែសួរខ្លួនឯងថាចូលចិត្តរបរនេះទេ?     ២.ចំណេះដឹង   បន្ទាប់ពីសួរពីចំណូលចិត្តរបស់ខ្លួនឯងហើយ សំណួរបន្ទាប់ដែលត្រូវសួរខ្លួនឯងគឺ តើលោកអ្នលមានចំណេះដឹងខាងនិង ប៉ុន្នានដែរ។ លោកអ្នកដែលស្រាវជ្រាវ ដែលសិក្សា ដែលអានសៀវភៅទាក់ទងនិងអាជីវកម្មនោះ​ទេ? មែនទែនទៅចំណេះដឹងនៅក្នុងរបរនីមួយៗគឺសំខាន់ ណាស់ ព្រោះអាចឲ្យលោកអ្នកកាត់តែឆ្អិននៅក្នុងវិស័យនេះ មិនបារម្ភពេលមានបញ្ហា ទោះមានបញ្ហាក៏អាចដោះស្រាយបាន។   ៣.ពិសោធ៍ឲ្យក្លាចទៅជាអ្នកជំនាញ   សួរពីចំណូលចិត្ត សួរពីចំណេះដឹង សំណួរបន្ទាបត្រូវសួរខ្លួនឯងថា ដែលមានពិសោធ៍ទាក់ទងនិងរបរនោះទេ ?  ហើយដែលទៅរៀនដើម្បីដកស្រងបទពិសោធ៍ដែរទេ? ប្រសិនបើមានបទសោធ៍រួចហើយ លោកអ្នកត្រូវសួរខ្លួនឯងថាតើមានជំនាញ ផ្នែកនេះទេ? ហើយមានប៉ុន្មានឆ្នាំហើយ? សរុបជារួម អ្នកឧកញ៉ាបានបញ្ជាក់ថា ប្រសិនបើលោកអ្នកមាន៣ ចំណុចនេះហើយ លោកអ្នកអាចរកស៊ីបានដោយរលួនដោយមិនបារម្ភខ្លាចជួបហានិភ័យនោះទេ៕​
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T08:29:59.001Z", "category": "កំពូលអ្នកលក់", "views": 2023, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រៀបមង្គលការ ប្រយ័ត្នកំហុសធំៗ៣នេះ ក្រែងការរួចមិនសល់លុ.យរកស៊ី បែរជំពាក់បំណុ.លគេវ័ណ្ឌក
https://business-cambodia.com/articles/3-big-mistakes-marry
មង្គលការ គឺជាប្រពៃណីពីបរមបុរាណដ៏ល្អផូរផង់របស់ខ្មែយើង ដើម្បីចងស្ពានមេត្រីសម្រាប់គូស្រករប្រុសស្រីក្លាយជាប្តីប្រពន្ធពេញសិទ្ធិ។ ដោយឡែកមានបងប្អូនមួយចំនួនចំណាយលើសមាឌ ធ្វើឲ្យពីធីមង្គលការក្លាយជាបំណុលសម្រាប់កូនប្រុស-កូនស្រី អ្នកខ្លះរៀបការហើយមិនត្រឹមគ្មានលុយជាដើមទុនរកស៊ីទេ ថែមទាំងជំពាក់គេជុំទិសទៀតផង។   ខាងក្រោមនេះគឺជាកំហុសឆ្គងធំៗ ៣ ដែលនាំឲ្យគូស្វាមីភរិយាថ្មីជាប់ជំពាក់បំណុលគេវ័ណ្ឌករ ក្រោយរៀបចំពិធីមង្គលការចប់សព្វគ្រប់៖   ១/. ការតុបតែងលម្អ   ការតុបតែងលម្អហួសមាឌ ជាចន្លោះប្រហោងមួយដែលធ្វើឲ្យខ្ជះខ្ជាយលុយច្រើនបំផុត ប្រសិនបើធ្វើវាហួសពីសមត្ថភាព និងលទ្ធភាពរបស់ខ្លួន វានឹងនាំចំណងចងជើងកូនកំលោះកូនក្រមុំជាក់ជាមិនខាន។ ដូចពាក្យចាស់បុរាណខ្មែរលោកបានពោលថា៖ «ឃើញដំរីជុះកុំជុះតាមដំរី ស្បែកជើងគេពាក់ស្អាត មិនប្រាកដថាយើងពាក្យសមនោះទេ»។   ក្នុងសម័យនេះមង្គលការជាច្រើនដេញជើងគ្នាលើការតុបតែងលម្អនៅមុខរោងការដូចជា ផ្កាអ័គីដេស្រស់ ផ្លែឈើស្រស់ ឬក៏ពពកហោះហើរជាដើម ហើយវាពិតជាស្រស់ស្អាត និងថ្លៃថ្នូរ សម្រាប់អ្នកដែលមានលុយក្រាស់ក្រែលនៅក្នុងការរៀបចំ តែវានឹងក្លាយជាបន្ទុកចំណាយកាន់តែធំ បើសិនជាអ្នកនៅខ្វះខាត។ ត្រង់ចំណុចនេះបើសិនជាលទ្ធភាពយើងមិនទាន់ល្អទេ យើងអាចប្រើសេវាផ្កាជ័រ ឬក៏ក្លោងទ្វាក្នុងតម្លៃសមរម្យតាមលទ្ធភាពរបស់យើង ដែលវាក៏អាចបន្ធូរបន្ទុកចំណាយ មួយកម្រិតទៀតផងដែរ។    ២/. ជំនូនច្រើនហួសកម្រិត   នៅក្នុងប្រពៃណីទំនៀមទម្លាប់ខ្មែរផ្លែឈើមានចំនួន ៣៦មុខ ដូចជា ចេក ដូង ដំឡូង មៀន គូលេន ល្មុន មង្ឃុត សេដា ស្រកានាគ... ដូចនេះអ្នកមានជីវភាពល្មម គួរតែទិញក្នុងបរិមាណសមរម្យមួយ ឬក៏ទិញផ្លែឈើណាដែលគិតថាវាសំខាន់សម្រាប់ប្រារព្ធធ្វើកម្មវិធីមង្គលការ ទៅតាមតម្រូវការតំបន់នីមួយៗខុសៗគ្នា។ ចំពោះអ្នកចំណូលខ្ពស់វាមិនចោទជាបញ្ហាទេ អាចទិញជំនូនប៉ុណ្ណាក៏បានដើម្បីឲ្យមើលទៅអាធឹកអាធម តែសម្រាប់អ្នកខ្វះខាតវិញវាជាការខ្ជះខ្ជាយលុយនៅពេលទិញជំនូនច្រើនលើសកម្រិត។   ៣/. បំប៉ោងផឹកស៊ីធំហួសហេតុ    «អស់មួយកេះថែមមួយកេះ ការកូនលោកបងម្តងដាក់ឲ្យអស់ដៃទៅ» នេះជាផ្នត់គំនិតមួយដែលនាំឲ្យពិធីមង្គលការខ្ជះខ្ជាយធនធានខ្លាំងបំផុត។ និយាយបែបនេះ ពុំមែនមានន័យថាមិនឲ្យភ្ញៀវទទួលទានភេសជ្ជៈឬស្រាបៀនោះទេ តែអ្នកក៏គួរតែគិតពីការគ្រប់គ្រងស្តុកនៅក្នុងមង្គលការផងដែរ ព្រោះអ្នកខាតបង់ធ្ងន់ជាងគេគឺម្ចាស់ដើមការនេះឯង។ ជាយោបល់គួររកសេវាកម្ម ពិធីការ និងចុងភៅ ដែលអ្នកទុកចិត្តបំផុត ដើម្បីអោយពួកគេគ្រប់គ្រង លើផ្នែកទាំងនេះ កុំអោយខ្ជះខ្ជាយ បើភ្ញៀវទទួលទានដោយពេញចិត្តមិនគួរឲ្យស្តាយទេ តែពេលខ្លះការខ្ជះខ្ជាយសេរីពេក ការកូនហើយដេកតែចាំសងលុយគេទៅ។   យ៉ាងណាមិញ បើកញ្ចប់លុយតិច ប្រឹងច្បិចពីមាត់ពីករ ឆក់នាឆក់អាយខ្លះហើយបានតែប៉ុណ្ណឹង យើងអាចពិចារណារៀបចំកម្មវិធីមង្គលការតូចមួយសមរម្យទៅតាមលទ្ធភាពដែលអាចធ្វើទៅបាន កុំឃើញដំរីជុះចង់ជុះតាមដំរី ច្បាស់រីងរៃទឹកភ្នែកជូតក្បាលជង្គង់មិនមែនខាន។ រៀបការហើយឲ្យសប្បាយចិត្ត មិនមែនរៀបការហើយជំពាក់បំណុលគេជុំទិសទេ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T07:51:09.888Z", "category": "ភាពជាអ្នកដឹកនាំ", "views": 1674, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អបអរសាទរ! គ្លីនិកកែសម្ផស្សល្បីឈ្មោះមួយរបស់ខ្មែរ ទទួលបានពានរង្វាន់ពីស្ថាប័នសុខភាពពិភពលោកអាស៊ីប៉ាស៊ីហ្វិក
https://business-cambodia.com/articles/la-belle-clinic-
ក្រោយឆ្លងកាត់បទពិសោធន៍ជាច្រើនឆ្នាំទៅលើឯកទេសសើស្បែកនិងកែសម្ផស្សដោយមិនវះកាត់ ទីបំផុតគ្លីនិក La Belle Acesthetic Centre ដែលជាគ្លីនិកដ៏ឈានមុខគេមួយក្នុងប្រទេសកម្ពុជា បានទទួលបានពានរង្វាន់ Aesthetic Dermatologist of the Year ពីស្ថាប័នសុខភាពពិភពលោកអាស៊ីប៉ាស៊ីហ្វិក ( GlobalHealth Asia-Pacific) ដែលបានប្រព្រឹត្តិទៅកាលពីថ្ងៃទី២១ ខែតុលា ឆ្នាំ ២០២៣ ទីក្រុងបាងកកប្រទេសថៃ។   ចំពោះភាពជោគជ័យរបស់ La Belle Acesthetic Centre នៅពេលនេះគឺជាការសមិទ្ធផលនៃការខិតខំប្រឹងប្រែងនិងមានការជ្រោមជ្រែងយ៉ាងខ្លាំងរបស់ វេជ្ជបណ្ឌិត ឃុន សុភាវៈនារី ដែលជាអ្នកជំនាញទៅលើផ្នែកសើស្បែកនិងកែសម្ផស្សដោយមិនវះកាត់ ដែលកញ្ញាបានបញ្ចប់ការសិក្សាផ្នែកវេជ្ជបណ្ឌិតទូទៅនិងបរិញ្ញាបត្រជាន់ខ្ពស់ផ្នែកសើស្បែក ពីសាកលវិទ្យាល័យ Thammasat ក្នុងទីក្រុងបាងកក ប្រទេសថៃ និងសញ្ញាបត្រផ្នែកសើស្បែកនិងកែសម្ផស្សដោយមិនវះកាត់ពី American Academy of Aesthetic Dermatology សហរដ្ឋអាមេរិកថែមទៀតផង។     បើតាមការលើកឡើងដោយផ្ទាល់ពី វេជ្ជបណ្ឌិត ឃុន សុភាវៈនារី ដែលជាសហស្ថាបនិកផ្ទាល់របស់គ្លីនិក La Belle Acesthetic Centre បានឱ្យដឹងថា “កក្តាសំខាន់ដែលធ្វើឱ្យ La Belle Aesthetic Centre អាចទទួលបានពានរង្វាន់ Aesthetic Dermatologist of the Year ពីស្ថាប័នសុខភាពពិភពលោកអាស៊ីប៉ាស៊ីហ្វិក នេះក៏ដោយសារតែ គ្លីនិករបស់កញ្ញាគឺជាគ្លីនិកដែលមានស្តង់ដារត្រឹមត្រូវ និងមានជំនាញច្បាស់លាស់នៅក្នុងការកែសម្ផស្សតាំងពីក្បាលរហូតដល់ចុងជើងប្រកបដោយទំនុកចិត្តខ្ពស់ ធានាបាននូវសុវត្ថិភាពដោយសារតែរាល់ផលិតផលប្រើប្រាស់ជូនអតិថិជនគឺគ្លីនិក La Belle Aesthetic Centre បានធ្វើការតេស្តនិងពិសោធន៍យ៉ាងម៉តចត់មុននឹងយកមកប្រើប្រាស់ជាមួយអតិថិជនរបស់ខ្លួន”។     គួរបញ្ជាក់ផងដែរថា នៅគ្លីនិក La Belle Aesthetic Centre មានបម្រើជូននូវសេវាកម្មជាច្រើនដូចជា ការបន្តឹងស្បែកមុខប្រឆាំងនឹងភាពចាស់ ការចាក់ Botox ការព្យាបាលមុខដោយប្រើឡាស៊ែរ  ក្នុងនោះក៏មានសេវាកម្មវះកាត់ត្របកភ្នែក ការវះកាត់ខ្ទង់ច្រមុះ កែដើមទ្រូង និងសេវាកម្មផ្សេងៗជាច្រើនមុខទៀត​ ដោយ វេជ្ជបណ្ឌិត ម៉ម គឹមអេង ។ ដូច្នេះសម្រាប់បងប្អូនដែលចង់ទទួលបានសេវាកម្មកែសម្ផស្សដោយវះកាត់និងមិនវះកាត់ ដែលមានស្តង់ដារ មានទំនុកចិត្តខ្ពស់ ជាមួយនឹងពេទ្យឯកទេសដែលមានបទពិសោធន៍យូរឆ្នាំកុំភ្លេចគ្លីនិក  La Belle Aesthetic Centre ដែលមានទីតាំងស្ថិតនៅ ផ្ទះលេខ3 ផ្លូវលេខ321 សង្កាត់បឹងកក់2 ខណ្ឌទួលគោក រាជធានីភ្នំពេញ ឬតាមរយៈ Facebook Page: La Belle Clinic ឬលេខទំនាក់ទំនង Tel: 012 299 915/ 093 999 863 ៕      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T07:27:26.141Z", "category": "PR", "views": 539, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មួយខែសល់លុយ១០០ដុល្លារ ទាំងនេះជារឿងអ្នកគួរធ្វើដើម្បីរកផ្លូវបង្កើនចំណូលឲ្យបានកាន់តែច្រើន
https://business-cambodia.com/articles/what-to-do-if-you-have-100-us-dollar-
ពេលខ្លះមនុស្សតែងតែមើលរំលងតួលេខតូចតាច។ ជាក់ស្ដែងអ្នកខ្លះមួយខែសល់១០០ដុល្លារតែមិនដឹងយកលុយនេះធ្វើអីទើបធ្វើឲ្យលុយរបស់ពួកគាត់កាន់តែកើនឡើងជាលំដាប់។ ដោយសារតែគិតថាមួយខែសល់១០០ដុល្លារមិនអាចធ្វើអ្វីបានជាដំកំភួនដូច្នេះពួកគាត់ចេះតែយកលុយចាយហើយលទ្ធផលមិនមានសល់លុយជាដំកំភួនសោះ។   ខាងក្រោមនេះគឺជារឿងមួយចំនួនដែលអ្នកគួរគិតគូធ្វើ ប្រើសិនបើមួយខែសល់លុយ១០០ដុល្លារ ហើយបើអនុវត្តធ្វើនោះអ្នកនឹងបណ្ដុះគំនិតបង្កើនចំណូលហើយធ្វើឲ្យអ្នកសល់ទ្រព្យ សល់លុយ។   ១. សន្សំនៅដាក់ធនាគារ  បើមួយខែសល់១០០ដុល្លារ ហើយមិនទាន់ដឹងថាយកធ្វើអី អ្នកអាចគិតគូយកដាក់សន្សំនៅធនាគារបាន។ ការដាក់សន្សំនៅធនាគារនេះទៀតសោត អ្នកគួរជ្រើសរើសគណនីសន្សំមានកាលកំណត់ដើម្បីសន្សំបានការប្រាក់ខ្ពស់ប្រចាំខែ។ បច្ចុប្បន្នគណនីសន្សំមានកាលកំណត់( Fixed Deposit) បានការប្រាក់ខ្ពស់គឺអ្នកទទួលបានការប្រាក់ចន្លោះពី៧ទៅ៨.៥%ក្នុងមួយឆ្នាំ។ ដូច្នេះមួយខែសល់១០០ដុល្លា អាចដាក់សន្សំនៅធនាគារហើយសន្សំមួយគោលដៅច្បាស់ដូចជាសន្សំទុកវិនិយោគឬសន្សំជាទុនសម្រាប់រកស៊ីជាដើម។     ២. រៀនជំនាញរយៈពេលខ្លី មានជំនាញជាច្រើនដែលអ្នកអាចគិតគូរៀនឬបង្កើនជំនាញដែលមានស្រាប់ដើម្បីបង្កើនឥទ្ធិពលរកចំណូលឲ្យបានកាន់តែច្រើននាពេលខាងមុខ។ អ្នកអាចគិតថាតើគួរមានជំនាញអ្វី។ មានជំនាញខ្លះៗដែលអ្នកគិតរៀនបាន ដូចជាជំនាញទីផ្សារឌីជីថល( Digital marketing) ជំនាញ Graphic Design និងជំនាញផ្សេងៗជាច្រើន។ ដូច្នេះអ្នកគួរចាយពេលនិងចាយលុយរៀនជំនាញថ្មីៗបន្ថែមដើម្បីមានឱកាសអាចរកចំណូលបន្ថែមលើចំណូលដែលមានស្រាប់។   ៣. បណ្ដុះគំនិត បណ្ដុះផ្នត់គំនិតត្រង់នេះគឺសំដៅដល់ការចំណាយពេលវេលានិងចំណាយលុយសិក្សាស្រាវជ្រាវនិងចូលរួមវគ្គបណ្ដុះបណ្ដាលដើម្បីឲ្យអ្នកមានគំនិតបើកទូលាយគំនិតអភិវឌ្ឍន៍ខ្លួននិងបង្កើនចំណេះជំនាញជាដើម។ លើសពីនេះអ្នកក៏អាចចាយលុយបណ្ដុះគំនិតតាមរយៈការទិញសៀវភៅអាន។ ត្រូវចាំថាគំនិតមកមុនហើយលុយមកតាមក្រោយដូច្នេះអ្នកត្រូវអានឲ្យច្រើន ស្ដាប់ឲ្យច្រើន ជួបគេឲ្យច្រើនដើម្បីបានគំនិតច្រើន។   ទិញហ៊ុនប្រចាំខែ មួយខែសល់លុយ១០០ដុល្លារគឺសក្ដសមបំផុតសម្រាប់យកមកវិនិយោគលើផ្សារភាគហ៊ុន។ ប្រទេសកម្ពុជាយើងមានផ្សារភាគហ៊ុនដែលមានឈ្មោះថា” ផ្សារមូលបត្រកម្ពុជា” ដែលប្រជាជនទូទៅសុទ្ធតែអាចវិនិយោគទិញភាគហ៊ុនក្រុមហ៊ុនក្នុងស្រុកធំៗមានដូចជា ធនាគារ អេស៊ីលីដា រដ្ឋាករទឹកស្វយ័តក្រុងភ្នំពេញ កំពង់ផែស្វយ័តក្រុងភ្នំពេញនិងក្រុមហ៊ុនជាច្រើនទៀត។   ដូច្នេះបើ១ខែសល់១០០ដុល្លារ អ្នកអាចយកមកវិនិយោគទិញភាគហ៊ុនប្រចាំខែបាន។ ផ្សារហ៊ុនជាកន្លែងសម្រាប់ឲ្យពលរដ្ឋអាចបង្កើតចំណូលនិងកសាងទ្រព្យរយៈពេលវែង។ ពេលអ្នកទិញភាគហ៊ុនរបស់ក្រុមហ៊ុននៅលើផ្សារហ៊ុនមានន័យថាអ្នកគឺជាម្ចាស់ភាគហ៊ុនរបស់ក្រុមហ៊ុននោះរហូត ហើយពេលក្រុមហ៊ុនគេរកស៊ីចំណេញ អ្នកក៏ទទួលបានប្រាក់ចំណេញទៅតាមហ្នឹងដែរ។ ឧទាហរណ៍បើអ្នកទិញភាគហ៊ុនធនាគារ អេស៊ីលីដានៅលើផ្សារហ៊ុន ពេលធនាគារ អេស៊ីលីដារកស៊ីចំណេញគេចែកប្រាក់ចំណេញទៅតាមភាគហ៊ុនដែលបងប្អូនកាន់កាប់។   ត្រង់នេះឧទាហរណ៍ថាអ្នកមានហ៊ុន អេស៊ីលីដាចំនួន៥ពាន់ហ៊ុន ហើយអេស៊ីលីដាចែកភាគលាភ៨០០រៀលក្នុងមួយហ៊ុននោះអ្នកនឹងបានចំណូលភាគលាភសរុប៤លានរៀលដែលជាចំណូលអកម្មដោយមិនបាច់ចំណាយពេលវេលានិងកម្លាំងឡើយ។   យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុន កុំភ្លេចចូលរួមពិព័រណ៍មុខរបរ២០២៣របស់ Business Cambpdia នៅថ្ងៃទី២ខែធ្នូ២០២៣នៅសាលាតិចណូនិងអាចបើកគណនីជួញដូរភាគហ៊ុនជាមួយ PP Link Securities ដោយឥតគិតថ្លៃនិងអាចសួរនាំក្រុមការងារ PP Link Securities បន្ថែមដើម្បីស្វែងយល់ពីការវិនិយោគលើផ្សារហ៊ុន។   ចង់ដឹងកាន់តែច្បាស់ទាក់ទងនឹងការវិនិយោគលើផ្សារហ៊ុនអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T06:49:26.898Z", "category": "ហិរញ្ញវត្ថុ", "views": 1297, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ការលក់ដូរមិនសូវដាច់! លោក  ឆាន វិទូ ណែនាំឱ្យម្ចាស់អាជីវកម្ម គួរធ្វើរឿង៣នេះ ជាបន្ទាន់
https://business-cambodia.com/articles/chan-vito-advises-business-owners-to-do-these-three-things-immediately
មុនពេលចាប់ផ្ដើមបើកអាជីវកម្មដំបូង ដើម្បីឲ្យម្ចាស់អាជីវកម្មកាន់តែមានភាពជឿទុកចិត្តក្នុងការដឹកនាំអាជីវកម្មរបស់ខ្លួនឲ្យមានភាពរីកចម្រើនឆាប់រហ័សដែលអាចពង្រឹង និងពង្រីកបានលឿន ដូច្នេះក្នុងនាមជាមេដឹកនាំត្រូវយល់ច្បាស់ពីបរិបទ និងរបៀបនៃការដឹកនាំអាជីវកម្ម ។   ជាការពិតណាស់ការដឹកនាំអាជីវកម្មមួយឲ្យឆ្ពោះទៅរកភាពជោគជ័យ មិនមែនជារឿងងាយស្រួល ហើយធ្វើតែមួយភ្លែតនោះទេ គឺវាទាមទារនូវការអនុវត្តកត្តាច្រើន ពិសេសគឺនៅក្នុងអំឡុងពេលមានវិបត្តិនេះតែម្តង ម្ចាស់អាជីវកម្មនីមួយៗកំពុង​ប្រឹងប្រែង ប្រយុទ្ធជាមួយសេដ្ឋកិច្ច ក្នុងការស្វែងរកអតិថិជន​ផងដែរ។     ជាក់ស្ដែងនៅក្នុង សម័យនេះ វិបត្តិសេដ្ធកិច្ច មនុស្សស្ត្រេសច្រើន ដូច្នេះ ពួកគាត់ត្រូវការកន្លែងលំហែរកាយ ដែលអាចជួយសន្សំទាំងលុយ ពេលវេលា សន្សំសាំង ដោយមិនបាច់ទៅខេត្ត ត្រឹមម្តុំហ្គ្រេនភ្នំពេញជាដើម។  ដូច្នេះភោជនីយដ្ធានលំហែរ៣៦ ក៏បានផ្លាស់ប្តូរកែរម៉ូដថ្មី ឲ្យទាន់នឹងសម័យ concept Resort វិល ល្ងាច កូនបានលេងទឹក ប៉ាម៉ាកបានសប្បាយជួបជុំគ្នាលក្ខណៈ គ្រួសារ មិត្តភក្ត្រ័ ក្រុមធំៗបានផងដែរ។     ទន្ទឹមនិងនោះដែរលោក លោក  ឆាន វិទូ ជាម្ចាស់ភោជនីយដ្ឋានលំហែ៣៦​ បានណែនាំឱ្យម្ចាស់អាជីវកម្ម គួរធ្វើរឿង៣នេះ ដើម្បីឲ្យម្ចាស់អាជីវម្មទាំងអាចគេចផុយ វិបត្តិសេដ្ឋកិច្ច ពិសេសម្ចាស់អាជីកម្មថ្មីថ្មោង​៖ ​ ១. ទុនបម្រុង   ដើមទុនគឺសំខាន់មែននៅក្នុងការចាប់ផ្ដើមអាជីវកម្មនីមួយៗ បើនិយាយឲ្យស្រួលស្ដាប់ដើមទុនគឺជាចំណុចស្លាប់រស់អាជីវកម្ម។​ លោក ឆាន វិទូ​ បានលើកឡើងថា ម្ចាស់អាជីវកម្មទាំងអស់គួរតែមានទុនបម្រុង​ហោចណាស់ពី៦ ខែទៅ១ ឆ្នាំ ដើម្បីជួយសម្រួលដល់លំហូរសាច់ប្រាក់និងមិនងាយជួបហានិភ័យ។   ២. កាត់បន្ថយអ្វីដែលមិនចាំបាច់​   នៅក្នុងស្ថានភាពដែលយើងមិនអាចកែប្រែស្ថានការណ៍ខាងក្រៅបាន យើងគួរព្យាយាមកែប្រែស្ថានការណ៍ខាងក្នុង ជាពិសេសផ្ដោតលើការពង្រឹងគុណភាពផលិតផល ឬសេវាកម្ម ប្រព័ន្ធគ្រប់គ្រងជាដើម។  ឧទាហរណ៍បងប្អូនគួរតែកាត់បន្ថយរបស់របរផ្សេងៗ ដូចជាការប្រើប្រាស់អំពូលភ្លើងជាដើម ដោយអាចកែច្នៃហាងរបស់បងប្អូនដោយកាត់បន្ថយអំពូលភ្លើងទៅ កែច្នៃហាងឲ្យពន្លឺចេញចូលគ្រប់គ្រាន់ ឬប្ដូរទៅជាដាំដើមឈើ វិញទៅដើម្បីបន្ថយកម្ដៅ ទាំងនេះក៏អាចជួយឲ្យបងប្អូនកាត់បន្ថយថ្លៃភ្លើងបានខ្លះដែរ។ មួយវិញទៀតពាក់ព័ន្ធនិង ម្ហូប មានន័យថា បងប្អូន លក់បន្ថយតម្លៃហើយកាត់បន្ថយបរិមាណម្ហូបដូចគ្នា។   ៣. គ្រប់គ្រងការទិញចូល​   ត្រង់ចំណុចនេះ លោក វិទូ បានលើកឡើងថា មិនគួរទិញអ៊ីវ៉ាន់ មួយខែម្តងនោះទេ អ្វីដែលល្អគួរតែទិញអ៊ីវ៉ាន់មួយសប្ដាហន៍ម្ដង ហើយធ្វើការសរុបចំណូលចំណាយមួយខែម្តងដែរ។​ ឧទាហរណ៍ ប្រសិនបើបងប្អូនធ្លាប់រកចំណូលបានមួយខែ២ ម៉ឺនដុល្លារ ហើយទៅទិញអ៊ីវ៉ាន់ ម្ដងអស់១ ម៉ឺនដុល្លារដែរគឺមិនត្រូវនោះទេ។ បងប្អូនគួរតែទិញអ៊ីវ៉ាន់មួយអាទិត្យម្ដងហើយបិទបញ្ជីមួយអាទិត្យម្តងដែរ ធ្វើបែបនេះគឺដើម្បីងាយស្រួលដឹងពីចំណូលចំណាយរបស់បងប្អូន ។   សរុបជារួមក្នុងនាមជាម្ចាស់ភោជនីយដ្ឋានលំហែរ៣៦  លោក ឆាន​ វិទូ ក៏បានណែនាំ យុវជនគួរតែជ្រើសរើសអ្វីដែលខ្លួនឯងស្រលាញ់ ពេញចិត្តចាំធ្វើ ទោះជាជួបវិបត្តិខ្លាំងប៉ុន្នានក៏មិនអាចឲ្យយើងដួលបានទេ ព្រោះកម្លាំងចិត្តជាកក្តាសំខាន់ ជាចុងក្រោយ ចង់ធ្វើជំនួញ គួរតែមើលពីអារម្មណ៏ស្រលាញ់ ចំណេះ និង ជំនាញផង ហាមឃើញគេដាច់បើកតាមគេដែល ដឹងតែដួលហើយ៕      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T06:34:12.723Z", "category": "កំពូលអ្នកលក់", "views": 361, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធនាគារ ហត្ថា ដាក់សម្ពោធជាផ្លូវការនូវប័ណ្ណវីសា របស់ខ្លួនដើម្បីផ្តល់នូវបទពិសោធក្នុងការទូទាត់ប្រកបដោយសុវត្ថិភាព ងាយស្រួល និងលឿនរហ័ស
https://business-cambodia.com/articles/hattha-visa-card
ភ្នំពេញ ថ្ងៃទី ១៩ ខែវិច្ឆិកា ឆ្នាំ ២០២៣៖ ធនាគារ ហត្ថា ដែលជាក្រុមហ៊ុនបុត្រសម្ព័ន្ធរបស់ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទីប្រាំនៅក្នុងព្រះរាជាណាចក្រថៃ និងជាសមាជិកមួយនៃ MUFG Financial Group របស់ប្រទេសជប៉ុន បានប្រកាសដាក់សម្ពោធជាផ្លូវការនូវប័ណ្ណវីសា​ ហត្ថា នៅផ្សារទំនើប អ៊ីអនម៉ល មានជ័យ (អ៊ីអនម៉លទី ៣)។ នៅក្នុងកម្មពិធីសម្ពោធនេះ មានការអញ្ជើញចូលរួមជាកត្តិយសពីសំណាក់ លោកឧកញ៉ា ហួត អៀងតុង ប្រធាននាយកនៃ ធនាគារ ហត្ថា និងលោកស្រី Ivana Tranchini អ្នកគ្រប់គ្រងនៃក្រុមហ៊ុន Visa ប្រចាំប្រទេសកម្ពុជា រួមជាមួយថ្នាក់ដឹកនាំ ជាន់ខ្ពស់មក ពីស្ថាប័នទាំងពីរ និងដៃគូយុទ្ធសាស្ត្រផ្សេងៗជាច្រើនអ្នកផងដែរ។ ព្រឹត្តិការណ៍ថ្ងៃនេះបានបង្ហាញពីការប្ដេជ្ញាចិត្តរបស់ធនាគារ ហត្ថា ក្នុងការផ្តល់ជូនអតិថិជនរបស់ខ្លួននូវបទពិសោធថ្មីៗនៃការទូទាត់បែប     ឌីជីថលប្រកបដោយភាពងាយស្រួល លឿនរហ័ស មានសុវត្ថិភាពខ្ពស់ និងប្រើប្រាស់បានទូលំទូលាយជាសកល ។ ព្រឹត្តិការណ៍នេះ គឺជាភាពជោគជ័យថ្មីមួយទៀតសម្រាប់ធនាគារ ហត្ថា ដែលកំពុងប្រតិបត្តិការអាជីវកម្មរបស់ខ្លួនប្រកបដោយភាពរីកចម្រើន មានវិជ្ជាជីវៈ  មានទំនួលខុសត្រូវខ្ពស់ចំពោះអតិថិជន និងតែងតែបំពេញតម្រូវការរបស់អតិថិជនជាអាទិភាពចម្បង។ លោកឧកញ៉ា ហួត អៀងតុង បានសម្តែងការសាទរចំពោះសមិទ្ធិផលដ៏សំខាន់នេះ ដោយលោកមានប្រសាសន៍ថា “យើងមានសេចក្តីរំភើបរីករាយក្នុងការផ្តល់ជូននូវសេវាទូទាត់ប្រាក់តាមបែបឌីជីថលជាសាកលដល់អតិថិជនបច្ចុប្បន្ន និងអនាគតរបស់ យើង។ នេះបង្ហាញពីវឌ្ឍនភាពដ៏សំខាន់នៅក្នុងផែនការផ្លាស់ប្តូរឌីជីថលរបស់យើង នៅពេលដែលយើងពង្រីកប្រព័ន្ធ អេកូធនាគារឌីជីថល របស់យើងដើម្បីឆ្លើយតបនឹងតម្រូវការរបស់អតិថិជនទូទៅ និងម្ចាស់អាជីវកម្ម។ លោកបានពន្យល់បន្ថែមថា "តាមរយៈការប្រើប្រាស់ ប័ណ្ណឥណពន្ធ​ វីសា អតិថិជនអាចធ្វើការទូទាត់ប្រាក់តាមអនឡាញ ឬក្នុងហាងទំនិញណាមួយបានយ៉ាងងាយ ស្រួល និងមានសុវត្ថិភាពខ្ពស់នៅទីកន្លែងជាច្រើនជុំវិញពិភពលោក ដែលមាននិមិត្តសញ្ញា Visa"។ លោកស្រី Ivana Tranchini បានមានប្រសាសន៍ថា “យើងមានក្តីរំភើបក្នុងការធ្វើជាដៃគូជាមួយធនាគារ ហត្ថា ដើម្បីផ្តល់ជូនអ្នកប្រើប្រាស់នៅកម្ពុជានូវសុវត្ថិភាព និងភាពងាយស្រួលនៃប័ណ្ណឥណពន្ធ វីសា”។ “យោងតាមការសិក្សាអំពី ឥរិយាបទ របស់អតិថិជន បានបង្ហាញថាការប្រើប្រាស់ប័ណ្ណឥណពន្ធ និងប័ណ្ណឥណទាននៅក្នុងប្រទេសកម្ពុជា មានការកើនឡើងជាលំដាប់ ក្នុងរយៈពេលប៉ុន្មានឆ្នាំចុងក្រោយនេះ រួមជាមួយនឹងការចាប់អារម្មណ៍លើប័ណ្ណដែលមាន Contactless និងប័ណ្ណនិម្មិត។ យើងនៅតែបន្ត ប្តេជ្ញាចិត្តក្នុងការជំរុញដំណើរការផ្លាស់ប្តូរឌីជីថលរបស់ប្រទេសកម្ពុជាតាមរយៈការធ្វើឱ្យបទពិសោធននៃការទូទាត់របស់អ្នកប្រើប្រាស់កាន់តែប្រសើរឡើង ជាមួយនឹងដំណោះស្រាយទូទាត់បែបឌីជីថលប្រកបដោយភាពច្នៃប្រឌិតបំផុត។ ដើម្បីអបអរសាទរសមិទ្ធិផលដ៏គួរឱ្យកត់សម្គាល់នេះ ធនាគារ ហត្ថា ក៏មានការផ្តល់ជូនពិសេសសម្រាប់អ្នកកាន់ប័ណ្ណ វីសា ថ្មី របស់ធនាគារផងដែរ។ ការផ្តល់ជូនពិសេសទាំងនេះរួមមានការលើកលែងថ្លៃសេវាប័ណ្ណប្រចាំឆ្នាំរហូតដល់ ៥ ​​ឆ្នាំ និងផ្តល់ជូន ទឹកប្រាក់ ត្រឡប់មកវិញ 10% បន្ថែមពីលើមុខងារពិសេសនៃប័ណ្ណនេះ។ ជាមួយនឹងប័ណ្ណ ហត្ថា វីសា អតិថិជនអាចរីករាយ ជាមួយនឹង ភាពងាយស្រួលនៃការទូទាត់តាមអនឡាញ និងនៅក្នុងហាងនានាទូទាំងពិភពលោក គ្រប់ទីកន្លែងដែលមាននិមិត្តសញ្ញា Visa​។ រាល់ការធ្វើប្រតិបត្តិការតាមរយៈប័ណ្ណ វីសា ហត្ថា គឺមានសុវត្ថិភាពខ្ពស់ ដោយទទួលបានការជូនដំណឹងត្រឡប់តាមរយៈសារ SMS និងលេខកូដសម្ងាត់(OTP) ដើម្បីធ្វើការផ្ទៀងផ្ទាត់បន្ថែមទៅលើប្រតិបត្តិការសម្រាប់ការទូទាត់តាមអនឡាញផងដែរ។ លើសពីនេះ ធនាគារ ហត្ថា ក៏បានផ្តល់សិទ្ធិផ្តាច់មុខសម្រាប់ម្ចាស់ប័ណ្ណ វីសា Platinum រួមមានការចូលសម្រាកនៅក្នុងបន្ទប់រង់ចាំពិសេស របស់ អាកាសយានដ្ឋានជាង១៣០កន្លែងទូទាំងពិភពលោក និងការធានារ៉ាប់រងលើការធ្វើដំណើរក្រៅប្រទេសរហូតដល់ ១.០០០.០០០ ដុល្លារអាមេរិក។ ដើម្បីរីករាយជាមួយអត្ថប្រយោជន៍ទាំងអស់ដែលបានរៀបរាប់ខាងលើ អតិថិជនអាចដាក់ពាក្យស្នើសុំប័ណ្ណ ហត្ថា វីសា នៅសាខាណា មួយដែលជិតលោកអ្នកបំផុត ឬតាមរយៈទូរសព្ទទៅលេខ 1800 212 222 ឬ 023 999 266។ អំពីធនាគារ ហត្ថា៖ ធនាគារ ហត្ថា ជាធនាគារពាណិជ្ជដែលមានវត្តមាននៅក្នុងប្រទេសកម្ពុជាអស់រយៈពេលជិត ៣០ ឆ្នាំមកហើយ និងបានផ្តល់ជូននូវ សេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ គិតត្រឹមត្រីមាសទីពីរនៃឆ្នាំ ២០២៣នេះ ធនាគារ ហត្ថា គឺជាធនាគារពាណិជ្ជ ធំលំដាប់ទីបីក្នុងប្រទេសកម្ពុជា។ លើសពីនេះ ធនាគារ ហត្ថា បានរក្សាជំហររឹងមាំរបស់ខ្លួនដោយជោគជ័យ ជាមួយចំណាត់ថ្នាក់ទី ៤ ទាំងសមតុល្យឥណទាន និងសមតុល្យប្រាក់បញ្ញើសន្សំ ក្នុងចំណោមធនាគារធំទាំងដប់ក្នុងប្រទេសកម្ពុជា។ ធនាគារ ហត្ថា ធ្វើប្រតិបត្តិការ ក្នុងនាមជាក្រុមហ៊ុនបុត្រសម្ព័ន្ធរបស់ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ ទីប្រាំនៅក្នុង ព្រះរាជាណាចក្រថៃ និងមានប្រវត្តិអស់រយៈពេល 77 ឆ្នាំ។ ធនាគារ ក្រុងស្រ៊ី ជាសមាជិកមួយនៃ MUFG Financial Group របស់ប្រទេសជប៉ុន និងជាក្រុមហ៊ុនធំបំផុតមួយនៅទូទាំងពិភពលោក។ អំពីក្រុមហ៊ុន Visa Inc. Visa Inc. (NYSE: V) គឺជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល ដែលជួយសម្រួលដល់ប្រតិបត្តិការ រវាងអ្នកប្រើប្រាស់ ពាណិជ្ជករ ស្ថាប័នហិរញ្ញវត្ថុ និងស្ថាប័នរដ្ឋាភិបាលដែលពាក់ព័ន្ធ ច្រើនជាង ២០០ ប្រទេស និង តំបន់ ជារៀងរាល់ឆ្នាំ។ បេសកកម្មរបស់យើងគឺផ្សាភ្ជាប់ពិភពលោកទាំងមូល តាមរយៈការតភ្ជាប់បណ្តាញទូទាត់ប្រាក់ប្រកបដោយភាពច្នៃប្រឌិតថ្មី ងាយស្រួល អាចទុកចិត្តបាន និងមានសុវត្ថិភាពបំផុត ដែលអនុញ្ញាតឲ្យអ្នកប្រើប្រាស់ អាជីវករ និង​សេដ្ឋកិច្ចមានការរីកចម្រើន។ យើងជឿជាក់ថាសេដ្ឋកិច្ចដែលរួមបញ្ចូលមនុស្សគ្រប់រូប នៅគ្រប់តំបន់ នឹងជួយដល់ការអភិវឌ្ឍនៅគ្រប់ទីកន្លែង ហើយយើងមើលឃើញថា នេះគឺជាមូលដ្ឋានគ្រឹះនៃចរន្តសាច់ប្រាក់។ ស្វែងយល់បន្ថែមតាមរយៈVisa.com។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T05:50:33.285Z", "category": "PR", "views": 106, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដំណើរទស្សនៈកិច្ចសិក្សាទៅកាន់ប្រទេសអង់គ្លេស នៃសាលាអន្តរជាតិ អាយ ស៊ី អេស
https://business-cambodia.com/articles/ics-overseas-edu-trip
នៅថ្ងៃទី19 ខែវិច្ជិកា ឆ្នាំ2023 ថ្មីៗនេះ សិស្សានុសិស្សនៃសាលាអន្តរជាតិ អាយ ស៊ី អេស រួមទាំងថ្នាក់ដឹកនាំសាលាសរុបចំនួន 31រូប ធ្វើដំណើរទស្សនៈកិច្ចសិក្សាអន្តរជាតិប្រចាំឆ្នាំ ទៅកាន់ទីក្រុងល្បីៗនៃប្រទេសអង់គ្លេស មានជាអាទិ៍ដូចជា London, Oxford, Cambridge, Manchester, Nottingham និងទីក្រុង Northampton រយៈពេល13ថ្ងៃ ។ សិស្សានុសិស្សទាំងអស់ នឹងមានឱកាស ចូលសិក្សាវគ្គខ្លី នៅឯសាកលវិទ្យាល័យល្បីៗ ដូចជា៖ 1)មហាវិទ្យាល័យ Abbey​ College នៃទីក្រុងCambridge,​ 2)​សាកលវិទ្យាល័យ Northampton រួមជាមួយនឹងទស្សនៈកិច្ចសិក្សានៅ 1)​សាកលវិទ្យាល័យ Oxford, 2)សាកលវិទ្យាល័យ Cambridge​ និង 3)សាកលវិទ្យាល័យ នៅក្នុងទីក្រុង Manchester និងតំបន់ទេសចរណ៍សំខាន់ៗជាច្រើនផ្សេងទៀត។​ ដំណើរទស្សនៈកិច្ចសិក្សាអន្តរជាតិប្រចាំឆ្នាំ នៃសាលាអន្តរជាតិ អាយ ស៊ី អេស នឹងផ្ដល់ឱកាសឱ្យសិស្សានុសិស្សទទួលបាននូវ៖ ការសិក្សាផ្ទាល់ក្នុងសាកលវិទ្យាល័យ និងមហាវិទ្យាល័យល្បីៗ ការតម្រង់ទិសលើមុខវិជ្ជា​ និងជំនាញសម្រាប់ការសិក្សាបន្ត នៅកម្រិតក្រោមឧត្តមសិក្សា ការផ្លាស់ប្ដូរបទពិសោធន៍សិក្សា និងការទំនាក់ទំនងអន្តរជាតិជាមួយសិស្សនិស្សិតក្នុងសាកលវិទ្យាល័យល្បីៗ ការបង្កើនជំនាញទំនាក់ទំនងភាសាអង់គ្លេស ទាំងការនិយាយ និងការសរសេរ ការស្វែងយល់ជាក់ស្តែង អំពីវប្បធម៌អន្តរជាតិ និងការរស់នៅបែបប្រជាជនសកលលោក ការស្វែងយល់ពីកន្លែងប្រវត្តិសាស្ត្រ សាកលវិទ្យាល័យ សាលសិល្បៈ សារមន្ទីរ និងកន្លែងកំសាន្តជាច្រើន វិញ្ញាបនបត្រសិក្សាពីសាកលវិទ្យាល័យ ឬមហាវិទ្យាល័យ។ សាលាអន្តរជាតិ អាយ ស៊ី អេស (សាខាកណ្តាល) : អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985សាលាអន្តរជាតិ អាយ ស៊ី អេស (សាខាកាល់ម៉ែត)អគារលេខ 25 ផ្លូវលេខ 75 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975 FACEBOOK: https://www.facebook.com/icsis2004 Telegram Channel: https://t.me/+GG3VditiVtswY2Fl គេហទំព័រ: www.ics.edu.kh អ៊ីម៉េលៈ info@ics.edu.kh
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T05:28:29.202Z", "category": "PR", "views": 80, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អ្នកនៅស្រុកស្រែមានដី កុំទុកឱ្យទំនេរចោល ! គួរច្នៃដាំដំណាំ ៣ នេះដើម្បីបង្កើនចំណូល កាត់បន្ថយចំណាយ
https://business-cambodia.com/articles/three-jobs-for-farmer-at-province-
ស្របពេលដែលសេដ្ឋកិច្ចកំពុងតែមានភាពតានតឹង ការចំណាយច្រើន ចំណូលថយថុះ បានបង្ករឱ្យមានផលប៉ះពាល់ជាចម្រើនទៅលើជីវភាពរស់នៅប្រចាំថ្ងៃរបស់ប្រជាពលរដ្ឋទូទៅ រហូតធ្វើឱ្យមានបងប្អូនខ្លះត្រូវបន្ថែមការងារ មុខរបរថ្មីៗបន្ថែមទៀត ដើម្បីទប់ទល់នឹងការចំណាយ។ ហេតុដូចនេះសម្រាប់បងប្អូនដែលរស់នៅតាមបណ្តាលខេត្តនានាប្រសិនបើមានដីនៅទំនេរជុំវិញផ្ទះគួរតែច្នៃដាំដំណាំបង្កើតរបរថ្មីៗបន្ថែមទៀតសម្រាប់បង្កើនប្រាក់ចំណូលនិងកាត់បន្ថយចំណាយ ជាពិសេសដំណាំសាមញ្ញៗ៣ មុខនេះ ៖ ១.ននោង ដំណាំននោងជាដំណាំស្រុកស្រែចម្ការមួយដែលគេនិយមដាំនៅតែក្រោយផ្ទះ មិនសូវជាមានអ្នកដែលដាំលក្ខណៈទ្រង់ទ្រាយធំនោះទេ ដូចដែលរៀបរាប់ខាងលើគឺមានតែការដាំបែបតាមផ្ទះសម្រាប់តែស្លរម្តងម្កាលប៉ុណ្ណោះ ប៉ុន្តែបើយើងងាកទៅមើលទីផ្សាររបស់ដំណាំមួយប្រភេទនេះវិញ សម្បូរទីផ្សារមិនចាញ់ដំណាំផ្សេងប៉ុន្មាននោះទេ ព្រោះក្រៅពីអាចលក់ចែកចាយក្នុងភូមិបានហើយ យើងអាចរកម៉ូយបោះដុំលក់នៅតាមផ្សារបានថែមទៀតផង។     ជាក់ស្តែងដូចបងប្រុសមួយរូប ឈ្មោះ ផាន តុលា បច្ចុប្បន្នជាអ្នកដាំននោងបានឱ្យដឹងថា “ជាធម្មតាក្នុងមួយរដូវរកអាចប្រមូលផលបានពីដំណាំននោងរបស់គាត់បានចន្លោះពី ៥ពាន់ ទៅជិត ១ម៉ឺនដុល្លារ ដោយគ្រាន់តែចាយពេលត្រឹម ៣ទៅ៤ខែប៉ុណ្ណោះសម្រាប់ដាំ”។ ដែលនេះជាសញ្ញាបញ្ជាក់ឱ្យឃើញថា ប្រសិនបើបងប្អូនមានដីនៅទំនេរហើយមិនចង់ធ្វើស្រូវ ចង់ធ្វើអ្វីផ្សេងអាចពិចារណាលើដំណាំមួយប្រភេទនេះបាន ព្រោះការដាំដុះក៏ងាយស្រួល រីឯការថែទាំក៏មិនសូវលំបាក ហើយយើងអាចមានពេលសម្រាប់ធ្វើការងារផ្សេងៗបានក្រៅពីដាំននោងថែមទៀត ដែលនេះវាធ្វើឱ្យចំណេញទាំងពេល បានទាំងចំណូល។   ២.ក្រូចឆ្មា ក្រូចឆ្មាក៏ជាដំណាំដែលមានទីផ្សារខ្ពស់ផងដែរនាពេលបច្ចុប្បន្ននេះ ព្រោះសព្វថ្ងៃមានការពេញនិយមទៅលើការធ្វើជ្រក់ជើងមាន់ ជើងទា ទឹកជ្រលក់ ជាដើម។ដែលនេះធ្វើឱ្យតម្រូវការផ្លែក្រូចក្នុងប្រទេសកម្ពុជាយើងក៏មានការកើនឡើងផងដែរ ហេតុនេះសម្រាប់បងប្អូនដែលគាត់មានទុនសមល្មម អាចសាកល្បងលើដំណាំនេះបាន ព្រោះចាយពេលត្រឹម ១ ទៅ ២ឆ្នាំ យើងក៏នឹងអាចទទួលផលបានហើយ រីឯតម្លៃវិញជាមធ្យមក្នុងមួយគីឡូចន្លោះពី ៦ពាន់រៀល ទៅ ៨ពាន់រៀល ដូច្នេះបើយើងដាំច្រើន យើងអាចបេះបានវិលជុំ រកប្រាក់កម្រៃបានជាប្រចាំតែម្តង។     ៣.ម្ទេស ដំណាំម្ទេសត្រូវបានគេចាត់ទុកជាគ្រឿងទេសដ៏សំខាន់មួយសម្រាប់អ្នកធ្វើម្ហូបអាហារមិនថានៅតាមផ្ទះ តាមហាង ភោជនីដ្ឋានតូចធំ ក្នុងមួយថ្ងៃគ្រាន់តែម្ទេសអាចនឹងប្រើរាប់តោនដើម្បីធ្វើជាគ្រឿងទេស ហើយបច្ចុប្បន្នបើយើងងាកទៅមើលពីការដាំដុះវិញមិនសូវជាមានច្រើននោះទេ ហេតុនេះលើកទឹកចិត្តឱ្យបងប្អូនដែលគាត់មានបទពិសោធន៍ និងគ្មានបទពិសោធន៍អាចធ្វើការសិក្សាបន្ថែមទៅលើបច្ចេកទេសដាំដុះ ដើម្បីមានលទ្ធភាពអាចដាំជាចំការលក្ខណៈទ្រង់ទ្រាយធំ និងអាចធ្វើការផ្គត់ផ្គង់បានកាន់តែច្រើនបន្ថែមទៀត។     បន្ថែមពីលើនេះ ចង់បញ្ជាក់បងប្អូនផងដែរថា ក្រៅពីដំណាំទាំង៣ ខាងលើនៅមានដំណាំជាច្រើនផ្សេងទៀត ដែលសុទ្ធសឹងតែបងប្អូនអាចធ្វើការដាំដុះបាន ហើយសុទ្ធតែអាចរកចំណូលបានប្រចាំថ្ងៃ ប្រចាំខែបាន ដូចជាប្រភេទបន្លែ ស្ពៃ ប៉េងបោះ ជាដើម បងប្អូនអាចដាំជាលក្ខណៈជាផ្ទះសំណាញ និងជាដំណាំលើទឹកបាន ព្រោះវាងាយស្រួលថែទាំ ដែលធ្វើឱ្យគុណភាពបន្លែក៏ល្អ​លក់ក៏បានថ្លៃទៅតាមនោះផងដែរ៕ អត្ថបទដោយ៖សម្បត្តិ សុខឡាង  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T05:04:32.130Z", "category": "ចាប់ផ្តើមអាជីវកម្ម", "views": 1120, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សល់លុ.យ ចាប់ឱកា.ស បង្កើនទ្រ.ព្យ! ហេតុផលធំៗ៤ ដែលគួរទិញផ្ទះនៅក្នុងស្ថានភាព សេដ្ឋកិច្ចមិននឹងនរ
https://business-cambodia.com/articles/4-reasons-to-buy-house-in-down-economy
បញ្ហាអាចជាវិបត្តិ តែក៏អាចជាឱកាសសម្រាប់អ្នកដែលបានត្រៀមខ្លួនទុកជាមុន។ នៅក្នុងដំណាក់កាលសេដ្ឋកិច្ចមិននឹងនរ មនុស្សជាច្រើនរងវិបត្តិ អចលនទ្រព្យនិងផ្ទះខ្លះធ្លាក់ថ្លៃ អាចបង្កជាបញ្ហាធ្ងន់ តែក៏អាចផ្ដល់ជាឱកាសល្អ សម្រាប់អ្នកដែលមានលុយសល់ក្នុងដៃច្រើនផងដែរ។​   ខាងក្រោមនេះជាមូលហេតុធំៗ៤ ដែលអ្នកមានលុយក្នុងដៃច្រើន គួរចាប់ឱកាសទិញផ្ទះក្នុងស្ថានភាពសេដ្ឋកិច្ចមិនសូវនឹងនរ៖   ១. តម្លៃផ្ទះទាប៖ ជាទូទៅមិនថានៅក្នុងប្រទេសណាទេ ឱ្យតែសេដ្ឋកិច្ចមិនសូវនឹងនរ ឬធ្លាក់ចុះ តម្លៃអចលនទ្រព្យ ឬតម្លៃផ្ទះនៅលើទីផ្សារ ដឹងតែធ្លាក់ចុះមិនខានឡើយ។ ហេតុនេះវាជាឱកាសល្អសម្រាប់អ្នកដែលមានបំណងចង់ទិញផ្ទះទុក ឬចង់វិនិយោគលើផ្ទះទុកចំណេញពេលក្រោយ។   ២. លក្ខខណ្ឌកម្ចីល្អ៖ សេដ្ឋកិច្ចបែបនេះធនាគារត្រូវការអតិថិជន បើអ្នកជាមនុស្សដែលមានចំណូលល្អប្រសើរ ឬមានលំហូរសាច់ប្រាក់រឹងមាំ អ្នកប្រាកដជាអាចចរចាជាមួយធនាគារ ដើម្បីបានលក្ខខណ្ឌកម្ចីល្អខុសពីធម្មតា។   ៣. អំណាចនៃការចរចា៖ សេដ្ឋកិច្ចធ្លាក់ចុះ មនុស្សតិចណាស់ដែលមានលទ្ធភាពទិញផ្ទះដូចអ្នក ដូច្នេះហើយតម្រូវការទីផ្សារមិនសូវជាចង្អៀតទេ អ្នកលក់គ្មានជម្រើសច្រើន គេប្រាកដជាខិតខំបំពេញតាមតម្រូវចិត្តរបស់អ្នក ដើម្បីឱ្យអ្នកព្រមទិញផ្ទះរបស់គេ។ ដូច្នេះមានន័យថាអ្នកមានអំណាចគ្រប់គ្រាន់ នៅក្នុងការចរចាជាមួយម្ចាស់ផ្ទះ ដើម្បីឱ្យគេព្រមលក់នៅក្នុងលក្ខខណ្ឌណាមួយ ដែលផ្ដល់ផលចំណេញច្រើនសម្រាប់អ្នក។   ៤. វិនិយោគបានចំណេញខ្ពស់៖ ទិញផ្ទះនៅក្នុងតម្លៃទាបលក់ក្នុងតម្លៃខ្ពស់ នេះជាអ្វីដែលអ្នកវិនិយោគជាច្រើនចូលចិត្តធ្វើ។ អ្នកអាចទិញផ្ទះនៅក្នុងពេលមានវិបត្តិ ហើយទុករហូតដល់សេដ្ឋកិច្ចល្អប្រសើរឡើងវិញលក់ចេញក្នុងតម្លៃថ្លៃ បានចំណេញច្រើន ខុសពីការវិនិយោគក្នុងស្ថានភាពសេដ្ឋកិច្ចធម្មតា។   យ៉ាងណាមិញការដែលអាចចាប់ឱកាសល្អៗបាន វាតម្រូវឱ្យយើងត្រៀមខ្លួនជានិច្ច។ ជាក់ស្ដែងពេលសេដ្ឋកិច្ចធ្លាក់ចុះ តម្លៃអចលនទ្រព្យធ្លាក់ថ្លៃ បើអ្នកជាមនុស្សដែលធ្លាប់ត្រៀមខ្លួន មានលុយក្នុងដៃស្រាប់ អ្នកប្រាកដជាអាចចាប់ឱកាសនេះបាន។ ផ្ទុយទៅវិញបើអ្នកមិនបានត្រៀមខ្លួនសោះ ពេលសេដ្ឋកិច្ចធ្លាក់ចុះ កុំថាឡើយចាប់ឱកាសល្អៗ គ្រាន់តែរក្សាខ្លួនកុំឱ្យជួបបញ្ហាទៅបានហើយ។ ហេតុនេះហើយទើបបានគេនិយាយថា ការសន្សំគ្រាប់ពូជគឺជារឿងសំខាន់ណាស់ ចង់មានឱកាសបណ្ដុះដើមលុយត្រូវតែចេះសន្សំគ្រាប់ពូជលុយ។   សូមជម្រាបផងដែរថាប្រសិនបើអ្នកមានបំណងទិញផ្ទះដើម្បីវិនិយោគយកប្រាក់ចំណេញ គួរកុំភ្លេចសិក្សាពីទីផ្សារឱ្យបានច្បាស់បន្ថែមទៀត ព្រមទាំងពិនិត្យមើលទីតាំងឱ្យបានច្បាស់លាស់ លៃយ៉ាងណាឱ្យចំកន្លែងដែលមានចរាចរណ៍ទីផ្សារខ្ពស់ ដើម្បីប្រាកដថានឹងមានអ្នកចង់ទិញបន្តពីអ្នក៕   អត្ថបទដោយ៖ SOKLY SO-កូនផ្កាឈូក
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T05:03:25.811Z", "category": "ហិរញ្ញវត្ថុ", "views": 492, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មិនមែនមានតែចិន! ស្ងាត់ៗ ក្រុមហ៊ុនមកពីអាមេរិកជាង២០ កំពុងសម្លឹងរកឱកាសវិនិយោគ នៅកំពង់សោម
https://business-cambodia.com/articles/company-from-usa
កំពង់សោមក្លាយជាគោលដៅវិនិយោគថ្មីសម្រាប់អ្នកវិនិយោគមកពីអាមេរិក ខណៈថ្មីៗនេះ លោក ឡុង ឌីម៉ង់ អភិបាលរងខេត្តព្រះសីហនុ បានធ្វើបទបង្ហាញស្តីអំពីសក្តានុពល និងកាលានុវត្តភាព នៃការវិនិយោគក្នុងខេត្តព្រះសីហនុ ជូនគណៈប្រតិភូជាតិ និងអន្តរជាតិ ក្នុងដំណើរទស្សនកិច្ចការងារ ដែលរៀបចំដោយសភាពាណិជ្ជកម្មអាមេរិចប្រចាំកម្ពុជា (Amcham) សរុបសមាសភាពប្រមាណ៤៣រូប។ ក្នុងបទបង្ហាញជូនដល់គណៈប្រតិភូធុរកិច្ចប្រធាន អគ្គនាយក និងតំណាងក្រុមហ៊ុនប្រមាណជាង២០ក្រុមហ៊ុននេះ  លោកអភិបាលរងបានលើកឡើងអំពីស្ថានភាពទូទៅនៃខេត្ត ហេដ្ឋារចនាសម្ព័ន្ធ និងឱកាសនៃការវិនិយោគ លើវិស័យអាទិភាពសំខាន់ៗ ដែលមានសក្តានុពល តែនៅមិនទាន់ទទួលបានការវិនិយោគគ្រប់គ្រាន់សាកសមនៅឡើយ។ លើសពីនេះទៀត លោកអភិបាលរង ក៏បានពន្យល់អំពីស្ថានភាពបច្ចុប្បន្ន វិធានការនានាក្នុងការដោះស្រាយគម្រោងវិនិយោគជាប់គាំងដែលបានដាក់ចេញដោយរាជរដ្ឋាភិបាលកម្ពុជា និងបានស្នើឱ្យវិនិយោគិនងាកមកចាប់អារម្មណ៍មកវិនិយោគបន្តនូវអគារដែលមិនទាន់រួចរាល់ជាស្ថាពរក្នុងខេត្តព្រះសីហនុផងដែរ។ គួរបញ្ជាក់ថា តាមរយៈការសម្របសម្រួលពីរដ្ឋបាលខេត្តព្រះសីហនុ ប្រតិភូAmcham បានធ្វើទស្សនកិច្ចទៅ កាន់ទីតាំងសំខាន់ៗរបស់ខេត្ត មានដូចជា៖កំពង់ផែស្វយ័តក្រុងព្រះសីហនុ, តំបន់ភណ្ឌាគារគយ, តំបន់អភិវឌ្ឍBay of lights, តំបន់សេដ្ឋកិច្ចពិសេសក្រុងព្រះសីហនុ និងរោងចក្រផលិតក្តារកម្រាល AHF ផងដែរ៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T05:02:47.463Z", "category": "ចាប់ផ្តើមអាជីវកម្ម", "views": 290, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោក មាន វិចិត្ររតនៈ បង្ហើបគ្រឿងផ្សំធំៗ៣ អាចយកបេះដូងភ្ញៀវ ទោះចង់លក់បញ្ចុះតម្លៃក៏ភ្ញៀវមិនឲ្យចុះដែរ
https://business-cambodia.com/articles/the-sky-coffee
មហាសេដ្ឋីមាឌល្អិតចិត្តធំ Jack Ma និយាយថា៖ «អតិថិជនជារឿងអាទិភាពទី១ បុគ្គលិកជារឿងសំខាន់ទី២ រីឯវិនិយោគិនគ្រាន់តែជាខ្យល់ហោះកាត់ប៉ុណ្ណោះ» ត្បិតចរន្តសាច់ប្រាក់ដែលបានមកពីអតិថិជនតាមរយៈការលក់ គឺជារបត់ស្លាប់រស់របស់អាជីវកម្ម។ ជុំវិញរឿងនេះ ក្នុងបទសម្ភាសន៍ជាមួយ Business Cambodia លោក មាន វិចិត្ររតនៈ ម្ចាស់ហាង ដឺស្កាយ កាហ្វេ បានធ្វើការចែករំលែកនូវគ្រឿងផ្សំធំៗ ៣ អាចយកបេះដូងភ្ញៀវ ទោះចង់លក់បញ្ចុះតម្លៃក៏ភ្ញៀវមិនឲ្យចុះដែរ៖   ១/. ទុកអតិថិជនដូចបងប្អូន   ចំណុចពិសេសបំផុតដែល ដឺស្កាយ កាហ្វេ ធ្វើបានល្អបំផុតគឺការផ្ដល់តម្លៃជូនអតិថិជនស្មើៗគ្នា ពោលគឺទទួលអារម្មណ៍ដូចជាមិត្តភក្តិបងប្អូនគ្នាអ៊ីចឹង។ លោក មាន វិចិត្ររតនៈ បានបង្ហើបថា៖ «យើងតែងតែប្រាប់បុគ្គលិកថា គ្រប់ភ្ញៀវដែលអញ្ជើញមកគឺគាត់ចង់បានភាពរីករាយ ដូច្នេះអ្វីដែលយើងត្រូវធ្វើគឺ ផ្ដល់នូវស្នាមញញឹម ភាពស្និទ្ធិស្នាល ព្រមទាំងបំពេញតម្រូវការជូនពួកគាត់ឱ្យអស់ពីចិត្ត»។   យ៉ាងណាមិញ ស្នាមញញឹម ភាពគួរសម និងភាពរួសរាយរាក់ទាក់ គឺជាខ្លឹមច័ន្ទនៃអាជីវកម្ម។ គ្មានភ្ញៀវ ឬអតិថិជនណាចូលចិត្ត និងគាំទ្រចំពោះអាជីវកម្មដែលមានសេវាកម្មមិនល្អ ត្រគួសបោកបោះ មុខមិនឲ្យក្រោយមិនបែរ សម្តីគំរោះគំរើយឈ្លើយដាក់ភ្ញៀវនោះទេ។ ការចេះថ្នមចិត្ត និងការបង្កើតទំនាក់ទំនងជាមួយភ្ញៀវគឺជារឿងចំបាច់មួយដែលម្ចាស់អាជីវកម្មមិនគួរមើលរំលង ឬប្រងើយកន្តើយឡើយ។   ២/. ជំនាញ   ជំនាញ គឺជាចំណុចរសើបមួយនៅក្នុងដំណើរការអាជីវកម្ម ជាពិសេសអាជីវកម្មប្រភេទ ភេសជ្ជៈ និងម្ហូបអាហារ។ ម្ចាស់ហាងកាហ្វេខាងលើ បានលើកឡើងថា៖ «ក្នុងនាមជាម្ចាស់អាជីវកម្ម គួរគប្បីមានជំនាញពាក់ព័ន្ធនឹងអាជីវកម្មរបស់ខ្លួន និងបណ្តុះបុគ្គលិកឲ្យមានជំនាញច្បាស់លាស់»។ ក្នុងករណីមួយទៀត យើងពុំគួរពឹងផ្អែកទៅលើបុគ្គលិកបម្រើការទាំងស្រុងនោះឡើយ ព្រោះវាមានកម្រិតហានិភ័យទាប និងមិនសូវមានបញ្ហាស្មុគស្មាញច្រើន នៅពេលដែលបុគ្គលិកជំនាញមានបញ្ហាអ្វីមួយ។ ក្នុងនោះ វាក៏ជាផ្នែកមួយក្នុងការកាត់បន្ថយការចំណាយ និងមិនចាំបាច់បារម្ភភ័យមុខភ័យក្រោយនោះទេ។   ៣/. គុណភាព   រសជាតិឆ្ងាញ់ ភាពសម្បូរបែប អនាម័យល្អនិងការបង្កើននូវសេវាកម្មថ្មីបន្ថែម ជាឧទាហរណ៍ដូចជា ការបន្ថែមភេសជ្ជៈថ្មីៗ និងអាហារសម្រន់ ឬអាចជាការផ្តល់ជូនពិសេសអ្វីមួយ ក៏ជាផ្នែកដ៏ប្រសើរសម្រាប់អាជីវកម្មផងដែរ។ ម្ចាស់ហាង ដឺស្កាយ កាហ្វេ រូបនេះបានឲ្យដឹងថា៖ «គុណភាពល្អ តម្លៃសមរម្យសមស្របជាមួយនឹងអ្វីដែលអ្នកបានផ្តល់ឲ្យអតិថិជន គឺជាចំណងចងជើងអតិថិជនឲ្យមកម្តងហើយចង់មកម្តងទៀត ឆ្លៀតបបួលអតិថិជនថ្មីមកជួយគាំទ្រទៀតផង ហើយវាជាចំណុចមួយដែលធ្វើឲ្យអាជីវកម្មអាចបន្តដង្ហើម និងរីកធំលូតលាស់ពីមួយកម្រិតទៅមួយកម្រិត»។   គួរជម្រាបផងដែរថា ហាង ដឺស្កាយ កាហ្វេ មានទីតាំងស្ថិតនៅទល់មុខសាលាវិទ្យាល័យ វិទ្យាល័យហ៊ុនសែនកំពង់កន្ទួត ដែលមាន​ចម្ងាយ​ប្រហែល ​២៧ គីឡូមាត្រ ​ពី​រាជធានី​ភ្នំពេញ ឬចង់សាកសួរព័ត៌មានបន្ថែមអាចទំនាក់ទំនងតាមរយៈលេខទូរស័ព្ទ ០៦៩៦៨៦៨៣៦ / ០៦១៦៨៦៨៣៦៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24      
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T04:15:09.619Z", "category": "ភាពជាអ្នកដឹកនាំ", "views": 664, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រដ្ឋាភិបាលដាក់ចេញកញ្ចប់ថវិកា ១០០លា.នដុល្លារ ត្រៀមលើកស្ទួយវិស័យកសិកម្ម ជាពិសេសលើដំណាំ ៦មុខនេះ
https://business-cambodia.com/articles/agriculture-support-
ដើម្បីលើកស្ទួយផលិតកម្មកសិកម្ម រកទីផ្សារ និងរក្សាលំនឹងថ្លៃកសិផល រដ្ឋាភិបាលបានសម្រេចដាក់ចេញនូវដាក់ចេញនូវគោលនយោបាយចំនួនពីរ សម្រាប់វិស័យកសិកម្ម ដែលត្រូវអនុវត្តនៅក្នុងឆ្នាំ ២០២៣ នេះ ។ តាមប្រសាសន៍របស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ព្រឹកថ្ងៃចន្ទ ទី២០ ខែវិច្ឆិកា ឆ្នាំ២០២៣ ក្នុងពិធីប្រកាសដាក់ឱ្យអនុវត្តជាផ្លូវការនូវកម្មវិធីគោលនយោបាយអាទិភាពទី៥ និងទី៦ របស់រាជរដ្ឋាភិបាលសម្តេចបានប្រកាស ដាក់ចេញកញ្ចប់ថវិកាជាក់លាក់ ដោយចាប់ផ្តើមពីចំនួន ១០០ លានដុល្លារអាមេរិក ដើម្បីធ្វើអន្តរាគមន៍ឱ្យបានទាន់ពេលក្នុងការទិញកសិផលពីប្រជាកសិករជាមួយនឹងគោលដៅរក្សាស្ថិរភាពថ្លៃនៅរាល់រដូវប្រមូលផល ជាពិសេស លើផលិតផលកសិកម្មមួយចំនួនដូចជា  ស្រូវ ស្វាយកែវរមៀត មៀនប៉ៃលិន ស្វាយចន្ទី ដំឡូង ពោត និងផលិតផលផ្សេងទៀតតាមការចាំបាច់។ បន្ថែមពីនោះ រដ្ឋាភិបាលនឹងធ្វើការដាក់ពង្រាយមន្ត្រីបច្ចេកទេសកសិកម្មទៅគ្រប់ឃុំសង្កាត់ ដែលមានសកម្មភាពកសិកម្មនៅទូទាំងប្រទេស ដើម្បីជំរុញការលើកកម្ពស់ផលិតភាពកសិកម្ម និងជួយដល់គ្រួសារកសិករ ក្នុងការលើកស្ទួយផលិតផលកសិកម្មរបស់ខ្លួន។ រាជរដ្ឋាភិបាល នីតិកាលទី៧ នឹងយកចិត្តទុកដាក់ផងដែរ ទៅលើការរៀបចំឱ្យមានសមាគមកសិករនៅតាមទីជនបទ ដើម្បីរក្សាកម្លាំងរបស់កសិករក្នុងការផលិត ក៏ដូចជា ការតថ្លៃជាមួយអ្នកទទួលទិញ។ គួរបញ្ជាក់ផងដែរថា ការដាក់ចេញនូវយន្តការខាងលើនេះ ធ្វើឡើងក្នុងគោលបំណងដើម្បីសម្របសម្រួល និងកម្មវិធីហិរញ្ញប្បទាន សំដៅលើកស្ទួយផលិតកម្ម រកទីផ្សារ និងរក្សាលំនឹងថ្លៃកសិផលសំខាន់ៗក្នុងកម្រិតសមរម្យ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T04:12:05.765Z", "category": "ចាប់ផ្តើមអាជីវកម្ម", "views": 857, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "tiny", "noisy" ] }
អបអរសាទរ! កូនប្រុសពៅ សម្តេចបរវធិបតី ហ៊ុន ម៉ាណែត ជាប់លេខ១គណិតវិទ្យា កម្រិតពិភពលោក
https://business-cambodia.com/articles/prime-minister-cambodia-son-math-award-
កូនប្រុសពៅនាយករដ្ឋមន្រ្តីកម្ពុជា សម្តេចមហាបរវធិបតី ហ៊ុន ម៉ាណែត គឺ កុមារា ហ៊ុន ពេជ្រមុន្នីរិទ្ធីសិទ្ធិ បានទទួលជ័យលាភីចំណាត់ថ្នាក់លេខ១ លើការប្រឡងគណិតវិទ្យា លើសិស្សដែលចូលរួមប្រឡងចំនួន២៣៥៨នាក់មកពីប្រទេសផ្សេងៗគ្នាក្នុងពិភពលោក។   យោងតាមការបង្ហោះពីគេហទំព័រផ្លូវការរបស់ សម្តេចនាយករដ្ឋមន្រ្តី ហ៊ុន ម៉ាណែត នៅព្រឹកថ្ងៃទី២០​ ខែវិចិ្ឆកា ឆ្នាំ២០២៣នេះ​បានឱ្យដឹងថា “កូនប្រុស រិទ្ធិសិទ្ធិ បានផ្តល់កាដូធំមួយសម្រាប់ខ្ញុំនិងភរិយា នោះគឺលទ្ធផលប្រលងគណិតវិទ្យារបស់គាត់ក្នុងកម្មវិធី CARIBOU MATHEMATICS CONTEST ដែលគាត់បានទទួលចំណាត់ថ្នាក់លេខ១ ក្នុងចំណោមអ្នកចូលរួមប្រលង ២,៣៥៨នាក់ ពីបណ្តាប្រទេសផ្សេងៗក្នុងពិភពលោក”។   គួរជម្រាបផងដែរថាកម្មវិធីប្រឡងគណិតវិទ្យា CARIBOU MATHEMATICS CONTEST គឺជាការប្រកួតប្រជែងថ្នាក់គណិតវិទ្យាលំដាប់ថ្នាក់អន្តរជាតិ របស់សិស្សានុសិស្សមកពីបណ្តាប្រទេសនានាធ្វើការប្រកួតប្រជែងគ្នាយកជ័យលាភី ជារៀងរាល់ឆ្នាំ ខណៈកម្រិតប្រឡងតេស្តគណិតវិទ្យានេះមានភាពស្មុគស្មាញ និងកម្រិតទេពកោសល្យខ្ពស់ផងដែរ៕       អត្ថបទដោយ៖ ពីង ជូអេង    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-20T03:56:05.096Z", "category": "ភាពជាអ្នកដឹកនាំ", "views": 484, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់មានគួរមើលទម្លាប់របស់អ្នកមាន! អាថ៌កំបាំងនៃលុយដែលអ្នកមានៗមិនចង់ឲ្យអ្នកដឹងទាល់តែសោះ
https://business-cambodia.com/articles/the-rich-habits-you-should-know-to-build-wealth
អ្នកមានគេកាន់តែមានដោយសារពួកគាត់ដឹងពីរបៀបគ្រប់គ្រងលុយក៏ដូចជារបៀបប្រើប្រាស់លុយឲ្យចំណេញជាពិសេសគឺពួកគាត់ចេះប្រើលុយបង្កើតលុយដែលធ្វើឲ្យទ្រព្យពួកគាត់កើនឡើងជាលំដាប់។ អ៊ីចឹងបើអ្នកចង់ផ្លាស់ប្ដូរជីវិតឲ្យកាន់តែប្រសើរ មានលុយមានទ្រព្យអ្នកគួរមើលពីសកម្មភាពនិងទម្លាប់ថាតើអ្នកមានធ្វើអ្វីខ្លះទើបអាចកសាងភាពមានបាន។   ខាងក្រោមនេះគឺជាទម្លាប់ក៏ដូចជារឿងមួយចំនួនដែលអ្នកមានៗមិនចង់ឲ្យអ្នកដឹង តែបើអ្នកដឹងហើយអនុវត្តន៍តាមរឿងទាំងនេះ អ្នកនឹងអាចកសាងទ្រព្យហើយទ្រព្យរបស់អ្នកកាន់តែកើនឡើង៖ ១. ប្រើលុយឲ្យធ្វើការសម្រាប់អ្នក   នេះគឺជាចំណុចពិសេសដែលធ្វើឲ្យអ្នកមានកាន់តែមានចំណែកអ្នកក្រនៅតែក្រគឺដោយសារតែរបៀបប្រើលុយនេះឯង។ មនុស្សធម្មតាប្រឹងធ្វើការយ៉ាងលំបាកទាំងកម្លាំងកាយខួរក្បាលនិងចំណាយពេលវេលាដើម្បីរកលុយ។ ផ្ទុយទៅវិញអ្នកមានៗគឺពួកគាត់ចេះប្រើលុយឲ្យធ្វើការសម្រាប់ពួកគាត់ជាពិសេសចេះប្រើលុយបង្កើតលុយដែលធ្វើឲ្យលុយពួកគាត់កើនឡើងជានិច្ច។ ការប្រើលុយឲ្យធ្វើការនេះគឺពួកគាត់ប្រើលុយទៅវិនិយោគដើម្បីបង្កើតចំណូលអកម្ម(passive income)។ ឧទាហរណ៍ដូចជាវិនិយោគលើអគារសម្រាប់ដាក់ជួលឲ្យអ្នកដទៃនោះពួកគាត់នឹងទទួលបានចំណូលតាមរយៈការដាក់ជួលអគារដូចជាផ្ទះជាដើម។ ឧទាហរណ៍បើអ្នកមានផ្ទះជួលដាក់ជួលបានចំណូល៥០០ដុល្លារក្នុងមួយខែនោះមួយខែអ្នកបានចំណូល៥០០ដុល្លារដោយមិនចាំបាច់ធ្វើអ្វីសោះ។ ឧទាហរណ៍មួយទៀត បើអ្នកវិនិយោគទិញហ៊ុន ធនាគារ អេស៊ីលីដា លើផ្សារហ៊ុន ហើយបានចំណូលពីភាគលាភប្រចាំឆ្នាំ៣,០០០ដុល្លារនោះមានន័យថាក្នុងមួយខែអ្នកបានចំណូលពីភាគលាភចំនួន២៥០ដុល្លារដែលជាចំណូលអកម្មពោលគឺដេកក៏នៅតែមានលុយហូរចូល។ អ៊ីចឹងទាំងនេះគឺជារបៀបប្រើលុយឲ្យវាធ្វើការសម្រាប់អ្នកហើយបើកាលណាលុយធ្វើការសម្រាប់អ្នកហើយនោះ អ្នកមិនចាំបាច់ធ្វើការដើម្បីលុយទៀតទេ។ ២. ពេលវេលាគឺជារូបិយប័ណ្ណមានតម្លៃបំផុត គេតែងតែនិយាយថាពេលវេលាគឺជាមាសប្រាក់ ដូច្នេះអ្នកគួរចេះប្រើពេលវេលាឲ្យមានប្រសិទ្ធភាពបំផុត។ បើយើងនិយាយទាក់ទងនឹងការវិនិយោគដើម្បីកសាងទ្រព្យ ពេលវេលាគឺជាទ្រព្យដ៏មានតម្លៃបំផុត។ ដូច្នេះអ្នកគួរចាប់ផ្ដើមរៀនវិនិយោគឲ្យបានឆាប់កាន់តែល្អព្រោះអ្នកនឹងនៅមានពេលវេលាច្រើនក្នុងការកសាងទ្រព្យរយៈពេលវែងដែលធ្វើឲ្យទ្រព្យរបស់អ្នកបង្គរកាន់តែច្រើន។ សាកគិតទៅមើលបើអ្នកយកលុយ១,០០០ដុល្លារដាក់ធនាគារបានការប្រាក់១០%ក្នុងមួយឆ្នាំហើយយកទាំងការប្រាក់សន្សំនិងប្រាក់ដើមដាក់ក្នុងធនាគារបន្តទៀតរយៈពេល១០ឆ្នាំនោះលុយរបស់អ្នកនឹងកាន់តែកើនឡើងកាន់តែច្រើន។ ៣. រកអ្នកប្រឹក្សាឬអ្នកជំនាញ  អ្នកមានៗមិនមែនពួកគាត់សុទ្ធតែដឹងគ្រប់យ៉ាងទាក់ទងនឹងការចាត់ចែងលុយនិងវិនិយោគលុយដោយខ្លួនឯងនោះទេប៉ុន្ដែពួកគាត់តែងតែមានអ្នកផ្ដល់យោបល់ឬអ្នកប្រឹក្សាទាក់ទងនឹងយុទ្ធសាស្រ្តនៃការគ្រប់គ្រងហិរញ្ញវត្ថុក៏ដូចជាយុទ្ធសាស្រ្ដវិនិយោគជាដើម។ ដូច្នេះបើចង់ដឹងពីរបៀបគ្រប់គ្រងលុយនិងវិនិយោគអ្នកគួរសុំការប្រឹក្សាយោបល់ពីអ្នកដែលមានបទពិសោធន៍ទាក់ទងនឹងរឿងលុយកាក់ក៏ដូចជាការវិនិយោគ។ បងប្អូនអាចស្ដាប់ការចែករំលែករបស់អ្នកដែលមានបទពិសោធន៍ទាក់ទងនឹងការវិនិយោគ ឬក៏អាចចូលរួមវគ្គខ្លីណាមួយដែលពួកគាត់បានចូលរួមធ្វើជាវាគ្មិនដើម្បីទទួលបានបទពិសោធន៍និងចំណេះដឹងហិរញ្ញវត្ថុនិងការវិនិយោគជាដើម។ ៤. ធ្វើតាមគេអ្នកនឹងចាយលុយខ្ជះខ្ជាយ ត្រង់ចំណុចនេះនៅក្នុងសង្គមខ្មែរយើងមានមនុស្សមួយចំនួនចូលចិត្តធ្វើតាមគេដោយសារតែពួកគាត់ឃើញនូវរាល់សកម្មភាពមនុស្សជុំវិញខ្លួន។ ជាក់ស្ដែងអ្នកខ្លះឃើញមនុស្សជុំវិញខ្លួនមានទូរស័ព្ទ iPhone ភ្នែក២ផ្នែក៣ក៏ចង់មានដូចគេដែរទាំងខ្លួនឯងមិនទាន់មានលទ្ធភាពដល់។ ការចូលចិត្តធ្វើតាមគេពោលគឺឃើញគេប្រើរបស់ល្អៗ ចង់បានដូចគេដែរ ពេលខ្លះធ្វើឲ្យអ្នកចាយលុយលើសមាឌទៅលើរបស់ដែលមិនចាំបាច់ឬរបស់ដែលមិនបង្កើតចំណូលហើយថែមទាំងធ្វើឲ្យអ្នកកាន់តែអស់លុយថែមទៀត។ អ៊ីចឹងជាជាងធ្វើតាមគេ អ្នកគួរមើលមកស្ថានភាពខ្លួនឯងហើយមានគោលដៅមួយច្បាស់សម្រាប់ខ្លួន ជាពិសេសគួរប្រើលុយឲ្យចំណេញមិនមែនប្រើលុយទិញរបស់តាមគេតាមឯងនោះទេ។ ទាក់ទងនឹងការគ្រប់គ្រងលុយនេះដែរ បើបងប្អូនជួបបញ្ហាលុយកាក់ ដូចជាចំណូលច្រើនតែមិនសល់ ចុងខែតែងតែដាច់លុយ ហើយរកបានតែមិនចេះចាត់ចែងលុយ អាចសាកល្បងអានសៀវភៅលុយពិតរបស់ Business Cambodia។ ចង់មានចំណុចដំបូងដែលអ្នកគួរធ្វើគឺរៀនគ្រប់គ្រងលុយឲ្យបានល្អហើយចេះប្រើលុយបង្កើតលុយ។ ទាក់ទងទិញសៀវភៅលុយពិតតាមLink Telegram: https://t.me/hang24271 ឬទាក់ទងតាមលេខ 016 300 843/ 017 300 844។  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T10:58:06.968Z", "category": "ហិរញ្ញវត្ថុ", "views": 700, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជិតដល់ឆ្នាំថ្មីហើយ បើសន្សំលុយមិនសល់ សាកក្បួនសន្សំបែបថ្មី២នេះ បើធ្វើបាន អ្នកនឹងសល់លុយ កើនទ្រព្យ
https://business-cambodia.com/articles/try-these-way-of-saving-in-2024-to-build-wealth
បងប្អូនខ្លះព្យាយាមសន្សំដែរ តែសន្សំមិនដែលសល់ សន្សំចេះដកចាយរហូត ដូច្នេះហើយសន្សំមិនទៅមុខសោះ សន្សំមិនឃើញសល់អ្វីជាដុំកំភួនសោះ។ ជាការពិតណាស់ កាលណាអ្នកសន្សំប៉ុន្ដែបង្កើតលក្ខខណ្ឌងាយស្រួលក្នុងការដកលុយនោះ ការសន្សំរបស់អ្នកមិនទៅមុខឡើយមិនថាអ្នកសន្សំនៅធនាគារឬសន្សំនៅផ្ទះនោះទេ។   បើសន្សំដែរតែអត់សល់ អ្នកគួរប្ដូរក្បួនសន្សំ ហើយថ្ងៃនេះ Business Cambodia សូមណែនាំក្បួនសន្សំបែបថ្មី២ បើអ្នកធ្វើបាន អ្នកនឹងសល់លុយ សល់ទ្រព្យហើយអាចបង្កើតភាពមានបានយូរអង្វែង។ ១. សន្សំជាមួយដី   គេថាមនុស្សកើតកូនតែដីមិនកើតកូននោះទេ ដូច្នេះការសន្សំជាមួយដីនឹងធ្វើឲ្យលុយបងប្អូនកើនឡើងជាលំដាប់ឲ្យតែបងប្អូនចេះជ្រើសរើសដីឲ្យបានត្រឹមត្រូវនិងមានសក្តានុពល។ ត្រូវចាំថាបើលុយនៅជាប់ខ្លួន អ្នកងាយនឹងចាយអស់លឿន ដូច្នេះបើអ្នករកស៊ីឬធ្វើការបានលុយ គួរយកលុយមកសន្សំជាមួយដី។ ក្នុងការទិញដី បើចង់លក់ទៅវិញងាយស្រួលលក់ហើយលក់បានចំណេញ អ្នកត្រូវប្រាកដថាដីដែលអ្នកទិញនោះ តើអ្នកអាចនឹងធ្វើអ្វីបានខ្លះនាពេលអនាគត។ ឧទាហរណ៍ថាដីនោះអាចធ្វើផ្ទះបានអត់ អាចអភិវឌ្ឍន៍គម្រោងផ្សេងៗបានឬអត់។ ត្រង់នេះបើអ្នកអាចវាយតម្លៃដឹងច្បាស់ហើយថាដីនោះស្ថិតក្នុងតំបន់សក្ដានុពល អាចកែច្នៃជាគម្រោងផ្សេងៗបាន នោះទិញទៅមិនងាយខកបំណងឡើយពោលគឺងាយស្រួលលក់ចេញនិងងាយកែច្នៃដីធ្វើគម្រោងផ្សេងៗទៀត។ ដូច្នេះ មិនថាអ្នកធ្វើការឬអ្នករកស៊ីនោះទេ បើសន្សំមិនសល់ អាចយកលុយមកសន្សំជាមួយដី ព្រោះកាលណាអ្នកយកលុយមកទិញទ្រព្យដែលកើនតម្លៃលុយអ្នកកាន់តែកើនហើយមិនងាយដកចាយស្រួលៗដូចដាក់លុយនៅធនាគារឡើយ។ ២. សន្សំជាមួយភាគហ៊ុន ប្រទេសកម្ពុជាយើងក៏មានផ្សារភាគហ៊ុនដែរ ដែលមានឈ្មោះថា” ផ្សារមូលបត្រកម្ពុជា”។ តាមបទពិសោធន៍របស់ខ្ញុំដែលជាអ្នកវិនិយោគលើផ្សារហ៊ុន មានពេលរដ្ឋខ្មែរមួយចំនួនធំដែលស្គាល់ផ្សារហ៊ុនបាននិយាយថាតាំងពីស្គាល់ផ្សារហ៊ុន ពួកគាត់សន្សំលុយសល់ជាងមុន សល់លុយច្រើនជាងមុន។ ជាការពិតណាស់ មិនខុសពីអ្វីដែលខ្ញុំបានរៀបរាប់ខាងលើនោះ បើអ្នកទុកលុយជាប់ខ្លួន អ្នកងាយនឹងចាយអស់ តែបើយកលុយមកវិនិយោគភាគហ៊ុន ដោយចេះជ្រើសរើសក្រុមហ៊ុនឲ្យបានត្រឹមត្រូវលុយអ្នកនឹងកាន់តែកើន ហើយការជ្រើសរើសហ៊ុនដែលមានសក្តានុពល ហ៊ុនអ្នកកាន់តែឡើងថ្លៃលុយអ្នកក៏កាន់តែកើនទៅតាមហ្នឹង។ ហើយហ៊ុនគឺជាទ្រព្យដែលអ្នកងាយបង្វែរជាសាច់លុយសម្រាប់ប្រើប្រាស់តាមតម្រូវការជាក់ស្ដែង។ ដូច្នេះបើសន្សំលុយមិនសល់ អាចសាកល្បងសន្សំជាមួយភាគហ៊ុននោះ អ្នកនឹងសល់ទ្រព្យជាភាគហ៊ុននៅក្នុងក្រុមហ៊ុនធំៗក្នុងស្រុក។ ការវិនិយោគហ៊ុនគឺជាការបង្កើតចំណូលបន្ថែមក្រៅពីប្រាក់ខែនិងចំណូលពីការរកស៊ីរបស់អ្នក ពោលគឺការវិនិយោគហ៊ុនដេកលក់ក៏លុយហូរចូល ដើរលេងក៏បានចំណូល។ ការវិនិយោគភាគហ៊ុនគឺទទួលបានចំណូលចំនួន២ផ្លូវគឺចំណូលពីចំណេញមូលធនដែលមានន័យហ៊ុនឡើងថ្លៃឃើញចំណេញ អ្នកអាចលក់យកប្រាក់ចំណេញវាប្រៀបដូចជាបងប្អូនទិញដីទុកយកចំណេញអ៊ីចឹង។ ឧទាហរណ៍ បើអ្នកទិញហ៊ុន ធនាគារ អេស៊ីលីដាតម្លៃ១,០០០០រៀលក្នុងមួយហ៊ុន ពេលវាឡើងថ្លៃដល់១២,០០០រៀល នោះអ្នកចំណេញ២ពាន់រៀល អាចលក់យកប្រាក់ចំណេញបាន។    ចំណែកចំណូលមួយផ្លូវទៀតគឺភាគលាភ។ ជាក់ស្ដែងបើអ្នកវិនិយោគទិញហ៊ុន ធនាគារ អេស៊ីលីដានោះពេលធនាគារ អេស៊ីលីដារកស៊ីចំណេញ គេនឹងចែកភាគលាភទៅតាមចំនួនហ៊ុន។  ឧទាហរណ៍បើអេស៊ីលីដាចែកភាគលាភចំនួន៧០០រៀលក្នុងមួយហ៊ុន ហើយអ្នកកាន់ហ៊ុនចំនួន៥,០០០ហ៊ុននោះពេលគេចែកភាគលាភ អ្នកនឹងបានភាគលាភសរុបចំនួន៣.៥លានរៀល។ មួយវិញទៀតបើអ្នកវិនិយោគទិញហ៊ុន អេស៊ីលីដាទទួលបានចំណូលភាគលាភប្រចាំឆ្នាំ៣ពាន់ដុល្លារ មានន័យថាមួយខែអ្នកអាចរកចំណូលពីភាគហ៊ុនចំនួន២៥០ដុល្លារ ដោយមិនចាំបាច់ធ្វើអ្វីសោះ។ ចង់ចេះវិនិយោគហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T10:35:49.302Z", "category": "ហិរញ្ញវត្ថុ", "views": 1251, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ថ្លៃកប់! រថយន្តទំនើបៗចំនួន៥គ្រឿងនេះ គឺជារថយន្តTop5 ដ៏ថ្លៃបំផុតក្នុងលោក សម្រាប់ឆ្នាំ២០២៣
https://business-cambodia.com/articles/top5-most-expensive-car-in-the-world-
រថយន្តមិនមែនត្រឹមតែជាមធ្យោបាយធ្វើដំណើរនោះទេ នៅក្នុងយុគសម័យនេះ ខណៈរថយន្តទំនើបៗមួយចំនួនបានផលិតឡើងដើម្បីបង្ហាញអំពីប្រណិតភាព​ និងភាពស៊ីវិស័យក្នុងការរស់នៅដល់អ្នកប្រើប្រាស់ផងដែរ។ យ៉ាងណាមិញថ្ងៃនេះយើងសូមលើកយកនូវរថយន្តតម្លៃខ្ទង់លានដុល្លារចំនួន៥គ្រឿងដែលជារថយន្តដ៏ថ្លៃបំផុតក្នុងលោកសម្រាប់ឆ្នាំ២០២៣។ នេះបើយោងតាមទិន្នន័យដែលចុះផ្សាយដោយគេហទំព័រទិញលក់រថយន្ត Car24។   រថយន្ត TOP5 ដ៏ថ្លៃបំផុតក្នុងពិភពលោក​ សម្រាប់ឆ្នាំ២០២៣៖   5. Buggati Divo   Divo គឺជារថយន្តដ៏ពេញនិយមមួយក្នុងចំណោមប្រភេទរថយន្តរបស់ Bugatti ដែលវាមានកម្លាំងស1,500សេះ (1,119 គីឡូវ៉ាត់) ហើយរថយន្តមួយគ្រឿងនេះមានតម្លៃ៥.៨លានដុល្លារ។   4. Buggati Centodieci រថយន្តមួយនេះមានតែ១០គ្រឿងប៉ុណ្ណោះដែលត្រូវបានផលិត ដែលវាជារថយន្តកម្រមួយដែលផលិតឡើងដោយការបំផុសគំនិតពីសិល្បៈគំរូដែលមានអាយុកាល១១០ឆ្នាំ។ រថយន្តមួយគ្រឿងនេះមានតម្លៃ៩លានដុល្លារ។   3. Mercedes Maybach Exelero   រថយន្ត Mercedes-Benz Maybach Exelero concept automobile គឺជារថយន្តដ៏មានឥទ្ធិពល ដែលវាមានទម្ងន់ 2,660 គីឡូក្រាម (5,864 ផោន) ។ Exelero គឺជារថយន្តដែលមានល្បឿនអតិបរមា ៣៥១គីឡូម៉ែត្រក្នុងមួយម៉ោង (២១៨ ម៉ែត្រក្នុងមួយម៉ោង) ដែលលឿនខ្លាំងបើប្រៀបធៀបទៅនឹងរថយន្ត ផ្សេងទៀត។  រថយន្តដ៏ទំនើប​នេះ​មាន​តម្លៃជាង១០លាន​ដុល្លារ។     2. Buggati La Voiture Noire   រថយន្តដ៏ប្រណិតមួយនេះមានកម្លាំង 1479 សេះនិងកម្លាំងបង្វិល​ 1600 ញូតុនម៉ែត្រ Buggati La Voiture Noire នេះភ្ជាប់មកជាមួយកង់រ៉ាឌីកាល់ ដោយផ្នែកខាងមុខត្រូវបានរចនាតាមតម្រូវការ និងផ្លាកសញ្ញានៅអំពូល Backlight ដើម្បីសរសេរឈ្មោះម៉ាកដ៏ច្បាស់ថា Buggati ។ ខណៈរថយន្តដែលតំណាងឱ្យភាពទំនើបឆើតឆាយ ល្បឿនលឿន ប្រណីតភាពមួយនេះមានតម្លៃ ១៨,៧លានដុល្លារ។     1. Rolls-Royce Boat Tail   មួយគ្រឿងនេះត្រូវបានគេស្គាល់ថាជារថយន្តប្រណិតបំផុតរបស់ម៉ាក Roll Royce ដែលរថយន្តប្រភេទនេះត្រូវចំណាយពេលយូរដើម្បផលិត និងសម្រិតសម្រាំងបំផុត ខណៈវាមានត្រឹម៣គ្រឿង និងមានម្ចាស់ចំនួន៣រូបប៉ុណ្ណោះ។ ជារថយន្តដែលច្នៃប្រឌិតបំផុសគំនិតប្រៀបដូចកន្ទុយទូកនិងនាវាទេសចរណ៍ ដោយវាមានតម្លៃ២៨លានដុល្លារ ៕   អត្ថបទដោយ៖ ពីង ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T10:10:13.763Z", "category": "ភាពជាអ្នកដឹកនាំ", "views": 431, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តម្លៃមិនធម្មតា! ស្តេចរថយន្តចិន១ម៉ូឌែលនេះតម្លៃមិនចាញ់Roll Royce ខណៈរូបរាងស្អាតខ្លាំង
https://business-cambodia.com/articles/hng-gi-l5-pri-ce
សម្រាប់ប្រិយមិត្តដែលនិយមចូលចិត្តរថយន្តប្រណិតៗ ប្រហែលជានៅមិនសុខទេ ខណៈយីហោឡានចិន HongQi ថ្មីៗនេះទើបនឹងទទួលសិទ្ធផលិតប្រភេទឡានលំដាប់អភិជន HongQi L5 ពីរដ្ឋាភិបាលចិន នេះបើយោងតាមការចុះផ្សាយពីសំណាក់សារព័ត៌មានឡានចិន CarNewsChina។ ប្រភពដដែលបានឱ្យដឹងទៀតថា ឡាន HongQi L5 នេះជាប្រភេទឡានម៉ាស៊ីនចំណុះ​ ៤.០លីត្រ​ ស៊ី​ឡាំង​ V8 ហើយការរចនាឡើងនៃរូបរាង HongQi L5 ​​​នេះ កន្លងមកត្រូវបានប្រើប្រាស់សម្រាប់មន្ត្រីជាន់ខ្ពស់របស់ប្រទេសចិន ដែល​រូប​រាង​​​​​​ស្រដៀង​​ទៅ​នឹង Hongqi CA770​ ។​ ទោះ​​បី​ជា​យ៉ាង​ណា សម្រាប់ការ​សុំ​ច្បាប់អនុញ្ញាតផលិត​នេះ នឹងអនុញ្ញាតឱ្យក្រុមហ៊ុន HongQi អាចធ្វើការផលិត សម្រាប់លក់ឱ្យមហាជនទូទៅបាន ជាមួយនឹងតម្លៃនៅចិន ៥លានយ័ន ឬប្រហាក់ប្រហែលទៅនឹង ៦៨ម៉ឺនដុល្លារសហរដ្ឋអាមេរិក។ គួរ​ជំរាប​ផងដែរ​ថា Hongqi ​ជា​​ក្រុម​ហ៊ុន​​​​​​​​ឡាន​ធំ​​​បំផុត​​​​មួយ​នៅ​ប្រទេសចិន​​​​​ ​ស្ថិត​នៅ​ក្រុម​ហ៊ុន​ FAW Group ​កាន់​កាប់​ដោយ​រដ្ឋាភិបាល​។​ ក្នុង​ការ​ផលិត​ឡានរបស់​​​ ​Hongqi ​ត្រូវ​បាន​បែង​ចែក​​ជា​​បី​​​​​លំដាក់​ ដោយទី​១​​​​ L​ Series សម្រាប់​​​​មន្ត្រី​ជាន់​ខ្ពស់​ ឬ​​​អ្នក​ធ្វើ​ការ​ក្នុង​ជួរ​រាជ​រដ្ឋាភិបាល​ ​ទី​២ H Series សម្រាប់​​​​​​​​​បុគ្គល​លំដាក់​ខ្ពស់​​​ អាច​និយាយ​បាន​ថាជាអ្នក​កាន់​តំណែង​ធំ​ណាមួយក្នុង​​​ក្រុមហ៊ុន​ ហើយ​ទី៣ L Series សម្រាប់​​មហាជន​ធម្មតា​​​ដែល​មាន​សមត្ថភាពអាចទិញឡាន​តម្លៃ​​​ក្បែរ ៧០ម៉ឺនដុល្លារ​​មក​ជិះ​​​៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T09:34:06.056Z", "category": "កំពូលអ្នកលក់", "views": 753, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនធម្មតា! មនុស្សរាប់ពាន់នាក់បានសម្រុកមកមើលឡានស្ព័រទំនើបៗនៅផ្សារទំនើប ជីប ម៉ុង ២៧១ មេហ្គា ម៉ល
https://business-cambodia.com/articles/super-car-at-chip-mong-271
ពិតជារឿងដ៏គួរឱ្យភ្ញាក់ផ្អើលមួយ ដោយកាលពីថ្ងៃទី១៨ ខែវិច្ឆិកា ឆ្នាំ២០២៣ ថ្មីៗនេះ ផ្សារទំនើប ជីប ម៉ុង ២៧១ មេហ្គា ម៉ល បានរៀបចំកម្មវិធីដ៏ធំមួយគឺ Beyond Supercar ដោយមានការប្រជុំទៅដោយឡានស្ព័រទំនើបៗតម្លៃខ្ទង់លានដុល្លារផងដែរ។ នៅក្នុងការបង្ហាញឡានស្ព័រដ៏ទំនើបក្នុងផ្សារទំនើប ជីប ម៉ុង ២៧១ មេហ្គា ម៉ល នេះ គឺមានការចូលរួមទស្សនាយ៉ាងច្រើនកុះករពោលអ្នកចូលរួមមិនក្រោមពាន់នាក់ឡើយ ហើយសម្រាប់ការចូលរួមដ៏ច្រើនបែបនេះដោយសារតែកម្មវិធី Beyond Supercar បានបង្ហាញដោយឡានស្ព័រទំនើបៗគ្រប់ប្រភេទហើយបើនិយាយពីតម្លៃឡានស្ព័រនីមួយៗមិនក្រោមលានដុល្លារឡើយ មិនតែប៉ុណ្ណោះកម្មវិធីនេះក៏ជាកម្មវិធីកម្រមានបំផុតនៅស្រុកខ្មែរដែរ។ ចំពោះព្រឹត្តិការណ៍ Beyond Supercar នេះដែរ មិនមែនមានតែការតាំងបង្ហាញឡានស្ព័រតែ១មុខឡើយ ពោលនៅពេលល្ងាចក៏មានកម្មវិធីដ៏សប្បាយៗជាច្រើនទៀតដែរ ដោយមានទាំងការសម្តែង ការរាំច្រៀងពីតារាល្បីៗនៅក្នុងប្រទេសកម្ពុជា មិនតែប៉ុណ្ណោះក្រៅពីមានកម្មវិធីសប្បាយៗនៅខាងក្រៅហើយ បើក្រឡេកទៅមើលក្នុងផ្សារទំនើប ជីប ម៉ុង ២៧១ មេហ្គា ម៉ល ក៏មានការបញ្ចុះតម្លៃនៅមុខទំនិញជាច្រើនផងដែរ ដូច្នេះអ្នកដែលបានទៅគឺបានទាំងព្រមតែម្តងបានទាំង Shopping មើលឡានស្ព័រក៏ដូចជាបានមើលកម្មវិធីច្រៀងរាំសប្បាយៗជាមួយគ្នាផងដែរ។ លើសពីនេះទៅទៀត ព្រឹត្តិការណ៍ដ៏អស្ចារ្យមួយនេះគឺបានឆក់យកបេះដូងអ្នកដែលស្រលាញ់វិស័យឡានមិនថាទាំងបុរសឬស្រ្តីឱ្យមកទស្សនារាប់ពាន់នាក់ ដូច្នេះសម្រាប់បងប្អូនដែលមិនបានចូលរួមកាលពីម្សិលមិញកុំទាន់អស់សង្ឃឹមឡើយ នៅថ្ងៃខាងមុខនេះក្រុមហ៊ុន ជីប ម៉ុង អាចនឹងធ្វើកម្មវិធីបង្ហាញឡានស្ព័រនេះម្តងទៀត តែនឹងធ្វើនៅក្នុង Chip Mong Tower បែបនេះអ្នកដែលខកខានកុំភ្លេចតាមដានផេកផ្លូវការរបស់ Chip Mong Tower ឬ Chip Mong 271 Mega Mall ដើម្បីដឹងពីព័ត៌មានលម្អិត។ សូមបញ្ជាក់ដែរថា ផ្សារទំនើប ជីប ម៉ុង ២៧១ មេហ្គា ម៉ល របស់ក្រុមហ៊ុន ជីប ម៉ុង រីថែល គឺជាពិភពនៃប្រេនល្បីៗ ទាំងក្នុង និងក្រៅប្រទេស ដែលជាកន្លែងដ៏ស័ក្ដិសមបំផុតសម្រាប់អតិថិជនក្នុងឱកាសជួបជុំក្រុមគ្រួសារ មិត្តភក្ដិ និងមនុស្សជាទីស្រលាញ់ ប្រកបដោយបរិយាកាសរីករាយ ជាមួយនឹងទំនិញម៉ាកល្បីៗ មានគុណភាពខ្ពស់ ម្ហូបអាហារ និងភេសជ្ជៈដ៏មានឱជារស រួមទាំងការកម្សាន្តដោយគ្មានដែនកំណត់ ដែលមានទីតាំងស្ថិតនៅក្នុងគម្រោង លែនម៉ាក ២៧១ របស់ ជីប ម៉ុង លែន ក្បែរផ្លូវសំខាន់ៗដូចជា ផ្លូវ២៧១ ផ្លូវ៣៧១ និងផ្លូវ៦០ម៉ែត្រ ដែលជាតំបន់ដ៏មានសក្ដានុពល និងសម្បូរទៅដោយប្រជាជនរស់នៅយ៉ាងច្រើន កុះករ និងបើកដំណើរការជារៀងរាល់ថ្ងៃ ចាប់ពីម៉ោង៩ព្រឹក ដល់ម៉ោង១០យប់៕ ទំនាក់ទំនងជួលទីតាំងសម្រាប់រៀបចំកម្មវិធីនានា នៅផ្សារទំនើប ជីប ម៉ុង ទាំងបីសាខា៖ លេខទូរស័ព្ទ៖ 066 401 222 តេលេក្រាម៖ 066 401 222 (@AmKeolong) អ៊ីមែល៖ am@chipmong.com ទំនាក់ទំនងសម្រាប់ការជួលទីតាំងហាង សូមទំនាក់ទំនងទៅកាន់លេខ៖ លេខទូរស័ព្ទ៖ 093 922 888/ 085 922 888/ 066 922 888(ផ្សារទំនើប ជីប ម៉ុង ២៧១ មេហ្គា ម៉ល) លេខទូរស័ព្ទ៖ 090 558 822 (ផ្សារទំនើប ជីប ម៉ុង សែនសុខ ម៉ល) លេខទូរស័ព្ទ៖ 067 666 248 (ផ្សារទំនើប ជីប ម៉ុង ណូរ៉ូ ម៉ល) តេលេក្រាម ជីប ម៉ុង រីថែល: https://t.me/Chipmongretails
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T08:28:32.861Z", "category": "PR", "views": 347, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អ្នកប្រើ ប.ស.ស ចង់បានប្រាក់បំណាច់ប្រចាំថ្ងៃ ៧០% នៃការឈប់ពេលសម្រាលកូនរួច ត្រូវដាក់ឯកសារស្នើប៉ុន្មាននេះ
https://business-cambodia.com/articles/for-mother
សម្រាប់សមាជិក ប.ស.ស ដែលចង់ធ្វើការស្នើដើម្បីទទួលបានប្រាក់បំណាច់ប្រចាំថ្ងៃ ៧០% (ប្រាក់ឈ្នូលជាប់ភាគទាន) នៃការឈប់សមា្រកលំហែមាតុភាព ក្រោយពេលសម្រាលកូនរួច សាមីខ្លួនត្រូវភ្ជាប់ឯកសារមក ប.ស.ស. រួមមានដូចខាងក្រោម ៖   - វេជ្ជបញ្ជាចេញពីមន្ទីរពេទ្យ លិខិតបញ្ជាក់ថាបានសម្រាលកូន ប័ណ្ណពិនិត្យសុខភាពកូន -លិខិតបញ្ជាក់(សំបុត្រកំណើត ឬសេចក្តីចំលងសំបុត្រកំណើត) - អត្តសញ្ញាណប័ណ្ណសញ្ជាតិខ្មែរ - ប័ណ្ណសមាជិក ប.ស.ស. - លេខទូរស័ព្ទសម្រាប់ទំនាក់ទំនង - លេខគណនីធនាគារអេស៊ីលីដា (ផ្ទាល់ខ្លួន) - ទម្រង់លិខិតសុំច្បាប់ឈប់សម្រាក - ទម្រង់បំពេញទាមទារប្រាក់បំណាច់ប្រចាំថ្ងៃ - ប្រសិនបើការសម្រាលកូនធ្វើឡើងនៅមន្ទីរពេទ្យ ដែលមិនមែនជាដៃគូជាមួយ ប.ស.ស. សាមីខ្លួន ត្រូវទៅតាមដានសុខភាពក្រោយសម្រាលនៅមន្ទីរពេទ្យដៃគូជាមួយ ប.ស.ស. ។   ដោយឡែកសម្រាប់បងប្អូនដែលនៅមានចម្ងល់បន្ថែមទាក់ទងទៅនឹងប្រាក់បំណាច់ឬព័ត៌មានផ្សេងៗទៀតដែលពាក់ព័ន្ធទៅនឹងការប្រើប្រាស់ប័ណ្ណបសស បងប្អូនអាចធ្វើការសាកសួរព័ត៌មានលំអិតតាមរយៈលេខទំនាក់ទំនងទៅកាន់លេខ ១២៨៦។
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T07:44:14.628Z", "category": "ចាប់ផ្តើមអាជីវកម្ម", "views": 163, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធ្វើបានលុ.យកើន! មកស្គាល់ទម្លាប់សម្ងាត់៥ សហគ្រិនជោគជ័យ និងសេ.ដ្ឋីប្រាក់លា.ន$ ចូលចិត្តធ្វើបំផុត
https://business-cambodia.com/articles/5-millionare-habits
សហគ្រិនគ្រប់រូបរមែងចង់ឃើញអាជីវកម្មរបស់ពួកគេមានភាពរីកចម្រើនធំធាត់ ដោយរំពឹងទុកថាការចាប់ផ្តើមដែលជោគជ័យគឺពឹងផ្អែកលើទីផ្សារដ៏អស្ចារ្យនិងការផ្តល់ផលិតផល ឬសេវាកម្ម។ ប៉ុន្តែជាក់ស្តែងវាមិនដូច្នោះទាំងស្រុងទេ ដើម្បីអាចកសាងភាពជោគជ័យ និងទ្រព្យសម្បត្តិស្តុកស្តម្ភគឺទាមទារឲ្យសហគ្រិនមានទម្លាប់ហិរញ្ញវត្ថុផ្ទាល់ខ្លួនឆ្លាតវៃ។ ដូច្នេះតែទម្លាប់ហិរញ្ញវត្ថុផ្ទាល់ខ្លួនទាំងនោះមានអ្វីខ្លះ?   ជាមួយគ្នានេះដែរ Business Cambodia សូមលើកបង្ហាញពីទម្លាប់ហិរញ្ញវត្ថុផ្ទាល់ខ្លួន៥យ៉ាង សហគ្រិនមានទ្រព្យសម្បត្តិស្ដុកស្ដម្ភភាគច្រើនសុទ្ធតែអនុវត្តន៍៖   ១. បង្កើតបញ្ជីនៃគោលដៅប្រាក់លើកទឹកចិត្ត ជំហានដំបូងអ្វីដែលសំខាន់នោះគឺការមានផែនការថវិកា ដែលសហគ្រិនមានទ្រព្យសម្បត្តិស្តុកស្តម្ភគ្រប់រូបសុទ្ធតែមាន។ ក្នុងនោះផងដែរ ការសរសេរបញ្ជីគោលដៅហិរញ្ញវត្ថុនិងការពិនិត្យឡើងវិញជារៀងរាល់ថ្ងៃនឹងផ្តល់ឱ្យអ្នកនូវទិសដៅច្បាស់លាស់ទាក់ទងនឹងសកម្មភាពដែលអ្នកត្រូវធ្វើដើម្បីកែប្រែនិងឲ្យមានលក្ខណៈកាន់តែល្អប្រសើរនៃទ្រព្យសម្បត្តិផ្ទាល់ខ្លួននិងផលចំណេញនៃអាជីវកម្មរបស់អ្នក។   ២. បង្កើតផែនការសកម្មភាពសម្រាប់ចំណាយនិងសន្សំ ការមិនមានផែនការសម្រាប់ទម្លាប់នៃការចំណាយនិងការសន្សំគឺជាឧបសគ្គដ៏ធំបំផុតមួយដែលធ្វើឱ្យសហគ្រិននិងអ្នកដទៃទៀតមិនអាចទទួលបាននូវការសម្រេចគោលដៅទ្រព្យសម្បត្តិរបស់ពួកគេ។ បញ្ហាកើតឡើងពីការពិតដែលថាពួកយើងភាគច្រើនមិនបានតាមដានថាតើលុយរបស់យើងទៅណាដែលជាហេតុអាចបំផ្លាញគោលដៅហិរញ្ញវត្ថុដែលយើងបានកំណត់។   ជាមួយគ្នានេះដែរ ការរៀបចំថវិកាគឺមានន័យថាការធ្វើផែនការជាមុនសម្រាប់របៀបដែលអ្នកនឹងចំណាយនិងការសន្សំប្រាក់ ហើយបន្ទាប់មកតាមដានរាល់ការចំណាយទាំងអស់របស់អ្នក។ នៅពេលអ្នកយល់ដឹងពីទម្លាប់ចំណាយរបស់អ្នកវានឹងកាន់តែមានភាពងាយស្រួលក្នុងការត្រួតពិនិត្យ ហើយអ្នកប្រាកដជាមានលទ្ធភាពកាន់តែច្រើនក្នុងការសម្រេចគោលដៅសន្សំរបស់អ្នក។   ៣. កាត់បន្ថយហានិភ័យដោយបង្កើតចរន្តចំណូលថ្មី យោងតាមសៀវភៅរបស់លោក Tom Corley បានបង្ហាញថា ទម្លាប់ល្អៗប្រចាំថ្ងៃរបស់មនុស្សជោគជ័យ ៦៥% នៃមហាសេដ្ឋីដែលកសាងភាពមានបានដោយខ្លួនឯងមានប្រភពចំណូលយ៉ាងតិច ៣ ហើយ ២៩% មានប្រភពចំណូល ៥ ឬច្រើនជាងនេះ។ សារៈសំខាន់នៃតួរលេខទាំងនេះមិនគ្រាន់តែជាការពិតដែលថាបុគ្គលទាំងនេះកំពុងរកប្រាក់តាមរយៈអាជីវកម្មជាច្រើនក៏ដូចជា ប្រាក់ចំណូល ការប្រាក់ ការជួល ឬការចំណេញដើមទុននោះទេ ពួកគេបានបង្កើតប្រភពចំណូលផ្សេងៗជាច្រើនទៀត។ តាមរយៈការបង្កើតប្រភពចំណូលជាច្រើនសហគ្រិនទាំងនេះពួកគេអាចមានលទ្ធភាពគ្រប់គ្រាន់ក្នុងការកាត់បន្ថយហានិភ័យហិរញ្ញវត្ថុផ្ទាល់ខ្លួន។   គំនិតនេះគឺស្រដៀងនឹងការបង្កើតលំហូរប្រាក់ចំណូលជាច្រើននៅក្នុងអាជីវកម្មរបស់អ្នកដែរ។ តាមរយៈការលក់ដោយបណ្តាញថ្មី ឬណែនាំផលិតផលថ្មី ដូច្នេះអ្នកមានលទ្ធភាពបង្កើតឱកាសបន្ថែមសម្រាប់កំណើនការលក់នៃផលិតផលរបស់អ្នក។ ទោះបីជាបណ្តាញមួយឬផលិតផលមួយចាប់ផ្តើមដំណើរការមិនល្អក៏ដោយអាជីវកម្មរបស់អ្នកនៅតែទទួលបានប្រាក់ចំណេញដោយសារតែស្ថេរភាពដែលផ្តល់ដោយលំហូរប្រាក់ចំណូលផ្សេងទៀត។   ៤. វិនិយោគដើម្បីបង្កើតប្រាក់ចំណូលអកម្ម តើប្រាក់បន្ថែមរបស់អ្នកទៅណាបន្ទាប់ពីអ្នកបានទូទាត់ចំណាយចាំបាច់ប្រចាំខែ? សម្រាប់ម្ចាស់អាជីវកម្មការរកវិធីវិនិយោគប្រាក់ចំណេញចូលក្រុមហ៊ុនវិញគឺជាគន្លឹះក្នុងការជំរុញកំណើនប្រាក់ដែលខ្លួនមានបន្ថែមទៀត។ អ្នកជំនាញវិនិយោគជាច្រើនណែនាំឱ្យអនុវត្តយុទ្ធសាស្ត្រ“ទិញនិងទុក” ជាមធ្យោបាយមួយដើម្បីបង្កើតប្រាក់ចំណូលអកម្ម។   ដោយយោងតាមគេហទំព័រ Investopedia ការសិក្សារយៈពេលវែងនៃយុទ្ធសាស្ត្រនេះដែលបានចាប់ផ្តើមធ្វើឡើងនៅឆ្នាំ ១៩២៦ ដល់ឆ្នាំ ២០១០ បានរកឃើញថាផលចំណេញត្រឡប់មកវិញប្រចាំឆ្នាំជាមធ្យម ១២,១%សម្រាប់ភាគហ៊ុនតូចៗ និង ៩,៩%សម្រាប់ភាគហ៊ុនធំៗ។ នេះក៏រាប់បញ្ចូលផងដែរចំពោះគ្រោះថ្នាក់ និងវិបត្តិទីផ្សារទាំងបីដែលបានកើតឡើងក្នុងកំឡុងពេលនោះ។   ការបន្ថែមប្រាក់ជាប្រចាំទៅក្នុងគណនីសន្សំឬគណនីវិនិយោគនឹងអនុញ្ញាតឱ្យការរីកចម្រើនរបស់អ្នកមានភាពល្អប្រសើរទៅតាមពេលវេលា។ ប្រាក់ចំណូលអកម្មនេះដើរតួយ៉ាងសំខាន់ និងមានភាពល្អប្រសើរចំពោះប្រាក់ដែលអ្នកទទួលបានពីកិច្ចខិតខំប្រឹងប្រែងនិងភាពលូតលាស់នៃសហគ្រាសរបស់អ្នក។   ៥. យល់ដឹងអំពីទីផ្សារ ការស្រាវជ្រាវពីក្រុមហ៊ុន CB Insights បានបង្ហាញថា ៤២%នៃការបរាជ័យនៃការចាប់ផ្តើមត្រូវបានគេសន្មតថាគឺបណ្តាលមកពីកង្វះតម្រូវការទីផ្សារសម្រាប់ផលិតផលឬសេវាកម្មរបស់ពួកគេ។ កង្វះការយល់ដឹងអំពីទីផ្សារអាចជះឥទ្ធិពលដោយផ្ទាល់ដល់ជោគជ័យនៃអាជីវកម្មនិងហិរញ្ញវត្ថុផ្ទាល់ខ្លួនរបស់អ្នក។ សហគ្រិនដែលមានទ្រព្យសម្បត្ដិព្យាយាមធ្វើឱ្យទាន់សម័យកាលតាមនិន្នាការទូលំទូលាយដែលអាចជះឥទ្ធិពលដល់អាជីវកម្មនិងហិរញ្ញវត្ថុផ្ទាល់ខ្លួន។ ឧទាហរណ៍ការផ្លាស់ប្តូរអត្រាការប្រាក់អាចជះឥទ្ធិពលយ៉ាងខ្លាំងដល់ការចំណាយរយៈពេលវែងរបស់អ្នកក្នុងការយកប្រាក់កម្ចីសម្រាប់ការបណ្តាក់ទុនអាជីវកម្មថ្មី។ នេះក៏អាចប៉ះពាល់ដល់ទម្លាប់ចំណាយរបស់អ្នកទិញដែលជះឥទ្ធិពលដល់ទីផ្សារសម្រាប់ផលិតផលរបស់អ្នក។   ការយល់ដឹងឱ្យបានច្បាស់អំពីការផ្លាស់ប្តូរទីផ្សារនឹងប្រាប់អ្នកឱ្យតាមដាននិន្នាការឬព្រឹត្តិការណ៍ដែលអាចប៉ះពាល់ដល់អាជីវកម្មនិងការវិនិយោគផ្សេងទៀតដែលអនុញ្ញាតឱ្យអ្នកចាត់វិធានការទាន់ពេលវេលាដែលអាចការពារទ្រព្យសម្បត្តិរបស់អ្នកបាន។ សូម្បីតែរឿងដែលសាមញ្ញដូចជាការកែតម្រូវតម្លៃរបស់អ្នកក្នុងការគិតទុកជាមុនអំពីការផ្លាស់ប្តូរទីផ្សារក៏អាចជួយអ្នកឱ្យជៀសវាងពីការខាតបង់ធំផងដែរ៕ អត្ថបទដោយ៖ សូ សុខលី
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T07:18:59.950Z", "category": "ហិរញ្ញវត្ថុ", "views": 161, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចាយពេល៤០ឆ្នាំ លោក Stewart រកឃើញច្បាប់សំខាន់២​ ដែលអ្នកចង់វិនិយោគ បង្កើនទ្រ.ព្យ ត្រូវតែដឹង
https://business-cambodia.com/articles/2-rules-of-investor-by-stewart
Stewart បានចំណាយពេលជាង៤០ឆ្នាំប្រលូកក្នុងវិស័យជាអ្នកវិនិយោគ និងឆ្លងកាត់នូវនូវស្ថានភាពទីផ្សារឡើងចុះ មានទាំងភាពងាយស្រួលនិងការលំបាកចម្រុះគ្នា។តាមរយៈបទពិសោធន៍ជាច្រើនឆ្នាំនៅក្នុងការវិនិយោគ លោក Stewart បានរកឃើញច្បាប់សំខាន់ៗ ២យ៉ាង នៃការវិនិយោគ ដែលវិនិយោគិនគួរធ្វើការសិក្សាស្វែងយល់ ដែលច្បាប់ទាំងនោះរួមមានដូចខាងក្រោម៖   ច្បាប់ទីមួយ៖ កុំលក់ដោយសារភាពភ័យស្លន់ស្លោ ឥឡូវនេះ Stewart មានអាយុ ៦៨ ឆ្នាំហើយ លោកបានចាប់ផ្តើមការវិនិយោគនៅក្នុងផ្សារភាគហ៊ុនតាំងពីពេលដែលរូបលោកទើបតែមានអាយុ ២០ ឆ្នាំមកម្លេះ។ គាត់គឺជាវិនិយោគិនដែលមានចំណាប់អារម្មណ៍ខ្លាំងទៅលើសហគ្រាសអាមេរិក និងសក្តានុពលនៃអាជីវកម្មក្នុងការរីកចម្រើននឹងទូទាត់ភាគលាភ និងការផ្តល់រង្វាន់ដល់វិនិយោគិន។   លោក Stewart ត្រូវបានទទួលការកោតសរសើរអំពីគុណប្រយោជន៍ និងការគ្រប់គ្រងហានិភ័យបានយ៉ាងល្អដោយលោកបានធ្វើតាមដំបូន្មានរបស់អ្នកជំនាញ។ គាត់បានវិនិយោគលើមូលនិធិសន្ទសន្សន៍ដែលតាមដានគោលការណ៍ទីផ្សារទូលំទូលាយជាមួយនឹងប្រាក់ដែលគាត់មិនត្រូវការសម្រាប់ពេលអនាគតដែលអាចមើលឃើញជាមុន ហើយគាត់បានដឹងថាភាគហ៊ុនអាចជួបប្រទះនឹងការប្រែប្រួលក្នុងរយៈពេលខ្លីដែលជាហេតុធ្វើឲ្យលោកទទួលបានប្រាក់ចំណូលខ្ពស់ បើប្រៀបធៀបទៅនឹងការវិនិយោគទៅលើទម្រង់ផ្សេងទៀត។   តែទោះជាយ៉ាងណាក៏ដោយ មានមេរៀនដែល Stewart ត្រូវបានរៀនសូត្រដោយផ្ទាល់។​ ហើយវាជាការចាប់ផ្តើមដំបូងនៃអាជីពវិនិយោគរបស់គាត់ដែលគាត់បានជួបប្រទះនឹងការគាំងទីផ្សារដ៏ធំមួយក្នុងឆ្នាំ ១៩៨៧ នៅពេលដែល S&P បានធ្លាក់ចុះ ៣៣ ភាគរយក្នុងរយៈពេលត្រឹមតែបីខែ ហើយបានធ្លាក់ចុះ ២០ ភាគរយទៀតក្នុងរយៈពេលមួយថ្ងៃ។   ស្ថិតក្នុងស្ថានភាពដ៏តឹងតែងបែបនេះ លោក Stewart បាននិយាយថា លោកបានសម្រេចចិត្តលក់ភាគហ៊ុនទាំងអស់របស់លោកនៅជិតចំណុចទាបបំផុត ដោយសារគាត់បានអនុញ្ញាតឲ្យអារម្មណ៍ភ័យស្លន់ស្លោមកគ្របដណ្តប់នៅលើរូបលោកក្នុងខណៈពេលនោះ។ វាជាការកសាងកំហុសដ៏ធំមួយសម្រាប់ការវិនិយោគរបស់លោក។   បន្ទាប់ពីពេលនោះមក លោក Stewart បានមានប្រសាសន៍ថា «ខ្ញុំបានចេញច្បាប់ពិសេសមួយគឺបើទោះជាស្ថានភាពអាក្រក់ ឬតម្លៃភាគហ៊ុនត្រូវបានធ្លាក់ចុះយ៉ាងណាក៏ដោយមិនត្រូវលក់ជាដាច់ខាត»។   ច្បាប់ទីពីរ៖ ទិញនៅពេលទីផ្សារធ្លាក់ ១០% ក្នុងរយៈពេលទស្សវត្សន៍ឆ្នាំ ១៩៨០ និង ទស្សវត្សន៍ទី ៩០ លោក Stewart គាត់ត្រូវបានវិនិយោគយ៉ាងពេញទំហឹងនៅក្នុងទីផ្សារភាគហ៊ុន។ នៅពេលដែលទីផ្សារធ្លាក់ចុះក្នុងឆ្នាំ ២០០០ Stewart មិនមានការភ័យស្លន់ស្លោទេ។ គាត់និយាយថា គាត់បានប្រកាន់ខ្ជាប់នូវការអនុវត្តន៍ច្បាប់ទីមួយដែលគាត់បានដាក់សម្រាប់ការវិនិយោគ ដូច្នេះគាត់គ្រាន់តែអង្គុយចាំមើលវាធ្លាក់ចុះប៉ុណ្ណោះ។ ពីកម្រិតខ្ពស់នៅខែមិនា ឆ្នាំ២០០០ S&P បានធ្លាក់ចុះ ៤៩% ដល់កម្រិតទាបនៅខែតុលា ឆ្នាំ២០០២។   ខណៈពេលដែល Stewart មិនបានលក់ គាត់ក៏មិនបានទិញភាគហ៊ុនដែលសូម្បីតែតម្លៃកាន់តែថោកក៏ដោយ។ នោះហើយគឺជាពេលដែលគាត់បានបង្កើតច្បាប់ទីពីរ៖ វិនិយោគនៅពេលដែលទីផ្សារធ្លាក់ចុះ។ យុទ្ធសាស្ត្រនោះបានធ្វើឲ្យ Stewart ទាញយកអត្ថប្រយោជន៍ពីគោលដៅសម្រាប់ការវិនិយោគភាគច្រើនទិញនៅតម្លៃទាបហើយលក់នៅពេលវាឡើងខ្ពស់។ ដូច្នោះលោកបានបង្កើតច្បាប់ទីពីរ៖ រាល់ពេលដែលទីផ្សារធ្លាក់ចុះ ១០ភាគរយ លោកនឹងដាក់ប្រាក់បន្ថែមទៀតចូលទីផ្សារ៕   អត្ថបទដោយ៖ សូ សុខលី
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T07:14:38.317Z", "category": "ហិរញ្ញវត្ថុ", "views": 361, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រៀនត្រឹម៤ខែ! វិទ្យាស្ថានធំ១ ផ្តល់ឱ្យសិស្សក្រីក្ររៀនឥតគិ.តថ្លៃ លើជំនាញចំណូលខ្ពស់ ចំនួន៦នេះ
https://business-cambodia.com/articles/tvet-learning-skill-gov-news-
ជាដំណឹងរីករាយមួយសម្រាប់បងប្អូនដែលរស់នៅខេត្តសៀមរាបចង់រៀនជំនាញ រកចំណូល ខណៈពេលនេះ វិទ្យាស្ថានពហុបច្ចេកទេសតេជោសែនសៀមរាប ដែលជាគ្រឹះស្ថានសាធារណៈសិ្ថតក្រោមក្រសួងការងារនិងបណ្តុះបណ្តាលវិជ្ជាជីវៈបានផ្តល់អាហារូបករណ៍១០០% ឥតគិតថ្លៃសម្រាប់ឆ្នាំសិក្សា២០២៣-២០២៤ ឱ្យសិស្សានុសិស្សមកពីគ្រួសារក្រីក្រ ងាយរងហានិភ័យចំនួន៣០០នាក់ ដើម្បីចូលរៀនជំនាញចំណូលខ្ពស់កម្រិតសញ្ញាបត្របច្ចេកទេសចំនួន៦មុខជំនាញ ដូចខាងក្រោម៖   ១. ការតំឡើងបណ្តាញអគ្គិសនីក្នុងអគារ   ២. ការតំឡើងនិងថែទាំកាមេរ៉ាសុវត្ថិភាព   ៣.សេវាកម្មបរិក្ខារត្រជាក់ក្នុងគេហដ្ឋាន   ៤. ការងារកំបោរ   ៥. ការតំឡើងបណ្តាញបំពង់ទឹក   ៦.ការរចនាក្រាហ្វិកដោយកុំព្យូទ័រ   ចំពោះលក្ខខណ្ឌនៃការចូលរៀនយុវជនត្រូវមានអាយុចាប់ពី១៥ឆ្នាំឡើងទៅ ជាយុវជនមកពីគ្រួសារក្រីក្រឬគ្រួសារងាយរងហានិភ័យ មានបណ្ឌសមធម៌ (ក្រីក្រ១ឬក្រីក្រ២) ឬជាបណ្ណសំគាល់គ្រួសារងាយរងហានិភ័យ ដែលមានសុពលភាពហើយបេក្ខជនត្រូវតែមានអត្តសញ្ញាណបណ្ណសញ្ជាតិខ្មែរឬសំបុត្រកំណើត។ ក្នុងនោះបេក្ខជននឹងទទួលបានប្រាក់ឧបត្ថម្ភចំនួន២៨ម៉ឺនរៀលក្នុង១ខែ សម្រាប់រយៈពេលសិក្សា៤ខែ និងមានកម្មសិក្សានៅសហគ្រាសនិងធ្វើការងារក្រោយពេលបញ្ចប់វគ្គសិក្សា។   ដូច្នេះសម្រាប់បងប្អូនដែលមានបំណងចង់សិក្សាមុខជំនាញបច្ចេកទេសខាងលើ​ អាចធ្វើការចុះឈ្មោះតាមប្រព័ន្ធអនឡាញ ឬអញ្ចើញទៅកាន់វិទ្យាស្ថានផ្ទាល់ដែលមានទីតាំងនៅភូមិបន្ទាយចាស់ សង្កាត់ស្លក្រោម ក្រុមសៀមរាប (​ខាងកើតផ្សារសាមគ្គី៧០ម៉ែត្រ)។ សម្រាប់ព័ត៌មានលម្អិតសូមទំនាក់ទំនងទៅកាន់លេខទូរស័ព្ទ 089 92 44 48/ 089 48 36 23/ 093 46 65 68 / ឬ​ 017 86 68 61 / 097 700 77 94៕​   អត្ថបទដោយ៖ ពីង ជូអេង
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T05:22:31.982Z", "category": "ព័ត៌មានថ្មីៗ", "views": 891, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចំណុចស្លាប់រស់ទាំង៥ ដែលអាចជាមូលហេតុធ្វើឲ្យអ្នកលក់មិនសូវដាច់ដូចដៃគូប្រកួតប្រជែង
https://business-cambodia.com/articles/5-things-that-can-make-sellers-less-distinct-than-competitors
​​ខណៈដែលប្រទេសជាតិកំពុងរីកចម្រើន ធ្វើឱ្យមនុស្សចាប់ផ្តើមចាប់អារម្មណ៍លើការរកស៊ីកាន់តែច្រើន ដែលតម្រូវឲ្យមានការប្រគួតប្រជែងច្រើន ស្របពេលអ្នកលក់ភាគច្រើនកំពុងតែមានចម្ងល់ថា លក់ផលិតផលដូចគ្នា តែហេតុអីគេលក់ល្អជាងយើង ហាងក៏មានដូចគ្នា ទីតាំងនៅជិតគ្នា ហេតុអ្វីកន្លែងយើងស្ងាត់យ៉ាងនេះ?    ថ្ងៃនេះ Business Cambodia សូមលើក យកយុទ្ធសាស្ត្រសាមញ្ញៗ ទាំង៥ ដែលអាចជាមូលហេតុធ្វើឲ្យអ្នកលក់មិនសូវដាច់ដូចដៃគូប្រកួតប្រជែង៖   ១. អ្នកមិនជឿជាក់ទៅលើគុណភាពនៃរបស់ផលិតផលរបស់ខ្លួន   ការនិយាយណែនាំពីគុណប្រយោជន៍នៃផលិតផលរបស់ខ្លួនពោរពេញដោយភាពជឿជាក់ ជឿជាក់ថាផលិតផលខ្លួនពិតជាផលិតផលល្អពិតមែន នោះអ្នកទិញប្រាកដជាចង់ទិញទំនិញអ្នកជាមិនខាន ប៉ុន្តែប្រសិនបើអ្នកខ្លួនឯងមិនជឿជាក់ទៅលើផលិតផលដែលខ្លួនឯងលក់ផង តើអ្នកអាចឲ្យអ្នកដទៃមកជឿជាក់និងចង់ទិញផលិតផលរបស់អ្នកបានដោយរបៀបណា?​ ការពិតទៅអតិថិជនខ្លះ គោលបំណងរបស់ពួកគាត់មិនមែនចង់ទិញផលិតផលមួយនេះទេ ក៏ប៉ុន្តែពួកគេក៏សម្រេចចិត្តទិញវិញដោយសារតែការនិយាយស្ដីក៏ដូចជាការណែនាំរបស់អ្នកលក់ អំពីគុណភាពនៃផលិតផលរបស់ខ្លួនទៅកាន់ពួកគេនេះឯង ថាវាជាផលិតផលបែបណា ប្រើបែបណា មានគុណភាពយ៉ាងណាខ្លះ ហើយផលិតផលនោះនាំចូលមកពីណាជាដើម និងនិយាយពោរពេញទៅដោយភាពជឿជាក់ថាផលិតផលរបស់ខ្លួនពិតជាល្អពិតមែន។   ២. កំណត់គោលដៅអតិថិជនខុស​   មានផលិតផលល្អហើយ ប៉ុន្តែបើសិនជាអ្នកកំណត់អតិថិជនខុស ការលក់របស់អ្នកនឹងនៅទ្រឹងមួយកន្លែងជាមិនខាន។ ពេលខ្លះមនុស្សបានឃើញផលិតផលដែលអ្នកបានបង្ហោះនៅលើបណ្ដាញសង្គមនោះមានច្រើនណាស់ ប៉ុន្តែសួរថាមានអ្នកឆាតសួរព័ត៌មានទាក់ទងទៅនឹងផលិតផលនោះទេ? គឺអត់ទេ ព្រោះថាទំនិញទាំងនោះគឺជាអ្វីដែលពួកគេមិនចង់បាន  ហើយក៏មិនមែនជាតម្រូវការរបស់គេ ដូចនេះពួកគេក៏អូសរំលងចោល។ សរុបមក ការលក់របស់អ្នកកាន់តែដាច់ អាជីវកម្មរបស់អ្នកកាន់តែរីកធំធាត់បាន គឺវាអាស្រ័យទៅលើអ្នក អាកប្បកិរិយារបស់បុគ្គលិកលក់អ្នក ផលិតផលរបស់អ្នក និង តាកតិចនៃការផ្សព្វផ្សាយក៏ដូចជាការកំណត់ចំអតិថិជនគោលដៅនេះឯង។   ៣. អ្នកព្រងើយកន្តើយជាមួយនឹងភ្ញៀវ   ពេលដែលអ្នកបង្ហាញពីភាពព្រងើយកន្តើយនិងភាពសោះកក្រោះរបស់អ្នកទៅកាន់អតិថិជន ហាងរបស់អ្នកប្រាកដជាពុំអាចឈរជើងនៅលើទីផ្សារបានយូរនោះទេ ព្រោះថាអតិថិជនគាត់ប្រើប្រាស់ថវិការបស់គាត់ទៅទិញនូវទំនិញរបស់អ្នក មានន័យថា ពួកគាត់គឺជាអ្នកផ្ដល់ប្រាក់ចំណូលដល់អ្នក និងផ្ដល់ឳកាសដល់អ្នកក្នុងការសាងកេរ្តិ៍ឈ្មោះឲ្យកាន់តែមានគេស្គាល់ច្រើន។ អាស្រ័យហេតុនេះហើយទើបក្នុងនាមអ្នកជាអ្នកលក់ ត្រូវតែបង្ហាញពីភាពរួសរាយរាក់ទាក់ទៅកាន់ពួកគាត់។   ជាក់ស្ដែង ករណីខ្លះនៅពេលដែលភ្ញៀវមានបញ្ហាពាក់ព័ន្ធទៅនឹងការប្រើប្រាស់ ការខូចខាត ឬគុណភាពនៃទំនិញ អ្នកលក់ ហាក់ដូចជាពុំសូវខ្វល់ខ្វាយឬពុំសូវជាយកចិត្តទុកដាក់ទៅលើបញ្ហាទាំងនោះ  ហើយថែមទាំងពុំស្វែងរកដំណោះស្រាយជូនដល់ពួកគាត់ទៀត ដែលនេះគឺជាកត្តាមួយដែលធ្វើឲ្យភ្ញៀវរបស់អ្នកពុំចូលចិត្តហាងរបស់អ្នក និងលែងចូលចិត្តទំនិញនៅក្នុងហាងរបស់អ្នកទៀត ហើយអ្នកក៏ពុំអាចរកប្រាក់ចំណូលពីអាជីវកម្មនោះបាន ហើយនៅពេលដែលអ្នកគ្មានប្រាក់ចំណូលអ្នកនឹងឈានទៅរកការក្ស័យធនជាមិនខាន។   ៤. អ្នកមិនព្រមស្ដាប់ការឲ្យយោបល់របស់អតិថិជន   ការផ្ដល់ជាមតិយោបល់ត្រឡប់របស់អតិថិជនទៅលើផលិតផលរបស់អ្នក វាគឺជាមធ្យោបាយមួយដែលអាចធ្វើឲ្យអ្នកអាចស្វែងរកចន្លោះខ្វះខាតដែលក្រុមហ៊ុនឬហាងកំពុងតែជួបប្រទះ។ បន្ទាប់ពីអ្នកបានទទួលយកការផ្ដល់ជាដំបូន្មានរបស់ពួកគេហើយ អ្នកក៏ប្រាកដជាអាចពង្រឹងផលិតផល ឬអាចអភិវឌ្ឍផលិតផលទាំងនោះឲ្យកាន់តែមានសោភណ្ឌភាពជាងមុន និងមានគុណភាពខ្ពស់ជាងមុន។ ប៉ុន្តែបើសិនជាអ្នកពុំព្រមយកមតិយោបល់របស់ អតិថិជនមកគិតពិចារណាខ្លះទេ ក្រុមហ៊ុនអ្នកនឹងកាន់តែខ្សោយទៅខ្សោយទៅ និងពុំសូវមានមនុស្សចេញចូលជាមិនខាននោះទេ។   ៥. អ្នកលក់និយាយច្រើនពេក   អ្នកលក់ចាំបាច់ត្រូវតែពូកែនិយាយណែនាំពីផលិតផលរបស់ខ្លួននីមួយៗទៅឲ្យអតិថិជនបានដឹង នេះគឺជាលក្ខណៈសម្បត្តិរបស់អ្នកលក់ ប៉ុន្តែមិនមែនមានន័យថា អ្នកលក់ត្រូវតែនិយាយគ្រប់ពេលគ្រប់វេលានោះទេពោលគឺត្រូវចេះទុកពេលឲ្យអតិថិជននិយាយឬសួរខ្លះ ព្រោះការដែលអ្នកលក់និយាយច្រើនពេក នឹងធ្វើឲ្យអតិថិជន គាត់មានអារម្មណ៍ធុញទ្រាន់ លែងចង់មកទិញទំនិញនៅទីនេះទៀត។ ដូចនេះនិយាយច្រើនហួសហេតុពេក វាក៏ជាកត្តាដែលធ្វើឲ្យភ្ញៀវពុំសូវចូល ហើយពេលដែលពុំសូវមានភ្ញៀវចូលមកទិញហាងអ្នក អ្នកនឹងបាត់បង់ចំណូលពីការលក់នោះ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T04:44:16.005Z", "category": "កំពូលអ្នកលក់", "views": 261, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធ្លាប់ទៅរៀន១ថ្ងៃចាយ១០០រៀល! អ្នកនាងឃិន សុគន្ធា ប្រើគន្លឹះ៣ វិវត្តន៍ខ្លួនក្លាយជាម្ចាស់ហាងផ្កាដ៏ល្បីនៅសៀមរាប
https://business-cambodia.com/articles/golden-lotus-flower-shop-founder
ផ្តើមចេញពីកូនស្រីកណ្តាល ក្នុងគ្រួសារក្រីក្រមួយដែលមានបងប្អូន ៨នាក់ នៅឯខេត្តសៀមរាប។ អ្នកនាង ឃិន សុគន្ធា មា្ចស់ហាងផ្កា ឈូកមាស មានប្រវត្តិធ្លាប់ទៅរៀនមួយថ្ងៃចាយលុយត្រឹម ១០០រៀលប៉ុណ្ណោះ ចាយមិនគ្រប់ហូបមិនគ្រាន់ ប្រឹងធ្វើការច្រើនម៉ោងស្ទើតែគ្មានពេលរៀនសូត្រ ត្បិតកាលណោះគ្រួសារមានជីវភាពលំបាកជាពន់ពេក។ ប៉ុន្តែដោយចិត្តហានក្លាមិនចុះចាញ់វាសនា អ្នកនាងប្រឹងវិត្តន៍ខ្លួនរហូតក្លាយជាម្ចាស់ហាងផ្កាដ៏ល្បីនៅទឹកដីកំណើត។   ក្នុងបទសម្ភាសន៍ជាមួយ Business Cambodia អ្នកនាង ឃិន សុគន្ធា ដែលមានប្រវត្តិកម្សត់កម្រក្រីក្រលំបាក ធ្លាប់ទៅរៀនមួយថ្ងៃចាយលុយ១០០រៀល បានចែករំលែកនូវគន្លឹះធំ៣ អាចឲ្យអ្នកនាងមានជីវិតរីកចម្រើនដូចនាពេលបច្ចុប្បន្ននេះ៖   ១/. អត់ធ្មត់៖ ជីវិតកុមារី ឃិន សុគន្ធា មិនសូវល្អប្រសើរនោះទេ ព្រោះត្រូវធ្វើការច្រើន និងទទួលបានលុយចាយត្រឹមតែ ១០០រៀលប៉ុណ្ណោះក្នុងការសិក្សាសម្រាប់រយៈពេលមួយថ្ងៃ។ មា្ចស់ហាងផ្កា ឈូកមាស បានថ្លែងថា ដោយសារការលំបាកនេះហើយបានដុះខាត់អ្នកនាងឲ្យមានចិត្តអំណត់អត់ធន់ ប្រឹងប្រែងធ្វើការ និងប្រឹងសម្របខ្លួនជាមួយស្ថានភាពនេះ រហូតធ្វើឲ្យក្មេងស្រីម្នាក់ធ្លាប់តែទន់ខ្សោយកសាងខ្លួនក្លាយជាមនុស្សស្រីដ៏រឹងមាំម្នាក់ អាចមើលថែនិងគ្រប់គ្រង់ខ្លួនឯងបានយ៉ាងល្អ។   ២/. រកច្រកចេញ៖ ដោយគិតថាមិនអាចបន្តទ្រាំទ្រជាមួយជីវិតខ្វះមុខខ្វះក្រោយ ណាមួយមិនបានសិក្សារៀនសូត្រពេញលេញទៀតនោះ ក្មេងស្រីវ័យជំទន់ ឃិន សុគន្ធា ក៏បានពិភាក្សាជាមួយបងប្រុសរឹះរកមធ្យោបាយធ្វើយ៉ាងណាអាចរកប្រាក់បន្ថែមដើម្បីគាំទ្រការសិក្សាក៏ដូចជាការរស់នៅរបស់ខ្លួន។ ទាំងពីរនាក់បងប្អូនសន្សំលុយបានតិចតួចក៏បានយកទៅទិញនំចំណីមកលក់បន្តនៅក្នុងថ្នាក់រៀន លក់នេះលក់នោះជាបន្តបន្ទាប់រហូតដល់បេះផ្កែអំពិលនៅផ្ទះច្រកថង់យកទៅលក់ទៀត និងហាមមិត្តភក្តិមិនឲ្យគេមកលេងផ្ទះព្រោះខ្លាចគេឃើញហើយគេឈប់ជួយទិញ។ អ្នកនាង ឃីន សុគន្ធា បានលើកឡើងថា៖ «យើងប្រឹងរកនេះរកនោះមិនឈប់ឈរ ការងារអ្វីក៏ធ្វើដែលឲ្យតែសុច្ចរិក ប្រឹងទាំងយប់ទាំងថ្ងៃមិនសំចៃកម្លាំង ញើសហូរជោគខ្លួនក៏មិនត្អូញត្អែរ មិនខ្វល់ថាខ្លួននៅក្មេងខ្ចីអ្វីនោះទេ ខំសន្សំសំចៃតាំងពីមួយកាក់មួយសេនឡើង ធ្វើយ៉ាងណាឲ្យជីវភាពប្រសើរជាងមុន និងត្រូវដើរទៅមុខជានិច្ច»។   ៣/. ពង្រឹងទើបពង្រីក៖ ពេលវេលាចេះតែរសាតផាតទៅពីមួយថ្ងៃទៅមួយថ្ងៃកន្លងផុតជាច្រើនឆ្នាំ យុវតី ឃិន សុគន្ធា ចម្រើនវ័យធំពេញក្រមុំ ឯការប្រកបរបររកស៊ីក៏ចេះតែរីកច្រើនជាលំដាប់។ ដោយមើលឃើញពីសន្ទុះ និងការពេញនិយមភ្លូកទឹកភ្លូកដីទៅលើការប្រើប្រាស់គ្រឿងក្រឡៃលម្អកាយរបស់យុវវ័យ និងវត្ថុអនុស្សាវរីយ៍ នាគ្រានោះក្មេងស្រីទើបពេញវ័យរូបនេះបានឡើងមកភ្នំពេញតែឯកឯងដើម្បីទិញគ្រឿងលម្អទាំងនោះមកលក់បន្តនៅទឹកដីកំណើតរបស់ខ្លួន។ ការរកស៊ីចេញតែវិវត្តន៍ពីមួយដំណាក់កាលទៅមួយដំណាក់កាល អស់ពីការលក់គ្រឿងក្រឡៃ មកបើកចាប់ហួយ រហូតអាចបោះជំហានមកបើកហាងផ្កា ដែលជាក្តីស្រមៃនិងចំណង់ចំណូលចិត្តរបស់ខ្លួនតាំងពីតូច មានឈ្មោះបោះសម្លេងដែលគ្រប់គ្នាស្គាល់ថា ហាងផ្កា ឈូកមាស នេះឯង។   ដូច្នេះហើយ ដំណើរជីវិតពិតមិនទៀង និងអាចប្រែប្រួលនៅគ្រប់ខណៈ ដូចពាក្យមួយឃ្លាបានលើកឡើងថា៖ «វាសនាមនុស្សមើលពុំឃើញ មនុស្សកុំមើលងាយមនុស្ស»។ មិនថាអ្នកកើតមកក្នុងគ្រួសារក្រីក្រ ជីវិតលំបាកលំបិន ប្រឹងមួយថ្ងៃរស់មួយថ្ងៃ ឬបរាជ័យធ្លាប់ដល់ក្រោមសូន្យនោះទេ បើអ្នកមិនចុះចាញ់ ប្រឹងក្រោកឈរប្រឆាំងនឹងវាសនាហ៊ានតវ៉ាជាមួយព្រហ្មលិខិត ជិវិតអ្នកនឹងអាចផ្លាស់ប្តូរទៅតាមអ្វីដែលចង់បានជាក់ជាមិនខាន។   យ៉ាងណាមិញ ឈូកមាស បានចាប់ផ្តើមតាំងពីឆ្នាំ២០០៥ ពីដំបូងឡើយហាងនេះផ្គត់ផ្គង់តែផ្កាឈូកទៅតាមសណ្ឋាគារ​ និងតាមតូបអាជីវកនៅព្រះអង្គចេកព្រះអង្គចម លុះឆ្នាំ២០០៨ ដោយសារតម្រូវការប្រើប្រាស់ផ្កាស្រស់ របស់អតិថិជនកើនឡើង​  ហាងឈូកមាសក៏ចាប់ផ្តើមនាំចូលផ្កាស្រស់គ្រប់ប្រភេទ​ និងមានសេវាកម្មផ្សេងៗដូចជា រៀបចំបាច់ផ្កា កន្រ្តកផ្កា កន្រ្តកផ្លែឈើជាដើម។ នៅឆ្នាំ២០១៣ ដោយមើលឃើញសក្តានុពលដ៏ធំទូលាយនៃតម្រូវ​ការ ហាងផ្កាឈូកមាសបានបន្ថែមនូវសេវាកម្មរៀបចំតុបតែងក្រណាត់ និងផ្កាស្រស់ គ្រប់កម្មវិធី​ រហូតមកដល់បច្ចុប្បន្ននេះ។   ពាក់ព័ន្ធជាមួយសេវាកម្មហាងផ្កា ឈូកមាស ផ្តល់ភាពងាយស្រួលដល់អតិថិជន​ ដោយអតិថិជនអាចធ្វើការកម្ម៉ង់តាមរយៈ​ Facebook & Facebook​​ Page ដែលមានច្រើនម៉ូដ​ និង ជម្រើសតាមតម្រូវការរបស់អតិថិជន ហើយក៏មានសេវាកម្មដឹកជញ្ជូនដោយមិនគិតថ្លៃ​ គ្រប់ទីកន្លែងក្នុងក្រុងសៀមរាប។ ប្រសិនបើលោកអ្នកចាប់អារម្មណ៍ ឬចង់សាកសួរព័ត៌មានបន្ថែមអាចធ្វើការទំនាក់ទំនងដោយផ្ទាល់តាមរយៈលេខទំនាក់ទំនង​​ ០១២/០១០ ៣៣០ ៣៧៧ ០១២/០៩៣ ៣៧៥ ២៨២៕ អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24        
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T04:14:23.705Z", "category": "ភាពជាអ្នកដឹកនាំ", "views": 90, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មកដឹងពីវេបសាយ និង App ចំនួន៤ សម្រាប់អ្នកចង់ធ្វើការ.ងារ Part-Time និង Freelancer រកចំណូ.លបន្ថែម
https://business-cambodia.com/articles/part-time-and-freelancer
បច្ចុប្បន្ននេះការងារក្រៅម៉ោង ឬការងារ Part time កំពុងតែពេញនិយមខ្លាំង ពិសេសគឺមានការចាប់អារម្មណ៍ពីសំណាក់យុវជន សិស្សនិស្សិតជាដើម។ ជាទូទៅការងារ Part time គឺមានតិចជាងការងារពេញម៉ោង ឬ Full Time ប៉ុន្តែប្រាក់ចំណូលដែលរកបាន គឺអាស្រ័យទៅលើសមត្ថភាព របស់មនុស្សម្នាក់ៗផងដែរ។ ដើម្បីផ្ដល់ភាពងាយស្រួលដល់យុវជន សិស្សនិស្សិត ដែលចង់ស្វែងរកការងារក្រៅម៉ោងធ្វើ ចាបក្រហមសូមណែនាំវេបសាយ៣និង App ១ ដែលប្រមូលផ្ដុំការងារក្រៅម៉ោង យ៉ាងសម្បូរបែប៖ ១.វេបសាយ CamHR CamHR គឺជាវេបសាយ ដែលប្រមូលផ្ដុំទៅដោយការងារជាច្រើន​មុខដំណែង និងសឹងតែគ្រប់វិស័យ។ អ្វីដែលពិសេសនោះ ក្នុងវេបសាយនេះក៏មានមុខងារ ប្រមូលផ្ដុំការងារសម្រាប់អ្នកគ្មានបទពិសោធន៍សោះផងដែរ។ ដើម្បីរកមើលការងារដែលមិនទាមទារបទពិសោធសូមចូលទៅកាន់ វេបសាយ CamHR រួចចុចលើមុខងារ Jobs និងកំណត់ត្រង់ប្រអប់ “បទពិសោធន៍​ការងារ” ហើយជ្រើសរើសយកពាក្យថា “គ្មានបទពិសោធ” នោះបងប្អូនអាចអូសមើលប្រភេទការងារជាច្រើន ជាមួយនឹងប្រាក់ខែសមរម្យផងដែរ។ ២.វេបសាយ Khmer24 ចំពោះវេបសាយនេះដែរ ប្រសិនជាសិស្សនិស្សិតចង់បានការងារធ្វើក្រៅម៉ោងយើងគ្រាន់តែចុចវេបសាយមួយឈ្មោះថា khmer24 ហើយលោកអ្នកនឹងឃើញពាក្យមួយថា Category ដូច្នេះលោកអ្នកអាចជ្រើសការងារណាមួយក្នុងចំណោមការទាំងអស់នោះ បន្ទាប់មកយើងចុចពាក្យ Part Time វានឹងចេញលោតចេញជាម៉ោងសម្រាប់យើងជ្រើសរើសផងដែរ។ មិនតែប៉ុណ្ណោះនៅក្នុងវេបសាយនេះដែរ គឺមានទិន្នន័យជាច្រើន មានទាំងការងារជាអ្នកឌីហ្សាញ គ្រូបង្រៀនតាមផ្ទះ គ្រូបង្រៀនក្រៅម៉ោងនឹងឱកាសការងារជាច្រើនទៀតផងដែរ។ ៣. វេបសាយ bongthom សម្រាប់វេបសាយនេះ ក៏មិនខុសគ្នាពីវេបសាយខាងលើដែរ ដោយសិស្សនិស្សិតទាំងអស់ចង់បានការងារធ្វើអាចចុចពាក្យ https://www.bongthom.com/ នោះវានឹងលោតការងារក្រៅម៉ោងជាច្រើន ហើយប្រសិនជាលោកអ្នកចេញចិត្តការងារណាចុចទៅលើពាក្យនោះទៅ នឹងចេញលក្ខខណ្ឌដែលលោកអ្នកត្រៀមខ្លួនដើម្បីទៅធ្វើការងារទាំងនោះ។ សម្រាប់អ្នកចង់ធ្វើជា Freelancer ៤.App Khmer tech market គឺជាកន្លែងពិសេសមួយ សម្រាប់អ្នកចង់ធ្វើការងារជា freelancer បន្ថែម ក្រៅពីការងារដើមសប្ដាហ៍។ លោកអ្នកគ្រាន់តែចូលទៅទាញយក App Khmer Tech Market នៅលើ App Store ឬ Play Store រួចចូលទៅចុះឈ្មោះ និងបំពេញព័ត៌មានផ្ទាល់ខ្លួន អំពីជំនាញ ស្នាដៃធ្លាប់ធ្វើកន្លងមក និងព័ត៌មានមួយចំនួនទៀត សម្រាប់អ្នកដែលគាត់កំពុងស្វែងរក Freelancer ពិនិត្យមើលស្នាដៃរបស់យើងបាន៕ អត្ថបទ៖ ធី ស្រីល័ក្ខ
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T03:39:55.165Z", "category": "ចាប់ផ្តើមអាជីវកម្ម", "views": 14946, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
​ប្រយ័ត្នទឹកភ្នែកពេលបើកហាង! ​មកដឹងតិចនិចចំនួន៤ ដែល​អ្នក​គួរ​គិតគូរ​មុន​ពេល​បើក​របរខ្នាត​តូច
https://business-cambodia.com/articles/four-things-you-should-know-before-start-busines
​នៅក្នុងការបើកហាងរកស៊ី ការលក់គឺជាចំណុចសំខាន់បំផុត ដែលអាចកំណត់បានថាអាជីវកម្មមួយ អាចបន្តដង្ហើមរស់បានឬអត់។ ហើយមានម្ចាស់អាជីវកម្មច្រើនណាស់ ដែលជួបបញ្ហាបើកហាងហើយ តែមានតែភ្ញៀវដើរកាត់ ពុំសូវមានភ្ញៀវដើរចូលដូចហាងគេដទៃនោះទេ ទាំងនេះក៏ព្រោះតែម្ចាស់អាជីវកម្មខ្លួនមិនបានច្បាស់លាស់ ថាគួរលក់អ្វីហើយលក់ឲ្យអ្នកណា។   ហើយថ្ងៃនេះ​ Business Cambodia នឹងលើកយក តិចនិត៤ ចំណុចដែលអ្នកគួរគិតគូរមុនពេលបើករបរខ្នាតតូច៖   ១.សរសេរ​ផែនការ​អាជីវកម្ម​   ប្រសិនជា​អ្នក​ទើប​តែ​ចាប់ផ្ដើម​អាជីវកម្ម​ខ្នាត​តូច​ដំបូង​ៗ​ ​អ្នក​ត្រូវតែ​ចេះ​កំណត់​គោលដៅ​អាជីវកម្ម​ ​និង​រៀបចំផែនការ​អាជីវកម្ម​របស់​អ្នកឲ្យ​បាន​ល្អិតល្អន់​ដោយ​ផ្ដើម​ចេញពី​ការកំណត់​តម្លៃ​ផលិតផល​ ​កា​រវេច​ខ្ចប់​ ​ការ​ផ្ដល់​សេវាកម្ម​ទៅកាន់​អតិថិជន​។​ល​។​ ​ម៉្យាងទៀត​ ​អ្នក​គួរតែ​មើល​ទាក់ទង​នឹង​ការ​ចុះបញ្ជី​អាជីវកម្ម​ស្រប​ច្បាប់​ដើម្បី​ប្រាកដ​ថា​គ្មាន​បញ្ហា​អ្វី​ទេ​ ​បន្ទាប់ពី​អ្នក​បើក​អាជីវកម្ម​ហើយ​។​   ២. ​ស្គាល់​ពី​អតិថិជន​គោលដៅ   អ្នក​គប្បី​ស្គាល់​ពី​អតិថិជន​គោលដៅ​ដើម្បី​អាច​កំណត់​យុទ្ធ​សា​ស្រ្ដ​ទី​ផ្សារ​ ​និង​បង្កើត​យុទ្ធនាការ​ទី​ផ្សារ​មាន​ប្រសិទ្ធ​ភាព​សម្រាប់​អាជីវកម្ម​របស់​អ្នក​។​ ​ការ​ស្គាល់​ពី​អតិថិជន​គោលដៅ​របស់​ខ្លួន​អនុញ្ញាត​ឱ្យ​អ្នក​សិក្សា​បន្ថែម​ពី​ពួកគេ​ ​ថា​គេ​ត្រូវការ​ផលិតផល​ឬ​សេវាកម្ម​បែប​ណា​ ​តាមរយៈ​ការ​ស្វែងយល់​ពី​ភេទ​ ​វ័យ​ ​ចំណង់ចំណូលចិត្ត​ ​អាកប្បកិរិយា​អ្នកប្រើប្រាស់​ ​ប្រភព​ចំណូល​របស់​ពួកគេ​ជាដើម​។​   ៣. ត្រៀម​យុទ្ធនាការ​ផ្សព្វផ្សាយ​   ការផ្សាយពាណិជ្ជកម្ម​មាន​សារៈសំខាន់​សម្រាប់​គ្រប់​អាជីវកម្ម​ ​សូម្បី​អាជីវកម្ម​ខ្នាត​តូច​ក៏ដោយ​។​ ​អ្នក​គួរតែ​ស្រាវជ្រាវ​ពី​ទី​ផ្សារ​ ​និង​ជ្រើសរើស​យុទ្ធ​សា​ស្រ្ដ​ផ្សព្វផ្សាយ​អំពី​ម៉ាក​ ​ផលិតផល​ ​ឬ​សេវាកម្ម​របស់​អាជីវកម្ម​ ​តាម​បណ្ដាញ​សង្គម​ផ្សេងៗ​ដូចជា​ ​Face​book In​stag​ram​ ​និង​ ​T​i​k​To​k ​ដើម្បី​ទាក់ទាញ​ឲ្យ​មនុស្ស​បាន​ស្គាល់​ពី​អាជីវកម្ម​របស់​អ្នកឲ្យ​បាន​ច្រើន​។​ ​តួយ៉ាង​ ​អ្នក​អាច​អនុវត្ត​ការ​ផ្សព្វផ្សាយ​ដោយ​ប្រើប្រាស់​រូបភាព​ ​ឬ​បង្កើត​វីដេអូ​ដែល​មាន​ភាព​ច្នៃប្រឌិត​ ​និង​គួរឲ្យ​ចាប់អារម្មណ៍​ ​ការប្រកាស​ពី​ថ្ងៃ​បើក​សាកល្បង​ ​ឬ​ថ្ងៃ​សម្ពោធ​ហាង​ដោយមាន​ការ​បញ្ចុះតម្លៃ​ ​ការចែក​រង្វាន់​អនុស្សាវរីយ​ ​និង​ប្រូ​ម៉ូ​សិន​ផ្សេងៗ​ចំពោះ​អតិថិជន​។​   ៤​​. ​កំណត់​និង​កៀង​គរ​ដើមទុន​សម្រាប់​អាជីវកម្ម​ ​   មិន​អាច​ភ្លេច​បានទេ​! ​ចំណុច​នេះ​ជា​ចំណុច​សំខាន់​ជាងគេ​។​ ​បើ​គ្មាន​ទុន​គ្រប់គ្រាន់​ ​គម្រោង​ការ​ទាំងប៉ុន្មាន​ក៏​មិន​អាច​ប្រព្រឹត្តទៅ​បាន​ដែរ​។​ ​អ្នក​ត្រូវ​ដឹង​អាជីវកម្ម​របស់​អ្នក​ត្រូវការ​ដើមទុន​ប៉ុន្មាន​ ​និង​ត្រូវ​ចំណាយ​លើ​អ្វីខ្លះ​ ​ដើម្បី​ងាយស្រួល​រៀបចំ​កញ្ចប់​ថវិកា​សម្រាប់​អាជីវកម្ម​របស់​អ្នក​ឱ្យ​នៅតែ​អាចប​ន្ត​ទៅមុខ​។​ ​ឧទាហរណ៍​ ​ការ​ត្រៀម​ថវិកា​សម្រាប់​ចំណាយ​លើ​តម្លៃ​ទំនិញ​នាំចូល​ ​ឬ​វត្ថុធាតុដើម​ ​ថ្លៃ​ចំណាយ​លើស​ម្ភារៈ​លម្អ​ឬ​សម្រាប់​ដាក់​តាំង​ទំនិញ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T03:10:35.433Z", "category": "កំពូលអ្នកលក់", "views": 304, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កុំចេះតែរំលស់! មុនបង់រំលស់ផ្ទះដាច់ខាតត្រូវគិតលើរឿងធំ ២ នេះឲ្យបានច្រើនដង
https://business-cambodia.com/articles/house-and-condo
ការបង់រំលស់គឺជាវិធីសាស្រ្ដ នៅក្នុងការទិញយកនូវរបស់សំខាន់ផ្សេងៗដូចជាផ្ទះ ខុនដូ ជាដើម។ ហើយការបង់រំលស់នេះកើតឡើងក្នុងករណីដែលយើងមិនមានលុយទាំងដុសទៅទិញ ឬចង់ទុកលុយខ្លះសម្រាប់ការរកស៊ី ឬធ្វើអ្វីផ្សេងដើម្បីបង្កើតលុយបន្ថែម។ ពិតណាស់ការបង់រំសល់ត្រឹមត្រូវនឹងនាំឲ្យយើងបង្កើតបានទ្រព្យ ក៏ប៉ុន្ដែបើសិនជាខុសក៏អាចធ្វើឲ្យទ្រព្យក្លាយទៅជាបំណុលបានដែរ ដូច្នេះតម្រូវឲ្យមានការសិក្សាឲ្យបានច្បាស់លាស់មុនសម្រេចចិត្ដបង់។   ហើយថ្ងៃនេះ Business Cambodia នឹងបើកយក ២ ចំណុច ដែលអ្នកមានគម្រោងចង់បង់រំលស់ផ្ទះ ឬខុនដូ គួរគិតឲ្យបានលម្អិតល្អន់ មុនសម្រេចចិត្ដ ដើម្បីការពារហានិភ័យផ្សេងៗដែលអាចកើតមានឡើងនៅក្នុងអំឡុងពេលនៃការបង់រំលស់នេះ។   ១. ចំណូល   ពិតណាស់ចំណូលគឺចំណុចសំខាន់បំផុត ដែលត្រូវគិតមុនគេព្រោះថា ពេលចាប់ផ្ដើមបង់រំលស់នោះអ្នកកនឹងត្រូវចំណាយរៀងរាល់ខែលើការប្រាក់ និងប្រាក់ដើម សម្រាប់បង់ជាមួយម្ចាស់គម្រោង ឬធនាគារ។   តាមការលើកឡើងពីអ្នកជំនាញជាច្រើន ជាទូទៅអ្នកមិនត្រូវចំណាយទៅលើការបង់រំលស់ធំជាង ៣០% ទៅ ៥០% នៃការប្រាក់ចំណូលរបស់ខ្លួនឡើយ។ ព្រោះបើចំណាយលើសពីនេះ នឹងអាចធ្វើឲ្យជះដល់ផលប៉ះពាល់សម្រាប់ការចំណេញចាំបាច់ប្រចាំថ្ងៃបាន។   ឧទាហរណ៍៖ ប្រសិនបើអ្នកមានចំណូល ១ ០០០ ដុល្លារក្នុង ១ ថ្ងៃ ហើយចង់បង់រំលស់ផ្ទះដូច្នេះអ្នកត្រូវយកគម្រោងណាដែលមានការបង់ចន្លោះពី ៣០០ ទៅ ៥០០ ដុល្លារក្នុងខែ ហើយប្រាក់ដែលនៅសល់ ៥០០ ទៅ ៧០០ ដុល្លារ គឺទុកសម្រាប់ការប្រើប្រាស់ការចំណាយប្រចាំថ្ងៃ ជួបអ្នកមិនជួបហានិភ័យនៃការរស់នៅ។   ក្រៅពីនេះ ប្រសិនបើចង់រំលស់ផ្ទះ អ្នកគួរមានលុហសម្រាប់ចង់មុន ៣០% មុនល្អ ព្រោះប្រសិនបើអ្នកបានបង់ប្រាក់ដើមមុនខ្លះ នោះអត្រាការប្រាក់របស់អ្នកនឹងដែលត្រូវបង់ទៅឲ្យម្ចាស់កម្រោងនឹងនៅទាប ហើយការរំលស់ក៏ឆាប់រួច បើធៀបនឹងការទៅរំសល់សុទ្ធ ១០០%។   ២. សិក្សាគម្រោងផ្ទះដែលត្រូវបង់   ក្រៅពីប្រភពចំណូល ការសិក្សាលើគម្រោងផ្ទះដែលត្រូវទិញក៏មានសារៈសំខាន់ផងដែរ មិនថាគុណភាពសំណង់ ប្លង់មេរបស់គម្រោង ឬម្ចាស់គម្រោងផ្ទាល់នោះទេ។​ បើអ្នកជ្រើសរើសចំគម្រោងដែលល្អនោះការរស់នៅនឹងមានក្ដីសុខ មិនបារម្ភខាច គុណភាពសំណង់ ប្រព័ន្ធមានភ្លើង ប្រព័ន្ធទឹក និងលូ មិនល្អ ធ្វើឲ្យខកចិត្ដ ដែលខំរកលុយបង់ហើយបែជារស់នៅគ្មានក្ដីសុខ។​   ជាក់ស្ដែងកន្លងទៅមកនេះ ក៏មានអថិតិជនមួយចំនួន បានធ្វើការបង់ប្រាក់ដើម្បីរំលស់ផ្ទះសម្រាប់ស្នាក់នៅ ប៉ុន្ដែបង់យូរៗទៅ ជិតដល់ថ្ងៃចូលនៅបែជាគម្រោងសង់ផ្ទះមិនទាន់រួចរាល់ ឯខ្លះទៀតត្រូវបានប្រកាសក្ស័យធន់ក៏មាន។ ដូច្នេះប្រសិនគិតថា ខ្លួនមានធនធានគ្រប់ហើយ គួរណាស់ត្រូវជម្រើសរើសគម្រោងដែលល្អ ព្រោះថាការទិញផ្ទះ មិនដូចការទិញត្រីក្នុងផ្សារ ដែលអាចដូចវិញបាននោះទេ៕
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T02:04:18.454Z", "category": "អចលនទ្រព្យ", "views": 198, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពាក់អាវឱ្យក្រាស់ៗ ចាប់ពីថ្ងៃនេះដល់ថ្ងៃទី២១ តំបន់ខ្លះនឹងចុះត្រជាក់ដល់១៩ អង្សា ជាពិសេសខេត្ត ៤នេះ
https://business-cambodia.com/articles/carefully-all
យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមកាលពីព្រឹកថ្ងៃទី ១៩នេះ បានឱ្យដឹងថា ចាប់ពីថ្ងៃទី ១៩ ដល់ថ្ងៃទី ២១ ខែ វិច្ឆិកា ឆ្នាំ ២០២៣ នេះ កម្ពុជានឹងទទួលឥទ្ធិពលសម្ពាធខ្ពស់ពីប្រទេសចិនបន្តគ្របដណ្តប់លើប្រទេសកម្ពុជា ជាមួយនឹងខ្យល់មូសុងឦសានបក់ពីបង្គួរទៅខ្លាំង។ស្ថានភាពបែបនេះនឹងធ្វើឱ្យបណ្តាលខេត្តមួយចំនួនមានការចុះត្រជាក់ដល់ ១៩អង្សា ៖   ១-តំបន់វាលទំនាប   ⁃ សីតុណ្ហភាពអប្បបរមាពី ២២-២៤°C និងសីតុណ្ហភាពអតិបរមាពី ២៨-៣១°C ហើយខ្យល់បក់មកពីទិសឦសាន ក្នុងល្បឿនពី ៣-៥ម៉ែត្រ/វិនាទី។   ២-តំបន់ខ្ពង់រាប   ⁃ សីតុណ្ហភាពអប្បបរមាពី ១៩-២២°C និងសីតុណ្ហភាពអតិបរមាពី ២៧-២៩°C ហើយខ្យល់បក់មកពីទិសឦសាន ក្នុងល្បឿនពី ៧-៩ម៉ែត្រ/វិនាទី ⁃ខេត្តឧត្តរមានជ័យ ព្រះវិហារ មណ្ឌលគិរី និងខេត្តរតនគិរី ធាតុអាកាសបន្តត្រជាក់នៅពេលព្រឹក ជាមួយនឹងសីតុណ្ហភាពអប្បបរមា ១៩-២០°C។   ៣-តំបន់មាត់សមុទ្រ   ⁃ សីតុណ្ហភាពអប្បបរមាពី ២៤-២៦°C និងសីតុណ្ហភាពអតិបរមាពី ២៨-៣០°C ហើយខ្យល់បក់មកពីទិសឦសានក្នុងល្បឿនពី ៤-៦ម៉ែត្រ/វិនាទី ⁃នៅលើផ្ទៃសមុទ្រមានខ្យល់បក់បោក និងរលកសមុទ្រមានកម្ពស់ពី ១,០០-១,៥០ម៉ែត្រ៕    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-19T01:05:01.170Z", "category": "ព័ត៌មានថ្មីៗ", "views": 515, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
កាន់តែលេចធ្លោជាងមុន! តំបន់សេដ្ឋកិច្ចពិសេសថ្មីចំនួន ២ នឹងលេចរូបរាងនៅក្នុងខេត្ដ ២ នេះ
https://business-cambodia.com/articles/economic-zoon-project
នៅមួយរយៈចុងក្រោយនេះ រាជរដ្ឋាភិបាលបានបង្កើតនូវតំបន់សេដ្ឋកិច្ចពិសេសជាច្រើននៅទូទាំងប្រទេស ដើម្បីទាក់ទាញអ្នកវិនិយោគមកបោះទុនបង្កើតរោងចក្រផ្សេងនៅកម្ពុជា ក៏ជាជួយបង្កើតការងារដល់ប្រជាពលរដ្ឋផងដែរ។ ជាគ្នាមួយគ្នានេះដែរ រាជរដ្ឋាភិបាលក៏បានបង្ហាញនូវគម្រោងបង្កើតតំបន់សេដ្ឋកិច្ចពិសេសចំនួន ២ ទៀតដែលស្ថិតនៅក្នុងខេត្ដកំពង់ចាម ១ កន្លែង និងខេត្ដសៀមរាប ១ កន្លែង។   ១.​ តំបន់សេដ្ឋកិច្ចពិសេសនៅខេត្ដសៀមរាប   បន្ទាប់ពីការសាងសង់អាកាសយានដ្ឋានថ្មីសៀរាមអង្គរ រួចរាល់ហើយ ថ្មីៗនេះរាជរដ្ឋាភិបាលបានបញ្ជាក់ថា បានត្រៀមដីប្រមាណ ១ ពាន់ហិកតានៅក្បែរព្រលានយន្ដហោះនោះ ដើម្បីបង្កើតជាតំបន់សេដ្ឋកិច្ច ឬតំបន់ឧស្សាហកម្មរណបឱ្យអាកាសយានដ្ឋានអន្តរជាតិថ្មី ដែលហៅថា «ទីក្រុងអាកាសយានដ្ឋាន (Airport city)» នាពេលខាងមុខ។ យោងតាមប្រសាសន៍របស់សម្ដេច ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាបានឲ្យដឹងថា ថាការរៀបសហកម្មភាពសេដ្ឋកិច្ចនេះ នឹងជំរុញការអភិវឌ្ឍបន្ថែមទៀតនៅតំបន់អាកាសយានដ្ឋានសៀមរាបអង្គរ     ២. តំបន់សេដ្ឋកិច្ចពិសេសនៅខេត្ដកំពង់ចាម     តាមការបញ្ជាក់ពីឯកឧត្តម ហេង សួរ រដ្ឋមន្ត្រីការងារ និងបណ្ដុះបណ្ដាលវិជ្ជាជីវៈកាលពីពេលថ្មីកកន្លងទៅបានឲ្យដឹងថា កន្លងទៅនេះ ខេត្តកំពង់ចាមក៏ទទួលបាននូវការវិនិយោគតំបន់សេដ្ឋកិច្ចពិសេសជាំងស៊ូ (Jiangsu) ស្ថិតនៅបណ្ដោយជាតិលេខ៦ ដែលមានទុនសរុបចំនួន៩៦,៤លានដុល្លារលើផ្ទៃដី៦៨ហិកតា។ ឯកឧត្ដមបន្ដថា តំបន់សេដ្ឋកិច្ចពិសេសនេះនឹងបង្កើតឱ្យមានការទាក់ទាញរោងចក្រ សហគ្រាសជាច្រើនថែមទៀតមកបង្កើតនៅក្នុងខេត្តកំពង់ចាមដែលនឹងបង្កើតឱកាសការងារ និងផ្ដល់ប្រាក់ចំណូលកាន់តែច្រើនបន្ថែមទៀតជូនដល់ប្រជាពលរដ្ឋនៅក្នុងខេត្តកំពង់ចាម និងតំបន់ជុំវិញ៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-18T11:22:23.953Z", "category": "អចលនទ្រព្យ", "views": 840, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពីក្មេងជនបទក្សត់ទ្រព្យសិក្សា លោក ណុប ចាន់ អាចវិវត្តខ្លួនក្លាយជានាយកសាលាដោយសារ រឿងធំៗ៤នេះ
https://business-cambodia.com/articles/chann-yun-international-school-founder
ជីវិតជាដំណើរដ៏វែងឆ្ងាយ រឿងដែលត្រូវពើបប្រទះក៏មានច្រើនអនេក រឿងខ្លះជាការចងចាំដ៏ល្អ រឿងខ្លះទៀតជាមេរៀនដ៏មានតម្លៃកាត់ថ្លៃពុំបានសូម្បីតែប្រាក់វាល់លានក៏មិនអាចទិញបានដែរ ចំណែកឯរឿងខ្លះទៀតគឺជាបទពិសោធន៍ជីវិត។ ក្នុងដំណើរដ៏វែងឆ្ងាយនេះ មនុស្សគ្រប់រូបត្រូវហែលឆ្លងឧបសគ្គ និងបែបផែនផ្សេងៗគ្នាដោយផ្អែកទៅលើស្ថានភាពជាក់ស្តែង។​ ចុះប្រសិនបើយើងក្រីក្រលំបាកក្សត់ទ្រព្យធន តើធ្វើយ៉ាងណាទើបអាចរំដោះខ្លួនចេញពីភាពយ៉ាប់យឺននេះបាន។   ក្នុងបទសម្ភាសន៍ជាមួយ Business Cambodia លោក ណុប ចាន់ ដែលជាអគ្គនាយកសាលាអន្តរជាតិ ចាន់ យុន (ChannYun International School) បានជីកកកាយប្រែសេចក្តីរៀបរាប់អត្ថន័យអំពីដំណើរជីវិតដែលធ្លាប់ជាអ្នកជនបទកូនកសិករត្រដរប្រឹងរៀន ហ៊ានក្រោកឡើងប្រឆាំងនឹងវាសនាតវ៉ាជាមួយព្រហ្មលិខិត ត្បិតខំស្ពាយរឿងទាំង៤នេះជាប់ខ្លួន ទើបអាចកសាងជីវិតមានពន្លឺភ្លឺរស្មីដូចនាពេលបច្ចុប្បន្ន៖   ១/. ស្មោះត្រង់   ភាពស្មោះត្រង់ប្រៀបដូចជាពេជ្រលម្អខ្លួនតុបតែងឲ្យមានសម្រស់ស្រស់ស្អាតគយគន់កាន់តែយូរកាន់តែមិនជិនណាយ។ មិនតែប៉ុណ្ណោះវាគឺជាស្ពានដ៏រឹងមាំមួយដែលអាចជួយចម្លងទៅកាន់មនុស្សល្អ ជួបរឿងល្អៗ និងឱកាសល្អៗផងដែរ។ យ៉ាងណាមិញ អគ្គនាយករូបនេះបានថ្លែងថា៖ «ភាពស្មោះត្រង់គឺជាខ្លឹមជីវិតរបស់ខ្ញុំ និងបានស្ពាយវាជាប់ខ្លួនជានិច្ចទោះក្នុងកាលៈទេសៈបែបណាក៏ដោយ ហើយវាជាឬសគល់ធំមួយដែលដឹកដៃខ្ញុំមកកាន់ចំណុចនេះ»។    ២/. ខំធ្វើការ   ភាពឧស្សាហ៍ព្យាយាមគឺជាមាតានៃសំណាង ព្រោះសំណាងមិនដែលរត់ទៅរកមនុស្សខ្ជិលច្រអូសនោះទេ។ ស្របជាមួយគ្នានេះដែរ ការខិតខំធ្វើការប្រកបដោយឆន្ទៈខ្ពស់ មិនខ្ជីខ្ជាខ្ជះខ្ជាយនឹងដឹកនាំអ្នកទៅរកឱកាសល្អៗជាបន្តបន្ទាប់ ហើយជីវិតរបស់អ្នកក៏នឹងបន្តរីកចម្រើនឥតឈប់ឈរ រីកលូតលាស់ដូចរុក្ខជាតិខៀវខ្ចីទើបត្រូវទឹកសន្សើមនាពេលព្រឹកព្រលឹម​ ឬក្រោយពីមេឃភ្លៀងព្យុះផ្គររន្ទះបានរំលេចនូវភាពស្រស់ត្រកាលលើដែនសីមាពសុធាទាំងមូល។ ដោយហេតុនេះ ការខិតខំប្រឹងប្រែងធ្វើការ មិនរអ៊ូរទាំ អត់ធ្មត់ ម៉ឺងម៉ាត់ ហ្មត់ចត់ គឺជាផ្នែកមួយយ៉ាងសំខាន់ដែលលោកស្ថាបនិករូបនេះស្ពាយជាប់ខ្លួនមិនឲ្យរបូតម្តងណាឡើយ។   ៣/. ធ្វើឲ្យគេទុកចិត្ត   ទំនុកចិត្តគឺជារបស់មានតម្លៃកាត់ថ្លៃពុំបានមួយក្នុងចំណោមគ្រឿងលម្អជីវិតរបស់មនុស្ស។ ហើយអ្វីដែលពិបាកកសាងបំផុត និងងាយស្រួលបែកបាក់បំផុតនោះគឺទំនុកចិត្តនេះឯង។ លោក ណុប ចាប់ បានថ្លែងយ៉ាងដូច្នេះថា៖ «ធ្វើខ្លួនឲ្យក្លាយទៅជាមនុស្សដែលគេអាចទុកចិត្ត ជឿជាក់ មិនខ្លាចរអា នោះមានន័យថាអ្នកបាននឹងកំពុងកសាងខ្លួនទៅកាន់ភាពជោគជ័យនៅក្នុងជីវិតហើយ»។    ៤/. បន្តរៀន   បន្តរៀន បន្តគំនិត ត្បិតគំនិតនាំឲ្យកើតមានកំណើត។ លោកបានបន្តថា៖ «ការអភិវឌ្ឍន៍ខ្លួនជាប្រចាំគឺជារឿងចាំបាច់ដែលមនុស្សគ្រប់រូបត្រូវធ្វើ និងមិនគួរមើលរំលងនោះឡើយ»។ បរិបទពិភពលោកកាន់តែឈានទៅមុខឥតឈប់ឈរពីមួយខណៈទៅមួយខណៈដោយពុំរង់ចាំបុគ្គលណាម្នាក់ ប្រសិនបើអ្នកភ្លេចខ្លួនតែបន្តិចព្រងើយកន្តើយមិនអើពើ រថយន្តក្រុងដ៏ធំអស្ចារ្យនេះនឹងចេញចោលអ្នកមិនខាន។​   ដូច្នេះធាតុទាំង៤ ដែលបានរៀបរាប់ខាងលើនេះគឺជាមាគ៌ាចម្លងបុរសស្រុកស្រែចំការខ្វះទ្រព្យធនម្នាក់នេះ ឲ្យរួចផុតពីទុក្ខលំបាកនៃភាពអវិជ្ជា និងជីវភាពលំបាកលំបិន រហូតអាចកសាងខ្លួនឲ្យក្លាយជានាយកសាលា និងជាបុគ្គលគំរូម្នាក់នៅក្នុងសង្គមថែមទៀតផង៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-18T07:29:55.934Z", "category": "ភាពជាអ្នកដឹកនាំ", "views": 169, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មានលុយតិច ចង់ទៅរៀនបរទេសក៏បាន បើធ្វើតាមក្បួន៣នេះ ចំណាយតិច ហើយមានអ្នកណែនាំផ្លូវ
https://business-cambodia.com/articles/pochentong-consultant-article-
បងប្អូនដែលទើបប្រឡងបញ្ចប់ថ្នាក់ទី១២ប្រហែលជាកំពុងស្វែងរកជំនាញនិងសាកលវិទ្យាល័យដើម្បីរៀនបន្ត ហើយខ្លះទៀតប្រហែលជាមានក្តីស្រមៃចង់ទៅរៀននៅបរទេសថែមទៀតផង។   ប៉ុន្តែក្នុងនោះក៏មានបងប្អូនមួយចំនួនប្រហែលជាមិនមានលទ្ធភាពក្នុងការចំណាយច្រើនទេដូច្នេះ អ្នកស្រី លី​​ មុយហួយ ដែលជាអ្នកជំនាញនិងមានបទពិសោធន៍ជាង១០ឆ្នាំ លើការប្រឹក្សានាំសិស្ស-និស្សិតទៅរៀននៅក្រៅប្រទេសបានចែករំលែកឱ្យដឹងថា បើចង់ទៅរៀននៅបរទេសហើយចំណាយតិចសិស្ស-និស្សិតគួរតែដឹងនូវក្បួន៣នេះ៖   ១. ដឹងពីជំនាញដែលខ្លួនចង់រៀន   បើតាមអ្នកជំនាញបានឱ្យដឹងថាដើម្បីឱ្យគោលដៅក្នុងការទៅរៀននៅបរទេសរបស់យើងមានភាពច្បាស់លាស់ ជាដំបូងយើងត្រូវដឹងអំពីប្រទេសនិងជំនាញដែលយើងចង់រៀន ហើយមានសាលាណាខ្លះដែលបង្រៀននូវជំនាញដែលយើងចង់រៀននោះ។ មួយវិញទៀតតើថវិកាដែលយើងត្រូវចំណាយនៅពេលរៀនជំនាញនោះត្រូវការប៉ុន្មានឬមានសម្ភារៈអ្វីខ្លះដើម្បីរៀន ដើម្បីងាយស្រួលឱ្យយើងរៀបចំការចំណាយមួយឡែកនោះលើការសិក្សាឱ្យចំគោលដៅតែម្តង ដោយមិនខាតពេលយូរ និងចាយលុយខុស។    ២. ស្រាវជ្រាវពីសាលានិងការស្នាក់នៅ   បន្ថែមពីនោះអ្នកជំនាញបានបន្ថែមឱ្យដឹងថាក្រៅពីការដឹងពីជំនាញដែលយើងត្រូវរៀនហើយ  យើងត្រូវស្រាវជ្រាវឱ្យច្បាស់ថាសាលាដែលយើងត្រូវទៅរៀនជំនាញនោះមានអ្វីខ្លះ? បរិស្ថានបែបណា មានស្តង់ដារអប់រំបែបណា មានលក្ខខណ្ឌអ្វីខ្លះ? ឬយើងអាចស្វែងរកមើលឱកាសអាហារូបករណ៍តែម្តង។    ដោយឡែកចំពោះការស្នាក់នៅតើយើងនឹងចង់ស្នាក់នៅបែបណា ចង់រស់ជាមួយមិត្តរួមសាកលវិទ្យាល័យ រស់នៅតែឯង ឬរស់នៅជាមួយសាច់ ញាតិដែលយើងស្គាល់នៅទីនោះ។ បន្ថែមពីនោះគឺការកំណត់ការចាយវាយឱ្យបានត្រឹមត្រូវជាប្រចាំ ដោយទុកកញ្ចប់លុយសម្រាប់វាមួយឡែកដែរ។ ក្រៅពីការកំណត់ការចាយវាយហើយយើងត្រូវដឹងថាតើសាលានិងកន្លែងស្នាក់នៅមានចម្ងាយពីគ្នាព្រោះការចំណាយសម្រាប់មធ្យោបាយធ្វើដំណើរក៏ជារឿងសំខាន់ផងដែរ។    ៣. រកក្រុមហ៊ុនប្រឹក្សា     ត្រង់ចំណុចនេះជាករណីប្រសិនបើយើងមិនទាន់យល់ច្បាស់ពីការស្វែងរកព័ត៌មាននានាពីជំនាញនិងសាកលវិទ្យាល័យនៅបរទេសនោះទេ អ្នកស្រី លី មុយ ហុយ អ្នកជំនាញក្នុងវិស័យនេះបានឱ្យដឹងថាយើងគួរស្វែងរកនូវក្រុមហ៊ុនប្រឹក្សាយោបល់តែគឺជាវិធីដ៏មានប្រសិទ្ធិភាពមួយ ដើម្បីជួយរៀបចំកញ្ចប់ថវិកាដែលយើងអាចមានលទ្ធភាពទៅរៀនបាន ណែនាំអំពីរបៀបរបបក្នុងការទៅរៀន ការប្រាស្រ័យទាក់ទងជាមួយសាលា ជាមួយកន្លែងស្នាក់នៅនិងលិខិតស្នាមមួយចំនួនផងដែរ។    បន្ថែមពីនេះអ្នកស្រីបានឱ្យដឹងថាការប្រឹក្សាបែបនេះនឹងជួយឱ្យសិស្សនិស្សិតមានអារម្មណ៍សុវត្ថិភាពក្នុងការទៅរៀន មានខ្នងបង្អែក ចាំជួយណែនាំផ្លូវពេលទៅសិក្សាឬកំឡុងពេលរៀន។ ដូច្នេះហើយសម្រាប់បងប្អូនដែលមានចំណាប់អារម្មណ៍ក្នុងការប្រឹក្សាយោបល់ជាមួយអ្នកជំនាញអាចធ្វើការទំនាក់ទំនងទៅក្រុមហ៊ុន Pochentong consultant ការិយាល័យទំនាក់ទំនង មន្ទីពេទ្យ និង ការសិក្សាបរទេស បានតាមរយៈលេខទូរស័ព្ទឬតេឡេក្រាម 016750007 ៕       អត្ថបទដោយ៖ ពីង ជូអេង  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-17T10:12:57.539Z", "category": "ភាពជាអ្នកដឹកនាំ", "views": 597, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិតដាច់ឆ្នាំតែសេដ្ឋកិច្ចនៅតែធ្លាក់ចុះ អ្នកជំនាញបង្ហើបរឿង៣អ្នកគួរធ្វើ បើមិនចង់ធ្លាក់ក្នុងវិបត្តិហិរញ្ញវត្ថុ
https://business-cambodia.com/articles/three-things-to-escape-financial-crisis
បច្ចុប្បន្នស្ថានភាពសេដ្ឋកិច្ចស្ថិតក្នុងភាពមិនច្បាស់លាស់ ពោលគឺសេដ្ឋកិច្ចមានកំណើនយឺតដោយសារតែបញ្ហាអតិផរណាដែលកើតចេញពីសង្រ្គាមរវាងរុស្ស៊ីនិងអ៊ុយក្រែន ដូច្នេះហើយធ្វើការរកស៊ី ការរកចំណូលកាន់តែពិបាកជាងមុន។ នៅក្នុងស្ថានភាពបែបនេះ បើអ្នកចេះចាត់ចែងលុយកាក់ទេនោះ អ្នកអាចនឹងធ្លាក់ទៅក្នុងវិបត្តិហិរញ្ញវត្ថុក្នុងការរស់នៅ។   ទាក់ទងនឹងវិបត្តិហិរញវត្ថុ លោក Peter Boolkah គ្រូបង្វឹកផ្នែកអាជីវកម្ម បានបង្ហាញពីរឿងមួយចំនួនដែលអ្នកគួរធ្វើអំឡុងពេលស្ថានភាពសេដ្ឋកិច្ចមិនច្បាស់លាស់ដើម្បីការពារកុំឲ្យជួបញ្ហាក្នុងការរស់នៅ ជាពិសេសបញ្ហាលុយកាក់តែម្ដងនេះ។ ១. កសាងកញ្ចប់លុយការពារគ្រាអាសន្ន មានឃ្លាមួយពោលថា”​ការពារប្រសើរជាងព្យាបាល” ហើយបើយើងនិយាយពីការត្រៀមខ្លួនលើផ្នែកហិរញ្ញ វត្ថុវិញ រឿងសំខាន់បំផុតទីមួយអ្នកគួរធ្វើគឺកសាងកញ្ចប់លុយពេលមានអាសន្ន។ កញ្ចប់លុយពេលមានអាសន្នគឺជាកញ្ចប់លុយដែលអ្នកទុកប្រើការក្នុងពេលមានអាសន្នដូចជា ឈឺថ្កាត់ ការបង់បាត់ចំណូល និងបាត់បង់ការងារដើម។ អ្នកជំនាញហិរញ្ញវត្ថុជាច្រើនបានណែនាំថា អ្នកគួរមានកញ្ចប់លុយពេលមានអាសន្នពី៣ទៅ៦សម្រាប់ចំណាយក្នុងការរស់នៅ។ ឧទាហរណ៍បើអ្នកចំណាយក្នុងការរស់នៅមួយខែ១ពាន់ដុល្លារ អ្នកគួរមានលុយបម្រុងពេលមានអាសន្នពី៣ពាន់ទៅ៦ពាន់ដុល្លារ។ ២. ការពារការរកចំណូលរបស់អ្នក   នៅកាលៈទេសៈដែលស្ថានភាពសេដ្ឋកិច្ចមិនច្បាស់លាស់ទ្រព្យសំខាន់បំផុតរបស់អ្នកគឺប្រភពចំណូល។ ដូច្នេះអ្នកត្រូវការពារវាកុំឲ្យបាត់បង់។ ត្រង់នេះមានរឿងមួយចំនួន អ្នកគួរដាក់ចិត្តទុកដាក់ធ្វើដើម្បីការពារការរកចំណូលរបស់កុំឲ្យបង់បង់ចំណូល ដូចជារកលុយបានដកមួយផ្នែកមកសន្សំទុកការពារពេលមានអាសន្នដូចបានរៀបរាប់នៅចំណុចខាងលើ។ លើសពីនេះ អ្នកត្រូវចេះរៀបចំផែនការចំណាយនិងចាត់ចែងលុយឲ្យមានប្រសិទ្ធភាពដើម្បីការពារកុំឲ្យធ្លាក់ក្នុងបញ្ហាបំណុល។ លើសពីនេះទៅទៀត អ្នកអាចវិនិយោគលើខ្លួនឯងតាមរយៈរៀនជំនាញថ្មីៗដើម្បីបង្កើតចំណូលបន្ថែមជាពិសេសគឺការពារអ្នកកុំឲ្យអត់ការងារធ្វើពោលគឺកាលណាអ្នកមានជំនាញកាន់តែឱកាសទទួលបានការងារធ្វើក៏កាន់តែច្រើន។ ៣. បង្កើនការសន្សំ វាពិតជាសំខាន់ណាស់ក្នុងការសន្សំលុយអំឡុងពេលដែលសេដ្ឋកិច្ចយ៉ាប់យឺន។ យ៉ាងណាមិញដើម្បីអាចសន្សំបាន ដំបូងដៃអ្នកត្រូវធ្វើផែនការចំណាយតាមរយៈតាមដានការចំណាយ។ លើសពីនេះអ្នកអាចកាត់បន្ថយចំណាយឬកាត់ផ្ដាច់ចំណាយណាដែលមិនចាំបាច់នោះអ្នកនឹងបង្កើនការសន្សំបានច្រើន។ ៤. បង់បំណុលដែលមានការប្រាក់ខ្ពស់  បើអ្នកកំពុងស្ពាយបំណុលជាប់ខ្លួន អ្នកអាចចាប់ផ្ដើមដោះបំណុល​ដែលមានការប្រាក់ខ្ពស់តាមដែលអាចធ្វើបាន។ ការជាប់បំណុលដែលមានការប្រាក់ខ្ពស់គឺជាបន្ទុកដ៏ធ្ងន់មួយអំឡុងពេលសេដ្ឋកិច្ចដាំក្បាលចុះ ដូច្នេះអ្នកអាចព្យាយាមដោះតាមដែលអាចធ្វើបាន នោះអ្នកនឹងកាន់តែស្រាលខ្លួនហើយអាចគ្រប់គ្រងស្ថានភាពហិរញ្ញវត្ថុរបស់អ្នកបាន៕  
{ "spider_name": "businesscambodia", "scrape_at": "2025-06-14_19:40:14", "date_created": "2023-11-17T09:54:10.853Z", "category": "ហិរញ្ញវត្ថុ", "views": 161, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រាជរដ្ឋាភិបាលដាក់ផែនការពង្រីកកំណាត់ផ្លូវជាតិលេខ៦ ពី៤គន្លងទៅ៦គន្លង ត្រង់ចំណុចពីរនេះ
https://business-cambodia.com/articles/national-road-six
រាជរដ្ឋាភិបាលបានដាក់ចេញផែនការពង្រីកកំណាត់ផ្លូវជាតិលេខ ៦ ចាប់ពីចំណុចប្រសព្វរវាងផ្លូវចូលព្រលានយន្ដហោះអ​ន្ដរជាតិសៀមរាបអង្គរ រហូតទៅដល់ក្រុងសៀមរាប ដែលមានប្រវែងប្រមាណជិត ២០ គីឡូម៉ែត្រ ពី ៤ គន្លងទៅ ៦ គន្លង។ នេះតាមការបញ្ជាក់ពីសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានៅក្នុងពិធីសម្ពោធព្រលានយន្ដហោះថ្មីខាងលើកាលពីថ្ងៃទី១៦ ខែវិច្ឆិកា ឆ្នាំ២០២៣។     ថ្លែងនៅក្នុងពិធីខាងលើសម្ដេចធិបតីបានអរគុណក្រុមហ៊ុនវិនិយោគ ដែលមិនត្រឹមតែវិនិយោគសាងសង់ព្រលានយន្ដហោះទេ តែថែមទាំងបានវិនិយោគសាងសង់ផ្លូវហាយវ៉េពីព្រលានរហូតដល់ផ្លូវជាតិលេខ៦ ។ ហើយភារកិច្ចបន្ទាប់ គឺរាជរដ្ឋាភិបាលនឹងពង្រីកផ្លូវជាតិលេខ ៦ ពីចំណុចប្រសព្វនេះរហូតទៅដល់ក្រុងសៀមរាបបន្ដផងដែរ ដែលគម្រោងនេះអាចនឹងចាប់ផ្ដើមនៅក្នុងឆ្នាំ២០២៤ខាងមុខ។    "យើងមានផែនការ ២ គឺទី១ យើងពង្រីកផ្លូវជាតិលេខ៦ ពីចំណុចប្រសព្វផ្លូវហាវ៉េពីព្រលានរហូតទៅដល់ទីរួមមានខេត្ដជិត ២០ គីឡូម៉ែត្រ យើងបានគ្រោងហើយនូវថវិកា ៦០ លានដុល្លារ ហើយយើងបានកំពុងចរចារ ហើយឆ្នាំក្រោយ ព្រោះយើងត្រូវការដោះស្រាយផលប៉ះពាល់ យើងអាចរៀបចំពង្រីកពី ៤ គន្លងទៅ ៦ គន្លង។ ទី២ យើងកំពុងចរចារយកក្រុមហ៊ុនវិនិយោគដើម្បីធ្វើរទេសភ្លើងកម្រិតស្រាស Monorail ពីព្រលាននេះទៅក្រុងតែម្ដង"។ ប្រសាសន៍របស់សម្ដេចធិបតី ហ៊ុន ម៉ាណែត។   សម្ដេចធិបតីបន្ថែមថា ការអភិវឌ្ឍន៍ហេដ្ឋារចនាសម្ព័ន្ធដឹកជញ្ជូននេះ គឺដើម្បីសម្រួលដល់ការធ្វើដំណើររបស់ភ្ញៀវទេសចរចេញពីព្រលានទៅកាន់តំបន់ទេចរណ៍ក្នុងខេត្ដសៀមរាប។ ខណៈព្រលានយន្ដហោះថ្មីនេះ គឺមានចម្ងាយប្រមាណ ៤០ គីឡូម៉ែត្រពីទីរួមខេត្ដ និងប្រមាណ ៥០ គីឡូម៉ែត្រពីតំបន់ប្រាសាទអង្គរ៕    
{ "spider_name": "businesscambodia", "scrape_at": "2025-06-14_19:40:14", "date_created": "2023-11-17T09:26:42.862Z", "category": "អចលនទ្រព្យ", "views": 1431, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បេលីណា ស៉្បា និងសាទ្បន សាខាទី7 បើកសម្ពោធជាផ្លូវការហើយ ជាមួយនឹងប្រម៉ូសិន 50% គ្រប់សេវាកម្ម
https://business-cambodia.com/articles/belyna-spa-and-salon-7th-branch-launches-and-offers-50-off-all-services
សាខាទី 7 របស់បេលីណាស៉្បា និងសាឡន បើកសម្ពោធជាផ្លូវការហើយ នៅថ្ងៃទី17 ខែវិច្ឆិកា 2023 នេះ ដែលមានទីតាំង ផ្លូវជាតិលេខ 21  បុរីពិភពថ្មីតាខ្មៅ1 ហួសការ៉ាសសាំង PTT 50m ទល់មុខនិងបុរី គ្រីស្កាល់ សង្កាត់តាខ្មៅ ក្រុងតាខ្មៅ។ ដើម្បីជាការអបអរសាទរពិធីសម្ពោធជាផ្លូវការនេះផងដែរ ហាងបេលីណាសាខាតាខ្មៅ មានការបញ្ចុះតម្លៃរហូតដល់៥០%ទៅលើគ្រប់សេវាកម្ម។ និងការជាវជាគូប៉ុងសេវាកម្ម 5ថែម2 និង8ថែម3 ។​ សម្រាប់ផលិតផលទិញ 1ថែម1 និងទិញ 2 ថែម 1 ជាច្រើនទៀត។ គួរបញ្ជាក់ផងដែរថា ហាងបេលីណា ស៉្បានិងសាឡន មានសាខា 6 រួចមកហើយដែលមានដូចជា សាខាកុមារជាតិ១ កុមារជាតិ២ សាខា៣១០ សាខាច្បារអំពៅ អ៊ីអនម៉លមានជ័យ និងទួលទំពូង ហើយ និងជិតបើកសាខាថ្មីផ្សេងទៀតនៅឯសាខាសែនសុខនឹងសាខាផ្លូវ2004 ផងដែរ។   ហាងបេលីណាស៉្បា និងសាឡនមានបទពិសោធន៍ 8 ឆ្នាំមកហើយ មានសេវាកម្មជាច្រើនដូចជា ផ្នែកម៉ាស្សាមុខឯកទេសបំបាត់មុខមុន 100% ផ្នែកដងខ្លួន ខាត់ស្បែក ជំរុះរោមគ្រប់ប្រភេទ ផ្នែកក្រចក សាឡន តសក់ តរោមភ្នែក ប៉ាក់ផ្លុំចិញ្ចើម បបូរមាត់ អាយឡាញន័រ កក់សក់បំបាត់ស្ដ្រេស ម៉ាស្សាប្រេងនិងផ្នែកជាច្រើនទៀត ព្រមទាំងមានផលិតផលសុទ្ធពីប្រទេសកូរ៉េ និងជប៉ុនផងដែរ។ កាន់តែស្អាត កាន់តែជឿជាក់ ជាមួយនឹងបេលីណាស៉្បា និងសាឡន។   សម្រាប់ព័ត៌មានបន្ថែម សូមទូរស័ព្ទមកលេខ៖ 016/017 43 0202            
{ "spider_name": "businesscambodia", "scrape_at": "2025-06-14_19:40:14", "date_created": "2023-11-17T08:49:34.396Z", "category": "PR", "views": 262, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }